title
stringlengths 4
305
| url
stringlengths 42
212
| content
stringlengths 6
22.7k
| metadata
dict |
|---|---|---|---|
មិនធម្មតា! មកស្គាល់ម្ចាស់ យីហោPU(ពូ) និងចំណុចពិសេស ធ្វើឲ្យប្រេននាឡិកាខ្មែរនេះអាចលក់តម្លៃរាប់ម៉ឺន$
|
https://business-cambodia.com/articles/founder-pu-watch-cambodia
|
«PU(ពូ)» ជាយីហោនាឡិកាដៃប្រណិតតម្លៃខ្ទង់ម៉ឺនដុល្លារ ដែលត្រូវបានបង្កើតឡើងដោយកូនខ្មែរម្នាក់ឈ្មោះ សែត ពិទូរ្យ ក្នុងថ្ងៃទី០១ ខែតុលា ឆ្នាំ២០១៨។ មិនដល់ជាងបីឆ្នាំផង «PU(ពូ)» បានបញ្ជ្រាបខ្លួនចូលទីផ្សារប្រជែងនឹងយីហោធំៗល្បីៗ ផ្ទុះការគាំទ្រខ្លាំងទាំងក្នុងស្រុក រហូតវាយលុកទីផ្សារស្រុកក្រៅដល់ទ្វីបអឺរ៉ុបនិងបណ្តាលប្រទេសមួយចំនួនដូចជា ជប៉ុន កូរ៉េខាងត្បូង ប្រេស៊ីល បូស្នៀ អូស្ត្រាលី អាមេរិក និង ឌូបៃជាដើម។
តែទោះជាយ៉ាងនេះក្តី មុនពេលជោគជ័យម្ចាស់យីហោ «PU(ពូ)» ធ្លាប់បរាជ័យលើវិស័យជំនួញ ៥លើករួចមកហើយស្ទើតែដើរដល់ផ្លូវទាល់ច្រក។ ប៉ុន្តែដោយចិត្តមានៈ ប្រឹងតស៊ូ ព្យាយាមស្វែងរកវិធីសាស្ត្របំប្លែងចំណង់ចំណូលចិត្តផ្សំធនធានដែលខ្លួនមានចេញជាអាជីវកម្មរហូតទទួលបានផ្លែផ្កាដូចនាពេលបច្ចុប្បន្ន។ លោក សែត ពិទូរ្យ បានលើកឡើងយ៉ាងដូច្នេះថា៖ «ខ្ញុំចង់បង្កើតយីហោមួយ ដែលយើងអាចថា ជាប្រភេទយីហោ The Luxury Product (ផលិតផលប្រណិត) នៅស្រុកខ្មែរ ហើយជារបស់ដែលមានគុណភាព ដែលយើងអាចប្រកួតប្រជែងជាមួយបរទេសបាន»។
យ៉ាងណាមិញ ចំពោះមូលហេតុដែលនាំឲ្យយីហោខ្មែរមួយនេះមានប្រជាប្រិយភាពខ្លាំង និងលក់បានតម្លៃខ្ពស់កប់ ព្រោះគ្រប់នាឡិកាដៃម៉ាក «PU(ពូ)» ត្រូវបានរចនាឡើងដោយប្រើវត្ថុធាតុដើមថ្លៃៗដូចជាប្រើផ្លាទីន ពេជ្រ ស្បែក និងឌីហ្សាញជាពិសេសដល់អតិថិជន ដែលផ្តល់នូវគុណតម្លៃខ្ពស់ និងប្រណិតភាពសម្រាប់ពួកគេរាល់ពេលដែលពាក់នាឡិកាដៃនេះ។ មិនតែប៉ុណ្ណោះ បើក្រឡេកមកមើលការវេចខ្ចប់វិញក៏មិនធម្មតាដែរ នាឡិកាដៃត្រូវស្រោបប្រអប់ដែលច្នៃធ្វើឡើងដោយដៃឆ្លាក់ម៉ាកយីហោម៉ាក់ «PU(ពូ)» តែម្តង។
កាន់តែពិសេស រយ:ពេលនៃការតំឡើងនាឡិកាដៃមួយគ្រឿង ត្រូវប្រើពេលអស់មួយសប្តាហ៍ទើបអាចសម្រេចបានជោគជ័យទាំងស្រុង។ រីឯគុណភាពវិញ គឺធ្វើចេញពីបេះដូង អត់ធ្មត់ ហ្មត់ចត់ យកចិត្តទុកដាក់ជាទីបំផុត ព្រោះចង់ឲ្យអ្នកពាក់មានភាពប្រណិត និងជារបស់សុទ្ធធ្វើដោយដៃរបស់អ្នកជំនាញខ្មែរយើងពិតៗ សមជាមួយអត្ថន័យម៉ាក «PU(ពូ)» ចង់សំដៅដល់មនុស្សប្រុសដែលមានចំណេះដឹង សមត្ថភាព ភាពស្វាហាប់ និងរឹងមាំ។
ជាមួយគ្នានេះដែរ ប្រសិនបើអ្នកធ្លាក់បរាជ័យ ឬកំពុងស្ថិតនៅក្នុងស្ថានភាពលំបាក សូមកុំអស់សង្ឃឹមធ្វើអ្វី ព្រោះភាពបរាជ័យ និងការលំបាកនៅពេលនេះគ្រាន់តែជាជំហានដឹកនាំអ្នកទៅកាន់ភាពជោគជ័យនៅថ្ងៃខាងមុខតែប៉ុណ្ណោះ។ ជាពិសេសក្នុងនាមយើងជាកុលបុត្រកុលធីតាខ្មែរ និងជាសហគ្រិនជំនាន់ថ្មីត្រូវមានឆន្ទៈក្នុងការចាប់ផ្តើមសកម្មភាពពីតូចផ្តោតលើមហិច្ឆតាធំប្រឹងពង្រឹងរួចចាំពង្រីកព្រួតដៃគ្នាកសាងយីហោខ្មែរឲ្យមានភាពល្បីល្បាញ និងវាយលុកទីផ្យារអន្តរជាតិ៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T09:34:44.872Z",
"category": "ភាពជាអ្នកដឹកនាំ",
"views": 456,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
អស្ចារ្យ! ព្រះនាងម្ចាស់ជេនណា មានសមត្ថភាពពិសេសច្រើនបែបនេះទើបអាចឆក់បេះដូងហ្វេន ២.២លាននាក់
|
https://business-cambodia.com/articles/princess-norodom-jenna
|
ការស្វែងរកឃើញនូវទេពកោសល្យរបស់ខ្លួនឯងទាំងវ័យក្មេង បានលឿនរហ័ស គឺជារឿងមួយដ៏គួរឱ្យកោតសរសើរ និងគួរឱ្យត្រេកអរខ្លាំងបំផុតមួយ ព្រោះមានបានផ្ដល់នូវប្រយោជន៍ជាច្រើនសម្រាប់បុគ្គលម្នាក់ៗ។ ចំពោះមូលហេតុព្រោះ រាល់បុគ្គលដែលអាចស្វែងរកឃើញនូវទេពកោសល្យខ្លួនឯង និងធ្វើអ្វីៗឱ្យត្រូវជាមួយនឹងទេពកោសល្យខ្លួនឯងបានខ្លាំងបំផុត នឹងធ្វើឱ្យបុគ្គលម្នាក់នោះក្លាយជាមនុស្សម្នាក់មានភាពលេចធ្លោ និងទទួលបាននូវសមិទ្ធផលធំៗជាច្រើនក្នុងជីវិត។
ជាក់ស្ដែងសម្រាប់ព្រះនាងម្ចាស់ នរោត្តម ជេនណា ដែលប្រសូតនៅថ្ងៃទី ១១ ខែមីនា ឆ្នាំ ២០១២ នៅទីក្រុងប៉ារីស ប្រទេសបារាំង បច្ចុប្បន្នមានព្រះជន្មត្រឹមតែ ១១ ព្រះវស្សាតែប៉ុណ្ណោះ ប៉ុន្តែព្រះនាង ទ្រង់កំពុងតែទទួលបាននូវភាពលេចធ្លោ និងទទួលបានភាពរីកចម្រើន ការកោតសរសើរយ៉ាងខ្លាំង ពីសំណាក់ប្រជាជនកម្ពុជា តាមរយៈការបង្ហាញនូវសមត្ថភាពពិសេសផ្នែកសិល្បៈ និងភាសា។
ថ្វីត្បិតតែទ្រង់មានព្រះជន្មត្រឹមតែ១១ព្រះវស្សាក៏ពិតមែន ប៉ុន្តែដោយសារតែទេពកោសល្យពីធម្មជាតិបូករួមជាមួយនិងការហ្វឹកហាត់ បានធ្វើឱ្យព្រះនាងក្លាយជាបុគ្គលដែលមានសមត្ថភាពលេចធ្លោផ្នែកសិល្បៈដោយទ្រង់អាច ច្រៀងបានយ៉ាងពិរោះរណ្ដំទាំងបទចម្រៀងសម័យទំនើបនិងបុរាណ សមត្ថភាពក្នុងការសម្ដែង សមត្ថភាពរាំយ៉ាងរស់រវើក (របាំអប្សរា និងស្ទីលកូរ៉េ K-POP) រួមទាំងសមត្ថភាពដើរម៉ូតគួរឱ្យទាក់ទាញផងដែរ។
បើសម្លឹងមើលសមត្ថភាពផ្នែកភាសាវិញ គឺព្រះនាងតូចអាចនិយាយបានរហូតដល់ទៅ៥ភាសាឯនោះរួមមាន៖ ភាសាខ្មែរ ភាសាអង់គ្លេស ចិន ថៃ បារាំង ដែលនេះគឺជាសមត្ថភាពដ៏ពិសេសមួយ ដែលមនុស្សភាគច្រើនពិបាកធ្វើបានបំផុត។ បើនិយាយអំពីស្នាដៃចម្រៀងរបស់ទ្រង់កន្លងមក គឺមានស្នាដៃជាច្រើន ដែលបានចេញផ្សាយនិងទទួលបានការគាំទ្រយ៉ាងខ្លាំងពីសំណាក់អ្នកគាំទ្ររបស់ទ្រង់រួមមានដូចជាបទ ១. ដួងចន្ទ កន្ទ្រឹមខែចេត្រ មិនចុះចាញ់ កោះអូនកោះបង ជូនពរថ្ងៃបុណ្យអ៊ុំទូក ជំនោរដើមខែ កង្កែបរាំវង់ នាងឆ្ងល់ មាគ៌ាអង្គរ ឈូងស្អំបេះដូង រួមទាំងបទចម្រៀងល្បីៗជាច្រើនទៀតរបស់ទ្រង់។
ចំពោះបណ្ដាញសង្គមទ្រង់វិញ គឺបានទាក់ទាញអ្នកគាំទ្រលើបណ្ដាញសង្គមហ្វេសប៊ុក ២.២លាននាក់ បណ្ដាញសង្គមយូធូបជិត ៨៥ម៉ឺននាក់ បណ្ដាញសង្គមតីកតុកជាង ៩២ម៉ឺននាក់ គិតត្រឹមថ្ងៃទី ១៣ មិថុនា ឆ្នាំ២០២៣នេះ។ អ្វីដែលរឹតតែពិសេសបំផុតនោះ គឺមានប្រភពមួយចំនួនបង្ហាញថា ព្រះនាងអាចនឹងត្រៀមខ្លួន ដើម្បីក្លាយជាតារា Kpop របស់ប្រទេសកូរ៉េឆាប់ៗផងដែរ បើទោះបីជាមិនទាន់មានការបញ្ជាក់ជាផ្លូវការពីព្រះនាងផ្ទាល់ក៏ដោយ។
គួរជម្រាបផងដែរ អង្គម្ចាស់ នរោត្តម ជេនណា គឺជាបុត្រីទី២ របស់អ្នកអង្គម្ចាស់ នរោត្តម បុប្ផារី និងត្រូវជាចៅលួតរបស់ព្រះករុណា ព្រះបាទសម្តេចព្រះ នរោត្តម សីហនុ ព្រះបរមរតនកោដ្ឋ ដែលទ្រង់មានសមត្ថភាពពិសេសជាច្រើនលើវិស័យសិល្បៈ តាំងតែពីវ័យកុមារមកម៉្លេះ៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T09:32:03.361Z",
"category": "ភាពជាអ្នកដឹកនាំ",
"views": 611,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
មិនធម្មតា! យុវតីថៃ ១រូបចិញ្ចឹមតែត្រីក្រឹមលក់សោះ មួយខែៗសល់លុយរាប់ម៉ឺន$
|
https://business-cambodia.com/articles/betta-fish-in-thailand
|
កុំមើលងាយរបរតូចតាច ព្រោះបច្ចុប្បន្ននេះឱ្យតែយើងចេះច្នៃបន្តិចនោះរបរតូចអាចចេញជាចំណូលធំបាន តូយ៉ាងដូចជាយុវតីវ័យក្មេង ១រូប ដែលជាជនជាតិថៃបានចិញ្ចឹមតែត្រីក្រឹមលក់សោះក្នុងមួយថ្ងៃអាចលក់រកចំណូលបាន៥០០ដុល្លារ ខណៈដែលក្នុងមួយខែគាត់អាចសល់លុយដល់ទៅរាប់ម៉ឺនដុល្លារឯណោះ។
កញ្ញា Pee Kim ដែលជាយុវតីមួយរូបចិញ្ចឹមត្រីក្រឹមនៅប្រទេសថៃ បាននិយាយថា តាំងពីដើមឡើយមកកញ្ញាពុំមានចំណង់ចំណូលចិត្តជាមួយត្រឹក្រឹមឡើយ ប៉ុន្តែនៅក្នុងគ្រួសារវិញមានបងប្រុសនិងប្អូនប្រុសរបស់គាត់តែងតែទៅទិញត្រឹមក្រឹមមកចិញ្ចឹមលេងនៅក្នុងផ្ទះ តែនៅពេលបងប្រុសទិញក្រឹមមកតែងតែមានក្មេងៗឬអ្នកភូមិនៅជិតផ្ទះតែងតែមកសុំចែកទិញ ដោយសារតែពួកគាត់ឃើញថាទាំងនោះមានពណ៌ស្អាតៗ។
ក្រោយពីឃើញគេមកសុំចែកដល់ផ្ទះដូច្នេះហើយ កញ្ញា Pee Kim បាននឹកឃើញថា បើយើងអាចបង្កាត់ពូជត្រីទាំងនេះឱ្យបានល្អប្រាកដជាអាចរកចំណូលបានច្រើន ដោយសារតែប្រភេទត្រីដែលបងប្រុសគាត់ទិញមកគឺស្អាតហើយប្លែកៗ ប៉ុន្តែទោះបីជាយុវតីថៃរូបនេះនិយាយបែបនេះក៏បងប្រុសមិនចាប់អារម្មណ៍ដែរ ព្រោះតែបងគាត់បាននិយាយថាទៅមិនរួចទេ ហេតុតែឃើញផ្លូវបង្កើតចំណូលទោះគេនិយាយបែបណាក៏យុវតីនេះមិនខ្វល់ ពោលគឺគាត់គ្រាន់តែសួរពីបងប្រុសថាត្រីនេះទិញនៅម្តុំណាងាយស្រួលគាត់ទៅនិយាយជាមួយអ្នកលក់ដើម្បីយកពូជត្រីនេះមកចិញ្ចឹមលក់បន្ត។
យុវតីថៃខាងលើ ក៏បាននិយាយថា ក្រោយពីទិញពូជត្រីក្រឹមមកចិញ្ចឹមហើយនោះ ក្មេងស្រីរូបនេះពុំចេះនៅបច្ចេកទេសថែទាំឡើយ ដូច្នេះគាត់ក៏បានស្រាវជ្រាវពីយូធូបស្រាវជ្រាវចុះឡើងៗគាត់ក៏បានឃើញកសិដ្ឋាន១ បានប្រកាសពីការបង្រៀនបច្ចេកទេសចិញ្ចឹមត្រីក្រឹមឱ្យបានផលល្អ ពេលនោះគាត់ក៏បានចុះឈ្មោះរៀនដោយចាយលុយអស់ប្រមាណជិត ៣០ដុល្លារ។
កញ្ញា Pee Kim បានលើកទៀតថា ក្រោយពីរៀនបានមួយសប្តាហ៍ទម្រាំតែអាចយល់ពីបច្ចេកទេសដូរទឹកត្រីក្រឹម បច្ចេទេសដាក់ចំណី បច្ចេកទេសភ្ញាស់កូន បន្ទាប់រៀនបានចេះហើយយុវតីរូបនេះក៏សាកល្បងមកចិញ្ចឹមនៅផ្ទះខ្លួនឯងប៉ុន្តែនៅមិនទទួលបានផលល្អ តែយុវតីរូបនេះមិនចុះចាញ់ឡើយគឺរៀនហើយរៀនទៀតរហូតជាង ១ឆ្នាំកន្លះទម្រាំតែគាត់អាចចេះស្ទាត់នៅបច្ចេកទេសចិញ្ចឹមត្រីក្រឹមនេះ។
ក្រោយពីចំណាយពេលរៀននៅបច្ចេកទេសចិញ្ចឹមត្រីក្រឹមនេះបានរយៈពេលជាងមកឆ្នាំ យុវតីថៃរូបនេះក៏សាកល្បងបើកកន្លែងចិញ្ចឹមនៅក្រោមផ្ទះហើយពីមួយថ្ងៃទៅមួយថ្ងៃចេះតែទទួលបានពូជល្អរហូតអាចចិញ្ចឹមពីតិចក្បាលឡើងដល់រាប់រយក្បាល។ ការចិញ្ចឹមចេះតែទទួលបានផលល្អ អាចធ្វើឱ្យយុវតីថៃ Pee Kim រកចំណូលពីការលក់ត្រីក្រឹមក្នុងមួយថ្ងៃបាន ៥០០ដុល្លារ ហើយបើគិតជាប្រាក់ចំណូលប្រចាំខែវិញគឺអាចរកបានជាង១ម៉ឺនដុល្លារឯណោះ ។
នៅត្រង់ចំណុចនេះបងប្អូនទាំងអស់គ្នាប្រាកដជាឆ្ងល់ថា មូលហេតុអ្វីគ្រាន់តែចិញ្ចឹមត្រីក្រឹមលក់សោះគាត់អាចរកចំណូលបានច្រើនម្លេះ គឺដោយសារពូជត្រីដែលគាត់យកមកបង្កាត់ពូជលក់គឺល្អៗហើយពណ៌ស្អាត មិនតែប៉ុណ្ណោះគាត់ម៉ូយធំៗដែលភាគច្រើនគេមកទិញចន្លោះពី២០០ក្បាល ទៅ៥០០ ក្បាលក្នុងមួយថ្ងៃដើម្បីនាំចេញយកទៅលក់ប្រទេសក្បែរខាង។
កញ្ញា Pee Kim បានបញ្ជាក់ថា ទោះបីជារបរចិញ្ចឹមត្រីក្រឹមនេះរៀងរវល់បន្តិចមែន តែសម្រាប់គាត់ងាយស្រួលរកចំណូលខ្លាំងណាស់ ពោលគ្រាន់តែនៅផ្ទះច្នៃក្រោមផ្ទះបន្តិចសោះក៏គាត់អាចទាញចំណូលបានរាប់ម៉ឺនដុល្លារដែរ លើសពីនេះទៅទៀតនៅថ្ងៃខាងមុខយុវតីថៃរូបនេះនឹងច្នៃកន្លែងកសិដ្ឋានចិញ្ចឹមត្រីក្រឹមនេះឱ្យធំជាងមុនថែមទៀតផង ដើម្បីផ្គត់ផ្គង់ឱ្យទាន់ទៅតាមតម្រូវការអតិថិជន៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T09:27:21.050Z",
"category": "ចាប់ផ្តើមអាជីវកម្ម",
"views": 2706,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
រាជរដ្ឋាភិបាលសម្រេចជ្រើសរើសទីតាំង ១ កន្លែងនៅក្នុងខេត្ដបាត់ដំបងបង្កើតជាទីក្រុងបៃតង
|
https://business-cambodia.com/articles/battambong-green-city-plan
|
ខេត្តបាត់ដំបងនឹងកាន់តែលេចធ្លោជាងមុន ខណៈរដ្ឋបាលខេត្ដសម្រេចជ្រើសរើសយកតំបន់បឹងរ៉ា មានទីតាំងស្ថិតនៅក្នុងតំបន់ស្ថានីយរថភ្លើង ដែលចាត់ទុកជាតំបន់ដីសើម សម្រាប់គម្រោងហេដ្ឋារចនាសម្ព័ន្ធទីក្រុងបៃតងនាពេលខាងមុខ។ នេះបើយោងតាមការចុះផ្សាយរបស់រដ្ឋបាលខេត្តបាត់ដំបង កាលពីថ្ងៃទី ០៨ ខែមិថុនា ឆ្នាំ២០២៣ ។
នៅក្នុងកិច្ចប្រជុំពិភាក្សាការងារស្ដីពី ដំណោះស្រាយផ្អែកលើធម្មជាតិ (Nbs) ឯកឧត្តម សុខ លូ ដែលជាអភិបាលខេត្តបាត់ដំបង បានឱ្យដឹងថា គម្រោងនេះ នៅមិនទាន់អនុវត្តបាននៅឡើយទេ ដោយសារមិនទាន់មានថិវកាគ្រប់គ្រាន់ ដោយបច្ចុប្បន្នគម្រោងនេះកំពុងសិក្សាដោយមជ្ឈមណ្ឌលអន្តរជាតិសម្រាប់ការគ្រប់គ្រងបរិស្ថាន (ICEM)។
យ៉ាងណមិញសម្រាប់គោលបំណងនៃ ( Nbs ) បឹងរ៉ានេះ ត្រូវបានប្រើប្រាស់ជាអាងស្ដុកទឹកសម្រាប់ទឹកជំនន់ក្នុងតំបន់ និងជាកន្លែងស្ដុកទឹកសង្រ្គោះបន្ទាន់សម្រាប់ទឹកហូរចេញពីស្ទឹងសង្កែ ហើយក៏ចូលរួមក្នុងការកែលម្អរគុណភាពទឹកដែលបានប្រើប្រាស់នៅតាមផ្ទះ និងជំនន់ទឹកភ្លៀង ដោយប្រើដំណោះស្រាយធម្មជាតិ រួមបញ្ជូលទាំងការបង្កើតឧទ្យានទីក្រុងសម្រាប់ការរស់នៅ ជីវចម្រុះ ទេសចរណ៍ធម្មជាតិ និងសោភ័ណភាព ហើយមិនត្រឹមតែប៉ុណ្ណោះកែប្រែស្ថានីយរថភ្លើងចាស់ទៅជាកន្លែងទេសចរណ៍តាមរយៈការលាយបញ្ចូលគ្នានៃគម្រោង Nbs នេះ។
ជាមួយគ្នានោះដែរ ឯកឧត្តមបានបញ្ជាក់បន្ថែមទៀតថា ក្រុងបាត់ដំបងជាក្រុងបុរាណ ដូចនេះហើយប្រព័ន្ធលូនៅក្នុងក្រុងបាត់ដំបងក៏មានសភាពចាស់ទ្រុឌទ្រោម គួបផ្សំជាមួយកំណើនដ៏ឆាប់រហ័សរបស់ប្រជាពលរដ្ឋសព្វថ្ងៃបែបនេះ ដោយឡែកដោយមានការសហការជាមួយADB ជាមួយនឹងក្រសួងសាធារណការ និងដឹកជញ្ជូនក៏កំពុងតែធ្វើការកសាងប្រព័ន្ធរំដោះទឹកកខ្វក់ទាំងផ្នែកខាងកើតស្ទឹង និងខាងលិចស្ទឹងនៅក្នុងក្រុងបាត់ដំបងឱ្យបានរួចរាល់នៅចុងឆ្នាំ២០២៤ខាងមុខនេះផងដែរ៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T09:14:12.503Z",
"category": "អចលនទ្រព្យ",
"views": 190,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
អបអរសាទរ! កីឡាការិនី បូ សំណាង ឈ្នះពានកិត្តិយសពីកាសែតវៀតណាម ព្រោះចំណុចពិសេសនេះ
|
https://business-cambodia.com/articles/bou-samnang-won-award-of-inspiration-at-vietnam
|
កីឡាការិនី បូ សំណាង ទទួលបានពានរង្វាន់កិត្តិយស«32nd SEA Games Inspiration Awards» ពីកាសែត Tuoi Tre ដែលជាស្ថាប័នដ៏ល្បីចាស់វស្សាមួយនៅក្នុងប្រទេសវៀតណាម។ សម្រាប់ព្រឹត្តិការណ៍កីឡាស៊ីហ្គេមលើកទី៣២ ជាមួយជ័យលាភី២រូបទៀត ខណៈពិធីប្រគល់ពាននេះនឹងធ្វើឡើងនៅថ្ងៃទី១៨ ខែមិថុនា ឆ្នាំ២០២៣នេះ នាទីក្រុងហូជីមិញ។
សម្រាប់ការទទួលបានពានរង្វាន់ «32nd SEA Games Inspiration Awards» នេះគឺធ្វើឡើងក្រោយការបោះឆ្នោតជ្រើសរើសអត្តពលិកចំនួន៣រូប ដែលមានសាច់រឿងបំផុសគំនិតល្អបំផុត ហើយក្នុងនោះដែរមានកីឡាការកម្ពុជា បូ សំណាង កីឡាការិនីអត្តពលកម្មវៀតណាម Nguyen Thi Oanh និងកីឡាការិនីវាយកូនឃ្លីលើតុ Tran Mai Ngoc ។
ចំណុចពិសេសដែលនាំឱ្យ កីឡាការិនីខ្មែរ បូ សំណាង ឈ្នះពានរង្វាន់នេះគឺ នាងបានរត់ខ្ទប់មុខយំកណ្តាលតំណាក់ភ្លៀងលើវិញ្ញាសាអត្តពលកម្មចម្ងាយ៥០០០ម៉ែត្រ នាងព្យាយាមធ្វើយ៉ាងណាដើម្បីយកឈ្នះខ្លួនឯង ទោះបីដឹងថានាងបានចាញ់ក្នុងការប្រកួត ដែលសាច់រឿងនេះបានបំផុសគំនិតគួរឱ្យលើកទឹកចិត្ត ជាច្រើនក្នុងវិស័យកីឡា ព្រមទាំងទទួលបានការគាំទ្រខ្លាំងពីអ្នកទស្សនានៅទូទាំងពិភពលោក ជាពិសេសកាសែតល្បីៗនិងគេហទំព័រផ្លូវការរបស់គណៈកម្មការអូឡាំពិកអន្តរជាតិផងដែរ។
ដោយឡែកសម្រាប់កីឡាការិនី Nguyen Thi Oanh បានសាងប្រវត្តិសាស្ត្រកីឡាអត្តពលកម្មនៅវៀតណាម និងអាស៊ីអាគ្នេយ៍ដែលនាងបានក្លាយជាអត្តពលិកដំបូងគេដែលឈ្នះមេដាយមាសចំនួន ២ ក្នុងវិញ្ញាសាដ៏គួរឱ្យភ័យខ្លាចចំនួន ២ គឺរត់ចម្ងាយ ១.៥០០ ម៉ែត្រ និង ៣.០០០ ម៉ែត្រក្នុងរយៈពេលត្រឹមតែ ៣០ នាទីប៉ុណ្ណោះ។
ចំពោះកីឡាការិនី Tran Mai Ngoc និងដៃគូ Anh Hoang បានលេងយ៉ាងល្អក្នុងវិញ្ញាសាវាយកូនឃ្លីលើតុ ដើម្បីនាំយកមេដាយមាស គូបុរស និងនារី នៅ SEA Games 32 ដែលសមិទ្ធិផលនេះជាប្រវត្តិសាស្ត្រដែលប្រទេសបានរង់ចាំអស់ជាច្រើនឆ្នាំ ហើយភាពជោគជ័យទាំងនេះមានអ្នកតាមដាននាងតិចណាស់ ដែលដឹងថានាងមានកុមារភាពលំបាកបំផុត។
គួរជម្រាបផងដែរថាតាមរយៈសាច់រឿងទាំងនេះអ្នកទាំង៣មានលក្ខខណ្ឌគ្រប់គ្រាន់ក្នុងការឈ្នះពានរង្វាន់កិត្តិយស«32nd SEA Games Inspiration Awards» ពីសារព័ត៌មានដ៏ធំ១របស់ប្រទេសវៀតណាម។ នេះបើយោងតាមការចុះផ្សាយពីសារព័ត៌មាន Vietnam post ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T08:58:58.395Z",
"category": "ព័ត៌មានថ្មីៗ",
"views": 1318,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ក្រុមហ៊ុន Moonton អញ្ជើញសិស្សិនិស្សិតជាង100នាក់ ទស្សនាការប្រកួតវិញ្ញាសា កីឡាអេឡិចត្រូនិក លើកដំបូង ក្នុងព្រឹត្តិការណ៍អាស៊ានប៉ារ៉ាហ្គេម2023
|
https://business-cambodia.com/articles/moonton-invites-more-than-100-students-to-watch-the-first-e-sports-event-at-the-2023-asean-para-games
|
ភ្នំពេញៈ កាលពីថ្ងៃទី04 មិថុនា កន្លងទៅការប្រកួតវិញ្ញាសា កីឡាអេឡិចត្រូនិក (Esports) ក្នុងព្រឹត្តិការណ៍កីឡា អាស៊ានប៉ារ៉ាហ្គេម បានធ្វើឡើងដំបូងបំផុតនៅសាលមហោស្រព ណាបា ក្នុងសណ្ធាគារ ណាហ្គាវើល2 ដែលកម្ពុជាធ្វើជាម្ចាស់ផ្ទះ នេះគឺជាការប្រកួត Esports ដំបូងបំផុត គឺលើវិញ្ញាសា Mobile Legends: Bang Bang មាន4ប្រទេសចូលរួម ដូចជា កម្ពុជា , ម៉ាឡេស៊ី , ហ្វីលីពិន និង ថៃ។
ការប្រកួតថ្ងៃដំបូងដែលជាការប្រកួត Group Stage មានការចូលរួមទស្សនាគាំទ្រយ៉ាងច្រើន កុះករពីទស្សនិកជន ជាពិសេសគឺមានសិស្សនិស្សិតជាង100នាក់ ដែលត្រូវបានអញ្ជើញដោយក្រុមហ៊ុនផលិតហ្គេមដ៏ល្បី និងជាក្រុមហ៊ុនផលិតហ្គេម Mobile Legends: Bang Bang នោះគឺក្រុមហ៊ុន Moonton ដែលពួកគាត់ទទួលបានការអញ្ជើញនេះ បន្ទាប់ពីបានចូលរួម សិក្ខាសាលា “អាជីពក្នុងកីឡាអេឡិចត្រូនិចសម្រាប់គ្រប់គ្នា” (Esports As A Career For All) បានធ្វើឡើងកាលពីថ្ងៃទី27 ឧសភាកន្លងទៅ ក្រោមការរៀបចំដោយ Moonton Cares និង ក្រុមហ៊ុន ធីមធូ (TEAM TWO)។
ក្រៅពីការចូលរួមទស្សនានិងគាំទ្រដល់ក្រុមជម្រើសជាតិកម្អុជា សិស្សនិស្សិតទាំងអ់ស ក៏បានចូលរួមសំណេះសំណាល និងថតរូបអនុស្សាវរីយជាមួយក្រុមជម្រើសជាតិកម្ពុជា រួមជាមួយការដើរទស្សនកិច្ចពីការរៀបចំការប្រកួតនេះថែមទៀតផង។
បន្ថែមពីការទស្សនាការប្រកួតក្នុងព្រឹត្តិការណ៍ អាស៊ានប៉ារ៉ាហ្គេម ក្រុមហ៊ុន Moonton ក៏បានអញ្ជើញ ក្រុមជម្រើសជាតិកម្ពុជា និង សិស្សនិស្សិតដដែល ចូលរួមទស្សនា និងទស្សនកិច្ចពីការរៀបចំកម្មវិធី ប្រកួត Mobile Legends: Bang Bang Southeast Asian Cup ហៅកាត់ថា MSC ក្នុងឆ្នាំ 2023 ដែលនេះជាការប្រកួត Esport ធំបំផុតមិនធ្លាប់មាននៅកម្ពុជា។
សកម្មភាពទាំងអស់នេះ បានបង្ហាញឱ្យឃើញពីការវិវត្តន៍វិស័យ កីឡាអេឡិចត្រូនិក ក្នុងប្រទេសកម្ពុជា គឹមានការរីកចម្រើនជឿនលឿនខ្លាំង ក្នុងរយៈពេលប៉ុន្មានឆ្នាំចុងក្រោយនេះ។ អំពី MOONTON GAMES
បង្កើតឡើងក្នុងឆ្នាំ2014 MOONTON គឺជាក្រុមហ៊ុនផលិតហ្គេម អន្តរជាតិធំមួយ ជាមួយនឹងបុគ្គលិកជាង 1500 នាក់នៅទូទាំងពិភពលោក ក្រុមហ៊ុននេះដំណើរការការិយាល័យនៅក្នុងប្រទេសឥណ្ឌូនេស៊ី ម៉ាឡេស៊ី សិង្ហបុរី ហ្វីលីពីន អាមេរិកឡាទីន ហុងកុង និងចិនដីគោក។ MOONTON បានដំណើរការដោយជោគជ័យនូវហ្គេមទូរស័ព្ទល្បីៗជាច្រើននៅទូទាំងពិភពលោក និងបានកសាងទំនាក់ទំនងរយៈពេលវែងជាមួយរដ្ឋាភិបាល និងស្ថាប័នកីឡាអេឡិចត្រូនិកនៅក្នុងប្រទេសជាង 30 ជុំវិញពិភពលោក។ Mobile Legends: Bang Bang គឺជាហ្គេមដែលល្បីបំផុតមួយរបស់ MOONTON នឹងជាហ្គេមបែប MOBA នាំមុខមួយក្នុងពិភពលោក។
អំពី Mobile Legends: Bang Bang
Mobile Legends: Bang Bang គឺជាហ្គេមទូរស័ព្ទអនឡាញមួយដ៏ល្បីទូទាំងពីភពលោក ដែលធ្វើឱ្យអ្នកលេងកាន់តែជិតស្និតគ្នា តាមរយៈការលេងជាក្រុម និងការរៀបយុទ្ធសាស្រ្ត។ ហ្គេមនេះត្រូវបានគេ Download លើសពី1ពាន់លានដង និងមានអ្នកលេងរហូតដល់105លាននាក់ ជារៀងរាល់ខែ។ Mobile Legends: Bang Bang ជាប់ក្នុងតារាងកំពូលហ្គេមទាំង10 ដែលមានគេលេងច្រើនបំផុត ក្នុងចំណោម80ប្រទេសទូទាំងពិភពលោក។
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T07:51:47.063Z",
"category": "ព័ត៌មានថ្មីៗ",
"views": 184,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
កម្មវិធីគម្រប់ខួប ១០ ឆ្នាំរបស់ក្រុមហ៊ុន រ៉ូតូ មែនសឹរៀថឹម ខេមបូឌា
|
https://business-cambodia.com/articles/10th-anniversary-of-rotoman-series-themes-cambodia
|
ក្រុមក្រុមហ៊ុន រ៉ូតូ មែនសឹរៀថឹម ខេមបូឌា បានរៀបចំប្រារព្វកម្មវិធីគម្រប់ខួបលើកទី ១០ ឆ្នាំនៃការប្រតិបត្តិការអាជីវកម្មនៅក្នុងព្រះរាជាណាចក្រកម្ពុជា។ កម្មវីធីនេះបានប្រព្រិត្តិទៅកាលពីថ្ងៃទី ៩ ខែមិថុនា ២០២៣ កន្លងទៅនេះនៅមជ្ឍមណ្ឌល ព្រីមៀរសែនសុខ។ កម្មវិធីនេះប្រព្រិត្តិទៅក្រោមអធិប្បតីភាពដ៏ខ្ពងខ្ពស់របស់ឯកឧត្តម ជា វុទ្ធី អគ្គនាយករងគណៈកម្មាធិការតំបន់សេដ្ឋកិច្ចពិសេសកម្ពុជា និងជាប្រធានរដ្ឋបាលតំបន់សេដ្ឋកិច្ចពិសេសរ៉ូយ៉ាល់គ្រុបភ្នំពេញ ហើយក៏មានការអញ្ជើញចូលរួមពីសំណាក់លោកជំទាវ ឱ វណ្ណឌីន ជារដ្ឋលេខាធិការក្រសួងសុខាភិបាល ឯកឧត្តម អាតស៊ូហ្ស៊ី យូអ៊ីណូ ឯកអគ្គរាជទូតជប៉ុនប្រចាំកម្ពុជា និងលោក ម៉ាសាយ៉ា សៃតូ អនុប្រធានក្រុមហ៊ុន ROHTO Pharmaceutical Co., Ltd និងជាប្រធានក្រុមប្រឹក្សាភិបាលរបស់ក្រុមហ៊ុន Mentholatum company ព្រមទាំងបុគ្គលិក អតិថិជន និងដៃគូរអាជីវកម្មរបស់ ក្រុមហ៊ុន រ៉ូតូ មែនសឹរៀថឹម ខេមបូឌា ទូទាំងប្រទេសផងដែរ។
លោក ម៉ាសាយ៉ា សៃតូ បានសំដែងនូវក្តីសោមនស្សរីករាយ និងថ្លែងអំណរគុណយ៉ាងជ្រាលជ្រៅចំពោះរាជរដ្ឋាភិបាលកម្ពុជា និងរាជរដ្ឋាភិបាលជប៉ុនដែលបានជួយជ្រោមជ្រែងដល់ក្រុមក្រុមហ៊ុន រ៉ូតូ មែនសឹរៀថឹម ខេមបូឌា ចំពោះដំណើរការអាជីវកម្មរបស់ក្រុមហ៊ុនអស់រយៈពេល ១០ ឆ្នាំមកនេះ។ លោកក៏បានថ្លែងអំណរគុណផងដែរចំពោះ អតិថិជនទាំងអស់ និងដៃគូរអាជីវកម្ម ក៏ដូចជាថ្នាក់ដឹកនាំនិងបុគ្គលិកគ្រប់ជាន់ថ្នាក់ ដែលតែងតែគាំទ្រនូវសកម្មភាពផលិតកម្ម និងការលក់របស់ក្រុមហ៊ុនជារៀងរហូតមក។
គួរបញ្ជាក់ផងដែរថា រ៉ូតូ ត្រូវបានបង្កើតឡើងនៅទីក្រុងអូសាកាប្រទេសជប៉ុននាឆ្នាំ ១៨៩៩ ដោយការចាប់ ផ្តើមផលិត និងលក់ថ្នាំក្រពះ ពោះវៀន និងថ្នាំបណ្តក់ភ្នែក ហើយឆ្នាំនេះជាខួបលើកទី ១២៤ ឆ្នាំផងដែរ។ បច្ចុប្បន្នក្រុមហ៊ុន រ៉ូតូ មានបុត្រសម្ព័ន្ធនៅក្រៅប្រទេសចំនួន ៤៦ និងកំពុងលក់ផលិតផលរបស់ខ្លួនលើទីផ្សារជាង ១០០ប្រទេសនៅលើពិភពលោក។
គួរបញ្ចាក់ផងដែរថានៅប្រទេសកម្ពុជាក្រុមហ៊ុន រ៉ូតូ មែនសឹរៀថឹម ខេមបូឌា បានចាប់ផ្តើមដំណើរការអាជីវកម្មរបស់ខ្លួននៅឆ្នាំ ២០១៣ ហើយនៅក្នុងឆ្នាំ ២០១៤ ក្រុមហ៊ុននេះបានបង្កើតរោងចក្រផលិត និងវេចខ្ចប់ផ្ទាល់នៅក្នុងស្រុកតែម្តង។
លោក ស៊ុនស៊ូកិ ស៊ីណូដាក់ តំណាងឲ្យក្រុមហ៊ុន រ៉ូតូ មែនសឹរៀថឹម ខេមបូឌា ក៏បានសម្តែងនូវក្តីសប្បាយរីករាយ និងថ្លែងអំណរគុណយ៉ាងជ្រាលជ្រៅចំពោះបុគ្គលិកទាំងអស់ ក៏ដូចជា អតិថិជន និងដៃគូរអាជីវកម្ម ដែលតែងតែជឿជាក់ គាំទ្រ និងសហការជាមួយក្រុមហ៊ុនជារៀងរហូតមកដល់ពេលនេះ។ លោក ស៊ុនស៊ូកិ ស៊ីណូដាក់ បានលើកឡើងថាយើងឆ្លងកាត់ព្យុះភ្លៀងច្រើនណាស់ទំរាំទទួលបានជោគជ័យមកដល់ពេលនេះ ហេតុនេះហើយទើបក្រុមហ៊ុនបង្កើតពាក្យស្លោកមួយឡើងគឺ យើងរីកចម្រើន យើងចែករំលែក មានន័យថា នៅពេលដែលក្រុមហ៊ុនរីកចម្រើន យើងនឹងចែករំលែក និងផ្តល់សមិទ្ធិផលទៅដល់ប្រជាជន និងសង្គមកម្ពុជាជារៀងរហូត។
ក្នុងឱកាសនោះផងដែរ ក្រុមហ៊ុនរ៉ូតូ មែនសឹរៀថឹម ខេមបូឌា និង ក្រុមហ៊ុន មិសុតា ហ៊្វូដ អ៊ីមផត អិចផត ឯ.ក បានរៀបចំពិធីចុះហត្ថលេខាលើកិច្ចព្រមព្រៀង សហប្រតិបត្តិការអាជីវកម្មរួមគ្នា ក្នុងគោលបំណងរក្សាបាននូវនិរន្តភាព និងពង្រីកទីផ្សារអាជីវកម្ម បង្កើននូវកំនើនសេដ្ឋកិច្ច ក៏ដូចជាបង្កើតការងារជូនដល់ប្រជាពលរដ្ធនៅទូទាំងប្រទេស។ ដែលមានការចូលរូមចុះហត្ថលេខាដោយលោក ស៊ុនស៊ូកិ ស៊ីណូដាក់ តំណាងអោយក្រុមហ៊ុនរ៉ូតូ មែនសឹរៀថឹម ខេមបូឌា និងលោក តាន់ មីឆេល តំណាងអោយក្រុមហ៊ុន មិសុតា ហ៊្វូដ អ៊ីមផត អិចផត ឯ.ក ដែលជាក្រុមហ៊ុនផលិតចំណីអាហារនៅក្នុងស្រុក និងនាំចេញទៅក្រៅប្រទេស មានទីតាំងស្ថិតនៅខេត្តបាត់ដំបង ប្រទេសកម្ពុជា។
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T07:43:13.741Z",
"category": "ព័ត៌មានថ្មីៗ",
"views": 207,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
សង្ឃឹមលេចរូបរាងឆាប់ៗ! រាជរដ្ឋាភិបាលសម្រេចបង្កើតគណៈកម្មការអន្ដរក្រសួងអនុវត្ដគម្រោងព្រែកជីវហ្វូណនតេជោ
|
https://business-cambodia.com/articles/funan-techo-canal-project
|
រាជរដ្ឋាភិបាលបានបង្កើតគណៈកម្មការអន្ដរក្រសួង ដើម្បីដំណើរការអនុវត្ដគម្រោងផ្លូវនាវាចរណ៍ “ព្រែកជីកហ្វូណនតេជោ” ដែលតភ្ជាប់ពីព្រែកតាកែវនៃដៃទន្លេមេគង្គទៅសមុទ្រខេត្ដកែបជាផ្លូវការហើយ។ នេះបើយោងតាមសេចក្ដីសម្រេចរបស់រាជរដ្ឋាភិបាលចុះថ្ងៃទី៧ ខែមិថុនា ឆ្នាំ២០២៣កន្លងទៅ។
នៅក្នុងសេចក្ដីសម្រេចនេះ រាជរដ្ឋាភិបាលបានតែងតាំងឯកឧត្ដម ស៊ុន ចាន់ថុល ទេសរដ្ឋមន្រ្ដី រដ្ឋមន្រ្ដីក្រសួងសាធារណការ និងដឹកជញ្ជូន ជាប្រធាន, ឯកឧត្ដម សុខ ចិន្ដាសោភា រដ្ឋមន្ដ្រីប្រតិភូអមនាយករដ្ឋមន្ដ្រី និងជាអគ្គលេខាធិការក្រុមប្រឹក្សាអភិវឌ្ឍកម្ពុជា និងឯកឧត្ដ វង្សី វិស្សុត រដ្ឋមន្ដ្រីប្រតិភូអមនាយករដ្ឋមន្រ្ដី និងជារដ្ឋលេខាធិការប្រចាំការ ក្រសួងសេដ្ឋកិច្ច ជាអនុប្រធាន ខណៈមន្ដ្រីចំនួន ៣២ រូបទៀតជាសមាជិក។
តាមការបញ្ជាក់ គណៈកម្មការអន្ដរក្រសួងនេះមានតួនាទី និងភារកិច្ចដូចខាងក្រោម៖
១. ពិនិត្យ និងផ្ដល់យោបល់អំពីនីតិវិធី ក្របខណ្ឌគនិយុត្ដ និងវាយតម្លៃប្រិសទ្ធភាពសេដ្ឋកិច្ច និងស្នើទម្រង់នៃការវិនិយោគលើគម្រោងផ្លូវនាវាចរណ៍។
២. ជំរុញការរៀបចំគម្រោងវិនិយោគនេះឲ្យបានច្បាស់លាស់ និងស៊ីជម្រៅលើគ្រប់ទិដ្ឋភាព និងស្វែងរកដៃគូវិនិយោគ ដើម្បីអនុវត្ដគម្រោងផ្លូវនាវាចរណ៍ ព្រែកជីកហ្វូណនតេជោ ឲ្យមានគុណភាព និងប្រសិទ្ធភាព ព្រមទាំងពិនិត្យ វាយតម្លៃ និងចរាចរលើកិច្ចព្រមព្រៀងវិនិយោគលើគម្រោងនេះ។
៣. ជំរុញដំណើរការអនុវត្ដគម្រោងផ្លូវនាវាចរណ៍ ឲ្យបានសម្រេចជាស្ថាពរដើម្បីរួមចំណែកពន្លឿនការអភិវឌ្ឍវិស័យដឹកជញ្ជូនតាមផ្លូវទឹក និងផ្លូវសមុទ្រកម្ពុជាឲ្យកាន់តែមានប្រសិទ្ធភាព ធ្វើឲ្យថ្លៃដឹកជញ្ជូនតាមផ្លូវទឹក និងសមុទ្ររបស់កម្ពុជាឲ្យមានប្រសិទ្ធភាព និងធ្វើឲ្យថ្លៃដឹកជញ្ជូនចុះទាប និងធានាចីរភាពនៃកំណើនសេដ្ឋកិច្ចជាតិ និងធ្វើរបាយការណ៍ស្ដីពីលទ្ធផលការងារជូនប្រមុខរាជរដ្ឋាភិបាល។
សូមជម្រាបផងដែរថា គម្រោងដ៏ធំប្រចាំប្រវត្ដិសាស្ដ្រកម្ពុជានេះ ត្រូវបានរាជរដ្ឋាភិបាលសម្រេចឲ្យអនុវត្ដកាលពីខែឧសភាកន្លងទៅ។
តាមការសិក្សាបង្ហាញថា គម្រោងផ្លូវទឹកនេះមានប្រវែង ១៨០ គីឡូម៉ែត្រ ចាប់ផ្ដើមពីព្រេកតាកែវនៃទន្លេមេគង្គ ឆ្លងកាត់តាមព្រែកតាឯកនៃទន្លេបាសាក់ រួចតាមព្រែកតាហ៊ីងនៃទន្លេបាសាក់ស្រុកកោះធំ និងបន្ដរហូតដល់សមុទ្រខេត្ដកែប ដោយឆ្លងកាត់ខេត្ដចំនួន ៤ រួមមាន៖ ខេត្ដកណ្ដាល ខេត្ដតាកែវ ខេត្ដកំពត និងខេត្ដកែប ដែលមានប្រជាជនសរុបប្រមាណ ១,៦ លាននាក់រស់នៅអមសងខាងផ្លូវទឹកនេះ។
ប៉ុន្ដែក្រៅពីការជីកផ្លូវទឹក គម្រោងនេះក៏នឹងមានការសាងសង់ផ្លូវថ្នល់អមសងខាងប្រវែង ២០៨ គីឡូម៉ែត្រផងដែរ។ តាមការប៉ានស្មានការសាងសង់គម្រោងផ្លូវទឹកថ្មីនេះ នឹងត្រូវចំណាយថវិកាប្រមាណ ១៧០០ លានដុល្លារ និងចំណាយពេលវេលាសាងសង់ប្រមាណ ៤ ឆ្នាំ៕
អត្ថបទ៖ វិធាវី
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T07:32:20.812Z",
"category": "អចលនទ្រព្យ",
"views": 594,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
កាន់តែអស្ចារ្យ កាន់តែពិសេស សំរាប់កម្មវិធីពាក់កណ្តាលឆ្នាំ មានត្រឹមតែ ៥% ប៉ុណ្ណោះ!!!
|
https://business-cambodia.com/articles/even-more-amazing-especially-for-the-mid-year-program-only-5
|
លោកអ្នកដែលចង់រស់នៅក្នុងគេហដ្ឋានដ៏កក់ក្តៅ ព្រមទាំងអាចបើកអាជីវកម្មផ្ទាល់ខ្លួនបាន គឺកាន់តែងាយស្រួលជាងមុនជាមួយ បុរី ប៉េង ហួត ដោយមិនចាំបាច់រង់ចាំដល់សំណង់រួចរាល់នោះទេ គឺអាចចូលរស់នៅ និងបើកអាជីវកម្មបានភ្លាមៗ ជាមួយគោលការណ៏បង់ប្រាក់កាន់តែពិសេស ដែលមិនធ្លាប់មាន។
សម្រាប់ខែ មិថុនា នេះ ក្រុមហ៊ុន បុរី ប៉េង ហួត បានផ្តល់ជូននូវគោលការណ៏បង់ប្រាក់កាន់តែងាយស្រួលមិនធ្លាប់មានជូនដល់អតិថិជន បុរី ប៉េង ហួត ទាំងអស់ ដោយមានត្រឹមតែ ៥%ដំបូង នោះអតិថិជនអាចក្លាយជាម្ចាស់លំនៅដ្ឋានភ្លាមៗ សំរាប់ការរស់នៅផង និងប្រកបអាជីវកម្មផង ជាមួយនឹងប្រភេទផ្ទះប្រកបអាជីវកម្មជាច្រើនជម្រើស។
ទន្ទឹមនឹងនេះផងដែរ សំរាប់ប្រភេទផ្ទះប្រកបអាជីវកម្ម (Shop House) មានជាច្រើនជម្រើសសម្រាប់ អតិថិជន ដូចជា ហ្សបហោស៍ ឌី ហ្សបហោស៍ ស៊ី ហ្សបហោស៍ ក្លាសស៊ិក ហ្សបហោស៍ ម៉ូដឺន និងហ្សបហោស៍ ម៉ាជេស្ទីក ដែលមានទាំងកម្ពស់ 3 ជាន់ និង4 ជាន់ ស្ថិតក្នុងគម្រោងដែលពោរពេញដោយសក្ដានុពលពាណិជ្ជកម្មគ្រប់ប្រភេទ មិនថានៅតាមបណ្ដោយផ្លូវជាតិលេខ1 មហាវិថីសម្ដេច តេជោ (ផ្លូវ60ម៉ែត្រ) ផ្លូវក្រវាត់ក្រុងទី2 (ផ្លូវ50ម៉ែត្រ) ឬផ្លូវជាតិលេខ 6A។ មិនតែប៉ុណ្ណោះ ការរចនាផ្នែកខាងក្នុងនៃ ហ្សបហោស៍ នីមួយៗមានភាពបត់បែន ងាយស្រួលដល់ការដេគ័រ (Décor) ទៅតាមគ្រប់អាជីវម្មរបស់អតិថិជន។ រីឯតម្លៃវិញគឺចាប់ពីជាងដប់ម៉ឺនដុល្លារឡើងទៅតែប៉ុណ្ណោះ។
លោកអ្នកអាចអញ្ជើញសាកសួរព័ត៌មានលម្អិតអំពីហ្សបហោស៍គ្រប់ប្រភេទរបស់បុរី ប៉េង ហួត នៅគ្រប់ការិយាល័យលក់ដែលនៅជិតលោកអ្នក ឬទាក់ទងតាមទូរសព្ទលេខ 𝟎𝟗𝟖 / 𝟎𝟏𝟔 / 𝟎𝟏𝟕 𝟓𝟗𝟔 𝟕𝟖𝟗 ឬ ចូលរួម 𝐓𝐞𝐥𝐞𝐠𝐫𝐚𝐦 𝐂𝐡𝐚𝐧𝐧𝐞𝐥 https://t.me/boreypenghuoth ។
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T06:56:30.391Z",
"category": "ព័ត៌មានថ្មីៗ",
"views": 111,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy",
"short_sentences"
]
}
|
មេធំធនាគារអាមេរិកព្រមានពីវិបត្តិអចលនទ្រព្យខណៈអត្រាការប្រាក់កាន់តែឡើងថ្លៃ តម្រូវការថយចុះ
|
https://business-cambodia.com/articles/goldman-sachs-bank-said-real-estate-in-troubles
|
បច្ចុប្បន្នទីផ្សារអចលនទ្រព្យបែបពាណិជ្ជកម្ម( Commercial real estate) នៅអាមេរិកហាក់ស្ថិតនៅក្នុងភាពផុយស្រួយខណៈតម្រូវការលើប្រភេទអចលនទ្រព្យនេះនៅទីផ្សារអាមេរិកមានការថយចុះក្រោយវិបត្តិកូវីដហើយគួរផ្សំនឹងវិបត្តិនាពេលបច្ចុប្បន្នដែលការប្រាក់កាន់តែឡើងថ្លៃទៀតនោះធ្វើឲ្យអចលនទ្រព្យប្រភេទនេះស្ថិតនៅភាពរង្គោះរង្គើ។
ជុំវិញបញ្ហាអចលនទ្រព្យបែបពាណិជ្ជកម្មនៅទឹកដីអាមេរិក លោក David Solomon នាយកប្រតិបត្តិធនាគារ Goldman Sachs ដែលជាធនាគារពាណិជ្ជធំមួយនៅអាមេរិកបានឲ្យដឹងនៅក្នុងបទសម្ភាសន៍ជាមួយ CNBCថាធនាគារ Goldman Sachs របស់លោកនឹងបញ្ចេញរបាយការណ៍ទាក់ទងនឹងការធ្លាក់ថ្លៃក៏ដូចជាការធ្លាក់ចុះនៃការកាន់កាប់អចលន្រព្យបែបពាណិជ្ជកម្មខណៈវិស័យនេះកំពុងតែដើរទាំងត្រដាបត្រដួសជាមួយនឹងអត្រាការប្រាក់កាន់តែខ្ពស់។
នៅក្នុងបទបសម្ភាសន៍ជាមួយ CNBC លោក David Solomon បានឲ្យដឹងគ្មានអ្វីដែលត្រូវនិយាយទាក់ទងនឹងទីផ្សារអចលនទ្រព្យនោះ ជាពិសេសអចលនទ្រព្យបែបពាណិជ្ជកម្មគឺដើរមកដល់ចំណុចមួយដែលរងសម្ពាធខ្លាំងនាពេលបច្ចុប្បន្ន។ ត្រង់នេះលោកបានបង្ហើបទៀតយើងនឹងឃើញភាពកម្សោយនៃកម្ចីក្នុងវិស័យនេះកាន់តែកើតមានជាបន្តបន្ទាប់។
លោកបានបន្តទៀតថាក្រោយពីអត្រាការប្រាក់កម្ចីទាបនិងតម្លៃឡើងខ្ពស់ជាច្រើនឆ្នាំសម្រាប់អគារការិយាល័យ ពេលនេះវិស័យនេះបានដើរដល់ចំណុចដែលពិបាកពោលគឺដើរទាំងត្រដាបត្រដួសខណៈការប្រាក់កម្ចីកាន់តែថ្លៃហើយតម្រូវការកាន់តែថយចុះដោយសារមនុស្សបានប្ដូរឥរិយាបទធ្វើការពីចម្ងាយ។
លើសពីនេះម្ចាស់អចលនទ្រព្យមួយចំនួនបានដើរចេញពីការកាន់កាប់អចលនទ្រព្យរបស់ខ្លួនខណៈគ្មានលទ្ធភាពបង់កម្ចីព្រោះតែការប្រាក់ខ្ពស់ ហើយកម្ចីក្នុងអចលនទ្រព្យដែលគ្មានលទ្ធភាពសងបានកើនឡើងជាបន្តបន្ទាប់។ ជាក់ស្ដែងធនគារ Goldman Sachs បានបង្ហាញរបាយការណ៍នៃកម្ចីខូចក្នុងអចលនទ្រព្យរបស់ខ្លួនប្រមាណជា៤០០លានដុល្លារ។
មិនមែនតែលោក David Solomon នោះទេដែលនិយាយថាទីផ្សារអចលនទ្រព្យពាណិជ្ជកម្មអាមេរិកមែនបញ្ហា តែសេដ្ឋីជើងចាស់គឺលោក Charlie Munger ក៏ធ្លាប់លោកថាវិស័យនេះកំពុងជួបបញ្ហាដែរ។ សេដ្ឋី Charlie Munger ធ្លាប់លោកឡើងថា” នាពេលខាងមុខអចលទ្រព្យនឹងជួបញ្ហា”។ ត្រង់នេះលោកបានបង្ហើបថា ធនាគារនឹងពោរពេញដោយកម្ចីខូចដែលធ្វើឲ្យធនាគារងាយរងគ្រោះ ហើយពេលវេលាអាក្រក់នឹងមកដល់ ហើយតម្លៃអចលនទ្រព្យនឹងដាំក្បាលចុះ។ សេដ្ឋីវ័យ៩៩ឆ្នាំរូបនេះថាវិបត្តិគឺកើតចេញពីកម្ចីខូចក្នុងអចលទ្រព្យ ដូច្នេះនឹងធ្វើឲ្យប៉ះពាល់ដល់អគារការិយាល័យ អគារពាណិជ្ជកម្ម និងអចលនទ្រព្យផ្សេងៗនឹងជួងបញ្ហាជាហូរហែ។
បើយោងតាម Financial Times បានឲ្យដឹងថា ធនាគារអាមេរិកធំៗមួយចំនួនសុខចិត្តខាតលុយតាមរយៈការលក់កម្ចីអចលនទ្រព្យបន្ទាប់ពីមានការព្រមានជាហូរហែថាទីផ្សារអចលនទ្រព្យបែបអគារពាណិជ្ជកម្មមានភាពរង្គោះរង្គើក្រោយពីប្រព័ន្ធធនាគារអាមេរិកមានភាពច្របូកច្របល់។
នៅក្នុងនោះដែរ ធនាគារ HSBC អាមេរិក គឺកំពុងស្ថិតនៅក្នុងដំណើរការលក់កម្ចីអចលនទ្រព្យពាណិជ្ជកម្ម( Commercial real estate) រាប់សិបលានដុល្លារដោយលក់ទៅឲ្យអ្នកអភិវឌ្ឍនអចលនទ្រព្យជាអ្នកាន់កាប់ផ្ទាល់ហើយលក់ក្នុងតម្លៃធូរថ្លៃពោលគឺលក់ទាំងខាតតែម្ដង ហើយធនាគារផ្សេងៗជាច្រើនទៀតបានបង្ខំចិត្តលក់កម្ចីអចលនទ្រព្យទាំងខាត៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T06:55:14.828Z",
"category": "ហិរញ្ញវត្ថុ",
"views": 1168,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
មានលុយត្រឹម៣ម៉ឺនមិនដឹងទិញម៉ូឌែលណា! មកស្គាល់ឡានខ្លាញ់គោ៤ នៅស្រុកខ្មែរតម្លៃក្រោម៣ម៉ឺន$
|
https://business-cambodia.com/articles/4-models-under-30thusand
|
សម្រាប់បងប្អូនដែលមានកញ្ចាប់ថវិការត្រឹម៣ម៉ឺនដុល្លារ ប៉ុន្តែមិនដឹងថាគួរជ្រើសម៉ូឌែលរថយន្តណាមកធ្វើដំណើរ ហើយមិនដឹងថាម៉ូឌែលមួយណាស៊ីសាំងតិច។ ថ្ងៃនេះ Business Cambodia សូមបង្ហាញនូវរថយន្តចំនួន៤ម៉ូឌែល តម្លៃក្រោម៣ម៉ឺនដុល្លារ ហើយជាស៊េរីឡានថ្មីទៀត។ ដោយក្នុងនោះរួមមានដូចជា៖
១. រថយន្ត Toyota Raize៖ Toyota Raize មានតម្លៃចាប់ពី២៦០០០ដុល្លារឡើង គឺជារថយន្តចុងក្រោយបង្អស់របស់ម៉ាកយីហោជប៉ុនចូលទៅក្នុងទីផ្សាររថយន្តប្រភេទ SUV/SUV ប្រភេទ ៥ កៅអី ។ វាភ្ជាប់មកជាមួយរចនាបថជ្រុងដែលសាកសមនឹងប្រភេទ Crossover បែបស្ព័រ ហើយមានជម្រើសម៉ាស៊ីនពីរ ដោយទីមួយគឺម៉ាស៊ីនចំណុះ ១.២ លីត្រ និងទីពីរជាប្រភេទម៉ាស៊ីន turbocharged ១.0 លីត្រ ដែលទាំងពីរមកជាទម្រង់ ៣ ស៊ីឡាំង។
Raize ក៏មានលក្ខណៈពិសេសសំខាន់ៗមួយចំនួនពី Toyota Safety Sense suite ផងដែរ។ វាគឺជាប្រភេទ Crossover ដ៏ល្អសម្រាប់អ្នកជំនាញវ័យក្មេងដែលកំពុងស្វែងរករថយន្តដំបូងរបស់ពួកគេ ឬសម្រាប់អ្នកដែលកំពុងស្វែងរករថយន្តបន្ទាប់បន្សំដែលអាចទុកចិត្តបានជាមួយនឹងកម្រិតដី ២០០ មីលីម៉ែត្រ។
២. រថយន្តអគ្គិសនី BYD e2៖ BYD e2 ជាប្រភេទរថយន្ត Sedan សម្រាប់អ្នកដែលចូលចិត្តសន្សំប្រាក់ និងជួយបរិស្ថាន ខណៈម៉ូឌែលនេះជាជម្រើសដ៏ល្អដោយតម្លៃរបស់វាត្រឹមតែ ២៨,៩០០ប៉ុណ្ណោះ។ រថយន្តនេះត្រូវបានបំពាក់ដោយកញ្ចប់ Blad Battery ជាមួយនឹងម៉ូទ័រអេឡិចត្រិច ផលិតកម្លាំងបាន ៩៦ សេះ ដោយសាកពេញចំណាយត្រឹមតែ៨ដុល្លារ ជិះបានចម្ងាយសរុប ៤០១ គីឡូម៉ែត្រ។
៣. រថយន្ត Hyundai Venue៖ មានតម្លៃ Hyundai Venue ក្នុងតម្លៃ ២៧៥០០ ជាប្រភេទរថយន្តSUV ៥កៅអី មានរូបរាងទាន់សម័យ ផ្នែកខាងក្នុងទំនើប ផាសុកភាព ផ្តល់ភាពងាយស្រួលក្នុងការធ្វើដំណើរជាប្រចាំថ្ងៃ។
៤. រថយន្ត Mazda 2៖ មានតម្លៃ ២៤៩០០ដុល្លារ ជាប្រភេទរថយន្ត Mazda2 ខ្នាតតូចសម្រាប់ឆ្នាំ ២០២៣ ជាមួយនឹងការផ្លាស់ប្តូររចនាបថស្រាលៗ និងថ្នាក់តុបតែងថ្មី។ រថយន្តនេះមានម៉ាស៊ីនសាំង ១.៥ លីត្រ និងមានសមាមាត្រការបង្ហាប់ថ្មី ជួយកាត់បន្ថយការបំភាយឧស្ម័ន CO2 ពី ១១ទៅ១៤g/km អាស្រ័យលើទិន្នផល និងការបញ្ជូន។ ជាមួយគ្នានេះដែរគ្រប់ម៉ូដែលទាំងអស់មានមុខងារ sat-nav, Apple CarPlay ឥតខ្សែ ការគ្រប់គ្រងពេលបើកបរ ប៊្លូធូសរួមបញ្ចូលគ្នា និងការគ្រប់គ្រងអាកាសធាតុតាមស្តង់ដារ៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T05:25:44.837Z",
"category": "កំពូលអ្នកលក់",
"views": 3192,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
គេស្មានរបស់នាំចូល! លោក ហ៊ួត សុខា ផលិតខោក្រណាត់ស្រ្តី ១ខែផលិតបាន១ម៉ឺនខោ លក់ពេញស្រុកខ្មែរ
|
https://business-cambodia.com/articles/mr-hout-sokha
|
កាលពីមុនយើងធ្លាប់តែឃើញថា ខោក្រណាត់ដែលមានលក់នៅប្រទេសកម្ពុជាភាគច្រើនបាននំាចូលពីប្រទេសថៃ វៀតណាម ឬហុងកុងជាដើម ហើយការនាំចូលនេះដោយសារតាំងដើមមកនៅខ្មែរពុំសូវមានអ្នកផលិតខ្លួនឯងឡើយ។ ប៉ុន្តែពេលនេះសម្រាប់អ្នកចង់នាំខោក្រណាត់លក់បន្តទៀត មិនចាំបាច់នាំពីក្រៅប្រទេសឡើយ ដោយសារតែពេលនេះមានកូនខ្មែរ១រូប គឺលោកហ៊ួត សុខា បានផលិតខោក្រណាត់ខ្លួនឯង១ខែផលិតបានរហូតដល់ទៅ ១ម៉ឺនខោឯណោះ។
ថ្លែងប្រាប់នៅក្នុងបទសម្ភាសន៍ជាមួយ Business Cambodia លោកហ៊ួត សុខា ដែលជាអ្នកផលិតខោក្រណាត់ Mira បានរៀបរាប់ឱ្យដឹងថា បច្ចុប្បន្នចំពោះខោក្រណាត់ដែលលោកបានផលិតសូម្បីតែការច្នៃម៉ូឌ ទាំងកាត់ក្រណាត់នឹងសូម្បីតែចេញពុម្ពគឺសុទ្ធសឹងតែលោកជាមួយក្រុមការងារធ្វើទាំងអស់។ មួយវិញទៀតលោកបានបន្តថា ទោះបីជាខោក្រណាត់នេះផលិតនៅក្នុងស្រុកក៏ដោយ តែចំពោះគុណភាពវិញគឺមិនចាញ់របស់នាំចូលឡើយ ព្រោះតែការផលិតគឺមានស្តង់ដារត្រឹមត្រូវ ដូច្នេះហើយសម្រាប់អ្នកដែលចង់បោះដុំលក់នៅស្រុកខ្មែរ ឬចង់លក់រាយមិនបាច់ចំណាយពេលទៅប្រទេសក្រៅឡើយ ពោលអាចយកលក់បន្តពីកន្លែងផលិតរបស់គាត់បាន។
មិនតែប៉ុណ្ណោះសម្រាប់អ្នកចង់យកខោក្រណាត់នេះទៅលក់បន្តពីហាង Mira គឺចំណេញជាងដោយសារតែទី១ គឺការដឹកជញ្ជូនមិនអស់ច្រើនហើយបើគុណភាពវិញគឺល្អជាងតម្លៃថែមទៀតផងព្រោះកន្លែងផលិតខោនេះគឺផ្តោតលើគុណភាពជាចម្បង មានន័យថាប្រសិនជាបងប្អូនបានសាកល្បងមកមើលសាច់ក្រណាត់ខោមួយនេះ ហើយធ្លាប់តែឃើញប្រភេទខោដែលធ្លាប់តែនាំចូលពីប្រទេសជិតខាង ទាំងអស់គ្នានឹងដឹងថាខោខ្មែរពិតជាមានគុណភាពពិតប្រាកដមែន។
លោកសុខា បានបន្តទៀតថា ទម្រាំតែអាចផលិតខោបាននឹងដាក់លក់ពេញស្រុកខ្មែរបែបនេះ គឺលោកបានចំណាយពេលរហូតដល់ទៅ ២ឆ្នាំឯណោះ ហើយទម្រាំតែអាចឈានជើងមកដល់សព្វថ្ងៃនេះគឺជួបផលលំបាកច្រើនណាស់ ពេលខ្លះយើងឌីហ្សាញត្រូវម៉ូដហើយប៉ុន្តែពេលចេញជារូបរាងមកបែរជាខុសស្តង់ដារចង្កេះទៅវិញ តែទោះបីជាធ្លាប់បរាជ័យពេលផលិតដំបូងៗក៏ដោយ តែលោកនៅតែមិនចុះចាញ់ឡើយដោយសារតែលោកមានក្តីស្រមៃមួយថាចង់ឱ្យខ្មែរប្រើរបស់ខ្មែរដូច្នេះលោកចេះតែព្យាយាមស្វះស្វែងបន្ថែមរហូតលោកអាចផលិតខោក្រណាត់នេះបាន១ម៉ឺនខោក្នុងមួយខែ។
លោកហ៊ួត សុខា ដែលជាអ្នកផលិតខោក្រណាត់ Mira បានគូសបញ្ជាក់ថា ចំពោះចំណុចពិសេសខោសាច់ក្រណាត់ដែលលោកបានផលិតផ្ទាល់នេះ គឺមានជាងដែលមានជំនាញច្បាស់លាស់ប្រសិនជាធ្វើចេញមកប្រភេទខោដែលមានជើងកំប៉ុងគឺជើងកំប៉ុងតែម្តង បើផលិតបែបជើងធំវិញសាច់ក្រណាត់បែបសាច់រលាស់ ហើយវាស្រួលស្លៀកខ្លាំងណាស់មិនស្កៀបមិនពិបាកឡើយ ចំណុចពិសេសទី២ វិញនោះខោមានថ្នេរហឹបណែនល្អ។ ប្រសិនជាលោកអ្នកចាប់អារម្មណ៍អាចឆាតទៅកាន់ហ្វេសប៊ុកផេក Bellewear ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T05:22:31.548Z",
"category": "ចាប់ផ្តើមអាជីវកម្ម",
"views": 996,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
អត្រាពន្ធថ្មី! រដ្ឋាភិបាលកម្ពុជាប្រកាសបន្ថយអត្រាពន្ធគយ និង ពន្ធអាករ លើមុខទំនិញនាំចេញ-នាំចូលថ្មី
|
https://business-cambodia.com/articles/reduce-taxes
|
ជាដំណឹងរីករាយសសម្រាប់អ្នកនាំចូល ពេលនេះរាជរដ្ឋាភិបាលកម្ពុជាបានសម្រេចកែសម្រួលអត្រាពន្ធគយ អាត្រាអាករពិសេស និងអត្រាពន្ធគយនាំចូលនូវមុខទំនិញមួយចំនួន ជាពិសេសលើមុខទំនិញនាំចូលទាំង ៥ ខាងក្រោមនេះ ៖
១.ការបន្ថយអត្រាពន្ធគយលើមុខទំនិញនាំចូល ៖
ការបន្ថយអត្រាពន្ធគយពី ៣៥% មក ១៥% លើមុខទំនិញ រុក្ខជាតិរស់សម្រាប់ផលិតឱសថ អាហារកែច្នៃ និងភេសជ្ជៈមួយចំនួន ប្រេងក្រអូប សំបកង់អ៊ុតក្រឡាឡើងវិញ សម្លៀកបំពាក់ និង គ្រឿងបន្ទាប់បន្សំពីស្បែក ផលិតផលក្រងត្បាញ កញ្ចក់សុវត្ថិភាព សម្ភារផ្ទះបាយពីលោហធាតុ អាគុយ បរិក្ខាអគ្គិសនី គ្រឿងបន្លាស់យានយន្ត និងសង្ហារឹមមួយចំនួន ។
បន្ថយអត្រាពន្ធគយពី ៣៥% មក ៧% លើមុខទំនិញ ក្រមួនទន្តពេទ្យ អាល់ប៊ុយមីន ហ្គាសដែកកេះ និងសំលោហៈងាយឆេះ វត្ថុធ្វើពីស្បែកជាប់រោម ធុង និងវត្ថុផ្ទុកធ្វើពីអាលុយមីញ៉ូម ឧបករណ៍បំភ្លឺ ឬឱ្យសញ្ញាសម្រាប់ទោចក្រយាន។
បន្ថយអត្រាពន្ធគយពី ១៥% មក ៧% លើមុខទំនិញ ផ្កា និងមែករុក្ខជាតិកាត់រួច អំបិល ប្រេងកាបូនខ្មៅ គ្រឿងបន្ទាប់បន្សំ សម្លៀកបំពាក់ធ្វើពីប្លាស្ទិក កម្រាលកៅស៊ូ ស្បែកឆៅជាប់រោម និងវត្ថុធ្វើពីរោមសិប្បនិមិ្មត សំបកវេចខ្ចប់ ក្តារបន្ទះ ខ្សែវ័ណ្ឌក្បាល និងភាគបំណែកនៃមួក សម្ភារជាងប្រើប្រាស់ដោយដៃ ស្លាកសញ្ញា ឬស្លាកពាណិជ្ជកម្ម ឌីសអេឡិចត្រូនិក និងស្មាតកាត រថភ្លើង និងគ្រឿងបន្លាស់ ឧបករណ៍គ្រប់គ្រងចរាចរណ៍ ទូកុងតឺន័រ ភាគបំបែកវែនតា បរិធានវិភាគឧស្ម័ន ចង្កៀងសូឡា សម្ភារស្ទួចត្រី។
បន្ថយអត្រាពន្ធគយពី ១៥% មក ០% លើមុខទំនិញចំបើង និងសំបកធញ្ញជាតិ មែកនិងខ្នែងរុក្ខជាតិបំបៅ ពោះវៀនកង់គ្រឿងចក្រ ចំណាំងឈើ អាចម៍រណា កាកសំណល់ និងកម្ទេចឈើ ជញ្ជីង ម៉ាស៊ីសម្អាត និងរើសរែកគ្រាប់ធញ្ញជាតិ គ្រឿងបន្លាស់ម៉ាស៊ីនអ៊ុតផលិតបន្ទះសៀគ្វី គ្រឿងបន្លាស់ឧបករណ៍កសិកម្ម បរិក្ខាកែទម្រង់ឆ្អឹង សៀកចល័ត មហោស្រពចល័ត និងឧបរកណ៍សម្រាប់សួនកម្សាន្ត។
បន្ថយអត្រាពន្ធគយពី ៧% មក ០% លើមុខទំនិញ រុក្ខជាតិសម្រាប់ដុះ និងពន្លកផ្សិត សារធាតុសម្លាប់ស្បែក និងបន្ថែមពណ៌ បញ្ជី និងសៀវភៅសរសេរ ផែនទី និងគំនូសប្លង់ កុំព្យូទ័រលើតុ និងគ្រឿងបន្លាស់ និងឧបករណ៍ជំនួយដង្ហើម។
២.ការបញ្ចុះអត្រាអាករពិសេសលើមុខទំនិញនាំចូល ៖
បញ្ចុះអត្រាអាករពី ៥៥% មក ៥០% លើមុខទំនិញ រថយន្តវែងលីមូហ្សឺន។
បន្ថយពី ៥០% មក ៤៥% លើមុខទំនិញ រថយន្តគ្រួសារប្រភេទ Hybrid not plug-in ។
បន្ថយពី ៥០% មក ៤០% លើមុខទំនិញ រថយន្តគ្រួសារប្រភេទ Hybrid plug -in ។
បន្ថយពី ៤០% មក ៣០% លើមុខទំនិញ រថយន្តដឹកអ្នកដំណើរ និង រថយន្តដឹកទំនិញ។
បន្ថយពី ៤០% មក ១០% លើមុខទំនិញ រថយន្តដឹកទំនិញប្រើអគ្គិសនី។
បន្ថយពី ៣០% មក ២៥% លើមុខទំនិញ រថយន្តប្រណាំងតូចៗ ទោចក្រក្រយាន្តកង់បួន និង រថយន្តបំពាក់ឧបករណ៍ពិសេស។
បន្ថយពី ៣០% មក ១០% លើមុខទំនិញរថយន្តដឹកទំនិញប្រើអគ្គិសនី
បន្ថយពី ២៥% មក ២០% លើមុខទំនិញ ម៉ូតូបើកបរលើផ្លូវរលាក់ម៉ាស៊ីនលើស ២៥០cc តែមិនលើស ៨០០cc ។
បន្ថយពី ២៥% មក ១៥% លើមុខទំនិញម៉ូតូបើកលើផ្លូវរលាក់មានស៊ីឡាំងលើស ៥០cc មិនលើស ២៥០cc ។
បន្ថយពី ២៥% មក ១០% ចំពោះមុខទំនិញ សោ គ្រឿងបន្ទាប់បន្សំ បំណែកម៉ាស៊ីន និងគ្រឿងបន្លាស់នៃយានយន្ត និងក្បាលរថយន្តសណ្តោងរ៉ឺម៉ក ។
បន្ថយពី ២៥% មក ០% លើមុខទំនិញ កញ្ចក់សុវត្ថិភាព រួមមានកញ្ចក់ស្វិត ឬកញ្ចក់អ៊ុតសម្រាប់គ្រឿងចក្រ និង ម៉ាស៊ីន។
បន្ថយពី ២០% មក ១៥% លើទំនិញ ត្រីចក្រក្រយានយន្តប្រើម៉ាស៊ូត។
បន្ថយពី ២០% មក ១០% លើមុខទំនិញ ទូក នាវា និងជលយានសម្រាប់កំសាន្ត និងកីឡា ។
បន្ថយពី ២០% មក ០% លើមុខទំនិញរទេះរុញកូនក្មេង រទេះរុញកង់មួយ និងគ្រឿងបន្លាស់។
បន្ថយពី ១៥% មក ១០% លើមុខទំនិញ គ្រឿងបន្លាស់ទោចក្រយានយន្ត។
បន្ថយពី ១៥% មក ០% លើមុខទំនិញ ពោះវៀនកង់សម្រាប់គ្រឿងចក្រ គ្រឿងបន្លាស់ទោចក្រយាន សៀកចល័ត មហោស្រពចល័ត និង ឧបករណ៍សម្រាប់សួនកំសាន្ត។
បន្ថយពី ១០% មក ៥% លើមុខទំនិញ ភេសជ្ជៈមួយចំនួន ទូទឹកកកតាំងបង្ហាញ និងម៉ាស៊ីនពីស្តុងសម្រាប់ទោចក្រយានយន្ត។
បន្ថយពី ១០% មក ០% លើមុខទំនិញ ប្រេងកាបូនខ្មៅ និង ប្រេងខ្មៅប្រហាក់ប្រហែល យុថ្កា គ្រឿងបន្លាស់ ទោចក្រយាន និង យានយន្ត រទេះរុញកូនក្មេង រទេះរុញកង់មួយ និងគ្រឿងបន្លាស់ និងកាមេរ៉ាថតរូបប្រើហ្វីល។
៣.ការបញ្ចុះអត្រាអាករពិសេសលើមុខទំនិញនាំចេញ ៖
បន្ថយពី ៥០% មក ០% លើមុខទំនិញ សារធាតុគីមីសកម្មមួយចំនួនសម្រាប់ផលិតឱសថ។
បន្ថយពី ១៥% មក ០% លើមុខទំនិញចំណាំងឈើ អាចម៍រណា កាកសំណល់ និងកម្ទេចឈើ។
បន្ថយពី ១០% មក ៥% លើមុខទំនិញ ផលិតផលសម្រាប់ជាងធ្វើពីឈើ កេស ធុង និងសំបកវេចខ្ចប់ប្រហាក់ប្រហែលធ្វើពីឈើ
បន្ថយពី ១០% មក ០% លើមុខទំនិញ តោ ក្របីរស់។
បន្ថយពី ៥% មក ០% លើមុខទំនិញ ទូសម្រាប់ការការពារចេញជាតិពុល៕
ប្រភពបន្ថែម ៖ អគ្គនាយកដ្ឋានគយនិងរដ្ឋាករកម្ពុជា
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T05:10:47.572Z",
"category": "ចាប់ផ្តើមអាជីវកម្ម",
"views": 1265,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
ឥណ្ឌូនេស៊ី បន្ថែមថវិកាជាង ១ ពាន់លាន$ទៀត ដើម្បីសាងសង់បង្ហើយរដ្ឋធានីថ្មីរបស់ខ្លួន ខណៈគ្រោងបញ្ចប់ឆ្នាំ២០២៥
|
https://business-cambodia.com/articles/indonesia-s-parliament-approves-1-billion-budget-top-up-for-new-capital
|
រដ្ឋាភិបាលរបស់ប្រទេសឥណ្ឌូនេស៊ី កំពុងពន្លឿនការសាងសង់រដ្ឋធានីថ្មី Nusantara នៅលើកោះ Borneo ខណៈបច្ចុប្បន្នប្រទេសនេះត្រៀមថវិកា ប្រមាណ ១,០១ពាន់លានដុល្លារទៀតដើម្បីបញ្ចប់គម្រោងនេះត្រឹមឆ្នាំ២០២៥។ នេះបើយោងតាមចុះផ្សាយរបស់សាព័ត៌មាន reuters កាលពីថ្ងៃទី០៩ ខែមិថុនា ឆ្នាំ២០២៣។
លោក Said Abdullah ដែលជារដ្ឋសភាឥណ្ឌូណេស៊ី បានលើកឡើងយ៉ាងដូច្នេះថា ប្រាក់បន្ថែមនឹងត្រូវប្រើប្រាស់សម្រាប់ការសាងសង់នៅឆ្នាំនេះ បន្ថែមពីលើទឹកប្រាក់ចំនួន ២២ទ្រីលានរូពៀ ដែលបានបែងចែកពីមុនដើម្បីអភិវឌ្ឍ Nusantara ក្នុងឆ្នាំ២០២៣។
ប្រភពខាងលើបានឱ្យដឹងថា បច្ចុប្បន្នប្រទេសឥណ្ឌូណេស៊ី កំពុងជំរុញឱ្យបញ្ចប់ការសាងសង់នៅពាក់កណ្តាលឆ្នាំ២០២៤ នូវការិយាល័យរដ្ឋបាលសំខាន់ៗ របស់រដ្ឋធានី រួមទាំងវិមានប្រធានាធិបតី និងអគាររដ្ឋមន្ត្រីសំខាន់ៗ ដែលមានមន្ត្រីរាជការ យោធា និងប៉ូលីសយ៉ាងហោចណាស់ ចំនួន១៦.០០០នាក់ នឹងត្រូវផ្លាស់ទៅទីនោះនៅឆ្នាំក្រោយ។
តែទោះជាយ៉ាងនេះក្តី រហូតមកទល់ពេលនេះ មិនទាន់មានកិច្ចព្រមព្រៀងវិនិយោគណាមួយ ត្រូវបានចុះហត្ថលេខានោះទេ ដោយសារអ្នកវិនិយោគព្រួយបារម្ភអំពីលទ្ធភាព និងដំណើរការបន្តរបស់គម្រោង ទោះបីជារដ្ឋាភិបាលឥណ្ឌូនេស៊ី ប្រកាសផ្តល់ការលើកទឹកចិត្តយ៉ាងណាក្តី ខណៈប្រទេសឥណ្ឌូនេស៊ី នឹងរៀបចំការបោះឆ្នោតនៅខែកុម្ភៈ ឆ្នាំ២០២៤ខាងមុខ ដើម្បីជ្រើសរើសប្រធានាធិបតីថ្មី។
សូមជម្រាបផងដែរថា គម្រោងថ្មីរបស់ប្រទេសឥណ្ឌូណេស៊ី នេះចាប់ផ្ដើមសាងសង់តាំងពីខែ កក្កដា ឆ្នាំ២០២២ មកម្លេះស។ ដោយចំណាយថវិការប្រមាណ ៣២ពាន់លានដុល្លារ សង់នៅលើផ្ទៃដី ២,៥៦០ គីឡូម៉ែត្រក្រឡា។ រដ្ឋធានីថ្មីនេះ មានទីតាំងនៅចម្ងាយ ២០០០ គីឡូម៉ែត្រពីភាគឦសាននៃទីក្រុងហ្សាការតា ប្រទេសឥណ្ឌូណេស៊ី៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T04:40:28.931Z",
"category": "អចលនទ្រព្យ",
"views": 360,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
អ្នកជំនាញធនធានមនុស្ស លោក លី ហាវ៖ ស្ថានភាពលំបាក ជាឱកាសល្អស្គាល់ចិត្តបុគ្គលិក និងរៀបចំរចនាសម្ព័ន្ធឡើងវិញ
|
https://business-cambodia.com/articles/dr-lyhaw-employee-knowledge
|
បុគ្គលិកធ្វើការត្រូវការប្រាក់ខែ ថៅកែត្រូវការលទ្ធផលការងារ! បុគ្គលិកម្នាក់ៗវាសនានិងមានតំណែងខុសគ្នាតែបន្តិចត្រង់អត្តចរិតប៉ុណ្ណោះ ហើយក្នុងស្ថានភាពលំបាកគឺជាឱកាសដ៏ល្អបំផុតដែលមេអាចស្គាល់ថាបុគ្គលិកណាជាបុគ្គលិកទ្រព្យ បុគ្គលិកណាជាបុគ្គលិកបំណុល និងរៀបចំសើរើដុសខាត់ចាត់ចែងប្រើមនុស្សឡើងវិញ។
យ៉ាងណាមិញអ្នកជំនាញធនធានមនុស្ស លោក លី ហាវ អគ្គនាយក សាលាអន្តរជាតិ អាយដេលី អន្តរជាតិ បានបង្ហើបឱ្យដឹងថា ស្ថានភាពលំបាក គឺជាឱកាសដ៏ល្អដើម្បីឱ្យអ្នកដឹកនាំ មើលឃើញកាន់តែច្បាស់ថាបុគ្គលិកណាគួរទៅបុគ្គលិកណាគួរនៅបន្ត។ ក្នុងនោះតាមរយៈសំណេរលើទំព័រផ្លូវការរបស់លោកគ្រូ លី ហាវ បានលើកឡើងយ៉ាងដូច្នេះថា៖
“បច្ចុប្បន្នជឿជាក់ថាស្ថាប័នមិនតិចទេកំពុងជួបបញ្ហា ខណៈពេលនេះអ្នកដឹកនាំនឹងមើលឃើញកាន់តែច្បាស់ថា បុគ្គលិកទ្រព្យកំពុងរកមធ្យោបាយដោះស្រាយបញ្ហា ខណៈបុគ្គលិកបំណុលកំពុងតែរកលេសការពារខ្លួន វាក៏ជាពេលវេលាដែលស្ថាប័នគួររុះរើ និងរៀបចំរចនាសម្ព័ន្ធឡើងវិញ នរណាត្រូវទុក នរណាត្រូវទៅ! បើអ្នកពិតជាបុគ្គលិកអសកម្មមែន សូមភ្ញាក់ខ្លួនឡើង ពីព្រោះ ខ្ញុំដឹងថាអ្នកត្រូវការប្រាក់ខែផ្គត់ផ្គង់គ្រួសារ ក៏ប៉ុន្តែ ស្ថាប័នក៏ត្រូវការប្រាក់ចំណូលផ្គត់ផ្គង់ប្រាក់ខែបុគ្គលិក និងចំណាយច្រើនផ្សេងទៀតដែរ ហេតុដូចនេះ ស្ថាប័នគេនឹងរក្សាព្រៃរបស់គេឱ្យគង់ ដើម្បីធានាថាមានអុសដុតមិនចេះអស់”។
ដោយឡែកលោកក៏ធ្លាប់បានថ្លែងប្រាប់ចាបក្រហម អំពីបញ្ហានិងដំណោះស្រាយជាមួយបុគ្គលិកអសកម្មនិងគ្មានទំនួលខុសត្រូវផងដែរ ដោយបុគ្គលិកប្រភេទអសកម្មអាចដោយសារកត្តា៣យ៉ាង ទី១ព្រោះការងារទាំងនោះខុសពីទេពកោសល្យ ជំនាញនិងចំណង់ចំណូលចិត្តរបស់គាត់ ទី២ ព្រោះការងារនោះមិនមានអ្នកចង្អុលបង្ហាញផ្លូវថាគាត់គួរធ្វើអ្វី គ្មានអ្នកតម្រង់ទិសដៅ ចំណែកឯកត្តាទី៣ គឺបណ្តោលមកពីកង្វះខាតនៃការទទួលស្គាល់ស្នាដៃ ធ្វើខុសបន្ទោស ធ្វើត្រូវមេភ្លេចសរសើរជាដើម។
ចំណែកឯដំណោះស្រាយជាមួយបុគ្គលិកប្រភេទនេះត្រូវធ្វើឱ្យសើរើឱ្យដូចជាកាំរង្វង់ ពោលគឺតម្រង់ទិសបណ្តុះបណ្តាល ធ្វើយ៉ាងណាឱ្យគាត់មានជំនាញលើការងារកំពុងធ្វើ មានបទពិសោធន៍ និងមានលទ្ធផលជាងមុន ហើយទទួលស្គាល់ស្នាដៃ លើកសរសើរអំពីការងារដែលគាត់បានធ្វើ និងបំពាក់បំប៉នជំនាញថ្មីៗដល់គាត់ជាប្រចាំ និយាយឱ្យខ្លី គឺបណ្តុះបណ្តាល លើកទឹកចិត្ត កោតសរសើរស្នាដៃ និងបណ្តុះបណ្តាលអ្វីៗថ្មីៗជានិច្ច៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T04:25:55.422Z",
"category": "ភាពជាអ្នកដឹកនាំ",
"views": 1116,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
សម្តេចតេជោ ហ៊ុន សែន ចង់ឲ្យរោងចក្រក្លាយជាសហគមន៍សុខសាន្ដមួយ និងគិតគូរដំឡើងប្រាក់ខែម្តងក្នុង១ឆ្នាំ
|
https://business-cambodia.com/articles/samdech-hun-sen-with-factory-workers
|
សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា បានថ្លែងថា ចង់ឲ្យរោងចក្រក្លាយជាសហគមន៍សុខសាន្ដមួយដោយពុំមានការប្រើប្រាស់គ្រឿងញៀន ក្រុមបងធំបងតូច ឬបង្កជម្លោះផ្សេងៗ និងកំពុងគិតគូរដំឡើងប្រាក់ខែជូនកម្មករ-កម្មការិនីម្តងក្នុងមួយឆ្នាំ។
សម្ដេចតេជោ ហ៊ុន សែន បានថ្លែងក្នុងពិធីជួបសំណេះសំណាលជាមួយកម្មករ-កម្មការិនីជិត ២ម៉ឺននាក់ក្នុងខណ្ឌពោធិ៍សែនជ័យ រាជធានីភ្នំពេញ នាព្រឹកថ្ងៃទី១៣ ខែមិថុនា ឆ្នាំ ២០២៣នេះយ៉ាងដូច្នេះថា៖ «ត្រូវខិតខំធ្វើយ៉ាងម៉េច ដើម្បីរួមចំណែកអនុវត្តគោលនយោបាយភូមិឃុំមានសុវត្ថិភាព ដែលខ្ញុំពិតជាមានការរីករាយណាស់ ដោយសង្កេតឃើញថា នៅក្នុងក្របខ័ណ្ឌរោងចក្រសហគ្រាសនៅទូទាំងប្រទេស មិនមែនជាទីកន្លែងប្រើប្រាស់គ្រឿងញៀនទេ នេះការសប្បាយរីករាយ»។
បន្ថែមពីលើនេះ សម្តេចតេជោ ធ្លាប់បានថ្លែងក្នុងពិធីជួបសំណេះសំណាលជាមួយកម្មករ-កម្មការិនីជិត ២ម៉ឺននាក់នៅខេត្តកំពង់ឆ្នាំង កាលពីថ្ងៃទី៨ ខែមិថុនា ឆ្នាំ២០២៣ថា ដើម្បីមានយន្តការត្រឹមត្រូវក្នុងការដំឡើងប្រាក់ខែដល់កម្មករ-កម្មករិនី រាជរដ្ឋាភិបាលបានបង្កើតយន្តការត្រីភាគីមួយដោយមានការចូលរួមពីរាជរដ្ឋាភិបាល ម្ចាស់រោងចក្រ និងសហជីព ដើម្បីគិតគូរអំពីការដំឡើងប្រាក់ខែក្នុងរយៈពេល១ឆ្នាំម្ដង ដល់កម្មករ-កម្មការិនី។
ក្នុងនោះ សម្តេចតេជោ ហ៊ុន សែន បញ្ជាក់ថា រាជរដ្ឋាភិបាលបន្តថែមទៀត លើការកសាងហេដ្ឋារចនាសម្ព័ន្ធចាំបាច់ និងការទាក់ទាញវិនិយោគបន្ថែមលើវិស័យរោងចក្រនេះមកកាន់កម្ពុជា ជាពិសេសទៅដល់បណ្ដាខេត្ត ដើម្បីផ្ដល់ការងារដល់ប្រជាពលរដ្ឋ៕
អត្ថបទដោយ៖ កាន់ ដារ៉ា (ស្មេរពនេចរ)
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T03:32:21.584Z",
"category": "ភាពជាអ្នកដឹកនាំ",
"views": 621,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
ពេញចិត្តមួយណា! ក្រុមហ៊ុន GWM សម្ពោធរថយន្ដម៉ូឌែលថ្មី តម្លៃសមរ្យអាចពិចារណាបាន
|
https://business-cambodia.com/articles/gwm-cambodia-new-car
|
ភ្នំពេញ - ក្រុមហ៊ុន GWM Cambodia បានសម្ពោធម៉ូឌែល GWM ដំបូងរបស់ខ្លួនលើទីផ្សារប្រទេសកម្ពុជាកាលពីថ្ងៃទី 11 ខែមិថុនា ឆ្នាំ 2023 នៅ The Premier Center Sen Sok ។
ដែលមានម៉ូឌែលដូចជា HAVAL H6, HAVAL JOLION, HAVAL DARGO, TANK 300 និង POER ត្រូវបានបង្ហាញនឹងទទួលបានការសាទរជាច្រើនពីភ្ញៀវកិត្តិយសដែលចូលរួមកាលពីថ្ងៃអាទិត្យ។
យោងតាមក្រុមហ៊ុន GWM Cambodia រថយន្តទាំងអស់ត្រូវបានបង្កើតឡើងដើម្បីផ្តល់ជូនអតិថិជននូវបច្ចេកវិទ្យា សុវត្ថិភាព ដែលធ្វើឲ្យពួកគេក្លាយជាជម្រើសដ៏ល្អឥតខ្ចោះសម្រាប់ប្រជាជនកម្ពុជាដែលកំពុងស្វែងរករថយន្តដែលមានគុណភាពខ្ពស់ និងអាចទុកចិត្តបាន។
HAVAL គឺជាម៉ាករថយន្ត SUV ដែលលក់ដាច់បំផុតមួយរបស់ប្រទេសចិន ខណៈដែល GWM POER គឺជារថយន្ត Pickup ដែលលក់ដាច់បំផុតរបស់ប្រទេសចិនក្នុងរយៈពេល 25 ឆ្នាំចុងក្រោយនេះ។
រថយន្តចំនួន 6 គ្រឿងត្រូវបានដាក់បង្ហាញសម្រាប់ព្រឹត្តិការណ៍បើកបរសាកល្បងនេះ រួមមាន TANK300 និង POER Pickup 2, HAVAL SUV 3 ។ ដំណើរការគ្រប់គ្រងដ៏ល្អឥតខ្ចោះរបស់ GWM ការដាក់បង្ហាញបានធ្វើអោយភ្ញៀវកិត្តិយសទទួលបានបទពិសោធន៍ពីបច្ចេកទេស និងគុណភាពល្អឥតខ្ចោះរបស់ GWM ។
HAVAL H6 គឺជាប្រភេទ SUV ដែលមានប្រជាប្រិយភាពខ្ពស់ជាមួយនឹងម៉ាស៊ីន 2.0 លីត្រ turbo-charged ផ្តល់ថាមពលអតិបរមា 150 KW និងកម្លាំងបង្វិល 320 Nm និងជាជំនាន់ទី 3 នៃរថយន្ត SUV ។
H6 ផ្តល់នូវប្រសិទ្ធភាពប្រេងខ្ពស់ និងការបញ្ចេញឧស្ម័ន កាបូនឌីអុកស៊ីត(CO2) ទាបខ្លាំង ដែលធ្វើឱ្យវាក្លាយជារថយន្តដ៏ល្អសម្រាប់អតិថិជនដែលយកចិត្តទុកដាក់ចំពោះបរិស្ថាន។ វាក៏ភ្ជាប់មកជាមួយលក្ខណៈពិសេសកម្រិតខ្ពស់របស់ក្រុមហ៊ុន GWM ដូចជាប្រព័ន្ធបើកបរស្វ័យភាពកម្រិត 2 និងមុខងារសុវត្ថិភាពកម្រិតខ្ពស់។
Haval H6 មានពីរប្រភេទគឺ 1.5T 2WD និង 2.0T 4WD ជាមួយនឹងតម្លៃពី $44,580 និង $47,980។ GWM មានគោលបំណងធ្វើឱ្យម៉ូដែលដែលមានគុណតម្លៃខ្ពស់អាចចូលទៅដល់ទីផ្សារបាន។ ម៉ូឌែល HAVAL H6 សំបូរទៅដោយមុខងារសុវត្ថិភាព និងភាពងាយស្រួល ហើយក៏មិនសូវមាននៅក្នុងទីផ្សារជាទូទៅទេ។
រថយន្ដ HAVAL JOLION ដែលជារថយន្តប្រភេទ SUV តូចភ្ជាប់មកជាមួយប្រព័ន្ធភ្លើងខាងក្នុងប្រកបដោយប្រសិទ្ធភាព។ ម៉្យាងវិញទៀត ICE variant ត្រូវបានបំពាក់ដោយម៉ាស៊ីន 1.5L turbo-charged ជាមួយនឹងថាមពលសុទ្ធអតិបរមា 105KW និងកម្លាំងបង្វិល 210 Nm ។ វាល្អឥតខ្ចោះសម្រាប់ការបើកបរក្នុងទីក្រុង និងភ្ជាប់មកជាមួយមុខងារសុវត្ថិភាពកម្រិតខ្ពស់ រួមទាំងប្រព័ន្ធត្រួតពិនិត្យកន្លែងងងឹត ដែលធ្វើឱ្យវាក្លាយជារថយន្តដ៏ល្អសម្រាប់គ្រួសារតូច និងអ្នកធ្វើការថែមទៀតដែរ។
ជាពិសេសរថយន្ដនេះក៏ភ្ជាប់មកជាមួយការរចនាម៉ូឌែលឆ្លាតវៃខ្ពស់របស់ GWM និងប្រព័ន្ធបើកបរស្វ័យភាពកម្រិត 2 ផងដែរ។ ការបើកបរដ៏ឆ្លាតវៃ និងលក្ខណៈសុវត្ថិភាពរបស់ HAVAL JOLION គឺសមរម្យសម្រាប់អ្នកទិញ SUV លើកដំបូង។ HAVAL JOLION មាននៅក្នុងវ៉ារ្យ៉ង់មួយគឺ 1.5T 2WD ដែលមានតម្លៃគួរឱ្យទាក់ទាញខ្លាំងចាប់ផ្ដើមពី $37,500 ។
រថយន្ដម៉ូឌែល GWM POER បានបំពាក់ម៉ាស៊ីនម៉ាស៊ូត 2.0 លីត្រ Turbocharged ដែលអាចផ្ដល់កម្លាំងរហូតដល់ទៅ 120KW និងកម្លាំងរមួល 400Nm ផ្នែកខាងក្រោយមានផ្ទៃធំទូលាយ ដែលផ្ដល់ភាពល្អឥតខ្ចោះសម្រាប់ការប្រើប្រាស់ នៅក្នុងក្រុមហ៊ុន ឬសហគ្រាស ។ រថយន្ដនេះបានភ្ជាប់មកជាមួយមុខងារសុវត្ថិភាពខ្ពស់ ដែលអាចផ្ដល់ភាពងាយស្រួលក្នុងការបើកបរទៅគ្រប់ស្ថានភាពផ្លូវទាំងអស់ ។ហើយផ្នែកខាងក្នុងរចនាឡើងយ៉ាងប្រណិតជាមួយប្រភេទពួកស្បែក ដែលអាចផ្ដល់ផាសុកភាពដល់អ្នកដំណើរ និងអ្នករួមដំណើរផងដែរ។លើសពីនេះ GWM Cambodia ទើបតែនាំចូលម៉ូឌែលរថយន្ដប្រណិត Tank 300 ដែលជារថយន្ដប្រភេទ Luxury Off-Road ដ៏ពេញនិយមនៅក្នុងប្រទេសចិន មកកាន់ទីផ្សារប្រទេសកម្ពុជា ដែលបំពាក់ម៉ាស៊ីន 2.0L Turbocharged ដែលអាចផ្ដល់កម្លាំង 162 Kw និងកម្លាំង រមួល 387 Nm ក្នុងតម្លៃ $72,900 ។
GWM POER មានពីរប្រភេទគឺ 2.0T AT និង 2.0T MT ជាមួយនឹងតម្លៃចាប់ផ្តើមពី $46,900 និង$34,800 ។
លោក Kevinc Luo CEO នៃក្រុមហ៊ុន Oneroad Group បានមានប្រសាសន៍ថា “យើងមានមោទនភាពក្នុងការណែនាំ HAVAL H6, HAVAL JOLION, HAVAL DARGO, TANK 300 និង GWM POER នៅកម្ពុជា”។ ម៉ូដែលឆ្លុះបញ្ចាំងពីការប្តេជ្ញាចិត្តរបស់ GWM ចំពោះការច្នៃប្រឌិត សុវត្ថិភាព និងនិរន្តរភាព ហើយយើងមានទំនុកចិត្តថាពួកគេនឹងត្រូវបានទទួលស្ថាគមន៍ពីប្រជាជនកម្ពុជា”។
GWM ប្រកាន់ខ្ជាប់នូវគោលការណ៍ "ថែទាំជាចម្បង" ។ ដោយយកចិត្តទុកដាក់ខ្ពស់ក្នុងការផ្ដល់សេវាកម្មជួសជុលជូនអតិថិជន GWM Cambodia បានបង្កើតមជ្ឍមណ្ឌលផ្ដល់សេវាកម្មជួសជុលចំនួន ២ កន្លែង (ដែលមានផ្ទៃដីប្រហែល 3,000 ម៉ែត្រការ៉េ) និងកន្លែងសេវាកម្មជួសជុលរថយន្តដ៏ធំទូលំទូលាយមួយ (ដែលមានផ្ទៃដី ប្រហែល 4,000 ម៉ែត្រការ៉េ) នៅភាគខាងត្បូង និងខាងជើងនៃរាជធានីភ្នំពេញ ដែលផ្តល់ភាពងាយស្រួលសម្រាប់អតិថិជន Great Wall Motor ក្នុងការថែរក្សានិងមានអារម្មណ៍ជិតស្និទ្ធបំផុត។
ក្រុមហ៊ុន GWM Cambodia មានទីតាំងនៅអគារ15z ផ្លូវលេខ 93 (មហាវិថីព្រះមុនីវង្ស) កែង422 ភូមិ 13 សង្កាត់ទន្លេបាសាក់ ខណ្ឌចំការមន រាជធានីភ្នំពេញ ដែលអតិថិជនអាចបើកសាកល្បងបើកបរ និងធ្ធើការជាវគ្រប់ម៉ូឌែលរថយន្តៈ HAVAL H6, HAVAL JOLION, HAVAL DARGO, TANK 300 និង GWM POER ។ សម្រាប់ព័ត៌មានបន្ថែមអំពីយានយន្តទាំងនេះ សូមចូលទៅកាន់ទំព័រ Facebook របស់ GWM Cambodia ឬចូលទៅកាន់គេហទំព័រផ្លូវការរបស់យើង gwm-kh.com ។
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T02:42:32.909Z",
"category": "PR",
"views": 277,
"author": {
"first_name": "Makara",
"last_name": "Chham",
"email": "makarachham1998@gmail.com"
},
"quality_warning": [
"noisy"
]
}
|
សូមប្រុងប្រយ័ត្ន! កម្ពុជានឹងរងសម្ពាធខ្យល់ពី មីយ៉ាន់ម៉ា ឡាវ និង វៀតណាម ដែលនឹងធ្វើឱ្យមានភ្លៀង លាយខ្យល់កន្ត្រាក់
|
https://business-cambodia.com/articles/storm-in-cambodia-
|
យោងតាមសេចក្តីជូនដំណឹងរបស់ក្រសួងធនធានទឹកនិងឧតុនិយម បានឱ្យដឹងថាចាប់ពីថ្ងៃទី ១៤ ដល់ថ្ងៃទី ២០ ខែ មិថុនា ឆ្នាំ ២០២៣ ខាងមុខនេះ កម្ពុជានឹងទទួលរងឥទ្ធិពលសម្ពាធទាប (ITCZ) ដែលអូសបន្លាយលើភាគខាងជើងនៃប្រទេស មីយ៉ាន់ម់ា ឡាវ និង វៀតណាម គួបផ្សំមនិងខ្យល់មូលសុងនិរតីក្នុងកម្រិតពីមធ្យមទៅបង្គួរ ដែលស្ថានភាពបែបនេះនឹងធ្វើឱ្យតំបន់មួយចំនួនរបស់កម្ពុជាជួបនូវស្ថានភាពដូចជា៖
១.តំបន់ទំនាបកណ្តាល
តាមបណ្តាលខេត្តមួយចំនួនដែលស្ថិតនៅតំបន់ទំនាបកណ្តាល អាចនឹងមានភ្លៀងធ្លាក់ក្នុងកម្រិតពីខ្សោយទៅមធ្យម និងបង្គួរដោយផ្នែកខ្លះ លាយឡំដោយផ្គរ រន្ទះ និងខ្យល់កន្ត្រាក់។
២.តំបន់ខ្ពង់រាប
ចំពោះបណ្តាលខេត្តនៅតំបន់ខ្ពង់រាប អាចនឹងមានភ្លៀងធ្លាក់ក្នុងកម្រិតពីខ្សោយទៅមធ្យម លាយឡំដោយផ្គរ និង ខ្យល់កន្ត្រាក់។ក្នុងសីតុណ្ហភាពអប្បបរមាពី ២៥ ទៅ ២៧ អង្សា និង សីតុណ្ហភាពអតិបរមាពី ៣៤ ដល់ ៣៦ អង្សា។
៣.តំបន់មាត់សមុទ្រ
ចំពោះបណ្តាខេត្តដែលរស់នៅក្នុងតំបន់នេះ ដែលមានដូចជា ខេត្តកំពត កែប និង ខេត្តព្រះសីហនុ អាចនឹងមានភ្លៀងធ្លាក់ក្នុងកម្រិតពីខ្សោយទៅមធ្យម លាយឡំទៅដោយផ្គរ រន្ទះ និងខ្យល់កន្ត្រាក់ ។
អាស្រ័យដូចបានជំរាបជូនខាងលើ សូមបងប្អូនដែលរស់នៅតាមបណ្តាខេត្តនៃតំបន់ខាងលើបង្កើនការប្រុងប្រយ័ត្នឱ្យបានខ្ពស់ និងថែទាំសុខភាពឱ្យបានល្អ ជាមួយនឹងភ្លៀងធ្លាក់ដែលមានលាយឡំជាមួយខ្យល់កន្ត្រាក់ ផ្គរ រន្ទះនេះ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-13T02:04:46.858Z",
"category": "ព័ត៌មានថ្មីៗ",
"views": 1053,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ដំណឹងល្អ! ក្រុមហ៊ុនចំនួន ៣ ទទួលបានសិទ្ធិវិនិយោគគម្រោងថ្មីនៅតំបន់សេដ្ឋកិច្ច ៣ នេះ
|
https://business-cambodia.com/articles/new-project-in-svr
|
ក្រុមប្រឹក្សាអភិវឌ្ឍន៍កម្ពុជា ហៅកាត់ថា CDC បានអនុម័តគម្រោងបង្កើតរោងចក្រថ្មី ដែលគ្រោងវិនិយោគនៅក្នុងតំបន់សេដ្ឋកិច្ចពិសេសចំនួន ៣ នៅក្នុងខេត្ដស្វាយរៀង។ គម្រោងរោងចក្រថ្មីទាំង ៣ នេះ ត្រូវបានវិនិយោគក្រោមទុនសរុប ១៦ លានដុល្លារ និងបង្កើតឱកាសការងារជូនពលរដ្ឋរាប់ពាន់កន្លែងថែមទៀតផង។
យោងតាមការចុះផ្សាយពី CDC កាលពីថ្ងៃទី៩ ខែមិថុនា ឆ្នាំ២០២៣ គម្រោងដែលបានអនុម័តនោះគឺវិនិយោគដោយក្រុមហ៊ុនដូចជាខាងក្រោម៖
១- ក្រុមហ៊ុន “QINGDAO ZHONGMIAN (CAMBODIA) KNITTING CO., LTD.” គម្រោងបង្កើតរោងចក្រកាត់ដេរ និងចាក់សម្លៀកបំពាក់ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ឈីលូ ជាន ពុ ចាយ, ខេត្តស្វាយរៀង, ក្នុងទុនវិនិយោគប្រមាណ ៦,៨លានដុល្លារអាម៉េរិក និងអាចបង្កើតការងារបានចំនួន ២.៤១០កន្លែង។
២- ក្រុមហ៊ុន “HUIYAO YAOXING PLASTIC PACKAGING PRODUCTS (CAMBODIA) CO., LTD.” គម្រោងបង្កើតរោងចក្រផលិតបាវ និងសម្ភារៈវេចខ្ចប់គ្រប់ប្រភេទ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ឈីលូ ជាន ពុ ចាយ, ខេត្តស្វាយរៀង, ក្នុងទុនវិនិយោគប្រមាណ ៥,៧លានដុល្លារអាម៉េរិក និងអាចបង្កើតការងារបានចំនួន ៤៩៥កន្លែង។
៣- ក្រុមហ៊ុន “DONG WANG PAPER INDUSTRY (CAMBODIA) CO., LTD.” គម្រោងបង្កើតរោងចក្រផលិតកេសកាតុង និងសម្ភារៈវេចខ្ចប់ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ហាយ-ផាក, ខេត្តស្វាយរៀង, ក្នុងទុនវិនិយោគប្រមាណ ៣,៥លានដុល្លារអាម៉េរិក និងអាចបង្កើតការងារបានចំនួន ៥៨៦កន្លែង៕
អត្ថបទ៖ វិធាវី
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T16:31:30.609Z",
"category": "អចលនទ្រព្យ",
"views": 394,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
អ្នកជំនាញរុស្ស៊ីថាដុល្លារអាមេរិកជិតដល់ទីបញ្ចប់ពីតំណែងកំពូលក្នុងលោកខណៈលុយយន់ចិនឡើងកូដ
|
https://business-cambodia.com/articles/russian-expert-warn-about-us-dollar
|
លោក Andrei Kostin អ្នកជំនាញធនាគារនិងជានាយកប្រតិបត្តិធនាគារVTB ដែលជាធនាគារធំទី២របស់រុស្ស៊ីបានព្រមានថាប្រាក់ដុល្លាររបស់អាមេរិកនឹងជិតមកដល់ទីបញ្ចប់ជាលុយដែលខ្លាំងបំផុតក្នុងលោកហើយខណៈប្រាក់យន់របស់ចិនកាន់តែឡើងកូដខ្លាំង។
បើយោងតាមការចុះផ្សាយរបស់ Reuters លោក Andrei Kostin បានឲ្យដឹងថាឥទ្ធិពលប្រាក់ដុល្លារដែលគ្រប់ដណ្ដើមពិភពលោកនឹងមកដល់ទីបញ្ចប់ខណៈប្រាក់យន់ចិនចាប់ផ្ដើមងើបឡើងហើយពិភពលោកចាប់ផ្ដើមឃើញភាពបរាជ័យដែលអាមេរិកប្រទេសលោកខាងលិចប៉ុនប៉ងដាក់ទណ្ឌកម្មលើរុស្ស៊ីលើបញ្ហារវាងរុស្ស៊ីនិងអ៊ុយក្រែន។
នាយកប្រតិបត្តិរូបនេះបានឲ្យដឹងទៀតថាសហរដ្ឋអាមេរិកនិងសហភាពអឺរ៉ុបនឹងខាតបង់ច្រើនតាមរយៈការបង្កក់ទ្រព្យសម្បត្តិរបស់សេដ្ឋីរុស្ស៊ីរាប់ពាន់លានដុល្លារ ខណៈប្រទេសជាច្រើនចាប់ងាកចេញពីការទូទាត់ជាប្រាក់ដុល្លារនិងអឺរ៉ូ។
ថ្លែងប្រាក់អ្នកសារព័ត៌មាន Reuters នៅអគារធនាគារ VTB ជាន់ទី៥៩ដ៏ខ្ពស់លោក Andrei Kostinបានឲ្យដឹងបន្ថែមទៀតថាប្រវិត្តឥទ្ធិពលប្រាក់ដុល្លារគ្របដណ្ដប់ពិភពលោកនឹងដល់ទីបញ្ចប់ហើយលោកថាវានឹងដល់ទីបញ្ចប់ពេលប្រាក់យន់ចិនអាចផ្ដាច់ខ្លួនចេញពីរូបិយប័ណ្ណដែលមិនអាចប្ដូរជាមួយរូបិយប័ណ្ណផ្សេងបាន។
ចិនយល់ច្បាស់ថាមិនអាចក្លាយជាមហាអំណាចសេដ្ឋកិច្ចទីមួយនោះទេប្រសិនបើខ្លួននៅតែរក្សាលុយយន់ជារូបិយប័ណ្ណដែលមិនមានឥទ្ធិពលមិនអាចប្ដូរជាមួយរូបិយប័ណ្ណផ្សេងទៀតដោយសេរីហើយវាក៏គ្រោះថ្នាក់ដែរប្រសិនបើចិននៅតែរក្សាលុយបម្រុងតាមរយៈវិនិយោគលើប័ណ្ណបំណុលរបស់អាមេរិក។
មិនមែនតែលោក Andrei Kostin ទេដែលថាប្រាក់ដុល្លារនឹងអស់ឥទ្ធិពលសូម្បីលោក Jim Rogers សេដ្ឋីវិនិយោគជើងចាស់ម្នាក់របស់អាមេរិកក៏បានព្រមានថាប្រាក់ដុល្លារអាមេរិកនឹងមកដល់ទីបញ្ចប់ជារូបិយប័ណ្ណដែលាមានឥទ្ធិពលបំផុតក្នុងលោកដែរ។
នៅក្នុងបទសម្ភាសន៍ជាមួយសារព័ត៌ាមាន Sputnik លោក Jim Rogers បានឲ្យដឹងថាមិត្តរបស់អាមេរិកជាច្រើនកំពុងព្យាយាមដើរចេញពីការប្រើប្រាស់ប្រាក់ដុល្លារហើយក៏ព្យាយាមរកអ្វីផ្សេងមកប្រកួតប្រជែងនិងជំនួសឲ្យប្រាក់ដុល្លារអាមេរិក។ លោកបានបន្ថែមទៀតថាវាចៀសមិនផុតនោះទេ ប្រាក់ដុល្លារអាមេរិកនឹងធ្លាក់ចុះលែងក្លាយជារូបិយប័ណ្ណដែលស្ថិតនៅលើកំពុងតារាងទៀតហើយ។
សេដ្ឋីវ័យ៨០ឆ្នាំរូបនេះបានពន្យល់មូលហេតុដែលនឹងធ្វើឲ្យប្រាក់ដុល្លារអស់ឥទ្ធិពលហើយប្រទេសជាច្រើនចាប់ផ្ដើមដើរចេញពីប្រាក់ដុល្លារហើយហេតុផលសំខាន់មួយនោះគឺអាមេរិកជាប្រទេសមួយដែលជំពាក់បំណុលគេច្រើនបំផុតលើពិភពលោកដែលធ្វើឲ្យមនុស្សមួយចំនួនមានការព្រួយបារម្ភថាថ្ងៃណាមួយពួកគាត់នឹងមានបញ្ហាបើប្រើប្រាស់ប្រាក់ដុល្លារ៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T14:23:16.077Z",
"category": "ហិរញ្ញវត្ថុ",
"views": 1552,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
មិនធម្មតា! តារាចម្រៀងរ៉េបកម្ពុជា វណ្ណដា នឹងត្រូវឡើងទៅសម្តែងនៅទីក្រុង Tokyo ប្រទេសជប៉ុន ជាលើកដំបូង
|
https://business-cambodia.com/articles/vannda-go-to-japan
|
លោក ម៉ាន់ វណ្ណដា ដែលជាតារាចម្រៀងរ៉េបដ៏មានប្រជាប្រិយភាពមួយរូបរបស់កម្ពុជា ត្រូវបានគេអញ្ជើញឡើងទៅសម្តែងនៅ RAISE Club ក្នុងទីក្រុង Tokyo ប្រទេសជប៉ុន។ នេះបើយោងតាមគណនីហ្វេសប៊ុកផ្ទាល់របស់លោក Vann Da - វណ្ណដា បានបង្ហោះកាលពីប៉ុន្មានម៉ោងមុខ។
តាមរយៈខ្លឹមសារសំណេររបស់ កំពូលតារាចម្រៀងរ៉េប លោក វណ្ណដា បានសរសេររៀបរាប់យ៉ាងដូច្នេះថា៖ «I’m going to see you guys in Japan! ខ្ញុំនឹងឡើងសម្តែងនៅ RAISE Club ក្នុងទីក្រុង Tokyo នាថ្ងៃទី១៦ ខែកក្កដា ឆ្នាំ២០២៣ ខាងមុខនេះ ដោយនឹងមានវត្តមានរបស់ កំពូលតារាចម្រៀងរ៉េប Awich ផងដែរ»។ លោកបានបន្តទៀតថា៖ «នេះជាលើកដំបូងដែលខ្ញុំចេញទៅសម្តែងនៅកម្មវិធីនៅប្រទេស ជប៉ុន ខ្ញុំពិតជាមានអារម្មណ៍រំភើបមែនទែន ដែលត្រូវបានអញ្ជើញទៅសម្តែង និងមានឱកាសបានជួបអ្នកគាំទ្រនៅក្រៅប្រទេស ក៏ដូចជាបងប្អូនខ្មែរយើងដែលរស់នៅទីនោះ!»។
គួរជម្រាបផងដែរថា លោក ម៉ាន់ វណ្ណដា មិនត្រឹមតែមានភាពល្បីល្បាញក្នុងប្រទេសកម្ពុជាប៉ុណ្ណោះ តារារ៉េបរូបនេះក៏មានប្រជាប្រិយភាពខ្លាំងនៅក្នុងបណ្តាប្រទេសនានា និងត្រូវបានទស្សនាវដ្តីអាមេរិក Forbes រាប់ចូលក្នុងបញ្ជីតារាល្បី និងមានឥទ្ធិពលបំផុតនៅអាស៊ី ក្រោមអាយុ៣០ឆ្នាំថែមទៀតផង៕
អត្ថបទដោយ៖ កាន់ ដារ៉ា (ស្មេរពនេចរ)
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T12:34:49.475Z",
"category": "ភាពជាអ្នកដឹកនាំ",
"views": 1460,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
វិស័យថ្មីសន្លាងនេះ បើរកស៊ីមុនគេអាចត្រូវប៉ាន់ខ្លាំង ខណៈទំហំទីផ្សារធំ១ទ្រីលាន$ នៅឆ្នាំ២០២៧
|
https://business-cambodia.com/articles/fem-tech
|
នៅពេលដែលគេនិយាយអំពីវិស័យរកស៊ីដែលមានសក្ដានុពលខ្ពស់ អាចមានឱកាសរកចំណូលបានច្រើន ប្រាកដជាគេនឹកឃើញដល់វិស័យសំខាន់ៗដូចជាអចលនទ្រព្យ ហិរញ្ញវត្ថុជាដើម។ ប៉ុន្តែគឺមានវិស័យមានសក្ដានុពលថ្មីមួយដែលត្រូវបានគេព្យាករណ៍ថានឹងរីកចម្រើនខ្លាំងនាពេលអនាគត ហើយមានទំហំទីផ្សារធំរហូតដល់ទៅ ១ទ្រីលានដុល្លារ នៅក្នុងឆ្នាំ ២០២៧។ វិស័យនោះគឺ FemTech ដែលសម្ដៅទៅលើវិស័យដែលជួយដោះស្រាយបញ្ហាសុខភាពមនុស្សស្រី។
ពាក្យ "FemTech" ត្រូវបានបង្កើតឡើងក្នុងឆ្នាំ ២០១៦ ហើយវារួមបញ្ចូលទាំងបច្ចេកវិទ្យា និងការច្នៃប្រឌិតទាំងអស់ដែលត្រូវបានរចនាឡើងដើម្បីដោះស្រាយបញ្ហាសុខភាពដែលទទួលរងការឈឺចាប់នានា វារាប់ចាប់តាំងពីសុខភាពអំឡុងពេលមានផ្ទៃពោះ ការតាមដានសុខភាពផ្លូវចិត្ត ការតាមដានវដ្តរដូវ ថ្នាំពន្យាកំណើត រហូតដល់ជំងឺភ្លេចភ្លាំង និងមេរោគអេដស៍…។
ស្ត្រីបង្កើតបានពាក់កណ្តាលនៃចំនួនប្រជាជនពិភពលោក ដែលមានន័យថាទីផ្សារគោលដៅសម្រាប់ផលិតផលដែលផ្តោតលើសុខភាពរបស់ពួកគេគឺមានទំហំធំ។ ឧស្សាហកម្មនេះគឺពោរពេញទៅដោយការច្នៃប្រឌិតដ៏គួរឱ្យរំភើប ដោយចំនួននៃការចាប់ផ្តើមអាជីវកម្មនៅក្នុងវិស័យនេះបានកើនឡើង ១០០០% ក្នុងរយៈពេល ១០ឆ្នាំចុងក្រោយនេះ។
បើយោងតាម Women's Health Access Matters ដែលជាអង្គការមិនរកប្រាក់ចំណេញ ផ្តោតលើការផ្តល់មូលនិធិសម្រាប់ការស្រាវជ្រាវសុខភាពរបស់ស្ត្រី បានឱ្យដឹងថាការវិនិយោគប្រាក់ចំនួន ៣០០លានដុល្លារ ក្នុងការកែលម្អសុខភាពស្ត្រីអាចរកចំណូលបានមកវិញប្រហែល ១៣ពាន់លានដុល្លារ នេះបើតាមការដកស្រង់របស់សារព័ត៌មាន CNBC។
Femtech គឺជាឧស្សាហកម្មថ្មីដ៏ ជោគជ័យមួយដែលមានសក្តានុពល ក្នុងការធ្វើឱ្យមានផលប៉ះពាល់យ៉ាងខ្លាំងទៅលើសុខភាពរបស់ស្ត្រី។ នៅពេលដែលឧស្សាហកម្មបន្តរីកចម្រើន យើងអាចរំពឹងថានឹងឃើញផលិតផល និងសេវាកម្មប្រកបដោយភាពច្នៃប្រឌិតបន្ថែមទៀត ដែលជួយស្ត្រីឱ្យរស់នៅប្រកបដោយសុខភាព និងសុភមង្គលជាងមុន៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T10:57:03.212Z",
"category": "ភាពជាអ្នកដឹកនាំ",
"views": 4303,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
ចុះទឹក ឡើងភ្នំមួយអេម! Isuzu បញ្ចេញម៉ូឌែលថ្មី ម៉ាស៊ីនស្ទុះខ្លាំង ស៊ីប្រេងតិចតម្លៃក្រោម៥ម៉ឺន$
|
https://business-cambodia.com/articles/isuzu-d-max-hi-lander
|
ជាដំណឹងដ៏រីករាយសម្រាប់ប្រិយមិត្តដែលតែងគាំទ្ររថយន្ត Isuzu និងអ្នកដែលតែងតែស្រលាញ់ចូលចិត្តការធ្វើដំណើរផ្សងព្រេង ចុះទឹកឡើងភ្នំ និងជិះតាមចំការជាដើម ពេលនេះក្រុមហ៊ុន Isuzu បានបញ្ចេញនៅម៉ូឌែលថ្មីរបស់ខ្លួនថ្មីមួយទៀតគឺ Isuzu D-Max Hi-Lander 2023 ខណៈរថយន្តម៉ូឌែលនេះ មានម៉ាស៊ីនស្ទុះខ្លាំង និងស៊ីប្រេងតិចថែមទៀត សន្សំសំចៃច្រើនដល់ការធ្វើដំណើរប្រចាំថ្ងៃ។
យោងតាមគេហទំព័រ v3cars កាលពីពេលថ្មីៗនេះបានឱ្យដឹងថា ម៉ូឌែល D-Max Hi-Lander 2023 មានពីរម៉ូឌែល៖ ដោយទី១គឺម៉ូឌែលដែលមានទ្វា២ សម្រាប់ទំហំតួខ្លួនក្នុងកាប៊ីនមានប្រវែង ៥,២៦៥មម ទទឹង ១,៨៧០មម កំពស់ ១,៧៨៥ មម និងបណ្តោយ ១,៧៩០ មម តួកន្ទុយមានបណ្តោយ ១,៨០៥ មម ទទឹង ១,៥៣០ មម និងកំពស់ ៤៩០មម។ខណៈម៉ូឌែលទី២គឺម៉ូដែលទ្វារ ៤ មានប្រវែង ៥,២៦៥ មម ទទឹង ១,៨៧០ មម និងកម្ពស់ ១,៧៨៥ មម និង ១,៧៩០ មម ទ្វារក្រោយមានប្រវែង ១,៤៩ មម ទទឹង ១,៥៣០ មម និងកម្ពស់ ៤៩០ មម។
បើទាក់ទងទៅនឹងការស៊ីប្រេង ម៉ូឌែលគឺសន្សំសំចៃខ្លាំងមែនទែន ប្រសិនបើប្រិយមិត្តបើកបរក្នុងទីក្រុង ១០០km ចំណាយត្រឹមតែ ៦ទៅ៧ លីត្រ ខណៈការបើកបរនៅក្រៅក្រុង ១០០km ចំណាយពី៥ទៅ៦ លីត្រប៉ុណ្ណោះ។
បើនិយាយអំពីប្រព័ន្ឋសុវត្ថិភាពវិញ Isuzu D-Max Hi-Lander 2023 មានបរិក្ខារសុវត្ថិភាពដូចជា ពោងសុវត្ថិភាព ២ និង ៦ ទីតាំងក្នុងម៉ូដែលទ្វារ៤។ លើសពីនេះ D-Max Hi-Lander ក៏បានជួយដល់ការចាប់ហ្វ្រាំង ប្រព័ន្ធគ្រប់គ្រងលំនឹង ប្រព័ន្ធទប់ទល់ពេលចេញដំណើរ ប្រព័ន្ធជំនួយការចាប់ផ្តើមឡើងភ្នំ ប្រព័ន្ធគ្រប់គ្រងល្បឿនពេលចុះជម្រាល HDC កាមេរ៉ាមើលក្រោយពេលចតរថយន្តថែមទៀត។
ទន្ទឹមនឹងនេះដែររថយន្តម៉ូឌែលនេះថែមទាំងបំពាក់នៅប្រព័ន្ធសុវត្ថិភាព ADAS រួមមានប្រព័ន្ធព្រមានពេលបុក ប្រព័ន្ធជំនួយហ្វ្រាំងស្វ័យប្រវត្តិ ប្រព័ន្ធព្រមានពេលចេញពីគន្លងផ្លូវ ប្រព័ន្ធហ្វ្រាំងសង្គ្រោះបន្ទាន់ពេលមានរថយន្តកំពុងបើកបត់ស្តាំ រួមទាំងប្រព័ន្ធកាត់ថាមពលម៉ាស៊ីននៅពេលបង្កើនល្បឿនដោយអចេតនា ប្រព័ន្ធកំណត់ល្បឿនអតិបរមាដោយខ្លួនវា ប្រព័ន្ធលៃតម្រូវធ្នឹមខ្ពស់ដោយស្វ័យប្រវត្តិ និងប្រព័ន្ធហ្រ្វាំងក្រោយឧបទ្ទវហេតុថែមទៀត។
គួរជម្រាបផងដែរថា រថយន្តស៊េរីថ្មីនេះ មានតម្លៃ ៤៦,៥០០ដុល្លារ ( សកាំមៃ + ៤00$)សម្រាប់ប្រិយមិត្តដែលចាប់អារម្មណ៍អាចធ្វើការទំនាក់ទំនងទៅកាន់ផេកផ្ទាល់គឺ Isuzu Cambodia ឬតាមរយៈលេខទូរស័ព្ទ 023 900 798 / 077 66 88 99 ឬមួយបងប្អូនអាចទៅកាន់ទីតាំងលក់ដោយផ្ទាល់ក៏បាន៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T10:54:23.743Z",
"category": "កំពូលអ្នកលក់",
"views": 1441,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
ដាក់លក់ហើយ! តោះមកដឹងតម្លៃផ្ទះ និងខុនដូ គម្រោងភូមិកីឡាដំបូងបង្អស់របស់កម្ពុជា
|
https://business-cambodia.com/articles/world-bridge-sport-village
|
ក្រោយពីការប្រកួតកីឡាស៊ីហ្គេមលើកទី៣២ និងអាស៊ានប៉ារ៉ាហ្គេមលើទី១២ ត្រូវបានបញ្ចប់ ពេលនេះភូមិកីឡាដែលជាកន្លែងស្នាក់នៅរបស់ប្រតិភូកីឡា និងអត្តពលិក បានដាក់លក់ហើយ ខណៈការដាក់លក់នេះគឺដើម្បីយកមកទូទាត់ចំណាយដែលបានប្រើប្រាស់នៅក្នុងការប្រកួតកីឡាស៊ីហ្គេម និងកីឡាប៉ារ៉ាហ្គេមកន្លងទៅ។ នេះបើយោងតាមប្រសាសន៍របស់ សម្តេចតេជោនាយករដ្ឋមន្ត្រី ហ៊ុន សែន កាលពីថ្ងៃទី០៧ ខែមិថុនា ឆ្នាំ២០២៣។
ថ្លែងនៅក្នុងពិធីបើកការដ្ឋានសាងសង់ ផ្លូវល្បឿនលឿនភ្នំពេញ-បាវិត និង បើកការដ្ឋានសាងសង់ស្ពានឆ្លងកាត់ទន្លេមេគង្គ និងផ្លូវតភ្ជាប់ក្បាលស្ពាន សម្ដេចបានមានប្រសាសន៍យ៉ាងដូច្នេះថា “ ផុតពីហ្នឹងទៅភូមិកីឡា ហ្នឹងត្រូវលក់ហើយ ដើម្បីស្រង់ដើម។ បើថ្ងៃក្រោយទៅប្រកួតម្ដងទៀត នឹងសង់ភូមិកីឡាមួយទៀត”។
សូមជម្រាបផងដែរថា បច្ចុប្បន្នភូមិកីឡា ដាក់លក់ក្នុងតម្លៃ ចាប់ពី ៧ម៉ឺនដុល្លារ ដល់២០ ម៉ឺនដុល្លារ ដោយគិតតម្លៃតាមប្រភេទ ផ្ទះនីមួយ ខណៈប្រភេទខុនដូ មានតម្លៃ ៧ ម៉ឺនដុល្លារ ប្រភេទ 𝐓𝐨𝐰𝐧 𝐇𝐨𝐮𝐬𝐞 មានតម្លៃ ១៨ ម៉ឺនដុល្លារ, Row House ១៦ ម៉ឺនដុល្លារ និងប្រភេទ Semi-D Villaមានតម្លៃ ២០ ម៉ឺនដុល្លារ។
គួររំលឹកឡើងវិញថាភូមិកីឡា មានតម្លៃជាង២០០លានដុល្លារ ត្រូវបានសាងសង់លើផ្ទៃដី ៨ហិកតា ក្នុងនោះរួមមានខុនដូ ១២អគារ សរុបស្មើនឹង ១,៣១៩ យូនីត មានប្រភេទយូនីត ១បន្ទប់គេង ២បន្ទប់គេង និង៣បន្ទប់គេង។ ក្រៅពីខុនដូចំនួន ១២អគារ គម្រោងអភិវឌ្ឍន៍ដ៏ធំនេះ ក៏មានប្រភេទវីឡាទោល ចំនួន៣ វីឡាភ្លោះចំនួន៤៨ វីឡាកូនកាត់៧៩ ផ្ទះអាជីវកម្មខ្នាតតូចចំនួន៤១ និងផ្ទះអាជីវកម្មខ្នាតធំចំនួន៩៤ សរុបទាំងអស់ស្មើនឹង១,៥៨៤យូនីត ដែលសរុបចំនួន៣៧០០គ្រែ។
គម្រោងនេះទទួលសិទ្ធសាងសង់ដោយក្រុមហ៊ុន វើលដ៍ប្រ៊ីដ របស់អ្នកឧកញ៉ា សៀ ឫទ្ធី ដោយការសាងសង់បានចាប់ផ្ដើមកាលពីឆ្នាំ២០២០ និងបញ្ជប់ការសាងសង់ក៏ដូចជាដាក់សម្ពោធដាក់ឱ្យប្រើប្រាស់កាលពីថ្ងៃទី២០ ខែមេសា ឆ្នាំ២០២៣កន្លងទៅ៕
អត្ថបទដោយ៖ ឌឿក ស្រី នុត
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T10:52:10.962Z",
"category": "អចលនទ្រព្យ",
"views": 24046,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
គម្រោងផ្លូវល្បឿនលឿនទី៣ “ភ្នំពេញ-សៀមរាប-ប៉ោយ” នឹងត្រូវសាងសង់តភ្ជាប់តំបន់២នេះមុនគេ
|
https://business-cambodia.com/articles/third-expressway-construction
|
គម្រោងផ្លូវល្បឿនលឿនទី៣ ដែលតភ្ជាប់ពីភ្នំពេញទៅសៀមរាប និងពីសៀមរាបទីក្រុងប៉ោយប៉ែត ត្រូវបានចុះហត្ថលេខាលើក្របខ័ណ្ឌសាងសង់រវាងក្រុមហ៊ុនសាងសង់ សាជីវកម្មថ្នល់ និងស្ពានចិន (CRBC) ជាមួយរាជរដ្ឋាភិបាលរួចរាល់ហើយកាលពីថ្ងៃទី៧ ខែមិថុនា ឆ្នាំ២០២៣កន្លងទៅ។
តាមការបញ្ជាក់ពីឯកឧត្ដម ស៊ុន ចាន់ថុល ទេសរដ្ឋមន្ដ្រី រដ្ឋមន្ដ្រីក្រសួងសាធារណការ និងដឹកជញ្ជូន គម្រោងផ្លូវល្បឿនលឿនទី៣ នេះចែកចេញជា ២ ដំណាក់កាល ដោយដំណាក់កាលទី១ តភ្ជាប់ពីភ្នំពេញទៅសៀមរាប និងដំណាក់ទី២ តភ្ជាប់ពីសៀមរាបទៅក្រុងប៉ោយប៉ែត។ ក្នុងនោះដែរឯកឧត្ដមបញ្ជាក់ថា គម្រោងផ្លូវនេះនឹងត្រូវសាងសង់ដំណាលទី១ ដែលតភ្ជាប់ពីភ្នំពេញទៅសៀមរាបសិន ទើបបន្ដសាងសង់ដំណាក់កាលទី២ ដែលតភ្ជាប់ពីសៀមរាបទៅប៉ោយប៉ែតបន្ដទៀត។ “ធ្វើជំហ៊ានទី២ សិនទើបចូលជំហ៊ានទី២” នេះជាប្រសាសន៍របស់ឯកឧត្ដម។
សូមជម្រាបថា តាមការសិក្សាបឋមគម្រោងផ្លូវល្បឿនលឿនភ្នំពេញ-សៀមរាប-ប៉ោយប៉ែត មានប្រវែងសរុបប្រមាណ ៤០០ គីឡូម៉ែត្រ ក្នុងនោះដំណាក់កាលទី១ ពីភ្នំពេញទៅសៀមរាប មានប្រវែង ២៥០ ម៉ែត្រ និងដំណាក់កាលទី២ ពីសៀមរាបទៅក្រុងប៉ោយប៉ែតមានប្រវែង ១៥០ គីឡូម៉ែត្រ។ ហើយគម្រោងនេះអាចនឹងចំណាយថវិកាប្រមាណ ៤ ពាន់លានដុល្លារផងដែរ។
តាមការគ្រោងទុក គម្រោងផ្លូវល្បឿនលឿនដ៏ថ្លៃនេះ នឹងអាចបើកការដ្ឋានសាងសង់យ៉ាងយូរត្រឹមឆ្នាំ២០២៤ ខាងមុខនេះ៕
អត្ថបទ៖ វិធាវី
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T10:25:29.248Z",
"category": "អចលនទ្រព្យ",
"views": 601,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
កុំឱ្យខកជើង! រស់នៅឆ្ងាយស្រុក ចង់ធ្វើសៀវភៅស្នាក់នៅថ្មី កុំភ្លេចយកឯកសារទាំងនេះទៅឱ្យសោះ
|
https://business-cambodia.com/articles/want-to-make-a-new-residence-book
|
ចំពោះលោកអ្នក ដែលកំពុងតែផ្លាស់ប្តូរទីលំនៅថ្មីហើយចង់ធ្វើសៀវភៅស្នាក់នៅថ្មី ពេលនេះលែងមានចម្ងល់ថាទៅធ្វើនៅកន្លែងណាហើយត្រូវការឯកសារអ្វីខ្លះហើយ ដោយសារតែឯកឧត្តម ឧត្តមសេនីយ៍ឯក សាយ ម៉េងឈាង អគ្គនាយករង និងជាអ្នកនាំពាក្យ នៃអគ្គនាយកដ្ឋានអត្តសញ្ញាណកម្ម បានបង្ហាញច្បាស់ៗពីឯកសារដែលត្រូវយកទៅពេលទៅធ្វើ៖
ចំពោះ ការផ្លាស់ទីលំនៅចេញត្រូវមានឯកសារដូចជា៖
ប្រជាពលរដ្ឋដែលជាមេគ្រួសារ ឬសាមីខ្លួនត្រូវអញ្ជើញទៅប៉ុស្តិ៍នគរបាលរដ្ឋបាលឃុំ សង្កាត់ដែលកំពុងរស់នៅអចិន្ត្រៃយ៍ ដើម្បីបំពេញបែបបទផ្លាស់ទីលំនៅចេញដោយភ្ជាប់ជាមួយឯកសារ
១. សៀវភៅស្នាក់នៅ
២. សៀវភៅគ្រួសារ
ចំពោះការផ្លាស់ចូល (ទីកន្លែងដែលទៅតាំងទីលំនៅថ្មី) ត្រូវមានឯកសារដូចជា៖
ប្រជាពលរដ្ឋដែលជាមេគ្រួសារ ឬសាមីខ្លួន ត្រូវយកឯកសារដែលទទួលបានពី ប៉ុស្តិ៍នគរបាលរដ្ឋបាលឃុំ សង្កាត់ចាស់ដែលអនុញ្ញាតឱ្យផ្លាស់ចេញ ទៅបង្ហាញប៉ុស្តិ៍នគរបាលរដ្ឋបាលឃុំ សង្កាត់ដែលខ្លួនមានបំណងទៅតាំងទីលំនៅថ្មី ដើម្បីចុះឈ្មោះ និងទទួលបានសៀវភៅស្នាក់នៅ ដោយភ្ជាប់ឯកសារបន្ថែម៖
១. សៀវភៅស្នាក់នៅ ឬសេចក្តីចម្លងសៀវភៅស្នាក់នៅ
២. សេចក្តីចម្លងសំបុត្រកំណើត ឬសេចក្តីចម្លងសំបុត្របញ្ជាក់កំណើត
៣. អត្តសញ្ញាណប័ណ្ណសញ្ជាតិខ្មែរ
សូមបញ្ជាក់ថា សម្រាប់ព័ត៌មានបន្ថែម សូមDownload កម្មវិធី GDI eServices តាមរយៈApp Store និង Google Play ឬ ទាក់ទងតាមលេខទូរស័ព្ទ ១២៧១ / ០១៧ ៨៩៨ ៩១៥ រៀងរាល់ថ្ងៃច័ន្ទ ដល់សុក្រ ក្នុងម៉ោងធ្វើការ ដោយឥតគិតថ្លៃសេវាទូរស័ព្ទគ្រប់ប្រព័ន្ធ។ មន្ត្រីជំនាញរង់ចាំទទួល ផ្តល់ព័ត៌មាន និងដោះស្រាយជូន៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T08:44:04.124Z",
"category": "ព័ត៌មានថ្មីៗ",
"views": 7506,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
រូបរាង និងមុខងារចេញហើយ! តោះមកដឹងតម្លៃបែកធ្លាយ iPhone 15 ដែលគ្រោងចេញលក់នៅខែ៩នេះ
|
https://business-cambodia.com/articles/apple-iphone15-price
|
ក្រោយលេចលឺដំណឹងថា iPhone 15 របស់ក្រុមហ៊ុន Apple មានមុខងារពិសេសៗ មានរូបរាងថ្មីស្រឡាងជាងមុន ពេលនេះអ្នកវិភាគល្បីឈ្មោះលោក Dan Ives បានធ្វើការថ្លែងនៅក្នុងវេទិការណ៍របស់ CNBC ថា Apple នឹងធ្វើការដំឡើងថ្លៃទៅលើត្រកូល iPhone 15 Pro Model លើសម៉ូដែលធម្មតា ខណៈគេបានព្យាករណ៍ថាអាចនឹងចេញលក់ក្នុងអំឡុងថ្ងៃទី១៥ខែកញ្ញា ឆ្នាំ២០២៣នេះ។
លោក Dan Ives បានបន្តថាសម្រាប់ iPhone 15 Pro Model គឺអាចនឹងមានតម្លៃលើសមុនដល់ ២០០$ ក្នុងមួយគ្រឿង ។ ឧទាហរណ៍សម្រាប់តម្លៃ iPhone 14 Pro កាលពីចេញដំបូងមានតម្លៃខ្ទង់ ១០០០$ ខណៈ iPhone 14 Pro Max តម្លៃខ្ទង់ ១១០០ដុល្លារ ដូច្នេះមានន័យថា iPhone 15 Pro នឹងអាចឡើងថ្លៃ១២០០$ រីឯ iPhone 15 Ultra វិញនឹងឡើងថ្លៃដល់ ១៣០០$ ក្នុងមួយគ្រឿង ។
សម្រាប់មុខងារដែលនឹងមានបន្ថែមលើសមុននោះមានដូចជាទៅទី១ទៅលើកាមេរ៉ា ទី២ទៅលើថាមពលថ្មនិងការសាក ទី៣ទៅលើការឌីហ្សាញរូបរាងថ្មី ទី៤ទៅលើបន្ទះអេក្រង់ និងទី៥ទៅលើ Software ។
គួរបញ្ជាក់ផងដែរថា លោក Dan Ives ក៏ធ្លាប់បានព្យាករណ៍កាលពីជំនាន់iPhone 14 កាលទើបនឹងចេញដែរ ខណៈកាលនោះគឺឡើងថ្លៃចន្លោះចាប់ពី ៨២$ ដល់ ១៧២$ លើសម៉ូឌែលស៊េរីមុនៗ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T08:42:55.781Z",
"category": "ព័ត៌មានថ្មីៗ",
"views": 7149,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ទីស្នាក់ការកណ្តាលធនាគារ វីង បើកដំណើរការឡើងវិញក្រោយកែលម្អរួចរាល់
|
https://business-cambodia.com/articles/wing-bank-head-office
|
ធនាគារ វីង បើកដំណើរការសេវាបម្រើអតិថិជន ឡើងវិញនៅទីស្នាក់ការកណ្តាលដ៏ទំនើបរបស់ខ្លួន ដោយមាននូវការផ្តល់ជូនពិសេសៗទៅដល់អតិថិជន។
ធនាគារ វីង (ខេមបូឌា) ម.ក ដែលជាធនាគារពាណិជ្ជកំពុងរីកចម្រើនយ៉ាងឆាប់រហ័សមួយនៅកម្ពុជា បានបញ្ចប់ការកែលម្អអគារការិយាល័យកណ្តាលរបស់ខ្លួន ព្រមទាំងចាប់ផ្តើមបើកដំណើរការសេវាកម្មបម្រើអតិថិជនឡើងវិញ ដោយផ្តល់ជូនសេវាកម្មធនាគារពេញលេញ និងសម្បូរបែបជូនដល់អតិថិជន។
អ្នកឧកញ៉ា គិត ម៉េង អគ្គនាយកក្រុមហ៊ុនរ៉ូយ៉ាល់គ្រុប និងជាប្រធានក្រុមប្រឹក្សាភិបាលធនាគារ វីង ព្រមទាំងគណៈគ្រប់គ្រងជាន់ខ្ពស់នៃធនាគារ វីង បានទទួលស្វាគមន៍ដល់ភ្ញៀវកិត្តិយស ក្នុងការអញ្ជើញទស្សនាពីទិដ្ឋភាពការិយាល័យកណ្តាលរបស់ធនាគារ វីង ដែលទើបបានធ្វើការកែលម្អរួចរាល់ជាស្ថាពរនេះផងដែរ។
លោក ហាន ប៉េងក្វាង អគ្គនាយកធនាគារ វីង បានថ្លែងថា៖ “ការិយាល័យកណ្តាលរបស់យើងដែលទើបបញ្ចប់ការកែលម្អនេះ បានរចនាឡើងយ៉ាងផ្ចិតផ្ចង់ ដែលឆ្លុះបញ្ចាំងពីការប្តេជ្ញាចិត្ត និងការយកចិត្តទុកដាក់របស់យើងចំពោះការផ្តល់សេវាកម្មដ៏ទំនើប និងសម្បូរបែបទៅដល់អតិថិជន។”
លោក ហាន ប៉េងក្វាង បានបន្តថា៖ “យើងខ្ញុំតែងតែខិតខំធ្វើយ៉ាងណាដើម្បីផ្តល់នូវបទពិសោធន៍សេវាកម្មធនាគារ ប្រកបដោយភាពងាយស្រួល និងរលូនទៅដល់អតិថិជននៅរាជធានីភ្នំពេញ ហើយការកែលម្អឡើងវិញនូវអគារការិយាល័យកណ្តាលដ៏ទំនើបរបស់យើង គឺនឹងជួយដល់ការសម្រេចគោលដៅទាំងនោះ។”
ការិយាល័យកណ្តាលរបស់ធនាគារ វីង បានកែល្អថ្មីឡើងវិញដោយមានការរៀបចំនូវចំណតរថយន្តធំទូលាយ កន្លែងរង់ចាំមានផាសុខភាព កន្លែងទទួលទានកាហ្វេដ៏ស្រស់ស្រាយ និងបន្ទប់ប្រជុំត្រូវបានរៀបចំយ៉ាងល្អប្រណីត។ ទាំងអស់នេះសុទ្ធសឹងតែមានការរចនាឡើងដើម្បីផ្តល់ជូននូវឯកជនភាព និងផាសុខភាពទៅដល់អតិថិជន។ បន្ថែមលើនេះ បុគ្គលិករបស់ធនាគារ វីង ដែលមានជំនាញ និងភាពរួសរាយរាក់ទាក់ បានត្រៀមខ្លួនរួចរាល់ក្នុងការផ្តល់សេវាកម្មធនាគារទៅដល់អតិថិជន ដែលសេវាកម្មទាំងនោះរួមមាន៖ ការបើកគណនីធនាគារ វីង សេវាដាក់ប្រាក់ និងដកប្រាក់ ផ្ទេរប្រាក់ ប្តូរប្រាក់ សេវាឥណទាន បណ្ណឥណទាន និងសេវាហិរញ្ញវត្ថុពាណិជ្ជកម្មជាដើម។
ដើម្បីអបអរសាទរការបើកដំណើរការឡើងវិញនៃសេវាបម្រើអតិថិជនការិយាល័យកណ្តាលរបស់ធនាគារ វីង ក៏នឹងមានការផ្តល់ជូននូវប្រូម៉ូសិនពិសេសផងដែរ។ ចំពោះអតិថិជនដែលដាក់ប្រាក់បញ្ញើចាប់ពី ៥០០ ដុល្លារអាមេរិកឡើងទៅ ចាប់ពីថ្ងៃនេះរហូតដល់ដំណាច់ខែ មិថុនា ឆ្នាំ២០២៣ នឹងទទួលបានអត្រាការប្រាក់រហូតដល់ទៅ ៨ ភាគរយក្នុងមួយឆ្នាំ។ លើសពីនេះ អតិថិជនដែលស្នើបើកកាតឥណទាន វីងវីសា គឺមិនគិតថ្លៃសេវាប្រចាំឆ្នាំសម្រាប់ឆ្នាំដំបូងឡើយ ហើយការផ្តល់ជូននេះគឺមានសុពលភាពចាប់ពីថ្ងៃនេះ រហូតដល់ដំណាច់ឆ្នាំ២០២៣។
ការិយាល័យកណ្តាលរបស់ធនាគារ វីង មានទីតាំងស្ថិតនៅបឹងត្របែក តាមបណ្តោយមហាវិថីព្រះមុនីវង្ស ដែលជាតំបន់ពាណិជ្ជកម្មស្ថិតនៅចំកណ្តាលរាជធានីភ្នំពេញ។ ការិយាល័យកណ្តាលរបស់ធនាគារ វីង បើកបម្រើសេវាកម្មអតិថិជនចាប់ពីម៉ោង ៨ ព្រឹក ដល់ម៉ោង ៨យប់ នៅរៀងរាល់ថ្ងៃចន្ទ ដល់ថ្ងៃសុក្រ ហើយសម្រាប់ថ្ងៃចុងសប្តាហ៍គឺបើកដំណើរការចាប់ពីម៉ោង ៨ព្រឹក ដល់ម៉ោង ៤ រសៀល។
ធនាគារ វីង បានពង្រីកខ្លួនយ៉ាងឆាប់រហ័ស បន្ទាប់ពីសម្ពោធជាធនាគារពាណិជ្ជក្នុងខែមីនា ឆ្នាំ ២០២២។ បច្ចុប្បន្ន ធនាគារនេះបាននឹងកំពុងដំណើរការសេវាកម្មរបស់ខ្លួនចំនួន ១៦ សាខា ដែលគ្រប់ដណ្តប់ទូទាំងរាជធានីភ្នំពេញ និងខេត្តមួយចំនួនផ្សេងទៀត ក្នុងនោះក៏រួមមាន៖ ធនាគារ វីង សាខាសៀមរាប ធនាគារ វីង សាខាស្វាយរៀង និងធនាគារ វីង សាខាខេត្តកំពង់ធំ ដែលត្រូវបានដាក់ឲ្យដំណើរការនាពេលនេះផងដែរ។ ទន្ទឹមគ្នានេះ ធនាគារ វីង បានបង្កើតដៃគូសហការជាច្រើន ជាមួយ ១៥០.០០០ អាជីវកម្ម ព្រមទាំងស្ថាប័នហិរញ្ញវត្ថុធំៗនៅលើពិភពលោកដូចជា៖ ក្រុមហ៊ុនធានារ៉ាប់រងអាយុជីវិត Prudential ក្រុមហ៊ុនUnionPay ក្រុមហ៊ុនVisa និងក្រុមហ៊ុន Mastercard ជាដើម។ កត្តានេះបានធ្វើឲ្យធនាគារ វីង បង្កើតបានប្រព័ន្ធធនាគារឌីជីថលធំជាងគេបំផុតមួយនៅក្នុងប្រទេសកម្ពុជាដែលមានសហគ្រាសធុនតូច និងមធ្យមប្រមាណ ៣.០០០សហគ្រាស និង ៦០០អាជីវកម្មកំពុងប្រើប្រាស់សេវាកម្មរបស់ធនាគារ វីង នាពេលបច្ចុប្បន្ន។
កាលពីឆ្នាំមុនកន្លងទៅនេះ ការផ្តល់ឥណទានរបស់ធនាគារ វីង ក៏បានបង្ហាញពីការកើនឡើង រហូតដល់ចំនួន៤០ ដង ខណៈដែលបច្ចុប្បន្ន ទំហំប្រាក់បញ្ញើ កើនរហូតដល់ប្រមាណ ៥០០ លានដុល្លារអាមេរិក។ ជាមួយគ្នានេះ ធនាគារ វីង គ្រោងនឹងពង្រីកវិសាលភាពសេវាកម្មធនាគាររបស់ខ្លួន តាមរយៈការបើកការិយាល័យសាខាថ្មីៗជាច្រើនបន្ថែមទៀតនាពេលឆាប់ៗខាងមុខនេះ ដើម្បីផ្តល់សេវាហិរញ្ញវត្ថុកាន់តែល្អប្រសើរទៅដល់អតិថិជនទាំងរូបវន្តបុគ្គល និងអាជីវកម្មនានា នៅក្នុងប្រទេសកម្ពុជា៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T08:34:14.504Z",
"category": "PR",
"views": 361,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
ដំណឹងល្អ! ជប៉ុនគ្រោងបើកកសិដ្ឋានដាំបន្លែស្តង់ដារនៅខ្មែរ លើផ្ទៃដី៧២ហិកតាដើម្បីត្រៀមនាំចេញ
|
https://business-cambodia.com/articles/japan-and-cambodia-
|
ជប៉ុនគ្រោងនឹងបង្កើតកសិដ្ឋានដាំបន្លែខ្នាតធំនៅខ្មែរ លើផ្ទៃដីចំនួន៧២ហិកតា នៅស្រុកអង្គរធំខេត្តសៀមរាប ដើម្បីដាំម្ទេសស្តង់ដារជប៉ុនដើម្បីនាំចេញទៅក្រៅប្រទេស។យោងតាមការឱ្យដឹងពីផេកផ្លូវការរបស់ ឯកឧត្តម ខៀវ កាញារីទ្ធ រដ្ឋមន្ត្រីក្រសួងព័ត៌មាន បានឱ្យដឹងថា កាលពីពេលថ្មីៗកន្លងទៅ មានក្រុមអ្នកវិនិយោគជនជាតិជប៉ុន ដែលដឹកនាំដោយលោក NABESHIMA KATSUHITO ប្រធានកសិដ្ឋានដាំបន្លែស្តង់ដារជប៉ុន បានចុះទៅពិនិត្យទីតាំងដី ក្នុងគម្រោងបើកកសិដ្ឋានដាំម្ទេសស្តង់ដារជប៉ុន លើផ្ទៃដីចំនួន ៧២ហិកតា ជំហានទី១ ស្ថិតក្នុងភូមិត្រពាំងទូក ឃុំជប់តាត្រាវ ស្រុកអង្គរធំ ខេត្តសៀមរាប។
បើតាមការលើកឡើងរបស់លោក NABESHIMA KATSUHITO បានឱ្យដឹងថា កសិដ្ឋានដាំម្ទេសស្តង់ដារជប៉ុននេះគ្រោងនឹងសាងសង់ ជាបច្ចេកទេសថ្មី ហើយនឹងបានផលច្រើន ដើម្បីផ្គត់ផ្គង់ឱ្យទាន់តម្រូវការ ខណ:បច្ចុប្បន្ននេះមានអ្នកបញ្ជាទិញ ក្នុងមួយខែៗរហូតដល់ ៥០០តោនជារៀងរាល់ខែ ហើយចំពោះផែនការដាំម្ទេសនេះមិនមែនលក់នៅក្នុងស្រុកនោះទេ គឺនាំចេញទៅក្រៅប្រទេសផងដែរ។
លោក NABESHIMA បានឲ្យដឹងទៀតថា ក្រៅពីការដាំដើម្បីយកផ្លែម្ទេសស្រស់ ក្រុមហ៊ុនក៏នឹងមានគម្រោងយកម្ទេសដែលដាំបាននេះទៅច្នៃផលិតចេញទៅជាទឹកម្ទេសដែលជាផលិតសម្រេច សម្រាប់ដាក់លក់នៅលើទីផ្សារផងដែរ ដើម្បីបញ្ជាក់ឱ្យឃើញថាកម្ពុជាក៏អាចផលិតនូវផលិតផលដែលមានគុណភាពបាន និងដើម្បីអាចទាក់ទាញបានភ្ញៀវទេសចរណ៍ និងអ្នកវិនិយោគធំៗមកវិនិយោគនៅក្នុងខេត្តសៀមរាបកាន់តែច្រើនបន្ថែមទៀត។
សម្រាប់បងប្អូនដែលចង់រកស៊ីក្នុងវិស័យកសិកម្មប៉ុន្តែ ខ្វះគំនិត ជំនាញ និងដើមទុន កុំភ្លេចចូលរួមវគ្គខ្លី "គំនិតរកចំណូលក្នុងវិស័យកសិកម្ម" ចុះឈ្មោះតាមតេឡេក្រាម 081 68 82 28
គូរបញ្ជាក់ផងដែរថា កសិដ្ឋាននេះធ្វើលើផ្ទៃដី ៧២ហិកតា ជាជំហានដំបូងប៉ុណ្ណោះ ក្រោយពីការដាំដុះហើយក្រុមហ៊ុននិងធ្វើជំហានបន្តបន្ទាប់ទៀត ដើម្បីឲ្យតម្រូវឱ្យទាន់ទីផ្សារនៅក្រៅប្រទេស ខណ:តម្រូវការ ៥០០តោន ក្នុងមួយខែគឺយើងត្រូវការផ្ទៃដី ២០០ហិកតា ទើបគ្រប់គ្រាន់សម្រាប់ផលិតអោយបាន ៥០០តោនក្នុងមួយខែ ដើម្បីឲ្យផលដំណាំវិលជុំបាន គឺក្រុមហ៊ុនត្រូវការចូលរួមពីប្រជាជននៅជុំវិញនោះផងដែរ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T07:25:04.536Z",
"category": "ចាប់ផ្តើមអាជីវកម្ម",
"views": 996,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
ប្រទេសចំនួន២០ប្រើលុយអឺរ៉ូធ្លាក់ចូលក្នុងវិបត្តិសេដ្ឋកិច្ចខណៈប្រេងសាំងនិងអាហារឡើងថ្លៃមិនចុះ
|
https://business-cambodia.com/articles/eurozone-enter-recession
|
ប្រទេសចំនួន២០ដែលស្ថិតនៅក្នុងតំបន់អឺរ៉ុប( Eurozone) ដែលត្រូវបានស្គាល់ថាជាប្រទេសចាយរូបិយប័ណ្ណតែមួយគឺលុយអឺរ៉ូបានធ្លាក់ក្នុងវិបត្តិសេដ្ឋិកិច្ចនៅត្រឹមត្រីមាសទី២០២៣។ នេះយោងតាមការចុះផ្សាយរបស់CNBC កាលពីពេលថ្មីៗនេះ។
សមាជិកទាំង២០នៃតំបន់អឺរ៉ុបត្រូវបានគេរាយការណ៍ថាផលិតផលក្នុងស្រុកសរុប(GDP)បូកបញ្ចូលគ្នាទាំង២០ប្រទេសបានធ្លាក់ចុះ០.១% នៅត្រីមាសទីមួយឆ្នាំ២០២៣នេះក្រោយពីការិយាល័យស្ថិតិ Eurostat បានធ្វើកែប្រែនិងត្រួតពិនិត្យទិន្នន័យសាជាថ្មីឡើងវិញ។
តាមពិតទៅបន្ទាប់ពីការិយាល័យស្ថិតិអឺរ៉ុបបានត្រួតពិនិត្យទិន្នន័យឡើងវិញឃើញថាតំបន់អឺរ៉ុបមិនមែនទើបតែធ្លាក់ចូលវិបត្តិនៅត្រីមាសទីមួយឆ្នាំនេះនោះទេ តែផលិតផលក្នុងស្រុកសរុបបានធ្លាក់ចុះ០.១%កាលពីត្រីមាសចុងក្រោយឆ្នាំ២០២២កន្លងទៅដោយក្នុងនៅសេដ្ឋកិច្ចរបស់អៀឡង់បានថយចុះចំនួន៥%។
លោក Andrew Kenningham ប្រធានអ្នកសេដ្ឋកិច្ចអឺរ៉ុបនៃ Capital Economices បានលើកឡើងថាព័ត៌មានបង្ហាញពីGDP ធ្លាក់ចុះនៃតំបន់អឺរ៉ុបក្នុងត្រីមាសទីមួយនេះមានន័យថាតំបន់អឺរ៉ុបបានធ្លាក់ក្នុងវិបត្តិសេដ្ឋកិច្ចកម្រិតស្រាលដោយធ្លាក់ចុះរយៈពេល២ត្រីមាសជាប់គ្នាបើសរុបទាំងត្រីមាសចុងក្រោយនៃឆ្នាំ២០២២។ លោកបានបន្តទៀតថាសេដ្ឋកិច្ចអឺរ៉ុបនឹងបន្តធ្លាក់ចុះរហូតដល់ដាច់ឆ្នាំ២០២៣នេះ។ ក្នុងចំណោមប្រទេសជាច្រើននៅអឺរ៉ុប មានប្រទេសអៀអង់ ហូឡង់ អាល្លម៉េង់និងគ្រិចគឺជាប្រទេសដែលមានសេដ្ឋកិច្ចធ្លាក់ចុះក្នុងរយៈពេលដូចគ្នាកាលពីឆ្នាំ២០២២ធៀបនឹងឆ្នាំ២០២៣ត្រីមាសទីមួយ។
ការធ្លាក់ចុះនៃសេដ្ឋកិច្ចអឺរ៉ុបគឺដោយសារតែការប្រើប្រាស់នូវទំនិញនិងសេវាកម្មរបស់ប្រជាជនមានការថយចុះខ្លាំងបន្ទាប់ពីតម្លៃថាមពលនិងអាហារឡើងថ្លៃចាប់តាំងពីសង្រ្គាមរវាងរុស្ស៊ីនិងអ៊ុយក្រែងចាប់ផ្ដើមកាលពីដើមឆ្នាំ២០២២កន្លងទៅនេះដែលជាហេតុធ្វើឲ្យសេដ្ឋកិច្ចអឺរ៉ុបទាំងមូលដាំក្បាលចុះ។
លើសពីនេះសេដ្ឋកិច្ចអឺរ៉ុបកាន់តែធ្លាក់ចុះដោយសារជួបបញ្ហាប្រឈមពីការដំឡើងអត្រាការប្រាក់ពីធនាគារកណ្ដាលរបស់អឺរ៉ុបក្នុងរយៈពេល១២ខែចុងក្រោយនេះហើយបច្ចុប្បន្នអត្រាការប្រាក់ត្រូវបានដំឡើងមកដល់៣.២៥%។ យ៉ាងណាមិញស្ថានភាពធ្លាក់ចុះនៃសេដ្ឋកិច្ចនេះអាចនឹងរឹតត្បិតធនាគារកណ្ដាលអឺរ៉ុបក្នុងការដំឡើងការប្រាក់៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T07:23:18.869Z",
"category": "ហិរញ្ញវត្ថុ",
"views": 2054,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ពង្រីកត្រូវចំណេញ ពង្រីកខុសខាត! លោក កែវ ឡង់ឌី បង្ហើបក្បួនពង្រីកអាជីវកម្ម១២សាខាដោយរឹងមាំបំផុត
|
https://business-cambodia.com/articles/baby-outlet-brand-
|
យីហោលក់សម្ភារៈទារកនិងមា្តយដែលយើងធ្លាប់ឃើញតាមដងផ្លូវយ៉ាងហោចណាស់២-៣ដងដែរ នៅពេលជិះតាមបណ្តាយផ្លូវនានាក្នុងរាជធានីភ្នំពេញ Baby Outlet ដែលមានលោក កែវ ឡង់ឌី ជាសហស្ថាបនិក។ ក្រោមការគ្រប់គ្រងរបស់លោកបច្ចុប្បន្នយីហោខ្មែរមួយនេះអាចពង្រីកខ្លួនបាន១២សាខានិង បុគ្គលិកជាង៥០០នាក់ហើយ ខណៈការផ្តើមដំបូងមានត្រឹមហាង១ប៉ុណ្ណោះ។
ជាក់ស្តែងឆ្លងកាត់តាមបទពិសោធន៍គ្រប់គ្រងរបររកស៊ីជិត១០ឆ្នាំ សហគ្រិនវ័យ៤២ឆ្នាំរូបនេះ បានឱ្យដឹងថាការពង្រីកអាជីវកម្មមួយៗគឺមិនអាចប្រើក្បួនដូចគ្នាទាំងអស់នោះទេ ព្រោះវាមានលក្ខខណ្ឌផ្សេងៗគ្នាទៅតាមប្រភេទនៃមុខរបរនីមួយៗ ដោយឡែកសម្រាប់លោកផ្ទាល់ការឈរជើង Baby Outlet មកទល់បច្ចុប្បន្ននេះគឺលោកបាន ប្រើគោលការណ៍មួយចំនួនធ្វើឱ្យលោកអាចឈានជើងមកដល់ចំណុចពង្រីកអាជីវកម្មឱ្យរឹងមាំបាន ៖
១. ប្រើក្បួនពីធំមកតូច
តើអ្វីជាគោលដៅចុងក្រោយរបស់អាជីវកម្មយើង? អាជីវកម្មទាំងអស់សុទ្ធតែមិនដូចគ្នាទេ សម្រាប់លក្ខខណ្ឌនៃការពង្រីក ដូច្នេះហើយលោកកែវ ឡង់ឌី លើកទឹកចិត្តឱ្យសហគ្រិនដែលជាម្ចាស់អាជីវកម្មនីមួយៗប្រើក្បួនពីធំមកតូច ពោលគឺគិតពីគោលដៅឱ្យធំ ច្បាស់លាស់ពី Finish Line (ទីផ្តាច់ព័្រត្រ) របស់ខ្លួនឯង បន្ទាប់មកចាប់ផ្តើមធ្វើដោយប្រើប្រាស់យុទ្ធសាស្រ្តស្របជាមួយនឹងគោលដៅព្រោះមិនមែនឱ្យតែមានទុនការពង្រីកអាជីវកម្មសុទ្ធតែអាចត្រូវនោះទេ។ ឧទាហរណ៍ Baby Outlet មានគោលដៅនិងចក្ខុវិស័យធំឱ្យយីហោខ្លួនគ្របដណ្តប់ពេញប្រទេសកម្ពុជា តែការចាប់ផ្តើមធ្វើគឺកើតចេញពីយុទ្ធសាស្រ្តតូចៗជាមុនសិន។
២. ក្តាប់ឱ្យណែនលើការគ្រប់គ្រង
ជំហានទី២គឺការគ្រប់គ្រងទាំងមូលនៃអាជីវកម្ម១ គឺត្រូវធ្វើយ៉ាងណាឱ្យប្រាកដចិត្តថាការដំណើរការប្រចាំថ្ងៃ មានភាពតឹងរឹងនិងល្អប្រសើរ ទើបយើងអាចពិចារណាពង្រីកបាន។ បើសិនជាយើងពង្រីកអាជីវកម្មពេលកំពុងខ្សោយប្រៀបដូចជាពង្រីកភាពខ្សោយរបស់ខ្លួនឯងដែរ។
ដូច្នេះហើយត្រូវធ្វើអាជីវកម្មខ្លួនឯងឱ្យល្អជាមុនសិនដូចជាការគ្រប់គ្រងផលិតផល បុគ្គលិកនិងអតិថិជន ហើយអ្វីដែលកាន់តែធ្វើឱ្យការពង្រីក កាន់តែរឹងមាំទៀតនោះគឺធ្វើយ៉ាងណាឱ្យភ្ញៀវទាំងអស់ដែលចូលមកទិញយើងនិងបុគ្គលិកទាំងអស់ដែលធ្វើការឱ្យយើងទទួលបានលក្ខខណ្ឌដូចគ្នាៗ។ បើធ្វើដូច្នេះបាន មានន័យថាប្រព័ន្ធ SOP ( ប្រព័ន្ធគ្រប់គ្រង ) របស់យើងមានភាពខ្លាំងនិងល្អប្រសើរ ហើយបើពង្រើកក៏ងាយនឹងគ្រប់គ្រងឱ្យបានល្អដែរ។
ឧទាហរណ៍ថា ភ្ញៀវដែលចូលទៅក្នុងហាងយើងម្នាក់ណាក៏ទទួលបានគុណតម្លៃ ១០ចំណុចៗដូចៗគ្នាដែរហើយ បុគ្គលិកយើងម្នាក់ៗអាចទទួលបានអ្វីស្នើៗគ្នាដែរ ហើយនេះបង្ហាញឱ្យឃើញថាអាជីវកម្មរបស់យើងធ្វើជាលក្ខណៈប្រព័ន្ធ។
៣. កំណត់របៀបពង្រីកអាជីវកម្ម
ការកំណត់របៀបពង្រីកអាជីវកម្មមានច្រើនទម្រង់ខុសៗគ្នា ដូចជាការពង្រីកបែបឌីជីថល ផ្តល់សិទ្ធិឱ្យមានអ្នកចែកចាយបន្ត លក់សិទ្ធិអាជីវកម្មហ្វ្រេនឆាយក្រោមឈ្មោះជារបស់យើង ឬធ្វើឱ្យមានភាពចម្រុះគ្នានៃផលិតផលជាដើម ដែលទាមទារឱ្យយើងស្វែងយល់បន្ថែមទៅលើប្រភេទនៃការពង្រីកនីមួយៗឱ្យកាន់តែស៊ីជម្រៅនិងច្បាស់លាស់ថែមទៀត។
គួរជម្រាបផងដែរថាយីហោ Baby Outlet គឺជាហាងលក់គ្រឿងសម្ភារៈឯកទេសជាង១៥០០០មុខ សម្រាប់ទារកកុមារនិងស្រ្តីមានផ្ទៃពោះ ដែលបានបើកដំណើរការរយៈពេល៩ឆ្នាំមកហើយពោលគិតចាប់តាំងពីឆ្នាំ២០១៣ មកម៉្លេះ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T06:46:24.418Z",
"category": "ភាពជាអ្នកដឹកនាំ",
"views": 431,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
មហិច្ឆតាធំណាស់! វៀតណាមដាក់គោលដៅសាងសង់អាកាសយានដ្ឋានឱ្យបាន ៣០ កន្លែងត្រឹមឆ្នាំ២០៣០
|
https://business-cambodia.com/articles/30-airports-being-planned-in-vietnam-by-2030
|
រដ្ឋាភិបាលរបស់ប្រទេសរៀតណាម គ្រោងសង់ព្រលានយន្តហោះចំនួន៣០ កន្លែងទៀតត្រឹម២០៣០ និងបន្តចក្ខុវិស័យឆ្នាំ២០៥០ ដើម្បីពន្លឿនការវិនិយោគ និងប្រតិបត្តិការអាកាសចរណ៍ស៊ីវិលរបស់ខ្លួន។ នេះបើយោងតាមការចេញផ្សាយរបស់សារព័ត៌មាន Vietnam Investment Review កាលពីថ្ងៃទី០៩ ខែមិថុនា ឆ្នាំ២០២៣ កន្លងទៅនេះ។
ប្រភពខាងលើបានឱ្យដឹងថា វៀតណាមទើបតែបានអនុម័តផែនការមេលើការអភិវឌ្ឍអាកាសយានដ្ឋាន ដែលមានស្រាប់ចំនួន២២កន្លែង និងការសាងសង់ព្រលានយន្តថ្មីចំនួន៨បន្ថែមទៀត។ បើតាមផែនការមេនៅឆ្នាំ ២០៣០ វៀតណាមនឹងមានអាកាសយានដ្ឋានវៀតណាមសរុបចំនួន ៣០កន្លែង។ ក្នុងនោះអាកាសយានដ្ឋានអន្តរជាតិចំនួន ១៤ កន្លែងដូចជា Van Don, Cat Bi, Noi Bai, Tho Xuan, Vinh, Phu Bai, Da Nang, Chu Lai, Cam Ranh, Lien Khuong, Long Thanh, Tan Son Nhat, Can Tho និង Phu Quoc ។
នៅឆ្នាំ២០៥០ វៀតណាមនឹងមានព្រលានយន្តហោះចំនួន៣៣ ក្នុងចំណោមនោះ អាកាសយានដ្ឋានអន្តរជាតិទាំង ១៤ នឹងលែងមាននៅ Cat Bi ដែលនឹងត្រូវជំនួសដោយ Haiphong ដែលមានទីតាំងនៅស្រុក Tien Lang ។ ក្នុងចំណោមអាកាសយានដ្ឋានក្នុងស្រុកចំនួន ១៩ នឹងមានបន្ថែមថ្មីចំនួន ៣ គឺ Cat Bi, Cao Bang និងមួយទៀតនៅទីក្រុងហាណូយ។
ដូច្នេះដើម្បីសម្រេចនូវផែនការមេនេះ វៀតណាមត្រូវការប្រើប្រាស់ថវិកាប្រមាណជាង ១៨ពាន់លានដុល្លារ។ វៀតណាមក៏នឹងពង្រីកអាកាសយានដ្ឋានអន្តរជាតិសំខាន់ៗ ដែលដើរតួនាទីសំខាន់ដូចជា Long Thanh, Tan Son Nhat, Noi Bai, Da Nang, Cam Ranh, Phu Quoc ផងដែរ ។
គួរជម្រាបផងដែរថា ចំពោះផែនការមេស្តីពីការអភិវឌ្ឍន៍អាកាសយានដ្ឋានទូទាំងប្រទេសវៀតណាមត្រឹមឆ្នាំ ២០៣០ នឹងមានអាកាសយានដ្ឋានសរុបចំនួន ៣០ ត្រូវបានដាក់ឱ្យដំណើរការដោយធានាថា ប្រជាពលរដ្ឋវៀតណាមជាង ៩៥ភាគរយ អាចទៅដល់ព្រលានយន្តហោះ ដែលនៅជិតខ្លួនក្នុងចម្ងាយត្រឹមតែ ១០០គីឡូម៉ែត្រ៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T04:52:19.620Z",
"category": "អចលនទ្រព្យ",
"views": 931,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
មិនធម្មតា! កម្ពុជាអាចម្រាញ់រ៉ែមាសបាន ៦,៧២៧ គីឡូក្រាម និងចំណូលបានពីសួយសារជាង ១០លាន$
|
https://business-cambodia.com/articles/renaissance-minerals-
|
គិតត្រឹមដើមខែមិថុនា ឆ្នាំ២០២៣នេះ កម្ពុជាចម្រាញ់រ៉ែមាសបានចំនួន ៦.៧២៧គីឡូក្រាម និងរកចំណូលជូនរដ្ឋបានជាង១០លានដុល្លារ ពីទីតាំងអាជីវកម្មចម្រាញ់រ៉ែមាស ក្នុងតំបន់អូរខ្វាវ ស្រុកកែវសីមា ខេត្តមណ្ឌលគិរី។
យោងតាមការចេញផ្សាយរបស់ ក្រសួងរ៉ែ និងថាមពល កាលពីពេលថ្មីៗកន្លងទៅបានបញ្ជាក់ថា ចំពោះក្រុមហ៊ុនដែលមានសិទ្ធិនៅក្នុងការរុករកនិងចម្រាញ់រ៉ែមាសនៅតំបន់អូរខ្វាវនេះ គឺជាក្រុមហ៊ុនវិនិយោគ Renaissance Minerals (Cambodia) Ltd ដែលជាក្រុមហ៊ុន របស់ប្រទេសអូស្ដ្រាលី។ហើយក្រុមហ៊ុននេះក៏ជាក្រុមហ៊ុនទី១ ដែលជាក្រុមហ៊ុនខ្នាតអន្ដរជាតិ ដែលអាចចាប់ផ្ដើមផលិតមាស ជាលើកដំបូង នៅប្រទេសកម្ពុជាយើងផងដែរ។
ក្រុមហ៊ុននេះ បានចាប់ផ្ដើមសម្ពោធដាក់ឲ្យដំណើរការជាផ្លូវការ ការដ្ឋានអាជីវកម្ម និងរោងចក្រចម្រាញ់រ៉ែមាស ក្នុងតំបន់អូរខ្វាវ ស្រុកកែវសីម៉ា ខេត្តមណ្ឌលគិរីរបស់ខ្លួន កាលពីថ្ងៃទី២១ ខែមិថុនា ឆ្នាំ២០២១ ដែលគិតរហូតមកដល់ នាពេលបច្ចុប្បន្ននេះ ប្រតិបត្ដិការបានជិត២ឆ្នាំហើយ ដោយប្រើប្រាស់ទុនវិនិយោគសរុបប្រមាណ១២០លានដុល្លារអាមេរិក។
តាមប្រភពដដែលបានឱ្យដឹងទៀតថា ការដ្ឋានអាជីវកម្ម និងរោងចក្រចម្រាញ់រ៉ែមាសនេះ មានសមត្ថភាពជីកយករ៉ែឆៅប្រមាណជិត ២លានតោនក្នុងមួយឆ្នាំ និងចម្រាញ់ចេញជាដុំមាសមានគុណភាព ៩០% (Gold Doré Bars) បានប្រមាណ ៣តោនក្នុងមួយឆ្នាំ សម្រាប់រយៈពេលប៉ាន់ស្មានដំបូងចំនួន៨ឆ្នាំ។ជាមួយគ្នានេះ បើគិតត្រឹមដើមខែមិថុនា ឆ្នាំ២០២៣នេះ ក្រុមហ៊ុន Renaissance Minerals (Cambodia) Ltd ចម្រាញ់រ៉ែមាសបានចំនួន ៦.៧២៧គីឡូក្រាម និងរកចំណូលជូនរដ្ឋបានជាង១០លានដុល្លារហើយ។
គួរបញ្ជាក់ផងដែរថា គម្រោងអាជីវកម្មរ៉ែមាសនេះ បានផ្តល់ការងារសរុបចំនួន ៤៣៤ នាក់ ក្នុងនោះជនជាតិខ្មែរមានចំនួន ៣៤៧នាក់ (ក្នុងនោះស្រីចំនួន ៦១នាក់) និងជនជាតិបរទេសចំនួន ៨៧នាក់ (ក្នុងនោះស្រីចំនួន ៣នាក់)៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T04:45:46.030Z",
"category": "ព័ត៌មានថ្មីៗ",
"views": 548,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
DY Sao អ្នកប្រយុទ្ធក្បាច់គុនបុរាណខ្មែរ ល្បីកក្រើកពិភពហូលីវូដ មានប្រវត្តិមិនធម្មតា និងស្នាដៃធំៗទាំងនេះ
|
https://business-cambodia.com/articles/dy-sao-life-in-hollywood
|
បើនិយាយពីអ្នកប្រយុទ្ធក្បាច់គុនឆ្នើមៗលំដាប់ពិភពលោក ភាគច្រើនគេប្រាកដជានឹកដល់ភ្លាមពីតួសម្តែង កុំកុំ ឬលោក ឈិនឡុងជាដើម។ ប៉ុន្តែតើអ្នកដឹងទេ យុវជនខ្មែរមានបទពិសោធន៍ និងទេពកោសល្យសិល្បៈក្បាច់គុនមិនធម្មតា រហូតប្រឡូកក្នុងឧស្សាហកម្មភាពយន្តខ្នាតយក្សជាច្រើនក្នុងនាមជាតួសម្តែង រួមទាំងជាគ្រូបង្វឹកតួអង្គឯករឿងហូលីវូដល្បីៗថែមទៀតផង។
ខាងក្រោមនេះគឺជាប្រវត្តិ និងស្នាដៃធំរបស់កំពូលអ្នកប្រយុទ្ធស៊ូសម្រក់ឈាមតែមិនសម្រក់ទឹកភ្នែកលោក DY Sao៖
លោក DY Sao កើតនៅថ្ងៃទី០៣ ខែតុលា ឆ្នាំ១៩៧៩ លើទឹកដីខេត្តបាត់ដំបង ប្រទេសកម្ពុជា និងបានធំធាត់ឡើងក្នុងទីក្រុងឡុងប៊ិច រដ្ឋកាលីហ្វ័រញ៉ា សហរដ្ឋអាមេរិក។ ដំណើរសិល្បៈក្បាច់គុនរបស់ DY Sao បានចាប់ផ្តើមដោយការត្រាប់តាមស្នាដៃរបស់ Bruce Lee និង Donnie Yen។ លោកបានបន្តស្រូបយកស្ទីលជាច្រើនពីប្រដាល់សេរី គុនខ្មែរបុរាណ គុនចិនបុរាណ និងកុងហ្វូជាដើម។
នៅឆ្នាំ ២០០៣ DY Sao បានបញ្ចប់ការសិក្សាថ្នាក់បរិញ្ញាបត្រផ្នែកចិត្តវិទ្យា ហើយបានបង្កើតក្រុម US National Wushu Kung Fu តំណាងឱ្យសហអាមេរិកនៅឯ World Games Macau ប្រទេសចិន។ ក្រោយមក សិល្បៈក្បាច់គុន និងឱកាសភាពយន្តបានលេចចេញជារូបរាងបន្ទាប់ពីលោក DY Sao បានជួបលោក Jet Li និង Jackie Chan។
ក្នុងវិថីសិល្បៈ DY Sao បានប្រើជីវិតក្នុងនាមជាតួសម្តែងអ្នកប្រយុទ្ធ អ្នកជំនាញសិល្បៈក្បាច់គុន អ្នកដឹកនាំរឿង និងជាសមាជិកនៃក្រុម Stunts ដ៏ល្បីល្បាញផងដែរ។ មិនតែប៉ុណ្ណោះ លោកគឺជាគ្រូបង្វឹកតួសម្តែង Simu Liu ក្នុងរឿង Marvel's Shang Chi និងរឿង Legend of the Ten Rings (2021) ខណៈពេលដែលកំពុងពង្រឹងជំនាញសម្ដែងរបស់គាត់នៅក្នុងគម្រោងមួយចំនួន រួមទាំងការដើរតួជាតួឯកក្នុងរឿង Fast Vengeance (2021) ជាមួយ DMX និង Bai Ling ដែលជាតួសម្តែងក្នុងខ្សែភាពយន្តដែលទទួលបានពានរង្វាន់ How War Ends (2012) និងការសម្ដែងក្នុងចំណោមរឿងព្រេងដូចជា Jamie Lee Curtis និង Michelle Yeoh ក្នុងឆ្នាំ២០២២។
បច្ចុប្បន្នលោក DY Sao មានទ្រព្យសម្បត្តិប្រមាណ ១.៥លានដុល្លារ នេះបើយោតាមការចេញផ្សាយរបស់គេហទំព័រ networthpost.org។ ចំពោះជីវិតស្នេហា បុរសវ័យ៤៤ឆ្នាំរូបនេះមិនទាន់រៀបការនៅឡើយទេ ហើយក៏ពុំទាន់មានគូបញ្ចាំចិត្តដែរ (នៅលីវ)៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T04:44:31.831Z",
"category": "ភាពជាអ្នកដឹកនាំ",
"views": 1071,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ជិតចេញហើយ! មកដឹងគុណសម្បត្តិទំនើបៗ៥ ត្រូវបានគេទម្លាយថានឹងមានលើ iPhone 15 Pro និង iPhone 15 Pro Max
|
https://business-cambodia.com/articles/benifit-of-iphone-15
|
បាំងតែប៉ុន្មានខែទៀតទេក្រុមហ៊ុន Apple នឹងបញ្ចេញនៅម៉ូឌែលទូរស័ព្ទថ្មី iPhone 15 របស់ខ្លួនហើយ ខណៈពីមួយឆ្នាំទៅមួយឆ្នាំក្រុមហ៊ុនតែងតែមានការអាប់ដេតនៅមុខងាររបស់ខ្លួនកាន់តែប្រសើរជាងមុន។ ទន្ទឹមនឹងនេះដែរ កាលពីពេលថ្មីៗនេះមានព័ត៌មានបែកធ្លាយព្រោងព្រាត ថាឆ្នាំនេះ iphone15 នឹងធ្វើការបន្ថែមគុណសម្បត្តិទំនើបៗចំនួន៥ទៀតពីលើ iPhone 15 Pro និង iPhone 15 Pro Max។ នេះយោងតាមការចុះផ្សាយរបស់គេហទំព័រ PHONEARENA។
លក្ខណៈពិសេសដែលនឹងមាននៅលើ iPhone 15 Pro និង iPhone 15 Pro Max រួមមាន៖
១. គុណសម្បត្តិកាម៉េរ៉ា៖ ម៉ូដែលទាំងពីរនឹងរួមបញ្ចូលនូវបច្ចេកវិទ្យា telephoto lens ដែលជាផ្នែកមួយនៃ កាមេរ៉ាចំនួន ៣ របស់ពួកគេ ប៉ុន្តែ iPhone 15 Pro Max នឹងមានកែវ periscope ដែលនឹងបើកការពង្រីកអុបទិក ៥x ទៅ ៦x ដែលជាការកែលម្អគួរឱ្យកត់សម្គាល់ជាងការពង្រីក ៣x នៅលើម៉ូដែល iPhone 14 Pro ។
២. ការឌីស្សាញ៖ ម៉ូដែល iPhone 15 Pro នឹងមានការរចនាទាន់សម័យ ដោយក្រុមហ៊ុន Apple បានបង្ហាញនូវស្តើងជាងមុន គែមកោង និងតួទីតានីញ៉ូមថ្មី។ ក្រុមហ៊ុន Apple ក៏ត្រូវបានគេរំពឹងថានឹងបន្ថែមប៊ូតុង "បិទសំឡេង" ជារចនាថ្មី ពោលគឺស្រដៀងទៅនឹង Apple Watch Ultra ដោយប៊ូតុងបិទសំឡេងនឹងជំនួសកុងតាក់បិទសំឡេងបច្ចុប្បន្ន។
៣. ថាមពលថ្មនិងការសាក៖ ចំពោះថាមពលថ្មវិញ Pro Max មានទំហំថ្ម ៤,៣00mAh និង 15 Pro ចំនួន ៣,២00mAh ពោលថ្ម Pro Max ពោលបើតាមការគណនាតាមបែបគណិតវិទ្យា ម៉ូដែល Pro Max ដំណើរការទៅនឹងថ្មធំជាងជិត៣៥%។ លើសពីនេះម៉ូដែល Pro Max គឺមានថាមពលធន់នឹងការឡើងកំដៅបានប្រសើរជាងមុន និងប្រើបានយូរជាងមុនរហូតដល់ទៅ ៤០ភាគរយ។
បើនិយាយពីការសាកថ្មវិញ គេរំពឹងថា iPhone ទាំងពីរនឹងនៅតែសាកពេញក្នុងរយៈពេលប្រហែល ១ម៉ោង និង៤០នាទីជាមួយនឹងល្បឿនដូចមុន (27W សម្រាប់ 15 Pro Max, 23W សម្រាប់ 15 Pro)។
៤. បន្ទះអេក្រង់៖ ទាក់ទងទៅនឹងអេក្រង់នេះ iPhone 15 Pro និង iPhone 15 Pro Max នៅតែរក្សាបាននូវ Dynamic Island AMOLED Display 120Hz ProMotionដដែលជាមួយអេក្រង់ទំហំ ៦.១អ៊ីង និង ៦.៧អ៊ីង និងទ្រទ្រង់មុខងារ Always On Display ដូច iPhone 14 Pro និង iPhone 14 Pro Max ផងដែរ។
៥. SOFTWARE៖ 15 Pro និង 15 Pro Max ទាំងពីរនឹងភ្ជាប់មកជាមួយ RAM 8GB ដែលការផ្លាស់ប្តូរនេះ ធ្វើឱ្យម៉ូឌែលទាំងពីរនេះប្រសើរឡើងជាង RAM 6GB នៅក្នុងស៊េរី 14 Pro ។ ទោះជាយ៉ាងណាក៏ដោយ ប្រភេទ និងល្បឿននៃអង្គចងចាំ RAM មិនបានផ្លាស់ប្តូរទេ វាជាប្រភេទ LPDDR5 ដូចពីមុន។
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T04:33:41.408Z",
"category": "កំពូលអ្នកលក់",
"views": 7779,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
ក្រុមហ៊ុនថាមពល ២របស់ចិន នឹងចាយលុយ១ពាន់លាន$ ដើម្បីបោះទុនវិនិយោគរកស៊ីនៅប្រទេសក្បែរខាងកម្ពុជា
|
https://business-cambodia.com/articles/two-chinese-energy-companies-to-spend-1-billion
|
ថ្មីនេះ ក្រុមហ៊ុនផលិតថាមពលចំនួន២ របស់ចិនគឺក្រុមហ៊ុន Xiamen Hithium Energy Storage Technology និងក្រុមហ៊ុន Growatt New Energy បានបង្ហាញពីការចាប់អារម្មណ៍ដោយចង់ចាយទុនប្រមាណ ១ពាន់លានដុល្លារដើម្បីវិនិយោគបង្កើតរោងចក្រនៅប្រទេសវៀតណាម។
ប្រភពដដែលបានចុះផ្សាយបន្តថា មូលហេតុដែលធ្វើឱ្យក្រុមហ៊ុនចិនធំៗទាំង២ នេះ ចង់វិនិយោគនៅប្រទេសវៀតណាម ដោយសារតែប្រទេសនេះគឺជាមជ្ឈមណ្ឌលនាំចេញសកលមួយ ម្យ៉ាងទៀតដោយសារកម្លាំងពលកម្មនៅវៀតណាមមានតម្លៃថោកផងដែរ។
នៅក្នុងនោះ ក្រុមហ៊ុន Xiamen Hithium Energy Storage Technology ដែលជាក្រុមហ៊ុនមួយកំពុងពង្រីកខ្លួននៅអឺរ៉ុប និងសហរដ្ឋអាមេរិក បានទាក់ទងទៅមន្ត្រីនិងអ្នកគ្រប់គ្រងឧស្សាហកម្មក្នុងប្រទេសវៀតណាម ដើម្បីវិនិយោគរហូតដល់ ៩០០លានដុល្លារ ដើម្បីសាងសង់រោងចក្រលើផ្ទៃដីឧស្សាហកម្មជាង ៣០ ហិចតានៅវៀតណាម។
មិនតែប៉ុណ្ណោះ សូម្បីតែក្រុមហ៊ុនចិន១ទៀត គឺក្រុមហ៊ុន Growatt New Energy ដែលជារោងចក្រផលិតថាមពលមុនគេនៅប្រទេសវៀតណាម ក៏គ្រោងនឹងចំណាយប្រាក់ប្រហែល ៣០០លានដុល្លារ ដើម្បីទិញដីឧស្សាហកម្មប្រហែល ១៥ហិចតា ដើម្បីសាងសង់រោងចក្រថ្មីមួយទៀតនៅលើទឹកដីប្រទេសវៀតណាមផងដែរ។
សូមបញ្ជាក់ថា មួយរយៈចុងក្រោយនេះ យើងសង្កេតឃើញថាប្រទេសក្បែរខាងកម្ពុជា គឺវៀតណាមហាក់បីដូចជាកំពុងតែឡើងកូដយ៉ាងខ្លាំង ព្រោះមានក្រុមហ៊ុនបរទេសនឹងល្បីៗជាច្រើន បានចាប់អារម្មណ៍ទៅវិនិយោគនៅវៀតណាម សូម្បីតែក្រុមហ៊ុនផលិតយន្តហោះអាមេរិកនឹងក្រុមហ៊ុនឥណ្ឌាក៏ទៅបើករោងចក្រនៅទីនោះដែរ៕
អត្ថបទដោយ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T03:58:28.015Z",
"category": "ចាប់ផ្តើមអាជីវកម្ម",
"views": 681,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ប្លែកមែន! ជប៉ុនច្នៃការ៉េម១ប្រភេទនេះ អាចលក់បានតម្លៃ៦៤០០ដុល្លារ ជាប់ឈ្មោះជាការ៉េមថ្លៃជាងគេបំផុតលើលោក
|
https://business-cambodia.com/articles/byakuya-price-6400-dollars
|
ការ៉េមមួយប្រភេទរបស់ជប៉ុនមានឈ្មោះថា «byakuy» ប្រែជាខេមរភាសា «រាត្រីស្រមោលស» មានតម្លៃរហូតដល់ ៦៤០០ដុល្លារ ជាប់ឈ្មោះជាការ៉េមថ្លៃជាងគេបំផុតក្នុងកំណត់ត្រា Guinness។ នេះបើយោងតាមការឲ្យដឹងពីទីភ្នាក់ងារសារព័ត៌មាន CNN ចុះផ្សាយកាលពីថ្ងៃទី២២ ខែឧសភា ឆ្នាំ២០២៣។
ការ៉េមមួយប្រភេទនេះត្រូវបានផលិតឡើងដោយក្រុមហ៊ុនរបស់ប្រទេសជប៉ុន មានឈ្មោះថា Cellato ក្រោមការសម្រិតសម្រាំងដ៏ល្អឥតខ្ចោះតាមបែបប្រពៃណីជនជាតិជប៉ុន។ ចំពោះមូលហេតុដែលនាំឱ្យការ៉េម byakuya មានតម្លៃថ្លៃខ្លាំង ពីព្រោះគ្រឿងផ្សំដែលយកមកផ្សំចូលគ្នា គឺមានតម្លៃថ្លៃកប់ដូចគ្នា ដោយគ្រឿងផ្សំខ្លះ ១គីឡូ ប្រមាណ ១៤០០០ដុល្លារឯណ្ណោះ។ អ្នកតំណាងម្នាក់ពីក្រុមហ៊ុនបានប្រាប់ Guinness World Records យ៉ាងដូច្នេះថា៖ «វាចំណាយពេលជាង ១,៥ឆ្នាំ ដើម្បីអភិវឌ្ឍជាមួយនិងការសាកល្បង កំហុសជាច្រើនក្នុងការទទួលបានរសជាតិតាមស្តង់ដារ»។
យ៉ាងណាមិញ ក្រុមហ៊ុន Cellato បានឲ្យដឹងថា បេសកកម្មរបស់ខ្លួនមិនមែនគ្រាន់តែធ្វើបង្អែមដែលមានតម្លៃថ្លៃគួរសមប៉ុណ្ណោះទេ ប៉ុន្តែដើម្បីបង្កើតការច្នៃប្រឌិតប្លែកៗធ្វើម្ហូបដែលរួមបញ្ចូលគ្នានូវគ្រឿងផ្សំអឺរ៉ុប និងអាហារប្រពៃណីជប៉ុន។
គួរជម្រាបផងដែរថា មេរៀនដែលយើងអាចរៀនសូត្របានពីការ៉េមដ៏ថ្លៃបំផុតលើលោកនេះ ទីមួយគឺវត្ថុធាតុដើម យកតែរបស់មានគុណភាពខ្ពស់ និងតម្លៃថ្លៃ ទីពីរ មានខ្សែសង្វាក់ផលិតកម្មស្តង់ដារ សម្រិតសម្រាំងផលិតផលឲ្យល្អឥតខ្ចោះ ទីបី ការលក់មានចំនួនកំណត់ ផលិតក្រោមតម្រូវការទីផ្សារ ច្នៃចេញជារបស់កម្រ អ្នកមកមុនបានមុន អ្នកមានក្រោយគឺអត់ និងទីបួន កសាងយីហោឲ្យល្បី ថ្លៃថ្នូ អតិថិជនជឿទុកចិត្ត ប្រើដោយសប្បាចិត្ត ទិញមិនស្តាយលុយ៕
អត្ថបទដោយ៖ កាន់ ដារ៉ា (ស្មេរពនេចរ)
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T03:38:44.881Z",
"category": "ភាពជាអ្នកដឹកនាំ",
"views": 411,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ក្រុមហ៊ុន Ford នឹងដំឡើងរថយន្ដម៉ូឌែលថ្មី១ទៀតនៅខ្មែរ បន្ទាប់ពីម៉ូឌែលFord Ranger និង Ford Everest
|
https://business-cambodia.com/articles/ford-territory
|
ក្រោយបើកដំណើរការរោងចក្ររយៈពេលជិតមួយឆ្នាំនៅក្នុងប្រទេសកម្ពុជា ពេលនេះក្រុមហ៊ុន Ford ត្រៀមនឹងធ្វើការដំឡើងរថយន្ដម៉ូឌែលថ្មី១ទៀតរបស់ខ្លួននោះគឺ Ford Territory បន្ថែមពីលើម៉ូឌែលដែលកំពុងដំឡើងរាល់ថ្ងៃគឺ Ford Ranger និង Ford Everest។ នេះបើយោងតាមការចុះផ្សាយពីរដ្ឋបាលខេត្ដពោធិ៍សាត់កាលពីថ្ងៃទី១១ ខែមិថុនា ឆ្នាំ២០២៣។
តាមការចុះផ្សាយពីរដ្ឋបាលខេត្ដបានបញ្ជាក់យ៉ាងដូច្នេះថា “ក្រុមហ៊ុនផលិតរថយន្តFord របស់សហរដ្ឋអាមេរិក គ្រោងនឹងបន្ថែមទុនវិនិយោគ ក្នុងការបង្គុំ និងដំឡើង រថយន្តFord ម៉ូឌែលTerritory បន្ថែមទៀត ខណៈដែរម៉ូឌែលFord Ranger និងEverest កំពុងដំណើរខ្សែច្រវ៉ាក់ ដើម្បីបំពេញតម្រូវការរបស់អតិជន។ ទាំងនេះ គឺជាមោទនភាព របស់ប្រជាពលរដ្ឋក្នុងខេត្តពោធិ៍សាត់ និយាយជារួមនឹងនិយាយដោយឡែក ប្រជាពលរដ្ឋក្នុងស្រុកក្រគរ”។
គួររំលឹកផងដែរថា រោងកច្រដំឡើងរថយន្ដ Ford ដំបូងគេបង្អស់នៅកម្ពុជា នេះត្រូវបានសម្ពោធដាក់ឲ្យដំណើរការកាលពីថ្ងៃទី១៦ ខែមិថុនា ឆ្នាំ២០២២ កន្លងទៅ។ ដោយរោងចក្រនេះត្រូវបានវិនិយោគដោយក្រុមហ៊ុន RMA Cambodia ដែលមានទុនសរុប ២១ លានដុល្លារ មានទីតាំងស្ថិតនៅក្នុងភូមិសាវ័ន ឃុំស្នាអន្សា ស្រុកក្រគរ ខេត្ដពោធិ៍សាត់ គ្របដណ្ដប់លើផ្ទៃដីជាង ៤ ហិកតា៕
អត្ថបទ៖ វិធាវី
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T02:48:21.403Z",
"category": "អចលនទ្រព្យ",
"views": 4220,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
Odom៖ គម្រោងអគារពហុមុខងារថ្មីប្លែកនៅភ្នំពេញចាប់ផ្តើមលេចរូបរាងហើយ
|
https://business-cambodia.com/articles/odom-project
|
កាលពីថ្ងៃអាទិត្យ ទី១១ ខែមិថុនា កន្លងទៅនេះ គម្រោងអភិវឌ្ឍន៍ចម្រុះដ៏ប្រណីត Odom (ឧត្តម) ដែលនឹងក្លាយជាទីតាំងនិមិត្តរូបដ៏លេចធ្លោក្នុងរាជធានីភ្នំពេញ បានប្រារព្ធពិធីបើកការដ្ឋានសាងសង់ហើយ។ ក្នុងនាមជាគម្រោងអភិវឌ្ឍឡើងដោយក្រុមហ៊ុន Urban Living Solutions (ULS) អគារ Odom ត្រូវបានរចនាឡើងក្នុងគោលបំណងបង្កើតបរិយាកាសការងារ និងបរិយាកាសការរស់នៅដ៏ប្លែកពិសេសខុសពីទម្រង់អគារខ្ពស់ៗទូទៅ ដើម្បីជំរុញឲ្យមានទិដ្ឋភាពរស់នៅដ៏ជិតស្និទ្ធបែបសហគមន៍ក្នុងភូមិបុរាណខ្មែរ។
ស្ថិតនៅលើមហាវិថីដ៏មមាញឹកគឺ មហាវិថីព្រះនរោត្តម ដែលជាទីប្រជុំពោរពេញទៅដោយពាណិជ្ជកម្មសំខាន់ៗ ស្ថានទូតនិងសាលារៀននានា គម្រោង Odom ផ្តល់ជូននូវលក្ខណៈពិសេសជាច្រើន ដែលធ្វើឲ្យគម្រោងនេះប្លែកពីគម្រោងដទៃ។ ជាមួយនឹងស្នាដៃរចនាពីក្រុមហ៊ុនសិង្ហបុរីដ៏ល្បីល្បាញមួយឈ្មោះ Kite Studio Architecture គម្រោង Odom នេះនឹងពាំនាំមកនូវអគារចំនួនពីរលើដីតែមួយគឺអគារការិយាល័យ និងអគារលំនៅឋាន។
អគារការិយាល័យរបស់ Odom មានកម្ពស់រហូតដល់ ៤៥ជាន់ អមមកជាមួយនឹងប្លង់ការិយាល័យដ៏បន់បែន ចំណតរថយន្តធំទូលាយ និងក្លិបសមាជិកឯកជន សម្រាប់ការជួបជុំក្រោយពីការងារ និងរៀបចំកម្មវិធីក្រុមហ៊ុនផ្សេងៗ។ អគារការិយាល័យនេះក៏មានស្ពានអាកាសតភ្ជាប់ទៅកាន់អគារលំនៅឋានដែលមានរហូតដល់ ២២ជាន់ ផងដែរ។ យូនីតដ៏ទំនើប និងប្រណីតទាំងនេះមានប្លង់លក្ខណៈពិសេសៗជាច្រើនរួមមាន បន្ទប់ទទួលភ្ញៀវដ៏ធំទូលាយ រានហាល បង្អួចដ៏ធំលាតសន្ធឹងពីឥដ្ធទៅដល់ពិដាន និងផ្ទះបាយដែលបានបំពាក់ជាមួយនឹងគ្រឿងបរិក្ខារពេញលេញ។ ម្ចាស់យូនីតនីមួយៗក៏នឹងរីករាយជាមួយនឹងកន្លែងទំនើបៗ ដូចជាកន្លែងហាត់ប្រាណ អាងហែលទឹក ចំណតឯកជន សន្តិសុខការពារ ២៤ម៉ោង និងទីធ្លាលើដំបូលជាមួយនឹងទេសភាពទីក្រុងដ៏ស្រស់បំព្រង។
ទន្ទឹមនឹងនេះ គម្រោង Odom ត្រូវបានរចនាឡើងដោយមានការសង្កត់ធ្ងន់ទៅលើសុខុមាលភាពរបស់អ្នករស់នៅ ដោយការបូកបញ្ចូលនូវ “ភូមិអាកាស” ដែលជាតំបន់រុក្ខជាតិសម្រាប់សម្រាកពីការងារ ឬជួបជុំផ្សេងៗ។ តំបន់បែបនេះមាននៅជាច្រើនជាន់លើអគារការិយាល័យដើម្បីជួយអ្នកនៅក្នុងអគារមានឱកាសលំហែអារម្មណ៍ ស្រូបពន្លឺធម្មជាតិ រីករាយជាមួយខ្យល់អាកាសបរិសុទ្ធ និងបង្កើនទំនាក់ទំនងជាមួយគ្នាកាន់តែច្រើន ដោយមិនចាំបាច់ជិះជណ្តើរយន្តយូរ។
រចនាបទដែលផ្តោតលើសហគមន៍របស់ Odom ត្រូវបានសរបញ្ជាក់បន្ថែមទៀតតាមរយៈការផ្តល់ជូននូវទីកន្លែងប្រើប្រាស់រួមគ្នា និងទីធ្លាបៃតងខាងក្រៅដែលតភ្ជាប់ដោយជណ្តើរថ្មើរជើង។ ជាមួយនឹងចំណុចជួបជុំជាសហគមន៍ជាថ្នាក់ៗចាប់ពីក្រោមដល់លើអគារការិយាល័យ Odom នឹងជួយធ្វើឱ្យអ្នកធ្វើការនៅក្នុងនោះធ្វើចលនាកាន់តែច្រើន និងជួយបង្កើតឱកាសសម្រាប់ការជួបជុំសំណេះសំណាល និងស្គាល់គ្នាកាន់តែជិតស្និទ្ធ។
Urban Living Solutions ដែលជាក្រុមហ៊ុនអភិវឌ្ឍ Odom ប្ដេជ្ញាថានឹងមិនត្រឹមតែកសាងសហគមន៍ក្នុងគម្រោងអភិវឌ្ឍន៍របស់ខ្លួនប៉ុណ្ណោះទេ តែក៏នឹងជួយជ្រុមជ្រែងដល់សហគមន៍ដទៃទៀតក្នុងរាជធានីភ្នំពេញផងដែរ។ ដើម្បីជួយធានាថា ប្រជាជនក្នុងតំបន់នឹងមានតំបន់រុក្ខជាតិប្រើប្រាស់ដើម្បីលំហែកាយ បរិវេណជាង ៧០០០ម៉ែត្រការ៉េនៃគម្រោង Odom នឹងក្លាយជាសួនបៃតងសាធារណៈផងដែរ។
បន្ថែមពីលើវិធីសាស្រ្តនៃការផ្ដោតសំខាន់ទៅលើសហគមន៍ Odom ក៏បង្ហាញពីនិរន្តរភាពផ្នែកបរិស្ថានទៀតផង។ ការរចនាប្រកបដោយភាពច្នៃប្រឌិតបានធ្វើឡើងដោយគិតគូរពីអាកាសធាតុរបស់ប្រទេសកម្ពុជា ក្នុងគោលបំណងដើម្បីធ្វើឲ្យមានភាពស៊ីសង្វាក់គ្នារវាងអគារ និងអាកាសធាតុ។ ជាជាងការពឹងផ្អែកលើការប្រើប្រាស់កញ្ចក់ច្រើនលើសលុប អគារការិយាល័យរបស់ Odom រួមបញ្ចូលការប្រើប្រាស់បេតុង ដែលជាដំណោះស្រាយមួយជួយកាត់បន្ថយថ្លៃសាងសង់ និងផលប៉ះពាល់លើបរិស្ថាន។ រចនាបទរបស់ Odom នឹងបានកាត់បន្ថយកម្ដៅព្រះអាទិត្យ និងការប្រើប្រាស់ម៉ាស៊ីនត្រជាក់ ដោយការមិនប្រើបង្អួចកញ្ចក់ធំៗ។ អគារនេះក៏បានដាក់បញ្ចូលនូវកន្លែងដែលមានខ្យល់ធម្មជាតិ និងម្លប់សម្រាប់ទីធ្លាខាងក្រៅផងដែរ។ ការប្ដេជ្ញារបស់អ្នកអភិវឌ្ឍ និងរចនា Odom ទៅកាន់និរន្តរភាពនៃបរិស្ថានបានធ្វើឲ្យ Odom ទទួលបានវិញ្ញាបនប័ត្របបញ្ជាក់ LEED Gold ទុកជាមុន។
សេដ្ធកិច្ចកម្ពុជាកំពុងតែបន្តលូតលាស់យ៉ាងឆាប់រហ័ស ហើយគម្រោង Odom បាន និងកំពុងបង្ហាញពីឱកាសវិនិយោគយ៉ាងទាក់ទាញ។ តាមរយៈការព្យាករណ៍របស់ធនាគារអភិវឌ្ឍន៍អាស៊ី ផលិតផលក្នុងស្រុកសរុប (GDP) របស់កម្ពុជានឹងមានការកើនឡើង ៦.២% ក្នុងឆ្នាំ ២០២៣ ដែលនេះធ្វើឲ្យកម្ពុជាក្លាយជាប្រទេសមួយក្នុងចំណោមប្រទេសទាំងបីដែលមានកំណើនសេដ្ឋកិច្ចខ្ពស់បំផុតនៅក្នុងតំបន់អាស៊ីអាគ្នេយ៍។ ជាពិសេស នៅរាជធានីភ្នំពេញ កំណើននៃការិយាល័យត្រូវបានកើនឡើងដើម្បីបំពេញតម្រូវការពីក្រុមហ៊ុននានាដែលកំពុងមានវត្តមាននៅក្នុងរាជធានីភ្នំពេញ។ បច្ចុប្បន្ននេះ ភ្នំពេញមានផ្ទៃការិយាល័យតែជាង ៦០០០០០ម៉ែត្រការ៉េ ប៉ុណ្ណោះ ដែលនេះមានន័យថាផ្ទៃការិយាល័យប្រមាណជាង ៨៨៧០០០ ម៉ែត្រការ៉េទៀត គឺកំពុងតែមានតម្រូវការជាចាំបាច់។ គម្រោង Odom ជួយដោះស្រាយតម្រូវការនេះដោយផ្តល់ជូននូវផ្ទៃការិយាល័យកម្រិត A ទំហំ ៤០០០០ម៉ែត្រការ៉េ ដែលនឹងផ្តល់ឱ្យវិនិយោគិននូវឱកាសក្នុងការទិញការិយាល័យដើម្បីដាក់ជួល។
ដើម្បីស្វែងយល់បន្ថែមអំពីគម្រោង Odom សូមទំនាក់ទំនង៖
គេហទំព័រ៖ www.odomphnompenh.com
ទូរស័ព្ទ៖ +855 99 231 168
អុីមែល៖ hello@odomphnompenh.com
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-12T01:40:18.933Z",
"category": "PR",
"views": 1350,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
ទិញអត់? ហ៊ុនគួច ម៉េងលីនិងហ៊ុន Cellcard នឹងឡើងផ្សារហ៊ុនចុងខែនេះ តម្លៃហ៊ុនខ្ទង់២ពាន់រៀល
|
https://business-cambodia.com/articles/mjqe-and-cellcard-list-on-csx
|
នៅចុងខែមិថុនានេះនឹងមានក្រុមហ៊ុន២ឡើងផ្សារមូលបត្រកម្ពុជា( ផ្សារហ៊ុនកម្ពុជា) ដោយក្នុងនោះមានក្រុមហ៊ុនម៉េងលី ជេ គួច អេឌ្យូខេសិន របស់អ្នកឧកញ៉ា គួច ម៉េងលីនិងក្រុមហ៊ុនCellcard។ ដូច្នេះបងប្អូនពលរដ្ឋខ្មែរទូទៅអាចវិនិយោគទិញហ៊ុនក្រុមហ៊ុនទាំង២នេះនៅលើផ្សារហ៊ុន ដោយតម្លៃភាគហ៊ុនក្រុមហ៊ុនទាំង២មានតម្លៃខ្ទង់២ពាន់រៀលប៉ុណ្ណោះ។
សម្រាប់ក្រុមហ៊ុន ម៉េងលី ជេ គួច អេឌ្យូខេសិន របស់អ្នកឧកញ៉ា គួច ម៉េងលីនឹងឡើងផ្សារហ៊ុនជាផ្លូវការនៅថ្ងៃទី២៨ខែមិថុនានេះ ចំណែកក្រុមហ៊ុនCellcard នឹងឡើងផ្សារហ៊ុនជាផ្លូវការនៅថ្ងៃទី២៧ខែមិថុនានេះផងដែរ។
ការវិនិយោគលើផ្សារហ៊ុនគឺជារឿងថ្មីសម្រាប់ពលរដ្ឋខ្មែរយើងភាគច្រើន ដូច្នេះបើប្អូនចង់សិក្សាស្វែងយល់ពីការវិនិយោគលើផ្សារហ៊ុននិងអាចទិញភាគហ៊ុនក្រុមទាំង២ដូចបានរៀបរាប់ខាងលើសូមអនុវត្តតាមជំហានដូចខាងក្រោមនេះ។
១. សិក្សាស្វែងយល់ពីមូលដ្ឋានគ្រឹះនៃការវិនិយោគលើផ្សារហ៊ុន
ផ្សារភាគហ៊ុនគឺជារឿងថ្មីសម្រាប់ប្រជាជនកម្ពុជាយើង ដូច្នេះបងប្អូនត្រូវសិក្សាស្វែងយល់ជាមុនសិន ព្រោះការទិញហ៊ុនមិនមែនស្រួលដូចការទិញនំញ៉ាំឡើយ។ បើមិនបានសិក្សាពីមូលដ្ឋានគ្រឹះនៃការវិនិយោគហ៊ុន មិនចេះប្រើកញ្ចប់លុយវិនិយោគទេនោះ បងប្អូនអាចនឹងខកបំណងនិងហានិភ័យពេលដាក់លុយវិនិយោគ។ គ្រប់ការវិនិយោគទាំងអស់សុទ្ធតែមានហានិភ័យ ដូច្នេះគួរសិក្សាស្វែងយល់ដើម្បីកាត់បន្ថយហានិភ័យ។ ដើម្បីសិក្សាពីមូលដ្ឋានគ្រឹះនៃការវិនិយោគភាគហ៊ុនបងប្អូនអាចចុចនៅទីនេះដើម្បីសិក្សាស្វែងយល់។
២. បើកគណនីជួញដូរ
ដើម្បីបើកគណនីជួញដូរបានអ្នកត្រូវទៅរកក្រុមហ៊ុនមូលបត្រ( Broker)។ បងប្អូនអាចចុចនៅទីនេះ ដើម្បីជ្រើសរើសក្រុមហ៊ុនមូលបត្រដែលអ្នកពេញចិត្តហើយទាក់ទងទៅពួកគាត់ដើម្បីសួរនាំពីរបៀបបើកគណនីជួញដូរភាគហ៊ុន។
វិធីមួយទៀត បងប្អូនដែលនៅតាមបណ្ដាខេត្តអាចធ្វើដំណើរទៅកាន់សាខាធនាគារណាមួយក្នុងចំណោមសាខាធនាគារ៣មានដូចជា ធនាគារ អេស៊ីលីដា ធនាគារ កាណាឌីយ៉ា និងធនាគា អ អេច ប៊ី ដោយភ្ជាប់ទៅជាមួយនឹងអត្តសញ្ញាណប័ណ្ណច្បាប់ដើម រូបថត៤គុណ៦មួយសន្លឹកហើយប្រាប់បុគ្គលិកធនាគារថាចង់បើកគណនីជួញដូរភាគហ៊ុន។ សូមមើលរូបភាពខាងក្រោមនេះ។
៣. ទិញតាមទូរស័ព្ទដៃក្នុងApp CSX Trade
បន្ទាប់ពីបើកគណនីជួញដូររួច ហើយទទួលបានលេខអត្តសញ្ញាណវិនិយោគិន( Investor ID) អ្នកត្រូវស្នើដំណើរការគណនីCSX Trade ដើម្បីអាចទិញហ៊ុនតាមទូរស័ព្ទដៃ។ បងប្អូនអាចចុចទីនេះ ដើម្បីស្នើដំណើរការគណនីMTS លើApp CSX Trade ដើម្បីអាចទិញហ៊ុនតាមទូរស័ព្ទដៃបាន។
គួរបញ្ជាក់ផងដែរថាជំហានទាំង៣ដែលបានរៀបរាប់ខាងលើ បងប្អូនត្រូវដាក់ចិត្តអនុវត្តធ្វើវាបើចង់ចេះវិនិយោគលើផ្សារហ៊ុននិងអាចទិញភាគហ៊ុនក្រុមហ៊ុនដែលបានរៀបរាប់ខាងលើ។
សម្រាប់បងប្អូនដែលមិនទាន់យល់ពីការវិនិយោគលើភាគហ៊ុន អាចតាមដានហ្វេសប៊ុកផេក Toeuy Hong-ទឿយ ហុងនិងចូលគ្រុបតេឡេក្រាម https://t.me/toeuy_hong។
ហើយចង់ស្វែងយល់កាន់តែច្បាស់ពីការវិនិយោគហ៊ុនអាចចូលរួមវគ្គរៀនវិនិយោគហ៊ុនផ្ទាល់នៅថ្ងៃទី១៧ខែមិថុនានេះ នៅ Park Café ទល់មុខស្ថានទូតចិន ដែលធ្វើបទបង្ហាញដោយលោក ទឿយ ហុង ម្ចាស់ស្នាដៃសៀវភៅលុយពិតនិងជាគ្រូបង្គោលប្រឹក្សាភាគហ៊ុន។ ចាប់អារម្មណ៍ចង់ចូលរួមអាចទាក់ទងតាមតេឡេក្រាម https://t.me/ChamnanBC ( 081 688228)៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-11T12:03:00.546Z",
"category": "ហិរញ្ញវត្ថុ",
"views": 4022,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
មោទនភាពណាស់! លែងបារម្ភរឿងប្រកាសពន្ធយឺតទៀតហើយ ខណៈ App របស់កូនខ្មែរ១នេះអាចជួយអ្នកបាន
|
https://business-cambodia.com/articles/qe-extension-khmer-app
|
ជាដំណឹងដ៏រីករាយមួយសម្រាប់ប្រិយមិត្តដែលកំពុងជួបបញ្ហាប្រកាសពន្ធមិនទាន់ពេលវេលា និងគ្រប់គ្រងបញ្ជីគណនេយ្យមិនបានល្អ ពេលនេះអស់បារម្ភជាមួយបញ្ហាទាំងអស់នេះទៀតហើយ ខណៈក្រុម IT កូនខ្មែរមួយក្រុមបានបង្កើតកម្មវិធីមួយដែលមានឈ្មោះថា QE Extension ដែលកម្មវិធីនេះ អាចជួយសម្រួលដល់បងប្អូនដែលកំពុងប្រើប្រាស់កម្មវិធី QuickBooks បានជាច្រើន ។ ដោយអត្ថប្រយោជន៍ដែលនឹងទទួលបានរួមមាន៖
កម្មវិធី QE Extension ជួយដល់កម្មវិធី QuickBooks របស់លោកអ្នកអោយមានមុខងារដូចជា៖
១. ទទួលបានអត្រាប្តូរប្រាក់ស្វ័យប្រវត្តិពី NBC
២. មានទម្រង់វិក្កយបត្រពន្ធសម្បូរបែប (Tax Invoice)
៣. អាចបោះពុម្ពប័ណ្ណចំណាយ និងសក្ខីបត្រផ្សេងៗ
៤. ទាញយករបាយការណ៍ទិញ-លក់ និងតារាងលម្អិតពន្ធកាត់ទុក សម្រាប់ធ្វើការ Upload ទៅក្នុង E-Filing Desktop App ដោយស្វ័យប្រវត្តិ
៥. មានរបាយការណ៍ ហិរញ្ញវត្ថុ និងរបាយការណ៍ផ្សេងៗទៀតជាភាសាខ្មែរ
៦. អាចបញ្ចូលព័ត៌មានលម្អិត និងរូបភាពទៅលើមុនទំនិញនិមួយៗ
៧. ផ្ទៀងផ្ទាត់គណនីធនាគារ (Bank Reconciliation)
៨. បង្កើត និងទាញយកលិខិតប្រកាសពន្ធប្រចាំឆ្នាំ TOI (Tax on Income)
លើសពីនេះ ចំណុចពិសេសមួយទៀតដែលកម្មវិធី QE Extension មាន ខណៈអ្នកប្រើ QuickBooks ធម្មតានៅខ្មែរមិនទាន់មាននោះគឺ កម្មវិធីមួយនេះអាចប្រើជាភាសារខ្មែរបាន។
សម្រាប់ការប្រកាសពន្ធលើប្រាក់ចំណូលប្រចាំឆ្នាំ
មុខងារត្រៀមដាក់បញ្ចូលក្នុងប្រព័ន្ធ៖
១. ទាញយកទិន្នន័យរបាយការណ៍ហិរញ្ញវត្ថុប្រចាំឆ្នាំ ស្វ័យប្រវត្តិ (ACAR)
២. Scan QR ដើម្បីផ្ទៀងផ្ទាត់វិក្កយបត្រ និងស្ថានភាពទូទាត់
គួរជម្រាបផងដែរថាសម្រាប់បងប្អូនដែលចាប់អារម្មណ៍អាចធ្វើការទំនាក់ទំនងទៅកាន់ផេក QE Extension ឬតាមរយៈលេខទូរស័ព្ទ 070 606 666។ ហើយអ្វីដែលកាន់តែពិសេសនោះដើម្បីអបអរដល់វិធី Mid-Year sale ក្រុមហ៊ុនមានការប្រម៉ូសិនរហូតដល់ទៅ 30% ដល់បងប្អូន subscribe កញ្ចប់កម្មវិធី QE Extension ខណៈឱកាសពិសេសនេះត្រឹមថ្ងៃទី ៣០ ខែមិថុនា ឆ្នាំ ២០២៣ប៉ុណ្ណោះ៕
សម្រាប់ព័ត៌មានបន្ថែមសូមទាក់ទងមក៖
Subscribe ឥឡូវនេះ ដើម្បីទទួលបានការផ្តល់ជូន!
https://qeextension.com/
070 800 116 (ផ្នែកលក់)
070 60 6666 (Technical Support)
តេឡេក្រាមគ្រុប: https://t.me/QE_Extension
ហ៊្វេសប៊ុក: https://www.facebook.com/qeextension?mibextid=LQQJ4d
យូធូប: https://www.youtube.com/@qeextension8755
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-11T10:30:30.199Z",
"category": "PR",
"views": 1075,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
DY Sao អ្នកប្រយុទ្ធក្បាច់គុនបុរាណខ្មែរ ល្បីកក្រើកពិភពហូលីវូដ មានប្រវត្តិមិនធម្មតា និងស្នាដៃធំៗទាំងនេះ
|
https://business-cambodia.com/articles/dy-sao-life
|
បើនិយាយពីអ្នកប្រយុទ្ធក្បាច់គុនឆ្នើមៗលំដាប់ពិភពលោក ភាគច្រើនគេប្រាកដជានឹកដល់ភ្លាមពីតួសម្តែង កុំកុំ ឬលោក ឈិនឡុងជាដើម។ ប៉ុន្តែតើអ្នកដឹងទេ យុវជនខ្មែរមានបទពិសោធន៍ និងទេពកោសល្យសិល្បៈក្បាច់គុនមិនធម្មតា រហូតប្រឡូកក្នុងឧស្សាហកម្មភាពយន្តខ្នាតយក្សជាច្រើនក្នុងនាមជាតួសម្តែង រួមទាំងជាគ្រូបង្វឹកតួអង្គឯករឿងហូលីវូដល្បីៗថែមទៀតផង។
ខាងក្រោមនេះគឺជាប្រវត្តិ និងស្នាដៃធំរបស់កំពូលអ្នកប្រយុទ្ធស៊ូសម្រក់ឈាមតែមិនសម្រក់ទឹកភ្នែកលោក DY Sao៖
លោក DY Sao កើតនៅថ្ងៃទី០៣ ខែតុលា ឆ្នាំ១៩៧៩ លើទឹកដីខេត្តបាត់ដំបង ប្រទេសកម្ពុជា និងបានធំធាត់ឡើងក្នុងទីក្រុងឡុងប៊ិច រដ្ឋកាលីហ្វ័រញ៉ា សហរដ្ឋអាមេរិក។ ដំណើរសិល្បៈក្បាច់គុនរបស់ D.Y. បានចាប់ផ្តើមដោយការត្រាប់តាមស្នាដៃរបស់ Bruce Lee និង Donnie Yen។ លោកបានបន្តស្រូបយកស្ទីលជាច្រើនពីប្រដាល់សេរី គុនខ្មែរបុរាណ គុនចិនបុរាណ និងកុងហ្វូជាដើម។
នៅឆ្នាំ ២០០៣ D.Y. បានបញ្ចប់ការសិក្សាថ្នាក់បរិញ្ញាបត្រផ្នែកចិត្តវិទ្យា ហើយបានបង្កើតក្រុម U.S. National Wushu Kung Fu តំណាងឱ្យសហអាមេរិកនៅឯ World Games Macau ប្រទេសចិន។ ក្រោយមក សិល្បៈក្បាច់គុន និងឱកាសភាពយន្តបានលេចចេញជារូបរាងបន្ទាប់ពីលោក D.Y. បានជួបលោក Jet Li និង Jackie Chan។
ក្នុងវិថីសិល្បៈ D.Y. បានប្រើជីវិតក្នុងនាមជាតួសម្តែងអ្នកប្រយុទ្ធ អ្នកជំនាញសិល្បៈក្បាច់គុន អ្នកដឹកនាំរឿង និងជាសមាជិកនៃក្រុម Stunts ដ៏ល្បីល្បាញផងដែរ។ មិនតែប៉ុណ្ណោះ លោកគឺជាគ្រូបង្វឹកតួសម្តែង Simu Liu ក្នុងរឿង Marvel's Shang Chi និងរឿង Legend of the Ten Rings (2021) ខណៈពេលដែលកំពុងពង្រឹងជំនាញសម្ដែងរបស់គាត់នៅក្នុងគម្រោងមួយចំនួន រួមទាំងការដើរតួជាតួឯកក្នុងរឿង Fast Vengeance (2021) ជាមួយ DMX និង Bai Ling ដែលជាតួសម្តែងក្នុងខ្សែភាពយន្តដែលទទួលបានពានរង្វាន់ How War Ends (2012) និងការសម្ដែងក្នុងចំណោមរឿងព្រេងដូចជា Jamie Lee Curtis និង Michelle Yeoh ក្នុងឆ្នាំ២០២២។
បច្ចុប្បន្នលោក DY Sao មានទ្រព្យសម្បត្តិប្រមាណ ១.៥លានដុល្លារ នេះបើយោតាមការចេញផ្សាយរបស់គេហទំព័រ networthpost.org។ ចំពោះជីវិតស្នេហា បុរសវ័យ៤៤ឆ្នាំរូបនេះមិនទាន់រៀបការនៅឡើយទេ ហើយក៏ពុំទាន់មានគូបញ្ចាំចិត្តដែរ (នៅលីវ)៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-11T10:02:49.906Z",
"category": "ភាពជាអ្នកដឹកនាំ",
"views": 23,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
រកស៊ីគ្រាវិបត្តិប្រយ័ត្នក្រុមហ៊ុនដួល! មេរៀនក្រុមហ៊ុនយក្ស៤គួរជៀសវាងបើមិនចង់បាត់ឱកាស និងក្ស័យធន
|
https://business-cambodia.com/articles/doing-business-of-top-4-companies
|
នៅក្នុងការរកស៊ីមិនប្រាកដថាសុទ្ធតែដើរផ្លូវត្រូវគ្រប់ពេលវេលានោះទេ បើទោះបីជាពេលខ្លះអាជីវកម្មទាំងនោះមានទំហំធំរាប់លានដុល្លារក៏ដោយ។ ជាក់ស្ដែងមានអាជីវកម្មធំៗជាច្រើនក្នុងប្រវត្តិសាស្ត្រដែលធ្លាប់ឡើងខ្ពស់ដល់ចំណុចកំពូល ប៉ុន្តែត្រូវជួបនូវបញ្ហា និងដួលរលំជាបន្តបន្ទាប់ដោយសារតែការប្រហែសភ្លេចខ្លួនដើរតាមទំនោរទីផ្សារ និងភ្លេចអភិវឌ្ឍន៍ខ្លួនរហូតធ្វើឱ្យអាជីវកម្មដែលធ្លាប់តែល្បីល្បាញស្ទើរតែត្រូវគេបំភ្លេចចោលទៅហើយ។
ជាក់ស្ដែងមានក្រុមហ៊ុនយកធំៗចំនួន ៤ ដែលធ្លាប់រីកចម្រើនដល់កម្រិតកំពូលដែលបច្ចុប្បន្នខ្លះប្រកាសក្ស័យធន និងខ្លះទៀតកំពុងរស់យ៉ាងត្រដាបត្រដួសបំផុត។៖
១. ក្រុមហ៊ុនទូរស័ព្ទ Nokia បដិសេធប្រើប្រាស់ប្រព័ន្ធប្រតិបត្តិការ Android ដែលជាប្រព័ន្ធប្រតិបត្តិការដ៏ល្បីល្បាញទូទាំងសាកលលោកដែលផលិតដោយក្រុមហ៊ុន Google ដែលការសម្រេចចិត្តពេលនោះក៏បានក្លាយជាផ្នែកមួយធ្វើឱ្យក្រុមហ៊ុនបាត់បង់នូវអតិថិជនបន្តិចម្ដងៗរហូតធ្លាក់ដល់បាត។
២. ក្រុមហ៊ុន Yahoo បដិសេធទិញយកក្រុមហ៊ុន Google ក្នុងតម្លៃត្រឹមតែ ១លានដុល្លារ ប៉ុន្តែក្រោយមកក្រុមហ៊ុន Google បានបន្តភាពរីកចម្រើនរហូតក្លាយជាក្រុមហ៊ុនយក្សមានតម្លៃជាង ១ពាន់លានដុល្លារវ៉ាដាច់ក្រុមហ៊ុន Yahoo ដែលធ្លាប់បដិសេធខ្លួន។ ផ្ទុយទៅវិញ Yahoo បច្ចុប្បន្នកំពុងតែត្រដាបត្រដួសហើយលក់ខ្លួនឱ្យគេជាបន្តបន្ទាប់វិញ។
៣. ក្រុមហ៊ុនកាមេរ៉ា Kodak បានបដិសេធប្រើប្រាស់ការបញ្ចេញនូវបច្ចេកវិទ្យាកាមេរ៉ាឌីជីថលដែលមិនប្រើប្រាស់ហ្វីល ចុងក្រោយអាជីវកម្មខ្លួនក៏ចាប់ផ្ដើមហួសសម័យ ហើយត្រូវក្រុមហ៊ុនបច្ចេកវិទ្យាផ្សេងៗទៀតបញ្ចេញបច្ចេកវិទ្យាកាមេរ៉ាទំនើបប្រើហ្វីលប្រជែងជាមួយក្រុមហ៊ុន Kodak។
៤. ក្រុមហ៊ុន BlockBuster បដិសេធទិញក្រុមហ៊ុន Netflix ដែលបច្ចុប្បន្នក្រុមហ៊ុន Nexflix ទទួលបាននូវភាពរីកចម្រើនខ្លាំងនៅទូទាំងពិភពលោក។
ជាក់ស្ដែងកំហុសធំៗ ៣ដែលក្រុមហ៊ុនទាំង៤ខាងលើធ្លាប់បានធ្វើគឺ មិនហ៊ានប្រឈមនឹងហានិភ័យខ្លះៗ ដើម្បីទិញយកក្រុមហ៊ុនតូចៗមួយចំនួនដែលកំពុងតែត្រូវការជំនួយ ភ្លេចអភិវឌ្ឍន៍ផលិតផលឬសេវាកម្មរបស់ខ្លួនឱ្យកាន់តែប្រសើរឡើងពីមួយថ្ងៃទៅមួយថ្ងៃ ហើយចុងក្រោយគឺមិនបានត្រៀមខ្លួនឱ្យរួចរាល់ដើម្បីប្រឈមនឹងការប្រែប្រួលនានានៅពេលអនាគត៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-11T09:56:30.017Z",
"category": "ភាពជាអ្នកដឹកនាំ",
"views": 522,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
Elon Musk ហ៊ានជ្រើសក្មេងប្រុសវ័យ១៤ឆ្នាំ ធ្វើជាវិស្វករ Software ព្រោះមានសមត្ថភាពអស្ចារ្យទាំងនេះ
|
https://business-cambodia.com/articles/kairan-quazi-work-as-software-engineer-in-space-x
|
ក្រុមហ៊ុន SpaceX របស់មហាសេដ្ឋី Elon Musk ទើបបានជ្រើសរើសក្មេងប្រុសវ័យ១៤ឆ្នាំម្នាក់ ឲ្យកាន់តំណែងជាងវិស្វករ Software ក្នុងផ្នែក Starlink របស់ខ្លួន។ នេះបើតាមការឲ្យដឹងពីទីភ្នាក់ងារសារព័ត៌មាន Business Insider ចុះនាថ្ងៃទី១០ ខែមិថុនា ឆ្នាំ២០២៣។
ក្មេងប្រុស Kairan Quazi បានបង្ហោះសារមួយនៅក្នុងគណនី LinkedIn កាលពីថ្ងៃព្រហស្បត្តិ៍យ៉ាងដូច្នេះថា៖ «ខ្ញុំនឹងចូលរួមជាមួយក្រុមហ៊ុនដ៏អស្ចារ្យបំផុតមួយលើភពផែនដីក្នុងនាមជាវិស្វករ Software ក្នុងក្រុមវិស្វករ Starlink ដោយមិនគិតពីអាយុ និងវ័យនោះទេ តែផ្តោតទៅលើសមត្ថភាព»។
សារព័ត៌មាន Seattle Times បានរាយការណ៍ថា ការប្រកាសនេះបានកើតឡើងភ្លាមៗមុនពេលគាត់ក្លាយជាមនុស្សក្មេងបំផុតដែលបានបញ្ចប់ការសិក្សាផ្នែកវិស្វកម្ម ពីសាកលវិទ្យាល័យ Santa Clara។ គាត់គ្រោងនឹងធ្វើការផ្លាស់ប្តូរពី Pleasanton រដ្ឋកាលីហ្វ័រញ៉ាជាមួយម្តាយដើម្បីចាប់ផ្តើមការងារនៅ SpaceX ក្នុងទីក្រុង Redmond រដ្ឋ Washington។
យ៉ាងណាមិញ បើក្រឡេកមកមើលសមត្ថភាពរបស់ក្មេងប្រុសម្នាក់នេះវិញ Quazi អាចនិយាយប្រយោគពេញលេញតាំងពីអាយុ ២ឆ្នាំមកម្ល៉េះ។ ក្នុងអំឡុងពេលរៀននៅសាលាមត្តេយ្យ Quazi មានសមត្ថភាពអាចប្រាប់ក្មេងៗនិងគ្រូផ្សេងទៀតអំពីព្រឹត្តិការណ៍ឬព័ត៌មានដែលគាត់បានឮតាមវិទ្យុ នេះបើតាមកាសែត Los Angeles Times។
លុះឈានចូលដល់ថ្នាក់ទី៣ ក្នុងវ័យ៩ឆ្នាំ កិច្ចកាសាលាហាក់ពុំមានការលំបាកទាល់តែសោះសម្រាប់ Quazi ដោយមើលឃើញដូចនេះឪពុកម្តាយក៏បានជួយគាត់ឲ្យចុះឈ្មោះចូលរៀននៅមហាវិទ្យាល័យសហគមន៍ក្នុងរដ្ឋកាលីហ្វ័រញ៉ាតែម្តង នេះយោងទៅតាមរបាយការណ៍។ Quazi បានប្រាប់ LA Times ថា៖ «ការផ្លាស់ប្តូរនេះខ្ញុំមានអារម្មណ៍ថាខ្ញុំកំពុងរៀននៅកម្រិតដែលខ្ញុំចង់រៀនហើយ»។ ប៉ុន្មានខែក្រោយមក Quazi បានចុះកម្មសិក្សាក្នុងនាមជាសហការីស្រាវជ្រាវ AI នៅ Intel Labs និង បានផ្ទេរទៅសាកលវិទ្យាល័យ Santa Clara ដើម្បីសិក្សាផ្នែកវិទ្យាសាស្ត្រកុំព្យូទ័រ និងវិស្វកម្ម ក្នុងវ័យ១១ឆ្នាំ។
មិនតែប៉ុណ្ណោះ កាលពីឆ្នាំមុនគាត់បានចំណាយពេល៤ខែ ធ្វើជាអ្នកហាត់ការរៀនអំពីគ្រឿងម៉ាស៊ីននៅក្រុមហ៊ុនស៊ើបការណ៍អ៊ីនធឺណេត Blackbird.AI ដោយបានបង្កើតប្រព័ន្ធសិក្សាស្ថិតិដែលរកឃើញភាពមិនប្រក្រតី នេះបើយោងតាម ប្រវត្តិរូប LinkedIn របស់គាត់។ វាហាក់ដូចជា Quazi សម្រេចបាននូវសមិទ្ធិផលដ៏អស្ចារ្យរួចមកហើយ មុនពេលចូលរួមកាងារក្នុងនាមជាវិស្វករ Software ក្នុងផ្នែក Starlink របស់ក្រុមហ៊ុន SpaceX។ គាត់បានសរសេរនៅលើជីវប្រវត្តិ LinkedIn របស់ខ្លួនយ៉ាងដូច្នេះថា៖ «វាជាក្តីសុបិនរបស់ខ្ញុំក្នុងការមានអាជីពដោះស្រាយបញ្ហាប្រឈម និងធ្វើឱ្យមានការច្នៃប្រឌិតក្នុងការបម្រើផលប្រយោជន៍រួម»៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-11T09:40:29.189Z",
"category": "ភាពជាអ្នកដឹកនាំ",
"views": 1717,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
រូបមន្តជោគជ័យ៣ ពីជនជាតិពូកែរកស៊ីអ៊ីស្រាអែល ដែលអ្នករកស៊ីគ្រប់សម័យកាលគួរប្រកាន់យក
|
https://business-cambodia.com/articles/israel-business-tips
|
អ៊ីស្រាអែលគឺជាជាតិសាសន៍មួយដែលត្រូវបានគេចាត់ទុកថាជាជាតិសាសន៍មួយដែលពូកែក្នុងការធ្វើជំនួញខ្លាំងបំផុតមួយនៅលើពិភពលោក។ មួយវិញទៀត ប្រទេសអ៊ីស្រាអែល ត្រូវបានគេចាត់ទុកថាជាប្រទេសដែលជាប់ចំណាត់ថ្នាក់លេខ ១០នៅទូទាំងពិភពលោក ដែលមានសមត្ថភាពខ្ពស់ក្នុងការច្នៃប្រឌិតបង្កើតនូវអ្វីថ្មីៗបាន។
អាស្រ័យហេតុនេះហើយទើប Business Cambodia នឹងធ្វើការលើកយកនូវរូបមន្តជោគជ័យចំនួន ៣ ដែលសេដ្ឋីអ៊ីស្រាអែលភាគច្រើនឱ្យតម្លៃខ្លាំងបំផុត ហើយអ្នកជំនួញជំនាន់ក្រោយក៏អាចយកវាទៅអនុវត្តដើម្បីភាពរីកចម្រើននៅក្នុងជីវិតរបស់ខ្លួនផងដែរ។
១. ផ្លែក្រូចឆ្មាអាចធ្វើជាទឹកលីម៉ូណាត (ទឹកក្រូចឆ្មា)
នេះជារូបមន្តជោគជ័យមួយដែលប្រជាជនអ៊ីស្រាអែលឱ្យតម្លៃខ្លាំងបំផុត។ ផ្លែក្រូចឆ្មា វាប្រៀបបីដូចជាឧបសគ្គ ភាពបរាជ័យ ភាពអស់សង្ឃឹម រឿងឈឺចាប់ជាច្រើនផ្សេងទៀតដែលមនុស្សបានជួបប្រទះ ដែលពេលខ្លះរសជាតិនៃរឿងអវិជ្ជមានទាំងនេះ វាប្រៀបបីដូចជាផ្លែក្រូចឆ្មាដែលមានរសជាតិល្វីង ជូ ចត់ដូចជាផ្លែក្រូចឆ្មាអ៊ីចឹង។
ប៉ុន្តែបើទោះបីជាយ៉ាងណាក៏ដោយ គេក៏អាចយកក្រូចឆ្មានោះទៅធ្វើជាទឹកលីម៉ូណាត សម្រាប់ញ៉ាំដ៏មានរសជាតិស្រស់ស្រាយ ឆ្ងាញ់ផងដែរ ពេលដែលយកវាថែមគ្រឿងគ្រឿមួយចំនួនដូចជាស្ករ ទឹកកកជាដើម។ ក្នុងន័យនេះគេចង់ឱ្យយើងចេះច្នៃរឿងអវិជ្ជមាន ឱ្យមកជារឿងវិជ្ជមាន ច្នៃបញ្ហាឱ្យក្លាយជាឱកាសវិញបាន។
២. ភាពស្មោះត្រង់ និងតម្លាភាពអាចជួយឱ្យអ្នកដើរបានឆ្ងាយ
ជនជាតិនេះឱ្យតម្លៃខ្លាំងណាស់លើភាពស្មោះត្រង់ ហើយរូបមន្តជោគជ័យរបស់សេដ្ឋីអ៊ីស្រាអែលភាគច្រើន គឺដោយសារតែគាត់ប្រកាន់នូវភាពស្មោះត្រង់។ មិនថានៅក្នុងជីវិតឬក្នុងការធ្វើជំនួញនោះទេជនជាតិនេះតែងប្រកាន់នូវភាពស្មោះត្រង់ចំពោះមនុស្សជុំវិញខ្លួន។ ជាក់ស្ដែងប្រសិនបើជាអ្នករកស៊ី គាត់ជាមេដឹកនាំមានភាពស្មោះត្រង់ចំពោះបុគ្គលិក ដៃគូអាជីវកម្ម អតិថិជន អ្នកវិនិយោគ រួមជាមួយនឹងមនុស្សជុំវិញខ្លួនជានិច្ច។
៣. ភាពសម្បូរសប្បាយនៃសហគមន៍គឺជាអ្វីគ្រប់យ៉ាង
អ្នកជំនួញអ៊ីស្រាអែលមានចំណុចពិសេសប្លែកគេមួយគឺ ធ្វើជំនួញដោយគិតគូពីសហគមន៍ ឬបរិស្ថានជុំវិញខ្លួនខ្លាំងបំផុត។ អ្នកជំនួញអ៊ីស្រាអែលភាគច្រើនធ្វើជំនួញ មិនមែនផ្ដោតទៅលើប្រយោជន៍បុគ្គលនោះទេ ប៉ុន្តែគាត់ធ្វើជំនួញដោយជួយដល់ប្រជាជន បរិស្ថាន និងខ្វាយខ្វល់ខ្លាំងពីផលប៉ះពាល់នានាដល់សហគមន៍ ឬទីតាំងដែលខ្លួនធ្វើអាជីវកម្ម ដែលនេះជាគំរូដ៏ល្អមួយសម្រាប់អ្នកជំនួញជំនាន់ក្រោយ។
សុខមាលភាពនៃសហគមន៍គឺពិតជាមានសារៈសំខាន់ខ្លាំងណាស់ ហើយបើទោះបីជាអាជីវកម្មរបស់អ្នកជោគជ័យខ្លួនយ៉ាងណាក៏ដោយ ប៉ុន្តែអាជីវកម្មអ្នកបានបង្កបញ្ហាដល់សហគមន៍ នោះអ្នកនឹងមិនអាចបន្តភាពជោគជ័យបានយូរអង្វែងនោះទេ។ រូបមន្តទាំង៣នេះហើយ ដែលជួយឱ្យជនជាតិអ៊ីស្រាអែលពូកែរកស៊ី ប្រកបដោយគុណតម្លៃខ្ពស់បំផុត៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-11T09:30:05.995Z",
"category": "ភាពជាអ្នកដឹកនាំ",
"views": 2087,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
ចង់ឈប់ធ្វើការចេញរកស៊ី បុគ្គលិកគ្រប់រូបគួរត្រៀមរឿងសំខាន់ខ្វះមិនបានទាំង៤យ៉ាងនេះឱ្យល្អសិន
|
https://business-cambodia.com/articles/before-start-a-business
|
ការមានក្ដីស្រមៃចង់ចង់វិវត្តន៍ខ្លួនពីបុគ្គលិកដែលធ្វើការងារឱ្យគេ មកធ្វើជាម្ចាស់អាជីវកម្មដោយខ្លួនឯង គឺជាអ្វីដែលបុគ្គលិកភាគច្រើនប្រាថ្នាចង់បាន។ ប៉ុន្តែត្រូវហ៊ានទទួលស្គាល់ការពិតថា មិនមែនសុទ្ធតែបុគ្គលិកគ្រប់រូបមានលក្ខណៈសម្បត្តិគ្រប់គ្រាន់ ក្នុងការវិវត្ត ខ្លួនពីបុគ្គលិកមកជាម្ចាស់អាជីវកម្មបានទាំងអស់គ្នានោះទេ។ យ៉ាងណាមិញសម្រាប់បុគ្គលិកដែលមានបំណង ចង់រំដោះខ្លួនបុគ្គលិកមកជាម្ចាស់អាជីវកម្ម គួរតែត្រៀមចំណុចសំខាន់ៗទាំងនេះជាមុនសិន៖
១. បេះដូងសហគ្រិន៖ ត្រៀមបេះដូងសហគ្រិនក្នុងន័យនេះគឺ សម្ដៅទៅលើបេះដូងដ៏រឹងមាំមួយ ដើម្បីត្រៀមខ្លួនប្រឈមមុខដោះស្រាយជាមួយបញ្ហារាប់រយជំពូក ត្រៀមខ្លួនក្នុងការធ្វើឱ្យអាជីវកម្មខ្លួនដើរទាន់សម័យកាល ដោយទាមទារឱ្យម្ចាស់អាជីវកម្មមានគំនិតច្នៃប្រឌិតជានិច្ច។
យ៉ាងណាមិញត្រូវទទួលស្គាល់ទុកជាមុនថា ការវិវត្តខ្លួនពីបុគ្គលិកមកជាម្ចាស់អាជីកម្ម មិនមែនសុទ្ធតែជាឱកាសល្អដើម្បីចេញមកកើបប្រាក់ចំណេញ មានសេរីភាព ចង់មានឈ្មោះជាថៅកែគឺឡូយទាំងអស់នោះទេ ប៉ុន្តែវាក៏នឹងនាំរឿងដ៏ស្មុគស្មាញជាច្រើនសម្រាប់អ្នកផងដែរ ជាពិសេសនៅក្នុងដំណាក់កាលចាប់ផ្ដើមដំបូង។ ដូច្នេះអ្នកត្រូវតែត្រៀមបេះដូងសហគ្រិនជាមុនសិន មុនសម្រេចចិត្តរំដោះខ្លួនពីបុគ្គលិកមកជាម្ចាស់អាជីវកម្ម។
២. ត្រៀមជំនាញអាជីវកម្ម៖ នៅពេលដែលអ្នកសម្រេចចិត្តចង់ចេញរកស៊ីនៅក្នុងវិស័យណាមួយ អ្នកគួរតែជាមនុស្សម្នាក់ដែលមានជំនាញទាក់ទងនឹងអាជីកម្មដែលអ្នកនឹងធ្វើនោះ។
ឧ. ប្រសិនបើអ្នកចង់បើកហាងកាហ្វេ អ្នកគួរតែមានជំនាញឆុងកាហ្វេនេះជាដើម។ បន្ថែមពីនោះក៏ទាមទារឱ្យអ្នកមានជំនាញបន្ថែមមួយចំនួនផ្សេងៗទៀតដូចជា៖ ជំនាញគៀងគរដើមទុន ជំនាញកសាងក្រុមការងារដ៏រឹងមាំ ជំនាញគ្រប់គ្រង ទីផ្សារ ហិរញ្ញវត្ថុ ផ្នែកលក់ ទំនាក់ទំនង និងជំនាញផ្សេងៗមួយចំនួនទៀត ដែលអាជីវកម្មអ្នកត្រូវការ។
បើទោះបីជាយ៉ាងណាក៏ដោយប្រាកដណាស់ដែលថា អ្នកតែម្នាក់ពិបាកនឹងចេះសព្វជំនាញទាំងនោះខ្លាំងណាស់ ដូច្នេះអ្នកគួរតែចេះរើសដៃគូអាជីវកម្មដែលសក្តិសម ដែលពួកគេអាចមានជំនាញទាំងអស់នេះ ឬមានចំណុចផ្សេងៗដែលជួយបំពេញចំណុចខ្វះខាតរបស់អ្នក។
៣. ត្រៀមហិរញ្ញវត្ថុ៖ ទោះបីជាអ្នកជឿជាក់លើជំនួញអ្នក ឬមានផែនការល្អបែបណាក៏ដោយ ប៉ុន្តែអ្នកត្រូវចាំថា វាអាចប្រឈមនឹងហានិភ័យគ្រប់ពេលវេលាទាំងអស់។ អាស្រ័យហេតុនេះ អ្នកត្រូវត្រៀមហិរញ្ញវត្ថុសម្រាប់ទប់ការចំណាយនានា ឱ្យបានយ៉ាងហោចណាស់ ០៦ខែ ទៅ១ឆ្នាំ ឬយូរជាងនេះរឹតតែល្អ។
ការត្រៀមហិរញ្ញវត្ថុ វាជួយបង្ការថាក្នុងករណីអាជីវកម្មអ្នករកចំណូលមិនបានសោះ ឬលក់មិនសូវដាច់រយៈពេល ០៦ខែ ក៏អ្នកនៅមានស្បៀងសម្រាប់ទប់ការចំណាយ និងធ្វើឱ្យអាជីវកម្មនៅតែមានដង្ហើមទៅមុខផងដែរ។
៤. ត្រៀមទទួលយកហានិភ័យ៖ ជាទូទៅនៅក្នុងការធ្វើអាជីវកម្មគឺជៀសមិនផុតពីហានិភ័យនោះទេ បើទោះបីជាពេលខ្លះអ្នកបានគិតវិភាគយ៉ាងលម្អិតខ្លាំងយ៉ាងណាក៏ដោយ។ ប៉ុន្តែមានហេតុផលជាច្រើនដែលធ្វើឱ្យមនុស្សម្នាក់ មិនអាចចេញមកចាប់ផ្ដើមអាជីវកម្មបានគឺដោយសារតែពួកគេមើលឃើញបញ្ហាលម្អិតខ្លាំងពេក មើលឃើញហានិភ័យច្រើនពេកដែលធ្វើឱ្យចិត្តរបស់ពួកគេភ័យខ្លាច។
ប៉ុន្តែបើទោះបីជាយ៉ាងណាក៏ដោយ ការគិតពិចារណាឬធ្វើផែនការឱ្យលម្អិតទាក់ទងនឹងអាជីវកម្មនៅតែជារឿងល្អបំផុត។ ដោយឡែកនៅពេលដែលអ្នកធ្វើផែនការលម្អិតហើយ អ្នកក៏ត្រូវត្រៀមចិត្តជានិច្ចថា ហានិភ័យតិចឬច្រើនក៏នឹងនៅតែអាចកើតមានជានិច្ច ហ៊ានទទួលយកភាពបរាជ័យ បើសិនជាអាជីវកម្មអ្នកមិនបានដើរដូចផែនការដែលអ្នកបានរៀបចំជាដើម៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-11T09:04:02.398Z",
"category": "ភាពជាអ្នកដឹកនាំ",
"views": 6586,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
ដំណឹងល្អ! ក្រសួងអប់រំប្រកាសជ្រើសរើសគ្រូបង្រៀនកម្រិតឧត្តម លើឯកទេសចំនួន១២នេះ
|
https://business-cambodia.com/articles/moeys-teacher-exam-announcement-
|
ក្រសួងអប់រំ យុវជន និងកីឡានឹងធ្វើការប្រឡងជ្រើសរើសគ្រូបង្រៀនកម្រិតឧត្តម (បរិញ្ញាបត្រ+២) ជំនាន់ទី២ សម្រាប់បម្រើការងារក្នុងក្របខ័ណ្ឌរដ្ឋ នៅតាមគ្រឹះស្ថានសិក្សា និងអង្គភាព នានា ចំនួន៧៣៥នាក់ សម្រាប់ឆ្នាំសិក្សា២០២៣-២០២៤។ នេះបើយោងតាម ក្រសួងអប់រំ យុវជន និងកីឡា បានចេញសេចក្ដីជូនដំណឹងនៅខែមិថុនានេះ។
ការប្រលងជ្រើសរើសគ្រូបង្រៀនកម្រិតឧត្តម (បរិញ្ញាបត្រ+២) ជំនាន់ទី២ សម្រាប់ឯកទេសចំនួន១២ដែលក្នុងនោះមាន៖
១. សីលធម៌ពលរដ្ឋវិជ្ជា
២. អក្សរសាស្រ្តខ្មែរ
៣. ភូមិវិទ្យា
៤. បសុវប្បកម្ម
៥. កៃច្នៃអាហារ
៦. ក្សេត្យសាស្រ្ត
៧. ផែនដីវិទ្យា
៨. សេដ្ឋកិច្ច
៩. ព័ត៌មានវិទ្យា
១០. វិស្វកម្មកំព្យូទ័រ
១១. មេកានិក
១២. អេឡិចត្រូនិក
គួរជម្រាបផងដែរថាសម្រាប់កាលបរិច្ឆេទនៃការទទួលពាក្យប្រឡង ចាប់ពីថ្ងៃប្រកាសដំណឹងរហូតដល់ថ្ងៃទី១១ ខែសីហា ឆ្នាំ២០២៣ នៅវេលាម៉ោង៥ល្ងាច។ សម័យប្រឡងនឹងធ្វើឡើងនៅថ្ងៃទី០៩ ខែកញ្ញា ឆ្នាំ២០២៣ ដែលវិញ្ញាសាប្រលងបេក្ខជនម្នាក់ៗត្រូវធ្វើ២វិញ្ញាសារួមមាន វិញ្ញាសាវប្បធម៌ទូទៅរយៈពេល១ម៉ោង៣០នាទី មេគុណ១ ( ជាវិញ្ញាសារួមសម្រាប់គ្រប់មុខវិជ្ជាឯកទេស) និងវិញ្ញាសាឯកទេស រយៈពេល៣ម៉ោង មេគុណ៣។ ដោយឡែកសម្រាប់ទីកន្លែងប្រឡងនៅវិទ្យាស្ថានជាតិអប់រំ រាជធានីភ្នំពេញ៕
សូមអានលម្អិតនៃសេចក្តីជូនដំណឹងរបស់ក្រសួង អប់រំ យុវជននិងកីឡា ដូចខាងក្រោម៖
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-11T07:30:02.904Z",
"category": "ភាពជាអ្នកដឹកនាំ",
"views": 2656,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
ទីផ្សារអចលនទ្រព្យនៅវៀតណាមនៅតែបន្តស្ងាត់ ខណៈអត្រាការលក់ដាំក្បាលចុះរហូតដល់៩៨ភាគរយ
|
https://business-cambodia.com/articles/sluggish-home-demand-recorded-in-hcmc
|
មួយរយៈចុងក្រោយនេះស្ថានភាពអចលនទ្រព្យនៅក្នុងប្រទេសវៀតណាមកំពុងរង្គួសរង្គើយយ៉ាងខ្លាំង ដោយបច្ចុប្បន្ន ទីផ្សារលំនៅដ្ឋានមួយចំនួននៅក្រុងហូជីមិញ ប្រទេសវៀតណាម ហាក់មានសភាពស្ងប់ស្ងាត់យ៉ាងខ្លាំ ខណៈអាផាតម៉ិន និងផ្ទះលក់បានត្រឹមតែ១៤៣យូនីត/ខ្នងប៉ុណ្ណោះ ក្នុងខែឧសភា។
យោងតាមការចុះផ្សាយរបស់សារព័ត៌មាន Vietnam Express ចុះផ្សាយកាលពីថ្ងៃសុក្រ ទី៩ ខែមិថុនា ឆ្នាំ២០២៣កន្លងទៅ បានឱ្យដឹងថា សរុបចំនួន១៣៨យូនីត ត្រូវបានលក់ចេញដោយផ្ទាល់ ពីសំណាក់ក្រុមហ៊ុនអភិវឌ្ឍន៍ កាលពីខែមុននៅក្នុងទីក្រុងហូជីមិញ និងខេត្តក្បែរខាង ប៊ិញ ឌួង (Binh Duong) បានធ្លាក់ចុះរហូតដល់ទៅ៩៨% ទោះបីជាអាផាតម៉ិនថ្មីៗចំនួន៣៩០យូនីត ត្រូវបានដាក់លក់លើទីផ្សារយ៉ាងណាក្ដី។
ក្នុងនោះដែរក្រុមហ៊ុនសេវាកម្មអចលនទ្រព្យ DKRA Group បានឱ្យដឹងថា ផ្ទះត្រឹមតែ៥ខ្នងប៉ុណ្ណោះត្រូវបានលក់ចេញអំឡុងពេលនេះ នៅទីក្រុងហូជីមិញ និងបណ្ដាខេត្តក្បែរខាង ដោយធ្លាក់ចុះ៩៩%។ ទោះបីជាក្រុមហ៊ុនអភិវឌ្ឍន៍ជាច្រើន កាលពីខែមុន បានផ្ដល់ប្រូម៉ូសិនលក់ផ្ទះបញ្ចុះតម្លៃពិសេសពី១៥%ទៅ១៨% និងផ្ដល់អត្រាការប្រាក់ទាបយ៉ាងណាក្ដី ក៏នៅតែមានអតិថិជនតិចតួច ដែលមានចំណាប់អារម្មណ៍ចង់ទិញផ្ទះ។
យោងតាមប្រភពខាងលើបានឱ្យដឹងបន្ថែមថា ការលំបាកផ្នែកហិរញ្ញវត្ថុផ្ទាល់ខ្លួនចំពេលស្ថានភាពសេដ្ឋកិច្ចមិនអំណោយផល គឺជាហេតុផលចម្បងដែលធ្វើឱ្យតម្រូវការលំនៅដ្ឋាន ធ្លាក់ចុះខ្លាំងបែបនេះ ហើយថាអត្រាការប្រាក់ខ្ពស់ ក៏បានរារាំងអ្នកទិញពីការទិញផ្ទះផងដែរ ហើយម្យ៉ាងទៀត ពួកគេចូលចិត្តរក្សាប្រាក់របស់ខ្លួន នៅក្នុងធនាគារជំនួសវិញ៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-11T06:31:00.234Z",
"category": "អចលនទ្រព្យ",
"views": 1348,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
សាំងឡើងថ្លៃ ម៉ាស៊ូតក៏ឡើងថ្លៃ! នេះជាតម្លៃប្រេងសាំង ដែលក្រសួងប្រកាសឱ្យលក់ក្នុងសប្តាហ៍ថ្មីនេះ
|
https://business-cambodia.com/articles/new-week-gasoline
|
មុននេះបន្តិច យោងតាមលិខិតរបស់ក្រសួងពាណិជ្ជកម្ម បានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី១១ ដល់ថ្ងៃទី២១ ខែមិថុនា ឆ្នាំ២០២៣ នឹងត្រូវលក់ ៤.២០០ រៀល/ក្នុង១លីត្រសម្រាប់សាំងធម្មតា EA92 និង ៣,៩០០ រៀល/ក្នុង១លីត្រ សម្រាប់ប្រេងម៉ាស៊ូត។
បើតាមតម្លៃខាងលើនេះ បានឱ្យដឹងថា តម្លៃលក់រាយសម្រាប់សាំងធម្មតានៅកម្ពុជាគឺនៅឡើងថ្លៃ ០,៥០រៀល ចំពោះម៉ាស៊ូតវិញក៏ឡើងថ្លៃ ០,៥០រៀលដែរ ។ ដោយឡែកកាលពីកន្លងទៅតម្លៃប្រេងសាំងលក់ក្នុងតម្លៃ ៤,១៥០ រៀល/ក្នុង១លីត្រសម្រាប់សាំងធម្មតា EA92 និង ៣,៨៥០ រៀល/ក្នុង១លីត្រសម្រាប់ប្រេងម៉ាស៊ូត DO 50ppm ។
សូមបញ្ជាក់ថា ដើម្បីជួយសម្រួលដល់ជីវភាពរបស់ប្រជាជន និងដោយមានការរួមចំណែកពីក្រុមហ៊ុនចែកចាយប្រេងឥន្ធនៈនៅកម្ពុជា សម្តេចអគ្គមហាសេនាធិបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន៦,៥សេនដុល្លារក្នុងមួយលីត្រ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-11T06:06:42.041Z",
"category": "ព័ត៌មានថ្មីៗ",
"views": 2227,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
បញ្ចុះតម្លៃកប់! ផ្សារទំនើបអ៊ីអន ប្រកាសលក់បញ្ចុះតម្លៃសម្លៀកបំពាក់ កាបូបនារី ម៉ាក់ល្បីៗរហូតដល់ទៅ៧០%
|
https://business-cambodia.com/articles/eaonbig-discount
|
ជាដំណឹងល្អមួយសម្រាប់ប្រិយមិត្តទាំងអស់គ្នាដែលមានបំណងចង់ទិញនូវសម្លៀកបំពាក់ ស្បែកជើង គ្រឿងសំអាង សម្ភារៈប្រើប្រាស់ និងការបូបស្អាតៗដែលមានគុណភាពខ្ពស់ជាមួយតម្លៃធូរថ្លៃ ពេលនេះផ្សារទំនើបអ៊ីអន ប្រកាសលក់បញ្ចុះតម្លៃសម្លៀកបំពាក់ កាបូបនារី ម៉ាក់ល្បីៗរហូតដល់ទៅ៧០%។
យោងតាមផេកផ្លូវការរបស់់ផ្សារទីនើប AEON MALL Phnom Penh កាលពីពេលថ្មីៗនេះបានឱ្យដឹងថា “ប្រញាប់ឡើងជាមួយនឹងប្រូម៉ូសិនរហូតទៅដល់ ៧០% ពីបណ្ដាលហាងសំលៀកបំពាក់ ស្បែកជើង សម្ភារៈប្រើប្រាស់ប្រចាំថ្ងៃនិងហាងអាហារជាច្រើននៅផ្សារទំនើបអុីអនម៉លភ្នំពេញ (អ៊ីអន១)”។ លើសពីនេះអតិថិជនក៏អាចយកវិក័យប័ត្រចាប់ពី ២៥ដុល្លារឡើង (លើកលែងតែ aeon supermarket) មកកំសាន្តលេងជាមួយហ្គេមសប្បាយៗនិងឈ្នះរង្វាន់ជាច្រើនទៅវិញផងដែរ។
គួរជម្រាបផងដែរថា កម្មវិធីពិសេសនេះចាប់ពីថ្ងៃផ្សាយដំណឹងនេះ សម្រាប់តែថ្ងៃទៅទី១០ដល់ទី១១ ខែមិថុនា ឆ្នាំ ២០២៣នេះតែប៉ុណ្ណោះ។ សូមប្រញាប់ឡើង កុំអោយឱកាសនេះកន្លងហួសឲ្យសោះ៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-11T04:09:56.565Z",
"category": "កំពូលអ្នកលក់",
"views": 2295,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
រកចំណូលមិនបាន ផ្ទះត្រូវគេរឹបអូស! នេះជាបញ្ហាប្រឈម៥ពេលទិញផ្ទះបង់រំលស់ជាមួយម្ចាស់គម្រោង
|
https://business-cambodia.com/articles/risks-of-paying-loan-with-developers
|
ឈានដល់ឆ្នាំ២០២៣នេះសេដ្ឋកិច្ចសលនៅតែបន្តថយចុះដែលធ្វើឲ្យប៉ះពាល់ដល់ការរកចំណូលរបស់ប្រជាជនជាច្រើននៅលើពិភពលោកហើយប្រជាជនកម្ពុជាក៏រងផលប៉ះពាល់ផងដែរដោយពួកគាត់រកចំណូលមិនបានដូចមុនហើយក៏ជួបញ្ហាគ្មានលុយបង់សងធនាគារនិងបង់រំលស់ផ្សេងៗទៀត។
ជុំវិញការបង់រំលស់នេះដែរខណៈសេដ្ឋកិច្ចមិនអំណោយផល អ្នកដែលទិញផ្ទះបង់រំលស់ក៏ជួបញ្ហាគ្មានលុយបង់រំលស់ផ្ទះហើយផ្ទះក៏ត្រូវគេរឹបអូសជាហូរហែរជាពិសេសអ្នកបង់រំលស់ជាមួយម្ចាស់គម្រោង រហូតដល់រាជរដ្ឋាភិបាលប្រកាសឲ្យម្ចាស់គម្រោងបញ្ឈប់ការរឹបអូសហើយឲ្យម្ចាស់គម្រោងពន្យាពេលបង់សងវិញ។
ទាក់ទងនឹងការបង់រំលស់ផ្ទះនេះដែរ លោក កាំង តុងងី ប្រធាននាយកដ្ឋានទំនាក់ទំនង នៃសមាគមមីក្រូហិរញ្ញវត្ថុកម្ពុជា បានចែករំលែកនូវបញ្ហាប្រឈមចំនួន៥ដែលពលរដ្ឋជួបពេលបង់រំលស់ផ្ទះជាមួយម្ចាស់គម្រោងឬម្ចាស់អចលនទ្រព្យផ្ទាល់។
១. អ្នកបង់រំលស់មិនមានឈ្មោះជាម្ចាស់កម្មសិទ្ធិលើផ្ទះ
ការបង់រំលោះផ្ទាល់ជាមួយបុរី ឬក្រុមហ៊ុន អតិថិជនមិនមានឈ្មោះជាម្ចាស់កម្មសិទ្ធិលើផ្ទះនោះទេ ដូចនេះក្រុមហ៊ុនអាចយកផ្ទះគេវិញបានគ្រប់ពេលវេលា។ ខណៈការប្រើប្រាស់កម្ចីគ្រឹះស្ថានធនាគារ ឬមីក្រូហិរញ្ញវត្ថុ អតិថិជនជាម្ចាស់កម្មសិទ្ធិលើផ្ទះដោយផ្ទាល់ ដូចនេះរាល់ការរឹបអូសផ្សេងៗ ត្រូវឆ្លងកាត់និតិវិធី និងសាលក្រមពីតុលាការ ដោយតម្រូវអោយមានការលក់ឡៃឡុង ហើយប្រគល់ប្រាក់នៅសល់ជូនអតិថិជនវិញ។
២. មិនមានការសិក្សាពីសុខភាពហិរញ្ញវត្ថុរបស់អតិថិជន
ការបង់រំលោះផ្ទាល់ជាមួយបុរី ឬក្រុមហ៊ុន មិនមានការសិក្សាពីសុខមាលភាពហិរញ្ញវត្ថុរបស់អតិថិជនទេ ខណៈកម្ចីតាមធនាគារឬមីក្រូហិរញ្ញវត្ថុមានការសិក្សាលម្អិតពីចំណូល និងលទ្ធភាពសងរបស់អតិថិជន។ ដូចនេះ អតិថិជនងាយនឹងធ្លាក់ចូលវិបត្តិហិរញ្ញវត្ថុ ឬឈានដល់បាត់បង់ផ្ទះតែម្តង ដូចដែលយើងឃើញក្នុងរយៈពេលថ្មីៗនេះ។
៣. មិនបំពេញលក្ខខណ្ឌស្របច្បាប់
គ្រឹះស្ថានធនាគារ ឬមីក្រូហិរញ្ញវត្ថុ មានសមត្ថភាពពេញលេញ ក្នុងការជួយពិនិត្យលិខិតស្នាម ឬភាពស្របច្បាប់នៃផ្ទះ ឬអចលនទ្រពដែលអតិថិជនទិញ។ ខណៈជារើយៗ យើងសង្កេតឃើញគម្រោងមួយចំនួន មិនមានច្បាប់អាជីវកម្ម ឬមិនបានបំពេញលក្ខខណ្ឌស្របច្បាប់នៅឡើយ។ អតិថិជន នឹងមិនជួបបញ្ហាបែបនេះទេ បើគាត់ប្រើប្រាស់កម្ចីគ្រឹះស្ថានធនាគារ ឬមីក្រូហិរញ្ញវត្ថុ។
៤. មិនមានយន្តការការពារអតិថិជន
កម្ចីតាមគ្រឹះស្ថានធនាគារ និងមីក្រូហិរញ្ញវត្ថុ មានយន្តការ និងការអនុវត្តច្បាប់ច្រើនក្នុងការការពារអតិថិជន ហើយប្រសិនបើអតិថិជន មិនពេញចិត្តដំណោះស្រាយនានាដាក់ចេញដោយគ្រឹះស្ថាន គាត់អាចប្តឹងទៅកាន់សមាគម ឬធនាគារជាតិនៃកម្ពុជា ដើម្បីសុំអន្តរាគមន៍។
៥. ការប្រាក់ខ្ពស់
កម្ចីធនាគារ ឬមីក្រូហិរញ្ញវត្ថុ មានអត្រាការប្រាក់ល្អជាង ការបង់ផ្ទាល់ជាមួយក្រុមហ៊ុន ឬបុរី។ ការប្រាក់របស់គ្រឹះស្ថានហិរញ្ញវត្ថុស្របច្បាប់គឺត្រូវបានកំណត់ពិដានការប្រាក់ដោយធនាគារជាតិនៃកម្ពុជាដែលអាចយកការប្រាក់ត្រឹមតែ១៨%ចុះក្រោមប៉ុណ្ណោះក្នុងមួយឆ្នាំ។ ដូច្នេះបើអ្នកបង់រំលស់ជាមួយម្ចាស់គម្រោងផ្ទះនោះការប្រាក់អាចខ្ពស់ដែលធ្វើឲ្យអ្នកត្រូវចំណាយលុយលើការប្រាក់ច្រើនហួសហេតុ។
អ៊ីចឹងសរុបមកបញ្ហាដែលកើនឡើងនាពេលថ្មីៗនេះ អាចជាកញ្ចក់ឆ្លុះបញ្ចាំង និងមេរៀនដល់អតិថិជន អោយមានការប្រុងប្រយ័ត្នជាងមុន ក្នុងការបង់រំលោះផ្ទះឬអចលនទ្រព្យដោយផ្ទាល់ពីបុរី ឬក្រុមហ៊ុន៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-10T12:44:49.272Z",
"category": "ហិរញ្ញវត្ថុ",
"views": 1280,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ឱកាសការងារ៤ពាន់កន្លែង! ក្រុមហ៊ុនធំៗជិត ៣០ កំពុងប្រកាសរើសបុគ្គលិកសរុបជាង៤ពាន់នាក់នៅថ្ងៃនិងកន្លែងតែ១
|
https://business-cambodia.com/articles/work-in-cambodia
|
ឱកាសការងារជាង ៤ពាន់កន្លែងបានមកដល់ទៀតហើយ ដែលនឹងប្រព្រឹត្តិទៅរយៈពេល២ថ្ងៃពេញនៅរាជធានីភ្នំពេញ ដែលមានទីតាំងស្ថិតនៅ នៅអគារ Kampus ជិតស្ពានអាកាសក្បាលថ្នល់ រយៈពេលពីរថ្ងៃ គឺថ្ងៃទី១៣-១៤ ខែមិថុនា ឆ្នាំ២០២៣ ខាងមុខនេះ។
យោងតាមការចេញផ្សាយរបស់ ទីភ្នាក់ងារជាតិមុខរបរ និងការងារ (NEA) នៃក្រសួងការងារ និងបណ្តុះបណ្តាលវិជ្ជាជីវៈ កាលពីពេលថ្មីៗនេះបានឱ្យដឹងថា ប៉ុន្មានថ្ងៃទៀតនេះ នឹងមានព្រឹត្តិការណ៍ពិព័រណ៍ការងារធំមួយ ដែលមានឱកាសការងារសរុបប្រមាណ ៤៥០០ កន្លែង ពីក្រុមហ៊ុនធំៗជិត ៣០ នឹងត្រូវផ្តល់ជូនយុវជន សិស្ស/និស្សិត និងអ្នកស្វែងរកការងារធ្វើនៅក្នុង "ពិព័រណ៍ការងារ និងមគ្គទេសក៍អាជីព" ។
នាឱកាសពិព័រណ៌ការងារ និងមគ្គទេសក៍អាជីព ដែលត្រូវបានរៀបចំឡើងដោយទីភ្នាក់ងារជាតិមុខរបរ និងការងារ (NEA) នៃក្រសួងការងារ និងបណ្តុះបណ្តាលវិជ្ជាជីវៈ ក្រោមកិច្ចសហការជាមួយសហភាពសហព័ន្ធយុវជនកម្ពុជារាជធានីភ្នំពេញ និងទទួលបានការគាំទ្រពីអង្គការអន្តរជាតិខាងការងារ ILO នេះ នឹងផ្តោតលើប្រធានបទ៖ "ការបង្កើនឱកាសការងារ ជ្រើសរើសជំនាញ និងកម្មសិក្សាការងារ"។
បន្ថែមពីការផ្តល់ការងារជាច្រើនពាន់កន្លែងហើយនោះ អ្នកចូលរួម អាចទទួលបានទាំងឱកាសសិក្សាពីគន្លឹះអំពីការត្រៀមខ្លួនចូលទីផ្សារការងារពីវាគ្មិនជំនាញនៅក្នុងសិក្ខាសាលាចែករំលែកចំណេះដឹង និងបទពិសោធន៍ផងដែរ។ដូច្នេះសម្រាប់យុវជន សិស្ស/និស្សិត និងអ្នកស្វែងរកការងារដែលមានបំណងចូលរួមដើម្បីស្វែងរកការងារ ឬចង់ផ្លាស់ប្តូរការងារ សូមត្រៀម CV ដើម្បីដាក់ពាក្យក្នុងពិព័រណ៍ការងារខាងមុខនេះ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-10T09:10:21.776Z",
"category": "ចាប់ផ្តើមអាជីវកម្ម",
"views": 6732,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ថ្លៃណាស់! កម្ពុជាកំពុងសិក្សាសាងសង់គម្រោងធំ ២ ដែលមានតម្លៃសរុបខ្ទង់ ៨ ពាន់លានដុល្លារ
|
https://business-cambodia.com/articles/big-project-in-cambodia
|
បច្ចុប្បន្ននេះ រាជរដ្ឋាភិបាលបានកំពុងយកចិត្ដទុកដាក់យ៉ាងខ្លាំងនៅក្នុងការអភិវឌ្ឍន៍ហេដ្ឋារចនាសម្ព័ន្ធ ពិសេសគឺវិស័យដឹកជញ្ជូន។ ជាក់ស្ដែងកន្លងទៅនេះកម្ពុជាទើបនឹងមានវត្ដមានផ្លូវល្បឿនលឿនដំបូងបំផុតក្នុងប្រវត្ដិសាស្ដ្រតភ្ជាប់ពីភ្នំពេញទៅព្រះសីហនុ និងបានបើកដំណើរការកាលពីចុងឆ្នាំ២០២២កន្លងទៅ។ ហើយថ្មីៗនេះក៏ទើបនឹងបើកការដ្ឋានសាងសង់ផ្លូវល្បឿនលឿនទី២ ដែលតភ្ជាប់ពីភ្នំពេញទៅក្រុងបាវិតផងដែរ។
យ៉ាងណាក្រៅពីគម្រោងទាំងនេះ រាជរដ្ឋាភិបាលក៏បាននិងកំពុងសិក្សាគម្រោងធំៗជាច្រើនទៀតផងដែរ ដោយក្នុងនោះយើងឃើញថាគម្រោងធំ ២ គឺផ្លូវរថភ្លើងល្បឿនលឿន និងផ្លូវលឿនលឿនទី៣ ដែលគម្រោងដែលមានតម្លៃថ្លៃក៏កំពុងស្ថិតនៅក្នុងអាទិភាពសម្រាប់ការសាងសង់នាពេលខាងមុខដែរ។
១.ផ្លូវរថភ្លើងល្បឿនលឿន
គម្រោងផ្លូវរថភ្លើងល្បឿនលឿនដែលតភ្ជាប់ពីភ្នំពេញទៅក្រុងប៉ោយប៉ែត ត្រូវបានស្ថិតនៅក្នុងគម្រោងអភិវឌ្ឍន៍របស់រដ្ឋនៅពេលខាងមុខ ខណៈផ្លូវរថភ្លើងល្បឿនលឿននេះក៏ជាផ្លូវដំបូងបំផុតក្នុងប្រវត្ដិសាស្រ្ដកម្ពុជាផងដែរ។
បើតាមការសិក្សាបឋមកន្លងមកដោយក្រុមហ៊ុនសាជីវកម្មថ្នល់ និងស្ពានចិន (CRBC) គម្រោងរថភ្លើងល្បឿនលឿននេះមានប្រវែងសរុបប្រមាណ ៣៨២ គីឡូម៉ែត្រ ឆ្លងកាត់ខេត្តកណ្តាល កំពង់ឆ្នាំង ពោធិ៍សាត់ បាត់ដំបង និងខេត្តបន្ទាយមានជ័យ ត្រូវការទុនវិនិយោគប្រមាណជាង ៤ ពាន់លានដុល្លារអាមេរិក ដោយរួមបញ្ចូលទាំងក្បាល និងទូរថភ្លើងសម្រាប់ដំណើរការ និងប្រើប្រាស់រយៈពេលសាងសង់ប្រមាណ ៤ឆ្នាំ។
ផ្លូវរថភ្លើងល្បឿនលឿននេះ មានខ្នាតទទឹងប្រវែង ១,៤៣៥ ម៉ែត្រ ល្បឿនសម្រាប់ធ្វើចរាចរណ៍ ១៦០ គីឡូម៉ែត្រក្នុង ១ ម៉ោង និងមានស្ថានីយសរុបចំនួន៣៣ សម្រាប់ដំណើរការ (ស្ថានីយចំនួន១៩ ក្នុងផែនការរយៈពេលខ្លី និងគ្រោងបន្ថែមចំនួន ១៤ទៀត ក្នុងផែនការរយៈពេលវែង)។
២. ផ្លូវល្បឿនលឿនទី៣
ផ្លូវល្បឿនលឿនទី៣ ដែលតភ្ជាប់ពីភ្នំពេញទៅសៀមរាប និងពីសៀមរាបទៅក្រុងប៉ោយប៉ែត ទើបនឹងត្រូវបានចុះហត្ថលេខាសាងសង់ រវាងរដ្ឋាភិបាលកម្ពុជា ជាមួយនឹងក្រុមហ៊ុន CRBC កាលពីថ្ងៃទី៧ ខែមិថុនា ឆ្នាំ២០២៣នេះផងដែរ។
តាមការឲ្យដឹងពីឯកឧត្ដម ស៊ុន ចាន់ថុល ទេសរដ្ឋមន្ដ្រី រដ្ឋមន្រ្ដី ក្រសួងសធារណការ និងដឹកជញ្ជូន នៅក្នុងថ្ងៃចុះហត្ថលេខានោះបានឲ្យដឹងថា គម្រោងផ្លូវល្បឿនលឿនទី៣ នេះមានប្រវែងសរុបប្រមាណ ៤០០ គីឡូម៉ែត្រ និងត្រូវចំណាយថវិកាដើម្បីសាងសង់រង្វង់ ៤ ពាន់លានដុល្លារផងដែរ។ ប៉ុន្ដែប្រវែង និងការចំណាយនេះ អាចនឹងតិច ឬច្រើនជាងនេះនៅពេលដែលក្រុមហ៊ុន CRBC សិក្សាតម្លៃលម្អិត។
ឯកឧត្ដមបន្ថែមថា គម្រោងល្បឿនលឿននេះ គឺចែកចេញជា ២ ដំណាក់កាល ដោយដំណាក់កាលទី១ តភ្ជាប់ពីភ្នំពេញទៅសៀមរាប មានប្រវែងប្រមាណ ២៥០ គីឡូម៉ែត្រ គ្រោងចំណាយថវិកា ២,៥ ពាន់លានដុល្លារ និងដំណាលទី២ ពីសៀមរាបទៅក្រុងប៉ោយប៉ែតមានប្រវែងប្រមាណ ១៥០ គីឡូម៉ែត្រ គ្រោងចំណាយថវិកាប្រមាណ ១,៥ ពាន់លានដុល្លារផងដែរ។ ខណៈដែលគម្រោងនេះអាចនឹងចាប់ផ្ដើមបើកការដ្ឋានសាងសង់យ៉ាងយូរត្រឹមឆ្នាំ២០២៤ខាងមុខ៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-10T07:57:44.590Z",
"category": "អចលនទ្រព្យ",
"views": 965,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
កុំឲ្យខក! CDC ប្រកាសអ្នកដែលត្រូវបានម្ចាស់បុរីរឹបអូសផ្ទះភ្ជាប់ឯកសារ ៣ នេះដើម្បីមកបំពេញព័ត៌មាន
|
https://business-cambodia.com/articles/cdc-and-borey
|
កាលពីថ្ងៃទី៩ ខែមិថុនា ឆ្នាំ២០២៣ ក្នុងពិធីសំណេះសំណាលជាមួយកម្មករ និយោជិត នៅស្រុកសាមគ្គីមានជ័យ ខេត្តកំពង់ឆ្នាំង សម្តេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានណែនាំដល់ក្រុមប្រឹក្សាអភិវឌ្ឍន៍កម្ពុជា ហៅកាត់ថា CDC ធ្វើការសម្របសម្រួលករណីការរឹបអូសផ្ទះរវាងអតិថិជន ជាមួយនឹងម្ចាស់បុរី។
ដោយអនុវត្តតាមប្រសាសន៍ណែនាំដ៏ខ្ពង់ខ្ពស់របស់សម្ដេចតេជោ នៅថ្ងៃដដែលនោះ CDC បានប្រកាសជូនដំណឹងដល់អតិថិជនទាំងអស់ដែលត្រូវបានម្ចាស់បុរីរឹបអូសផ្ទះ មកបំពេញឯកសារព័ត៌មាន (តាមទំរង់ដូចមានជូនភ្ជាប់) ដោយពុំបាច់បង់ប្រាក់ នៅទីស្តីការក្រុមប្រឹក្សាអភិវឌ្ឍន៍កម្ពុជា ដែលមានទីតាំងនៅទល់មុខវត្តភ្នំ រាជធានីភ្នំពេញ ចាប់ពីម៉ោង៨ព្រឹកដល់ម៉ោង៥ល្ងាច រៀងរាល់ថ្ងៃ។
ក្នុងនោះអតិថិជនដែលមានបញ្ហាខាងលើ ត្រូវភ្ជាប់ឯកសារចំនួន ៣ មកជាមួយផងដែរដែលក្នុងនោះរួមមាន៖
១. កិច្ចសន្យាទិញ-លក់ផ្ទះ (ច្បាប់ដើម និងកូពី១ច្បាប់)
២. អត្តសញ្ញាណបណ្ណអតិថិជនទិញផ្ទះ (ច្បាប់ដើម និងកូពី១ច្បាប់) និង
៣. កូពីវិក្កយបត្រឬឯសារដែលបញ្ជាក់ពីការបង់ថវិកាជូនម្ចាស់បុរីតាំងពីលើកដំបូងរហូតដល់លើកចុងក្រោយ ១ច្បាប់។
ករណីមានចម្ងល់ សូមទាក់ទងលេខទូរស័ព្ទខាងក្រោម៖ 096 304 8971 ឬ 011 983 896 ឬ 092 627275 ឬ 078 847 464៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-10T06:32:15.168Z",
"category": "អចលនទ្រព្យ",
"views": 730,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
សហគមន៍ធុរកិច្ចកម្ពុជាអបអរសាទរវីរជនដែលនៅពីក្រោយយុទ្ធនាការប្រមូលដបត្រឡប់មកវិញ
|
https://business-cambodia.com/articles/business-forum-eurocham-cambodia-
|
ភ្នំពេញ - កាលពីថ្ងៃទី ៩ ខែមិថុនា វេទិកាធុរកិច្ចបៃតងប្រចាំឆ្នាំរបស់គណៈកម្មាធិការធុរកិច្ចបៃតងនៃ សភាពាណិជ្ជកម្មអឺរ៉ុបនៅកម្ពុជា (EuroCham Cambodia) បានប្រមូលផ្តុំអ្នកដឹកនាំដែលមកពីវិស័យឧស្សាហកម្ម អាជីវកម្ម អ្នកផ្តួចផ្តើមគំនិត និងអ្នកបង្កើតគោលនយោបាយដើម្បីពិភាក្សាអំពីវិធីពន្លឿនវឌ្ឍនភាពរបស់ប្រទេសកម្ពុជាឆ្ពោះទៅរកគោលដៅសេដ្ឋកិច្ចបៃតងរបស់ខ្លួន។
វេទិកានេះក៏បានបង្ហាញអំពីការចាប់ផ្តើមនៃយុទ្ធនាការការប្រមូលដបត្រឡប់មកវិញនៅក្នុងប្រទេសកម្ពុជាដែលយុទ្ធនាការនេះបានដាក់សាកល្បងនៅតាមវិស័យអាហារនិងភេសជ្ជៈ និងអាជីវកម្មបដិសណ្ឋារកិច្ចក្នុងស្រុកនៅក្នុងទីក្រុងភ្នំពេញចាប់តាំងពីខែកុម្ភៈ ឆ្នាំ ២០២៣។ ក្រោមអធិបតីថ្នាក់ដឹកនាំប្រទេសកម្ពុជានិងភាពជាដៃគូជាមួយក្រុមហ៊ុនហ៊ិននីគែន ខេមបូឌា វេទិកានេះត្រូវបានបញ្ចប់ដោយការប្រារព្ធពិធីអបអរសាទរដល់ធុរកិច្ច និងសហគ្រិនកម្ពុជាចំនួន ១៤ រូបសម្រាប់ការចូលរួមរបស់ពួកគេក្នុងយុទ្ធនាការការប្រមូលដបត្រឡប់មកវិញ។
ឯកឧត្តម ទិន ពន្លក រដ្ឋលេខាធិការក្រសួងបរិស្ថានដែលអញ្ជើញជាអធិបតីក្នុងពិធីបើកវេទិកាធុរកិច្ចបៃតងបានមានប្រសាសន៍ថា៖ «កម្មវិធីដែលយើងប្រារព្ធថ្ងៃនេះជាកម្មវិធីដែលមានសក្តានុពលក្នុងការត្រួសត្រាយ ឱ្យមានលទ្ធភាពក្នុងការប្រមូលមកវិញ និងការប្រើប្រាស់ឡើងវិញបន្ថែមនៅក្នុងប្រទេសកម្ពុជា។ ធនធានធម្មជាតិរបស់យើងមិនស្ថិតស្ថេរនោះទេ។ ប្រសិនបើយើងចង់បន្តមានការរីកចម្រើន និងធ្វើឱ្យប្រទេសកម្ពុជាក្លាយជាកន្លែងរស់នៅដ៏គួរឱ្យទាក់ទាញ យើងត្រូវផ្លាស់ប្តូរទៅរកគំរូអាជីវកម្មដែលប្រើធនធានប្រកបដោយនិរន្តភាព។ សេដ្ឋកិច្ចប្រកបដោយនិរន្តរភាពគឺជាផ្នែកចម្បងនៃដំណោះស្រាយ។ ខ្ញុំមានអារម្មណ៍រំភើបពេលដែលឃើញអាជីវកម្មជាអ្នកផ្តួចផ្តើមគម្រោងនេះ ហើយខ្ញុំមានជំនឿថាការផ្តួចផ្តើមនេះនឹងលើកទឹកចិត្តអាជីវកម្មដទៃជ្រើសយកសកម្មភាពនេះជាគំរូ។ ដូច្នេះការប្រើប្រាស់ធនធានប្រកបដោយនិរន្តរភាព និងការប្រមូលដបត្រឡប់មកវិញអាចអនុវត្តបានយ៉ាងទូលំទូលាយនាពេលអនាគត»។
ក្រោមអធិបតីភាព ឯកឧត្តម ជួប ប៉ារីស៍ អនុរដ្ឋលេខាធិការក្រសួងបរិស្ថាន និង ឯកឧត្តម កែន សេរីរដ្ឋា អគ្គនាយកនៃអគ្គនាយកដ្ឋានចំណេះដឹង និងព័ត៌មានបរិស្ថាន ព្រមទាំងលោក Samson Wong នាយកគ្រប់គ្រងក្រុមហ៊ុនហ៊ិននីគែន ខេមបូឌា បានប្រគល់ពានរង្វាន់ទៅដល់អាជីវកម្មដើម្បីទទួលស្គាល់ជាផ្លូវការដល់វីរជនកម្ពុជានៅក្នុងយុទ្ធនាការប្រមូលដបត្រឡប់មកវិញដែលរួមមាន៖ V-Friend, Prel Leap, Traino-Pabu, Royal 214, Gold Pub, KC Restaurant & Sky Bar, Kiri Pub, Color Cup, Le Moon Rooftop, Prime Distributors Asia, Leng Channa, Ly Huy, Ly Kiet, និង KCV ។
លោក Tassilo Brinzer ប្រធានសភាពាណិជ្ជកម្មអឺរ៉ុបនៅកម្ពុជា (EuroCham Cambodia) បានមានប្រសាសន៍ថា៖«វេទិកាប្រចាំឆ្នាំនេះបានគូសបញ្ជាក់អំពីតម្រូវការបន្ទាន់ដើម្បីទទួលបានអនាគតមួយដែលការអនុវត្តប្រកបដោយនិរន្តរភាពក្លាយជាទម្លាប់។ តម្រូវការនេះជាចក្ខុវិស័យដែលទាមទារឱ្យមានសកម្មភាពរួបរួមកាន់តែច្រើន។ ការទទួលបានវិធីសាស្រ្តត្រឹមត្រូវនឹងបើកឱកាសថ្មីអោយមានការលូតលាស់ក្នុងការវិនិយោគ ដែលប្រកបទៅដោយពណ៌បៃតងដើម្បីផ្តល់នូវតម្លៃសេដ្ឋកិច្ចប្រកបដោយនិរន្តរភាពសម្រាប់ប្រទេសកម្ពុជា»។
ក្រុមហ៊ុនហ៊ិននីគែន ខេមបូឌា បានផ្តួចផ្តើមយុទ្ធនាការមួយដែលលើកទឹកចិត្តអតិថិជនឱ្យប្រគល់ដបមកវិញក្នុងការគាំទ្រកម្មវិធី «ធ្វើឱ្យពិភពលោកកាន់តែប្រសើរ» របស់ក្រុមហ៊ុន។ គំនិតផ្តួចផ្តើមនេះបានកំណត់គោលដៅប្រកបដោយមហិច្ឆិតាក្នុងការបង្កើនការប្រើប្រាស់ធនធានប្រកបដោយនិរន្តរភាពនិងកាត់បន្ថយការបំភាយឧស្ម័នកាបូនិចមិនត្រឹមតែនៅក្នុងផលិតកម្មរបស់ក្រុមហ៊ុនត្រឹមឆ្នាំ ២០៣០ ប៉ុណ្ណោះទេ ប៉ុន្តែថែមទាំងទូទាំងខ្សែសង្វាក់ផលិតកម្មរបស់ក្រុមហ៊ុនទាំងមូលត្រឹមឆ្នាំ ២០៤០។ ការវេចខ្ចប់គឺជាការរួមចំណែកចម្បងដែលជួយដល់បរិស្ថាន ដូច្នេះការបង្កើនការប្រើប្រាស់ធនធានវេចខ្ចប់ដែលអាចប្រមូលត្រឡប់មកវិញបានមានសារៈសំខាន់ណាស់ដើម្បីសម្រេចបាននូវគោលដៅរយៈពេលវែងទាំងនេះ។ ការសហការគ្នាជាមួយវិស័យម្ហូបអាហារនិងភេសជ្ជៈ ព្រមទាំងវិស័យបដិសណ្ឋារកិច្ចគឺជាយុទ្ធសាស្ត្រមួយដើម្បីឈានទៅរកគោលដៅរបស់ក្រុមហ៊ុនពីព្រោះវិស័យទាំងនេះមានចំណែកធំមួយដែលប្រើប្រាស់ដបរបស់ផលិតផលក្រុមហ៊ុនច្រើននៅលើទីផ្សារ។
លោក Samson Wong នាយកគ្រប់គ្រងក្រុមហ៊ុនហ៊ិននីគែន ខេមបូឌាបានមានប្រសាសន៍ថា៖ «យុទ្ធនាការប្រមូលដបមកវិញគ្រាន់តែជាការចាប់ផ្តើមនៃកិច្ចខិតខំប្រឹងប្រែងរបស់យើងក្នុងដំណើរប្រើប្រាស់ឡើងវិញប៉ុណ្ណោះ។ លោក Wong បានមានប្រសាសន៍បន្ថែមថា៖ «យើងទទួលស្គាល់ថាដំណើរឆ្ពោះទៅរកការប្រើប្រាស់ធនធានប្រកបដោយនិរន្តរភាពនឹងមានភាពលំបាកនិងជាដំណើរវែងឆ្ងាយ ហើយក្រុមហ៊ុនមិនអាចសម្រេចគោលដៅនេះបានតែឯងនោះទេ។ ក្រុមហ៊ុនហ៊ិននីគែន ខេមបូឌា បានរៀបចំរួចរាល់ក្នុងការបង្កើតប្រព័ន្ធដែលអាចគាំទ្រយុទ្ធនាការប្រមូលដបមកវិញដែលយុទ្ធនាការនោះអាចមានទ្រង់ទ្រាយធំជាងមុននាពេលអនាគត។ ដបផលិតផលរបស់យើងទាំងអស់គឺអាចប្រគល់ត្រឡប់មកវិញបាននាពេលបច្ចុប្បន្ន។ ទោះជាយ៉ាងណាក៏ដោយ យើងត្រូវការមនុស្សបន្ថែមទៀតដើម្បីចូលរួមយុទ្ធនាការប្រមូលដបមកវិញ និងធ្វើឱ្យយុទ្ធនាការនេះធំជាងនេះ។ យើងស្វាគមន៍ក្រុមហ៊ុនផលិតភេសជ្ជៈផ្សេងទៀតចូលរួមសហការជាមួយគ្នាដើម្បីឆ្ពោះទៅរកការបង្កើតខ្សែសង្វាក់ប្រកបដោយនិរន្តភាព» ។
លោកស្រី Shereen Teh ប្រធានផ្នែកពាណិជ្ជកម្មនៅក្រុមហ៊ុនហ៊ិននីគែន ខេមបូឌា បានមានប្រសាសន៍ថា៖ «នៅពេលដែលយុទ្ធនាការប្រមូលដបមកវិញចាប់ផ្តើមទទួលបានសន្ទុះ អ្នកប្រើប្រាស់នឹងឃើញហាងនិងភោជនីយដ្ឋានដែលពួកគេចូលចិត្តកាន់តែច្រើនប្រគល់ដបភេសជ្ជៈទៅក្រុមហ៊ុនវិញក្នុងកិច្ចខិតខំប្រឹងប្រែងកាត់បន្ថយកាកសំណល់។ គោលបំណងរបស់ក្រុមហ៊ុនហ៊ិននីគែន ខេមបូឌា គឺភ្ជាប់ទំនាក់ទំនងមនុស្ស ខណៈពេលដែលយើងកំពុងធ្វើឱ្យពិភពលោកកាន់តែប្រសើរឡើង ។ យើងក៏សង្ឃឹមដែរថា សកម្មភាពនេះនឹងអាចធ្វើជាគំរូទៅអាជីវកម្មផ្សេងទៀតក្នុងវិស័យនេះ»។
ចប់អំពីហ៊ិននីគែន ខេមបូឌា
ក្រុមហ៊ុនហ៊ិននីគែន ខេមបូឌា ជាក្រុមហ៊ុនផលិតស្រាបៀរឈានមុខគេមួយនៅកម្ពុជា ដែលបង្កើតឡើងក្នុងឆ្នាំ១៩៩៤។ ជំរុញដោយគោល បំណងបង្កើតភាពសប្បាយរីករាយរួមគ្នា ក្រុមហ៊ុនបង្កើតបទពិសោធដ៏អស្ចារ្យសម្រាប់អ្នកពិសា និងអតិថិជនដែលត្រូវការស្រាបៀរម៉ាក យីហោអន្តរជាតិគុណភាពខ្ពស់ដូចជាស្រាបៀរ Heineken© ស្រាបៀរ Tiger ស្រាបៀរ ABC ស្រាបៀរ Anchor និងស្រាបៀរ Gold Crown។ ជាមួយនឹងការគ្របដណ្តប់នៅទូទាំងប្រទេស និងដោយមានរោងចក្របច្ចេកវិទ្យាទំនើបស្ថិតនៅរាជធានីភ្នំពេញក្រុមហ៊ុន មានបុគ្គលិក ៧០០ នាក់ និងផ្ដល់ការងារដោយប្រយោលជូនប្រជាជនកម្ពុជាចំនួន ១២០,០០០ នាក់នៅទូទាំងចង្វាក់ផលិតកម្មរបស់ខ្លួន។ ប្តេជ្ញាចំពោះការអភិវឌ្ឍប្រកបដោយនិរន្តរភាពរបស់កម្ពុជា ក្រុមហ៊ុនហ៊ិននីគែន ខេមបូឌា មានបំណង “ធ្វើឱ្យប្រទេសកម្ពុជាកាន់តែប្រសើរ” ជាមួយនឹងការផ្តោតលើបរិស្ថាន និរន្តរភាពសង្គម និងការពិសាដោយការទទួលខុសត្រូវដែលស្ថិតនៅលើមាគ៌ាឆ្ពោះទៅកាន់ពិភពលោក ដែលមានកាបូនសូន្យកាន់តែស្មើភាពនិងកាន់តែមានសុខភាពល្អ។ ក្រុមហ៊ុនហ៊ិននីគែន ខេមបូឌា គឺជាផ្នែកមួយនៃក្រុមហ៊ុន HEINEKEN Company ដែលជាក្រុមហ៊ុនផលិតស្រាបៀរលំដាប់ថ្នាក់ពិភពលោក៕
អំពីសភាពាណិជ្ជកម្មអឺរ៉ុបនៅកម្ពុជា
សភាពាណិជ្ជកម្មអឺរ៉ុបនៅកម្ពុជា (EuroCham Cambodia) ត្រូវបានបង្កើតឡើងក្នុងឆ្នាំ ២០១១ ដោយសមាគមធុរកិច្ចបារាំង អាល្លឺម៉ង់ និងអង់គ្លេសនៅកម្ពុជា ដើម្បីដើរតួជាសភាផ្លូវការនៃសហគមន៍ធុរកិច្ចអឺរ៉ុបក្នុងព្រះរាជាណាចក្រកម្ពុជា។ ចាប់តាំងពីពេលនោះមក សភាពាណិជ្ជកម្មអឺរ៉ុបនៅកម្ពុជាបានកើនសមាជិកជាង ៣០០ សមាជិកនិង ៥ ជាតិសាសដែលរួមមាន ១១ប្រទេសនៅទ្វីបអឺរ៉ុប។ សកម្មភាពស្នូលរបស់សភាពាណិជ្ជកម្មអឺរ៉ុបនៅកម្ពុជាគឺដើម្បីលើកកម្ពស់គាំទ្រ តំណាងឱ្យសមាជិករបស់ខ្លួន និងផលប្រយោជន៍ធុរកិច្ចអឺរ៉ុបក្នុងការសន្ទនាជាមួយរាជរដ្ឋាភិបាលកម្ពុជាក្នុងគោលបំណងអភិវឌ្ឍបរិយាកាសធុរកិច្ច និងការវិនិយោគប្រកបដោយប្រសិទ្ធភាពសម្រាប់ភាគីទាំងអស់។
គោលបំណងសំខាន់របស់សភាពាណិជ្ជកម្មអឺរ៉ុបនៅកម្ពុជាគឺដើម្បី
ពិគ្រោះ និងតស៊ូមតិលើបញ្ហាសំខាន់ៗទាក់ទងនឹងការធ្វើអាជីវកម្មនៅកម្ពុជា។
ជំរុញការវិនិយោគនៅកម្ពុជា។
ធ្វើការកែលម្អលទ្ធភាពនាំយកអាជីវកម្មអឺរ៉ុបទៅកាន់ទីផ្សារកម្ពុជា និងអាជីវកម្មកម្ពុជាទៅទីផ្សារអ៊ឺរ៉ុប សម្របសម្រួលអាជីវកម្មរវាងក្រុមហ៊ុនខ្នាតតូចនិងមធ្យមនៅប្រទេសកម្ពុជា និងរដ្ឋសមាជិកសហភាពអឺរ៉ុប។
ផ្តល់សេវាកម្មទាក់ទងនឹងសេដ្ឋកិច្ច ច្បាប់ បច្ចេកទេស ហិរញ្ញវត្ថុ ទីផ្សារ និងបញ្ហាធុរកិច្ចផ្សេងទៀតនៅក្នុងសហ«ភាពអឺរ៉ុបនិងកម្ពុជា និងព័ត៌មានជាក់លាក់នៃឧស្សាហកម្មដល់អ្នកវិនិយោគ។
លើកកម្ពស់អត្តសញ្ញាណធុរកិច្ចរបស់សហភាពអឺរ៉ុបក្នុងសហគមន៍ធុរកិច្ចកម្ពុជា។
ធ្វើការយ៉ាងជិតស្និទ្ធជាមួយភាគីពាក់ព័ន្ធនៅកម្ពុជាក្នុងការគាំទ្រកំណើនបរិយាប័ន្ន និងនិរន្តរភាពនៃសេដ្ឋកិច្ចកម្ពុជា។
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-10T06:10:36.651Z",
"category": "PR",
"views": 177,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
Belly Burger ចុះហត្ថលេខាលើកិច្ចព្រមព្រៀងដៃគូអាជីវកម្មជាមួយនឹង Nham24 ក្នុងឱកាសបើកសម្ពោធសាខាថ្មីផ្លូវ២០០៤
|
https://business-cambodia.com/articles/grand-opening-and-mou
|
ក្រោយការបើកដំណើរការលក់សាកល្បងអស់រយៈ ៦ខែ ទីបំផុតហាងកូនខ្មែរ Belly Burger បានបើកសម្ពោធជាផ្លូវការហើយកាលពីព្រឹកថ្ងៃទី១០ ខែមិថុនា ឆ្នាំ២០២៣ នេះ រួមទាំងបានចុះកិច្ចព្រមព្រៀងភាពជាដៃគូជាមួយក្រុមហ៊ុនដឹកជញ្ជូនឈានមុខគេនៅកម្ពុជា Nham24 ក្នុងថ្ងៃតែមួយជាមួយគ្នាផងដែរ។
ក្នុងកម្មពិធីបើកសម្ពោធជាផ្លូវការរបស់ហាង Belly Burger ព្រមគ្នាជាមួយនឹងការចុះកិច្ចព្រមព្រៀងភាពជាដៃគូជាមួយក្រុមហ៊ុនដឹកជញ្ជូន Nham24 នាព្រឹកមិញនេះ មានការអញ្ជើញចូលរួមយ៉ាងច្រើនកុះករពីភ្ញៀវកិត្តិយស ជាមួយនឹងវត្តមានរបស់អ្នកនាង គីម ប៊ួយ និងលោក ក្លា នេត្រា ជាម្ចាស់ហាង Belly Burger និងលោក Rowell Suba Santiago ជាប្រធានផ្នែកទីផ្សាររបស់ក្រុមហ៊ុន Nham24 ផងដែរ។
ជាក់ស្តែងបើតាមការលើកឡើងដោយផ្ទាល់របស់លោក Rowell Suba Santiago ប្រធានផ្នែកទីផ្សាររបស់ក្រុមហ៊ុន Nham24 បានមានប្រសាសន៍ថា៖ «បន្ទាប់ពីចុះកិច្ចព្រមព្រៀងភាពជាដៃគូជាមួយ Belly Burger ចាប់ពីថ្ងៃស្អែកនេះតទៅ រាល់ផលិតផលទាំងអស់របស់ Belly Burger នឹងមានដាក់លក់នៅលើ App Nham24 ជាផ្លូវការ ហើយអតិថិជនអាចធ្វើការកុម្ម៉ង់ទៅទិញបានគ្រប់មីនុយទាំងអស់របស់យីហោមួយនេះទាំងពេលព្រឹក ពេលថ្ងៃ និងពេលយប់ ចាប់ពីម៉ោង ១០ព្រឹក ដល់ម៉ោង ១០យប់»។
សូមរំលឹកផងដែរថា ហាង Belly Burger ត្រូវបានបង្កើតឡើងនៅអំឡុងខែកុម្ភៈ ឆ្នាំ២០២៣ ដោយបានបង្កើតសាខាដំបូងបំផុតនៅ Eden Garden ។ លុះក្រោយការបង្កើតសាខាទី១បានមួយរយៈ Belly Burger ក៏ហាក់មានសន្ទុះគាំទ្រច្រើនពីអតិថិជន កូនខ្មែរពីររូបនេះក៏បន្តពង្រីកសាខាទី២ ដែលមានទីតាំងស្ថិតនៅតាមបណ្តោយផ្លូវ២០០៤។
ដូច្នេះសម្រាប់បងប្អូនដែលចង់ទទួលបាននូវរសជាតិបឺហ្គឺរដែលមានគុណភាពរសជាតិឆ្ងាញ់បែបលោកខាងលិច តម្លៃសមរម្យ សេវាកម្មរហ័សកុំភ្លេច Belly Burger ដែលមានទីតាំងនៅផ្លូវ២០០៤ ឬនៅផ្សារ Eden Garden ទាំងអស់គ្នា ឬក៏អាចកម្មងទិញតាម App Nham24 បានផងដែរ (ទស្សនាវីដេអូ Belly Burger)៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-10T05:55:00.359Z",
"category": "PR",
"views": 274,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
ដាំម្តងប្រមូលផល២៥ឆ្នាំ! មកស្គាល់ទំពាំង២ប្រភេទ ដាំតែម្តងអាចប្រមូលផលបានដល់ទៅ២៥ឆ្នាំ
|
https://business-cambodia.com/articles/vegetable-in-cambodia-
|
មែនទែនទៅនៅក្នុងប្រទេសយើង នៅតាមជនបទ ឬជាយក្រុង គឺតែងតែមានដីទំនេរចោលជាច្រើន ដោយអ្នកខ្លះលើកឡើងថាមិនដឹងប្រកបរបរអ្វីទើបបានចំណូល ខ្លះទៀតដឹងរកស៊ីអ្វី ខ្លះមិនហ៊ានដាំអ្វីខ្លាចគ្មានទីផ្សារ ខ្លាចគ្មានអ្នកទិញ ដោយសារតែហេតុនេះហើយ ទើបថ្ងៃនេះក្រុមការងារ Business Cambodia និងលើកយកនៅដំណាំមិនរើសដី ២ ដែលធន់នឹងបម្រែបម្រួលអាកាសធាតុ ងាយស្រួលថែទាំ លើសពីនេះគឺជាដំណាំដែលកំពុងមានតម្រូវការទីផ្សារល្អនៅកម្ពុជា ។ ហើយអ្វីដែលកាន់តែពិសេសសម្រាប់ដំណាំ ពីរប្រភេទនេះ គឺអាចប្រមូលផលបានរាល់ថ្ងៃ ក្នុងរយៈពេលជាច្រើនឆ្នាំ។
១. ដំណាំទំពាំងបារាំង
ដំណាំទំពាំងបារាំង គឺជាបន្លែដែលកំពុងពេញនិយម និងមានតម្រូវការខ្ពស់នៅលើទីផ្សារ មានតម្លៃថ្លៃ មួយវិញទៀតនោះវាត្រូវបានគេចាត់ទុកថាគឺជាបន្លែស្អាត គ្មានជាតិគីមី ពីព្រោះក្នុងមួយយប់វាលូតបានដល់ទៅ ១៥សង់ទីម៉ែត្រ ។ ដំណាំនេះប្រើរយៈពេលដាំដុះ និងថែទាំត្រឹមតែ ៤ខែប៉ុណ្ណោះ គឺអាចប្រមូលបានជារៀងរាល់ថ្ងៃ គ្រប់រដូវ ( ពេញមួយឆ្នាំ ) និងអាចប្រមូលផលបានរយៈពេល ចន្លោះពី ២០ ទៅ ២៥ឆ្នាំ និយាយជារួមដាំតែម្ដង អាចចិញ្ចឹមគ្រួសារបានជាង ២០ឆ្នាំឯណ្ណោះ ។
ដំណាំទំពាំងបារាំង អាចប្រមូលផលបានគ្រប់រដូវ សំខាន់ការប្រើប្រាស់ជីធម្មជាតិ មានដូចជា ជីកំប៉ុស ជីអង្កាម ឬជីលាមកសត្វ រួមនឹងការថែទាំ ការស្រោចស្រពឲ្យបានជាប់ជាប្រចាំ ដោយប្រើរយៈពេលដាំប្រហែល ៤ខែប៉ុណ្ណោះ អាចប្រមូលផលបានជារៀងរាល់ថ្ងៃ ។ ហេតុដូចនេះ មន្ទីរតែងតែចុះណែនាំ ឲ្យប្រជាកសិករដែលមានដីទំនេរ គួរនាំគ្នាដាំដំណាំបន្លែទំពាំងបារំាងនេះឲ្យបានច្រើន ព្រោះមានតម្លៃខ្ពស់ណាស់ និងមិនពិបាករកទីផ្សារឡើយ ។
លោកសាយ សុផាត ប្រធានមន្ទីរកសិកម្មរុក្ខាប្រមាញ់ និងនេសាទខេត្តប៉ៃលិនបានប្រាប់ឱ្យដឹងថា« ទំពាំងបារាំងជាដំណាំមួយប្រភេទងាយស្រួលដាំ មានទីផ្សារល្អ ដោយសារការដាំដុះមិនប្រើប្រាស់ថ្នាំពុលឬសារធាតុគីមីឡើយ ចំណាយដើមទន់តិចទទួលផលបានខ្ពស់ និងមានរយៈពេលយូក្នុងការទទួលផល ទើបប្រជាកសិករបាននាំគ្នាងាកមកដាំដំណាំប្រភេទនេះច្រើន ហើយការនិយមរបស់ទីផ្សារក៏ច្រើន ជាពិសេសមានអ្នកចាំទទួលទិញដល់កន្លែងតែម្តង ដែលពួកគាត់បានចុះកិច្ចសន្យាទិញលក់ និងមានទីផ្សារទំនើបនៅទីក្រុងភ្នំពេញបើគេត្រូវការយើងបោះដុំឲ្យគេ ហេតុដូចនេះប្រជាកសិករមើលឃើញថាមានទីផ្សារគាត់ក៏នាំគ្នានាំជាបណ្តើរៗ »។
២. ដំណាំទំពាំងផ្អែម
ចាយពេល ៧ទៅ ៨ខែ លើដំណាំទំពាំងផ្អែម អាចប្រមូលផលទាញចំណូលរាល់ថ្ងៃ ចិញ្ចឹមគ្រួសារ១ជីវិត ។ របរដាំទំពាំងឬស្សីផ្អែមទើបតែមានមនុស្សចាប់អារម្មណ៍ក្នុងរយៈពេលប្រមាណឆ្នាំចុងក្រោយនេះប៉ុណ្ណោះ។ជាក់ស្តែងបើតាមការលើកឡើងរបស់លោក ចៅ សំណុល ជាអ្នកដាំទំពាំងផ្អែមនៅខេត្តបាត់ដំបងបានមានប្រសាសន៍ថា ការដាំទំពាំងផ្អែមមិនសូវជាមានផលលំបាកអ្វីច្រើននោះទេ មមាញឹកតែពេលដាំបន្តិចប៉ុណ្ណោះ តែវាដាំរួចគ្រាន់តែស្រោចទឹកដាក់ជីឱ្យបានត្រឹមត្រូវម្តងម្កាលគឺបានហើយ។
លោកបន្តថា របរដាំទំពាំងផ្អែមនេះគឺអាចរកចំណូលបានពីរប្រភព គឺតាមការលក់ទំពាំងផង និងតាមរយៈការលក់ដើមឬស្សីផង។លោកក៏បានបន្ថែមថា ដំណាំទំពាំងផ្អែមនេះគឺមិនសូវរើសដីប៉ុន្មានឡើង អ្វីដែលសំខាន់បំផុតគឺទឹកឱ្យតែផ្គត់ផ្គង់ទឹកឱ្យបានគ្រប់គ្រាន់ ជាពិសេសនៅរដូវប្រាំងគឺវានឹងហុចផលឱ្យបានជាប្រចាំ៕
សម្រាប់បងប្អូនដែលចង់រកស៊ីក្នុងវិស័យកសិកម្មប៉ុន្តែ ខ្វះគំនិត ជំនាញ និងដើមទុន កុំភ្លេចចូលរួមវគ្គខ្លី "គំនិតរកចំណូលក្នុងវិស័យកសិកម្ម" ចុះឈ្មោះតាមតេឡេក្រាម 081 68 82 28
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T13:39:26.692Z",
"category": "ចាប់ផ្តើមអាជីវកម្ម",
"views": 1865,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
រោងចក្រធំៗនៅឡាវ កំពុងខ្វះកម្មកររាប់ពាន់នាក់ ខណៈកម្មករជាង ៦ម៉ឺននាក់ កំពុងអត់ការងារធ្វើ
|
https://business-cambodia.com/articles/more-than-60-000-unemployed
|
យោងតាមការចុះផ្សាយដោយសារព័ត៌មាន The laotian Time បានឱ្យដឹងថា កម្មករប្រមាណ ៦១,០០០ នាក់កំពុងតែគ្មានការងារធ្វើ បើទោះបីជារោងចក្រធំៗនៅឡាវជាង ៨០ រោងចក្រកំពុងតែត្រូវការបុគ្គលិកមកធ្វើការដើម្បីពន្លឿនការផលិតឱ្យទាន់ការបញ្ជាទិញពីបរទេសក៏ដោយ។
ប្រភពដដែលបានបន្តឱ្យដឹងទៀតថា កម្មករភាគច្រើនដែលនៅប្រទេសឡាវមើលឃើញថាការស្វែងរកឱកាសការងារនៅក្រៅប្រទេសគឺទទួលបានប្រាក់បៀវត្សន៍ខ្ពស់ជាងធ្វើការនៅក្នុងស្រុក ដោយសារតែកម្មករនៅឡាវភាគច្រើនដែលធ្វើការនៅក្នុងប្រទេសខ្លួនគឺទទួលបានប្រាក់ឈ្នួលតិចណាស់ ពោលគឺទទួលបានត្រឹមតែ ៧០ដុល្លារប៉ុណ្ណោះក្នុងមួយខែ ដែលជាហេតុបណ្តាលឱ្យពួកគាត់គ្មានប្រាក់ចំណាយបានគ្រប់គ្រាន់សម្រាប់ជីវភាពប្រចាំថ្ងៃ ដូច្នេះហើយជាហេតុបណ្តាលឱ្យកម្មករឡាវត្រូវបង្ខំចិត្តទៅធ្វើការនៅក្រៅប្រទេស ដែលនាំឱ្យរោងចក្រនៅឡាវខ្វះបុគ្គលិកបែបនេះ។
លោកស្រី Aly Vongnorbountham ដែលជាប្រធានសហព័ន្ធសហជីពឡាវ បាននិយាយថា ប្រជាជនឡាវជាង ៦ម៉ឺនកំពុងតែប្រឈមគ្មានការងារធ្វើ ដោយសារប្រាក់ឈ្នួលអប្បបរមាដែលផ្តល់ជូនគឺមិនស្មើគ្នាជាមួយនឹងកម្រិតជីវភាពរបស់កម្មករ។ នៅក្នុងនោះដែរ ពលករឡាវ ៣៨,០០០នាក់ រួមទាំងស្ត្រីជាង ២១,០០០នាក់ ធ្វើការនៅក្នុងប្រទេសថៃ ជប៉ុន កូរ៉េខាងត្បូង និងម៉ាឡេស៊ី ក្នុងវិស័យឧស្សាហកម្ម កសិកម្ម និងសេវាកម្ម។
សូមបញ្ជាក់ថា អត្រាប្រាក់ឈ្នួលកម្មករនៅប្រទេសឡាវគឺស្ថិតក្នុងអត្រាប្រាក់ឈ្នួលទាបជាងគេក្នុងតំបន់អាស៊ាន បើធៀបទៅនឹងប្រទេសផ្សេងមិនតែប៉ុណ្ណោះសូម្បីតែអតិផរណាប្រាក់គីបគឺឡើងខ្ពស់បំផុតជាង ៤០ភាគរយឯណោះ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T10:50:04.162Z",
"category": "ចាប់ផ្តើមអាជីវកម្ម",
"views": 468,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ទំនិញកម្ពុជា កាន់តែមានទីផ្សារធំនៅអារ៉ាប់ ខណៈទំនិញ២មុខនេះ ត្រូវបានកាត់បន្ថយឬលើកលែងពន្ធ
|
https://business-cambodia.com/articles/cambodia-and-united-arab-emirates-
|
ទំនិញនៅកម្ពុជានឹងកាន់តែមានទីផ្សារធំជាងមុន ខណៈកាលពីពេលថ្មីៗនេះ ក្រសួងពាណិជ្ជកម្មកម្ពុជាទើបតែនឹងចុះកិច្ចព្រមព្រៀងភាពជាដៃគូសេដ្ឋកិច្ចគ្រប់ជ្រុងជ្រោយជាមួយនឹងភាគីអារ៉ាប់រួម។ដោយកិច្ចព្រមព្រៀងនេះនឹងជួយឱ្យការនាំចេញទំនិញរបស់កម្ពុជាកាន់តែភាពល្អប្រសើរ ដោយអាចនឹងទទួលបានការកាត់បន្ថយពន្ធខ្លះពីភាគីអារ៉ាប់រួម។
នៅរសៀល ៨ ខែមិថុនា ឆ្នាំ២០២៣នេះ សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានអញ្ជើញជាអធិបតីភាពដ៏ខ្ពង់ខ្ពស់នៅក្នុងពិធីចុះហត្ថលេខា លើកិច្ចព្រមព្រៀងភាពជាដៃគូសេដ្ឋកិច្ចគ្រប់ជ្រុងជ្រោយរវាងកម្ពុជា និងអេមីរ៉ាតអារ៉ាប់រួម។ដោយកិច្ចព្រមព្រៀងនេះបានចុះហត្ថលេខាដោយ ឯកឧត្តម ប៉ាន សូរស័ក្តិ រដ្ឋមន្រ្តីក្រសួងពាណិជ្ជកម្មកម្ពុជា និងឯកឧត្តមបណ្ឌិត ថានី ប៊ីន អាម៉េត អាល់ ហ្សេយូឌី (Thani bin Ahmed Al Zeyoudi) រដ្ឋមន្រ្តីពាណិជ្ជកម្មអន្តរជាតិអេមីរ៉ាតអារ៉ាប់រួម ដែលធ្វើឡើងនៅវិមានសន្តិភាព។
ហើយតាមរយៈកិច្ចព្រមព្រៀងភាពជាដៃគូសេដ្ឋកិច្ចគ្រប់ជ្រុងជ្រោយរវាងកម្ពុជា និងអេមីរ៉ាតអារ៉ាប់រួម នឹងក្លាយជាកម្លាំងចលករជំរុញទំនាក់ទំនងកិច្ចសហប្រតិបត្តិការទូលំទូលាយរវាងប្រទេសទាំងពីរ ដែលនឹងជំរុញកំណើនសេដ្ឋកិច្ចជាតិ និងការអភិវឌ្ឍប្រកបដោយចីរភាព និងបរិយាប័ន្ន។ តាមរយៈកិច្ចព្រមព្រៀងនេះ កម្ពុជានឹងមានលទ្ធភាពក្នុងការធ្វើពិពិធកម្មទីផ្សារសម្រាប់ការនាំចេញទៅកាន់ប្រទេសអារ៉ាប់រួម និងអាចឈានទៅចាប់យកឱកាសទីផ្សារអារ៉ាប់ដ៏ទៃទៀតក្នុងតំបន់បជ្ឈឹមបូព៌ា និងអាហ្រ្វិកខាងជើងដែលជាតំបន់ស្ថិតនៅក្បែរនោះ។
ដោយក្នុងនោះ ទំនិញមួយចំនួនរបស់កម្ពុជាដែលមានដូចជា សម្លៀកបំពាក់ស្បែកជើង នឹងត្រូវកាត់បន្ថយពន្ធ ឬត្រូវលើកលែងពន្ធ ពីភាគីអារ៉ាប់រួមផងដែរ។ ទន្ទឹមគ្នានេះ កម្ពុជាអាចពិចារណាក្នុងការនាំចូលនូវមុខទំនិញអទិភាពដែលមានគុណភាពខ្ពស់ និងតម្លៃប្រកួតប្រជែងដើម្បីបំពេញតម្រូវការក្នុងស្រុក ដូចជាប្រេងរំអិល ជ័រកៅស៊ូក្រាលថ្នល់ និងចំណីសត្វ។ លើសពីនេះទៅទៀតកម្ពុជា ក៏អាចទាក់ទាញក្រុមហ៊ុនវិនិយោគរបស់អេមីរ៉ាតអារ៉ាប់រួម និងច្បាមយកកំណើនភ្ញៀវទេសចរពីប្រទេសនេះបានផងដែរ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T10:35:28.875Z",
"category": "ចាប់ផ្តើមអាជីវកម្ម",
"views": 267,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
លឿនៗ! អ្នកដែលទិញផ្ទះឬខុនដូត្រូវគេរឹបអូសសូមទាក់ទងទៅ ន.អ.ប ជាបន្ទាន់ដើម្បីសម្របសម្រួលជាម្ចាស់គម្រោង
|
https://business-cambodia.com/articles/real-estate-and-mortgage-business-regulator
|
យោងតាមការណែនាំពីសម្ដេចតេជោ ហ៊ុន សែន នាយករដ្ឋមន្ដ្រី នៃព្រះរាជាណាចក្រកម្ពុជា មុននេះបន្ដិច និយ័តករអាជីវកម្មអចលនវត្ថុ និងបញ្ចាំ (ន.អ.ប) បានចេញសេចក្ដីជូនដំណឹងដល់អតិថិជនដែលបានទិញលំនៅដ្ឋាន ឬអគារសហកម្មសិទ្ធ (ខុនដូ) ពីគម្រោងអភិវឌ្ឍអចលនវត្ថុ ហើយត្រូវបានម្ចាស់គម្រោងអភិវឌ្ឍអចលនទ្រព្យធ្វើការរឹបអូសយកវិញនូវលំនៅឋាន ឬខុនដូ ដោយសារមានបញ្ហាខកខានក្នុងការបង់ប្រាក់ សូមជូនដំណឹងមកនិយ័តករអាជីវកម្មអចលនវត្ថុ ជាបន្ទាន់ ដើម្បីធ្វើការសម្របសម្រួលជាមួយម្ចាស់គម្រោង។
ដោយក្នុងនោះអ្នកដែលមានបញ្ហាលើការរឹបអូសលំនៅឋាន ឬខុនដូ ខាងលើនេះអាចធ្វើទំនាក់ទំនងមកកាន់និយ័ករអាជីវកម្មអចលនវត្ថុ និងបញ្ចាំ តាមរយៈទូរស័ព្ទ ឬតាមតេលេក្រាម៖ ០១២ ៣៩៣ ៧២៧ / ០៩៩ ៩៨០ ៤៩៩ / ០៦៩ ៥១៧ ១៨៦ ឬអញ្ជើញមកដោយផ្ទាល់នៅអគារអាជ្ញាធរសេវាហិរញ្ញវត្ថុមិនមែនធនាគារ ដែលមានអាស័យដ្ឋាននៅអគារ ១៦៨F ជាន់ទី៧ ផ្លូវលេខ៥៩៨ សង្កាត់ច្រាំងចំរេះ១ ខណ្ឌឫស្សីកែវ រាជធានីភ្នំពេញ។
សូមជម្រាបថា នាព្រឹកថ្ងៃទី៩ ខែមិថុនា ឆ្នាំ២០២៣ នៅក្នុងពិធីជួបសំណេះសំណាលជាមួយកម្មករ កម្មការនី រោងចក្រក្នុងស្រុកកំពង់ត្រឡាច និងស្រុកសាមគ្គីមានជ័យ ខេត្តកំពង់ឆ្នាំង សម្ដេចតេជោ ហ៊ុន សែន បានស្នើដល់ម្ចាស់បុរីទាំងអស់ឲ្យបញ្ឈប់ការរឹបអូសផ្ទះពីអតិថិជន ដែលមានការបង់ប្រាក់យឺតយ៉ាវ និងបានណែនាំឲ្យក្រសួងសេដ្ឋកិច្ច និងហិរញ្ញវត្ថុ និងសមាគមអ្នកអភិវឌ្ឍន៍លំនៅឋានកម្ពុជាសហការគ្នាដោះស្រាយបញ្ហានេះផងដែរ។
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T10:22:53.031Z",
"category": "អចលនទ្រព្យ",
"views": 658,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"tiny",
"noisy"
]
}
|
ក្ដៅៗ! ស្ដេចបាល់ទាត់ រ៉ូណាល់ដូ ប្រាប់ច្បាស់ៗថានឹងបង្កើតក្លឹបបាល់ទាត់ខ្លួនឯង៣ឆ្នាំទៀតនិងថ្លែងបែបនេះ
|
https://business-cambodia.com/articles/cristiano-ronaldo-and-future-footballcub
|
ស្តេចបាល់ទាត់នៃប្រទេសព័រទុយហ្គាល់ Cristiano Ronaldo បានបង្ហើបឱ្យដឹងកាលពីថ្ងៃទី០៨ ខែមិថុនា ម្សិលមិញនេះថា ខ្លួនអាចនឹងបង្កើតក្លឹបបាល់ទាត់ខ្លួនឯង១ នៅពេលដែលកលោកចូលនិវត្តន៍ កំឡុងរយៈ២ទៅ៣ឆ្នាំខាងមុខទៀត។ នេះបើយោងតាមការចុះផ្សាយពីប្រភព ESPN។
ថ្លែងក្នុងបទសម្ភាសន៍នាកម្មវិធីសម្ពោធយីហោទឹកសុទ្ធថ្មីរបស់ខ្លួន នាទីក្រុង Madrid កីឡាករវ័យ៣៨ឆ្នាំរូបនេះបានលើកឡើងយ៉ាងដូច្នេះថា “ខ្ញុំពិតជាមិនបដិសេធអំពីគំនិតដែលថាខ្ញុំនឹងបង្កើតក្លឹបបាល់ទាត់ខ្លួនឯងនោះទេ ហើយវាក៏ជាអ្វីដែលខ្ញុំបានគិតទុកកាលពីប៉ុន្មានឆ្នាំមុនដែរ” ខ្លាចាស់ប្រយុទ្ធលើសមរភូមិវាលស្មៅ បានបន្តទៀតថា “ខ្ញុំចង់ធ្វើជាម្ចាស់ក្លឹបនៅពេលដែលខ្ញុំចូលនិវត្តន៍ ហើយប្រហែលជា២ទៅ៣ឆ្នាំទៀត”។
គួរជម្រាបផងដែរថានាពេលបច្ចុប្បន្ននេះមហាសេដ្ឋីបាល់ទាត់ Cristiano Ronaldo កំពុងជាប់កុងត្រាជាមួយនឹងក្លឹបបាល់ទាត់ Al-Nassr របស់អារ៉ាប់ ខណៈដែលក្លឹបមួយនេះ ហ៊ានចំណាយប្រាក់ខែឱ្យ Ronaldo ជាង ២០០លានអឺរ៉ូ (ស្មើនឹងជាង ២១៣លានដុល្លារ) ក្នុងមួយឆ្នាំ។ ហើយក្លឹបនេះ គឺជាក្លឹបបាល់ទាត់ដ៏ធំបំផុតមួយក្នុងចំណោមក្លឹបធំៗផ្សេងទៀតប្រចាំអារ៉ាប់ ដោយជាប់ឈ្មោះជាក្លឹបដែលទទួលបានជ័យជម្នះច្រើនជាងគេនៅក្នុងប្រទេសអារ៉ាប៊ីសាអូឌីត៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T10:16:27.554Z",
"category": "ភាពជាអ្នកដឹកនាំ",
"views": 858,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
សាលា ហ៊ែរ៉ុដស៍ អន្តរជាតិ បើកសម្ពោធសាខាថ្មី នៅរាជធានីភ្នំពេញ
|
https://business-cambodia.com/articles/harrods-launching-new-branch
|
(ភ្នំពេញ)៖ សាខាទី៦ របស់សាលា ហ៊ែរ៉ុដស៍ អន្តរជាតិ ត្រូវបានបើកសម្ពោធក្រោមអធិបតីភាពដ៏ខ្ពង់ខ្ពស់របស់លោកជំទាវបណ្ឌិត សឿង រដ្ឋចាវី រដ្ឋលេខាធិការក្រសួងការបរទេស និងកិច្ចសហប្រតិបត្តិការអន្តរជាតិ។ ការបើកសម្ពោធសាខាថ្មីនេះបានឆ្លុះបញ្ចាំងឱ្យឃើញនូវ សមិទ្ធិផលដ៏ធំធេងសម្រាប់សាលា ហ៊ែរ៉ុដស៍ អន្តរជាតិ ដែលបានផ្តល់ការអប់រំបែបកម្មវិធីអន្តរជាតិនិង២ភាសា ដល់សិស្សានុសិស្សជិតមួយទសវត្ស។
លោកជំទាវបណ្ឌិត សឿង រដ្ឋចាវី បានកាត់ខ្សែបូបើកសម្ពោធសាខាដ៏ថ្មីស្រឡាងនេះ ដែលនឹងចាប់ទទួលសិស្សានុសិស្សថ្មី ឱ្យចូលរៀនក្នុងកម្មវិធីអន្តរជាតិ និង២ភាសា ចាប់ពីមត្តេយ្យកម្រិតខ្ពស់ (Year1) រហូតដល់ថ្នាក់ទី២ (Year3)។ លោកជំទាវបណ្ឌិតរដ្ឋលេខាធិការបានមានប្រសាសន៍ក្នុងពិធីសម្ពោធថា៖ កិច្ចខិតខំប្រឹងប្រែងរបស់ សាលា ហ៊ែរ៉ុដស៍ អន្តរជាតិ ក្នុងការផ្តល់ជូននូវការអប់រំជាតិនិងអន្តរជាតិប្រកបដោយ គុណភាពខ្ពស់បំផុត មានសារៈសំខាន់ និងបានចូលរួមចំណែកក្នុងការអភិវឌ្ឍធនធានមនុស្សនៅកម្ពុជា ជាពិសេសក្នុងការរីកកចម្រើនលូតលាស់របស់កុមារដែលមានទេពកោសល្យ និងភាពឆ្លាតវៃ។
សាលា ហ៊ែរ៉ុដស៍ អន្តរជាតិ បានក្លាយជាសមាជិករបស់មូលិធិសាលារៀនសកល GSF ដែលមានវត្តមាននៅលើ១០ប្រទេស ៣៥សាលា ផ្តល់នូវការអប់រំដល់សិស្សានុសិស្សជាង៣១,៥០០នាក់។ សាខាថ្មីនេះនឹងបន្តគន្លងនៃការផ្តល់នូវការអប់រំបែបសតវត្សទី២១ របស់មូលិធិ GSF តាមរយៈការផ្តល់ជូននូវហេដ្ឋារចនាសម្ព័ន្ធដ៏ទំនើបនៃបរិយាកាសអប់រំបែបឌីជីថល។
សាខាទី៦នេះ ចាត់ទុកជាសាខាសាលារៀនគំរូរបស់មូលិធិ GSF នៅកម្ពុជា តាមរយៈការនាំមកជូននូវ កម្មវិធីសិក្សាអន្តរជាតិសម្រាប់កម្រិតបឋមសិក្សាប្រកបដោយគុណភាពខ្ពស់ដល់សិស្សានុសិស្ស ក្នុងការពង្រឹងចំណេះដឹង ក្នុងកម្មវិធីសិក្សា និងថ្នាក់បំប៉នបន្ថែម រួមមានសកម្មភាព សិល្បៈ កីឡា តូរ្យតន្ត្រី និងភាសា។ លោក Atul Temurnikar ប្រធាន និងសហស្ថាបនិករបស់មូលិធិ GSF បានលើកឡើងថា សាលា ហ៊ែរ៉ុដស៍ អន្តរជាតិ បានបោះជំហានទៅមុខដ៏ធំក្នុងទិសដៅដ៏ត្រឹមត្រូវ។ លោក Atul Temurnikar បានបន្តទៀតថា សាខាទី៦នេះ បានក្លាយជាសាខាបន្ថែមមួយទៀតរបស់មូលិធិ GSF។ កាលពី៩ឆ្នាំមុន សាលា ហ៊ែរ៉ុដស៍ អន្តរជាតិ បានបង្ហាញឱ្យឃើញនូវការប្តេជ្ញាចិត្តយ៉ាងជ្រៀលជ្រៅមួយក្នុងបុព្វហេតុផ្តល់ការអប់រំប្រកបដោយគុណភាព ដ៏ខ្ពស់បំផុតដល់សិស្សានុសិស្សជំនាន់ក្រោយ។ សាខាថ្មីនេះនឹងបន្តគន្លងនៃការអប់រំនេះ។ គោលដៅរបស់យើង គឺផ្តល់ជូននូវការអប់រំប្រកបដោយគុណភាពល្អឥតខ្ចោះ ដើម្បីឱ្យសិស្សានុសិស្សត្រៀមខ្លួនរួចជាស្រេច ក្នុងការបន្តការសិក្សាជុំវិញពិភពលោក។
សាលា ហ៊ែរ៉ុដស៍ អន្តរជាតិ សាខាទី៦ បើកទទួលសិស្សានុសិស្សឱ្យចូលរៀនចាប់ពីមត្តេយ្យកម្រិតខ្ពស់ (Year1) រហូតដល់ថ្នាក់ទី២ (Year3) ក្នុងកម្មវិធីសិក្សា IPC និងកម្មវិធីសិក្សា២ភាសា។ សាខាទី៦នេះផ្តល់ជូននូវបរិក្ខារទំនើបៗរួមទាំង ថ្នាក់រៀនទំនើបនិងធំទូលាយ សាលពិសោធន៍ បណ្ណាល័យ និងបរិក្ខារកីឡាជាច្រើនទៀត។ លោកស្រី Louisa Condorelli នាយិកាសាលា ហ៊ែរ៉ុដស៍ អន្តរជាតិ បានថ្លែងថា "យើងផ្តោតសំខាន់លើការ ផ្តល់ជូនដល់សិស្សានុសិស្សគ្រប់រូបនូវមូលដ្ឋានគ្រឹះអប់រំដ៏រឹងមាំ ដែលឆ្លុះបញ្ចាំងនូវឧត្តមភាពអប់រំនាពេលបច្ចុប្បន្ន ក្នុងគោលបំណងឱ្យពួកគាត់ក្លាយពលរដ្ឋសកលនាពេលអនាគត"។ លោកស្រី Louisa បានបន្តទៀតថា នាងខ្ញុំជឿជាក់ថាគ្រូបង្រៀនប្រកបដោយបទពិសោធន៍ខ្ពស់របស់យើងផ្តល់ជូនសិស្សានុសិស្សគ្រប់រូបនូវការអប់រំដ៏ល្អបំផុតដែលអាចឱ្យពួកគាត់សម្រេចនូវគោលដៅ និងរកឱ្យឃើញសក្តានុពលរបស់ខ្លួន។
អំពី មូលិធិសាលារៀនសកល GSF មូលិធិសាលារៀនសកល GSF ជាស្ថាប័នមិនស្វែងរកប្រាក់ចំណេញ មានទីតាំងនៅប្រទេសសិង្ហបុរី ដែលវិនិយោគលើវឌ្ឍនៈភាពនៃការអប់រំ មានបណ្តាញសាលារៀនចំនួន៣៥ នៅតាមបណ្តាប្រទេសចំនួន១១ រួមមាន ជប៉ុន កូរ៉េខាងត្បូង សិង្ហបុរី កម្ពុជា សហភាពអារ៉ាប់រួម និងម៉ាឡេស៊ី និងមានសិស្សានុសិស្សចំនួន ៣២,០០០ នាក់ មកពី ៧០ជាតិសាសន៍ ជាមួយនឹងការទទួលបានពានរង្វាន់ឧត្តមភាពអប់រំអន្តរជាតិជាង ៤៥០ ពីស្ថាប័ន ត្រួតពិនិត្យគុណភាពជាតិ។ បន្ថែមពីកម្មវិធីសិក្សា IB និង Cambridge IGCSE សាលារៀនដែលជាសមាជិករបស់ GSF ក៏ផ្តល់ជូននូវកម្មវិធីសិក្សាអាមេរិកាំង IPC កម្មវិធីសិក្សាពីរភាសា កម្មវិធី CBSE និងកម្មវិធី ICSE ។ អំពី សាលា ហ៊ែរ៉ុដស៍ អន្តរជាតិសាលា ហ៊ែរ៉ុដស៍ អន្តរជាតិ គឺជាគ្រឹះស្ថានសិក្សាដែលរីកចម្រើនលូតលាស់លឿនបំផុតរបស់ GSF ។
សាលាបានដំណើរការសាខាចំនួន ៥ នៅក្នុងប្រទេសកម្ពុជាចាប់តាំងពីឆ្នាំ២០១៤ ដោយមានសាខាចំនួន២ បន្ថែមទៀតនឹងត្រូវបានបង្កើតនៅក្នុងគ្រួសារ HARRODS នៅក្នុងឆ្នាំនេះ។ សិស្សានុសិស្សរបស់ HARRODS ទទួលបានការអប់រំច្រើនមុខវិជ្ជា ជាមួយនឹងកម្មវិធីថ្នាក់ឧត្តមសិក្សាដែលបានកំណត់យ៉ាងច្បាស់លាស់ ដែលរួមមាន កម្រិតសិក្សា Cambridge Advanced 'A-Level' និងកម្មវិធីអប់រំមធ្យមសិក្សាថ្នាក់ជាតិ។ នេះជាការផ្តល់ឱ្យសិស្សានុសិស្សនូវវិថីឆ្ពោះទៅកាន់ការអប់រំនៅសកលវិទ្យាល័យដ៏ល្អ។ កម្មវិធី C.A.R.E ដ៏ល្បីល្បាញរបស់ Harrods ទទួលបានការកោតសរសើរចំពោះការបំផុសគំនិតរបស់ខ្លួនពីការអនុវត្តល្អបំផុតក្នុងការអភិវឌ្ឍសម្រាប់សិស្សនៅជុំវិញពិភពលោក។ កម្មវិធីសិក្សាទាំងនេះអនុញ្ញាតឱ្យគ្រូបង្រៀន និងគណៈគ្រប់គ្រងផ្តល់ការគាំទ្រផ្នែកសិក្សា និងការគាំទ្រផ្នែកផ្លូវអារម្មណ៍ដល់សិស្ស ដែលជួយរៀបចំការសិក្សារបស់ពួកគាត់ឱ្យទទួលបានលទ្ធផលសិក្សាដ៏គាប់ប្រសើរ៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T10:01:19.743Z",
"category": "PR",
"views": 585,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
ក្លាយជាសេដ្ឋីដំបូងគេក្នុងគ្រួសារ សេដ្ឋីវ័យ៣៩ឆ្នាំបដិសេធដាច់ខាតមិនចាយលុយលើរបស់៤នេះ
|
https://business-cambodia.com/articles/five-thing-millionaire-refuse-to-spend-on
|
លោក Jonathan Sanchez គឺមនុស្សដំបូងក្នុងគ្រួសារដែលក្លាយជាសេដ្ឋី ហើយការក្លាយខ្លួនជាសេដ្ឋីនេះទម្លាប់សន្សំសំចៃក៏ជាកត្តារួមផ្សំដែលអាចធ្វើឲ្យលោកកសាងទ្រព្យខ្ទង់លានដុល្លារផងដែរ។ សេដ្ឋីវ័យ៣៩ឆ្នាំរូបនេះថាការរស់នៅសន្សំសំចៃមិនមែនមានន័យថាយើងត្រូវចាយតិចនិងទិញរបស់ថោកៗនោះទេ តែយើងត្រូវផ្ដោតលើការមិនខ្ជះខ្ជាយ។
ខាងក្រោមនេះគឺជារបស់ទាំង៤ដែលលោក Jonathan Sanchez បដិសេធមិនចំណាយលុយនិងពេលវេលាទៅលើដាច់ខាត៖
១. មិនទិញឡានថ្មី
ត្រង់នេះលោកថាតម្លៃឡាននឹងធ្លាក់ថ្លៃប្រមាណ៦០% ពេលយើងទិញមកប្រើប្រាស់ក្នុងរយៈពេល៥ឆ្នាំដំបូងដូច្នេះហើយលោកសម្រេចថាមិនចំណាយលុយទិញឡានថ្មីឡើយព្រោះតម្លៃរបស់វាធ្លាក់ថ្លៃយ៉ាងឆាប់រហ័ស។ មិនតែប៉ុណ្ណោះឡានគឺជាបំណុលព្រោះយើងត្រូវចំណាយលុយច្រើនលើវាដូចជាជួសជុល ទិញធានារ៉ាបរងនិងសាំងជាដើម។
២. មិនទិញសម្លៀកបំពាក់ថ្លៃៗ
លោកថាកុំមើលរំលងការចំណាយទៅលើសម្លៀកបំពាក់ឲ្យសោះព្រោះវាធ្វើឲ្យអ្នកចំណាយលុយអស់ច្រើន។ លោកចូលចិត្តស្លៀកពាក់សាមញ្ញធម្មតា ហើយពេលត្រូវចូលរួមកម្មវិធីផ្លូវការផ្សេងៗលោកស្លៀកពាក់តែអាវធំនិងក្រវ៉ាត់កជាការស្រេច។ លោកតែងតែបង្រៀនកូនៗឲ្យចេះប្រើប្រាស់របស់បានយូររហូតទាល់តែប្រើលែងកើត។
៣. មិនទិញអាហារលើសពីតម្រូវការ
យើងតែងតែនិយាយថាត្រូវតែចំណាយលើរបស់ចាំបាច់បើមិនចង់ជួបបញ្ហាលុយ ប៉ុន្ដែពេលខ្លះមនុស្សមួយចំនួនចំណាយលើតម្រូវការចាំបាច់ច្រើនពេកដែលធ្វើឲ្យពួកគាត់ចាយលុយអស់ច្រើន។ សម្រាប់លោក Jonathan Sanchez គឺលោកតែងតែយកចិត្តទុកដាក់លើការចំណាយលើអាហារដោយទិញសមល្មមមិនច្រើនហួសហេតុពេក ហើយលោកតែងតែគិតសន្សំសំចៃម្ហូបសម្រាប់ថ្ងៃបន្ទាប់បើអាចរក្សាទុកបាន។
៤. មិនទិញរបស់ដែលមានគុណភាពអន់
ត្រង់នេះលោកថាការសន្សំសំចៃមិនមែនមានន័យថាទាល់តែយើងទិញរបស់ថោកៗនោះទេ។ ពេលលោកត្រូវទិញអ្វីមួយដូចជាពូក សាឡុងឬទូរទឹកកក លោកតែងតែស្រាវជ្រាវក៏ដូចជាជ្រេមើលតម្លៃគុណភាពនិងមើលពីការreview ទៅលើផលិតផលទាំងនោះមុននឹងសម្រេចចិត្តទិញមកប្រើ។ លោកថាទិញរបស់ដែលមានគុណភាព ប្រើប្រាស់បានយូរល្អជាងទិញរបស់ថោកគុណភាពអន់ឆាប់ខូចដែលធ្វើឲ្យយើងចំណាយលុយច្រើន។
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T09:57:15.674Z",
"category": "ហិរញ្ញវត្ថុ",
"views": 12101,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ស្ត្រីជំនួញឆ្នើមសិង្ហបុរី ប្រាប់ស្នៀត៣ ជួយឱ្យមនុស្សស្រីរកស៊ីកាន់តែខ្លាំង ធានាជោគជ័យខ្ពស់បំផុត
|
https://business-cambodia.com/articles/gillian-tee-ceo-homage
|
Gillian Tee គឺជានាយកប្រតិបត្តិ និងជាសហស្ថាបនិកនៃ Homage ដែលជាក្រុមហ៊ុនផ្ដោតលើការថែទាំដល់គេហដ្ឋាន ដែលផ្តល់សេវាកម្មជាច្រើនដល់មនុស្សចាស់ រួមទាំងការថែទាំផ្ទាល់ខ្លួន ការមើលថែទាំ និងការថែទាំវេជ្ជសាស្រ្ត មានមូលដ្ឋាននៅប្រទេសសិង្ហបុរី។ ឆ្នាំ២០១៧ ក្រុមហ៊ុនបានប្រមូលទុនពីអ្នកវិនិយោគបាន ៤៥លានដុល្លារ ហើយឥឡូវនេះ អាជីវកម្មនាងកំពុងប្រតិបត្តិការនៅក្នុងប្រទេសសិង្ហបុរី ម៉ាឡេស៊ី និងអូស្ត្រាលី។ គិតត្រឹមឆ្នាំ ២០២២ ក្រុមហ៊ុននាងមានតម្លៃខ្លួនខ្ទង់ ១០០លានដុល្លារ។
នាងជាអតីតនិស្សិតបញ្ចប់ការសិក្សានៅសាកលវិទ្យាល័យ Stanford និងសាលា Harvard Business School ផងដែរ។ ប្រឡូកក្នុងសង្គមការងារ និងមុខជំនួញ នាងធ្លាប់មានបទពិសោធន៍ជាង១៥ ឆ្នាំនៅក្នុងឧស្សាហកម្មបច្ចេកវិទ្យា នាងធ្លាប់ជាសហស្ថាបនិក CodeUpStart ដែលជាក្រុមហ៊ុនអភិវឌ្ឍន៍កម្មវិធីដែលត្រូវបានទិញដោយ AppDirect ក្នុងឆ្នាំ ២០១២ ក្នុងតម្លៃ ២៥លានដុល្លារ។
ក្រោយមក Tee បានបង្កើត Homage ក្នុងឆ្នាំ ២០១៦ បន្ទាប់ពីម្តាយរបស់នាងត្រូវបានគេធ្វើរោគវិនិច្ឆ័យថាមានជំងឺមហារីក។ នាងមានការខកចិត្តចំពោះកង្វះជម្រើសការថែទាំអ្នកជំងឺតាមផ្ទះ ប្រកបដោយគុណភាពដែលមាននៅក្នុងប្រទេសសិង្ហបុរី ទើបក្រោយមក នាងបានសម្រេចចិត្តបង្កើតក្រុមហ៊ុនដែលផ្តល់ការថែទាំកាន់តែប្រសើរដល់មនុស្សចាស់ និងគ្រួសាររបស់ពួកគេ។
Homage បានរីកចម្រើនយ៉ាងឆាប់រហ័សចាប់តាំងពីការចាប់ផ្តើមរបស់ខ្លួន។ ឥឡូវនេះក្រុមហ៊ុនមានអ្នកថែទាំជាង ៦០០០នាក់នៅលើវេទិការបស់ខ្លួន និងបម្រើអតិថិជនជាង ១០០០០ នាក់ ហើយអាជីវកម្មនាងត្រូវបានទទួលស្គាល់ដោយការបោះពុម្ពផ្សាយក្នុងទស្សនាវដ្ដីល្បីឈ្មោះដូចជា Forbes Asia និង The Straits Times ផងដែរ។
ឆ្លងកាត់បទពិសោធន៍ដឹកនាំជំនួញរយលានដុល្លារ Gillian Tee បានបង្ហាញនូវស្នៀតជំនួញ ដែលជួយឱ្យមនុស្សស្រីរកស៊ីកាន់តែខ្លាំង ធានាជោគជ័យខ្ពស់បំផុតរួមមាន៖
១. ចាប់ផ្ដើមជំនួញ ដោយសម្លឹងឱ្យឃើញបញ្ហាធំ ដែលអ្នកងុបងល់ក្នុងការជួយដោះស្រាយខ្លាំងបំផុត
២. បង្កើតក្រុមជំនាញឯកទេសខ្ពស់ ដែលជួយបំពេញនូវចំណុចខ្វះខាតរបស់អ្នក
៣. អត់ធ្មត់ តស៊ូ កុំបោះបង់ពេលដែលអាជីវកម្មជួបបញ្ហានៅពាក់កណ្ដាលផ្លូវ
៤. សម្រេចចិត្តគ្រប់ជំហាន ត្រូវចេះប្រមូលព័ត៌មានឱ្យគ្រប់ជ្រុងជ្រោយ ទើបសម្រេចចិត្តមិនសូវខុស
៥. ត្រៀមខ្លួនបត់បែន ប្រឈមនឹងការផ្លាស់ប្ដូរគ្រប់វិនាទី
៦. រកស៊ីអ្វីត្រូវស្គាល់ឱ្យច្បាស់ពីទីផ្សារ ដែលអ្នកកំពុងរកស៊ីនោះ
៧. គិតវិជ្ជមាន ហើយបើមានបញ្ហា ១០០ អ្នកត្រូវស្វែងរកចំណុចល្អៗឱ្យបាន ១០០ដូចគ្នា
៨. រកស៊ីត្រូវប្រើគំនិតច្នៃប្រឌិតឱ្យបានខ្ពស់បំផុត៕
អត្ថបទដោយ៖ ឡុង វឌ្ឍនៈ
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T09:28:32.374Z",
"category": "ភាពជាអ្នកដឹកនាំ",
"views": 1483,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
អេសស៊ីជី (SCG) រៀបចំការប្រកួតវិញ្ញាសាផ្នែកបេតុងថ្នាក់ជាតិវគ្គផ្ដាច់ព្រាត់
|
https://business-cambodia.com/articles/scg-hosts-national-concrete-competition-final
|
អេសស៊ីជី (SCG) បានរៀបចំវគ្គផ្ដាច់ព្រាត់ការប្រកួតវិញ្ញាសាបេតុងថ្នាក់ជាតិ កាលពីថ្ងៃទី ០៨ ខែមិថុនា នៅឯមជ្ឈមណ្ឌលបណ្តុះបណ្ដាលអ្នកជំនាញអេសស៊ីជី (SCG Techpert Center)ដែលក្នុងនោះសិស្សនិស្សិតមកពីសាកលវិទ្យាល័យ និងវិទ្យាស្ថានបណ្ដុះបណ្ដាលវិជ្ជាជីវៈចំនួន ៦ បានមកចូលរួមប្រកួត។
ការប្រកួតវគ្គផ្ដាច់ព្រាត់នេះ ធ្វើឡើងក្រោយពេលដែលសិស្សនិស្សិតរាប់រយនាក់ ត្រូវបានជ្រើសរើសឲ្យចូលរួមវគ្គបណ្ដុះបណ្ដាលលើវិញ្ញាសាផ្នែកបេតុង ហើយឆ្លងកាត់ការធ្វើតេស្តដោយផ្ទាល់មាត់ និងតេស្តសរសេរ ការចុះទស្សនកិច្ចសិក្សានៅតាមបណ្ដារោងចក្របេតុង អេសស៊ីជី ខនគ្រីត និងឆ្លងកាត់វគ្គអនុវត្តផ្ទាល់ផងដែរ ។
លោក ធីរ៉ាក់ឆេត វិផាសា ជានាយកគ្រប់គ្រងរបស់ក្រុមហ៊ុនបេតុង អេសស៊ីជី (SCG) មានប្រសាសន៍ថា៖ “អេសស៊ីជីតែងតែព្យាយាមស្វែងរកវិធីសាស្ត្រប្រកបដោយភាពច្នៃប្រឌិត ដើម្បីជួយអភិវឌ្ឍធនធានមនុស្សនៅកម្ពុជានៅក្នុងវិស័យសំណង់ ដែលក្នុងនោះរាប់បញ្ចូលទាំងជំនាញផ្នែកបេតុង ។ យើងសង្ឃឹមថា យុវជនឆ្នើមទាំងអស់នេះ នឹងក្លាយជាធនធានមនុស្សយ៉ាងសំខាន់នៅក្នុងវិស័យសំណង់នៅកម្ពុជានាពេលអនាគត តាមរយៈស្នាដៃប្រកបដោយគុណភាព និងជំនាញរបស់ខ្លួន គួបផ្សំជាមួយនឹងសម្ភារៈសំណង់ដែលមានគុណភាព ដូចជា សម្ភារៈសំណង់មកពី អេសស៊ីជី ជាដើម” ។
យោងតាមក្រុមហ៊ុនអេសស៊ីជី បានឲ្យដឹងថា សាកលវិទ្យាល័យ និងវិទ្យាស្ថានបណ្ដុះបណ្ដាលវិជ្ជាជីវៈទាំង ៦ ដែលចូលរួមប្រកួតនោះ រួមមាន សាកលវិទ្យាល័យបញ្ញាសាស្ត្រកម្ពុជា (PUC) វិទ្យាស្ថានជាតិពហុបច្ចេកទេសកម្ពុជា (NPIC) វិទ្យាស្ថានអភិវឌ្ឍន៍មុខជំនាញកម្ពុជា-ថៃ (CTSDI) សាកលវិទ្យាល័យន័រតុន វិទ្យាស្ថានបច្ចេកវិទ្យាកម្ពុជា (ITC) និងវិទ្យាស្ថានជាតិបណ្ដុះបណ្ដាលបច្ចេកទេស (NTTI) ។
ក្នុងនោះ ក្នុងមួយសាកលវិទ្យាល័យ ឬមួយវិទ្យាស្ថាន មានសិស្សនិស្សិត ឆ្នាំទី ៣ និងទី ៤ ចំនួន ៦០ នាក់ ត្រូវបានជ្រើសរើសសម្រាប់វគ្គបណ្ដុះបណ្ដាល លើកលែងតែនិស្សិតនៅវិទ្យាស្ថានបច្ចេកវិទ្យាកម្ពុជា (ITC) ដែលមាននិស្សិតចំនួន ២០០ នាក់ត្រូវបានជ្រើសរើស ហើយសិស្សិនិស្សិតទាំងអស់ត្រូវបានជម្រុះតាមរយៈការធ្វើតេស្តសរសេរ។
បន្ទាប់មកសម្រាប់វិទ្យាស្ថាន ឬសាកលវិទ្យាល័យនីមួយៗ សិស្សនិស្សិតមួយក្រុម ៥ នាក់ ត្រូវបានជ្រើសរើសសម្រាប់ចូលរួមវគ្គបន្ទាប់ គឺការចុះទស្សនកិច្ចសិក្សា ដែលក្នុងនោះ អេសស៊ីជី នាំពួកគាត់ទៅចុះទស្សនកិច្ចនៅតាមរោងចក្របេតុង អេសស៊ីជី ខនគ្រីត ដើម្បីឲ្យពួកគាត់បានឃើញ និងស្វែងយល់ពីចង្វាក់ផលិតកម្មបេតុងជាក់ស្ដែង។
នៅក្នុងវគ្គអនុវត្ត សិស្សនិស្សិតមកពីក្រុមនីមួយៗ ត្រូវបានអនុញ្ញាតឲ្យអនុវត្តផ្នែកបេតុងចំនួនពីរលើកនៅ ឯមជ្ឈមណ្ឌលបណ្តុះបណ្ដាលអ្នកជំនាញអេសស៊ីជី (SCG Techpert Center) សម្រាប់ការប្រកួតវគ្គផ្ដាច់ព្រាត់ ក្រុមសិស្សនិស្សិត បានឆ្លងកាត់ការធ្វើតេស្តផ្ទាល់មាត់ ការធ្វើតេស្តសរសេរ និងការធ្វើតេស្តផ្នែកបេតុង ។
សិស្សនិស្សិតចំនួនបីក្រុមត្រូវបានជ្រើសរើសជាអ្នកឈ្នះ ដែលមកពី វិទ្យាស្ថានជាតិបណ្តុះបណ្តាលបច្ចេក ទេស(NTTI) សាកលវិទ្យាល័យន័រតុន និង វិទ្យាស្ថានបច្ចេកវិទ្យាកម្ពុជា (ITC) ហើយពួកគេបានទទួលវិញ្ញាបនបត្រទទួលស្គាល់ពី អេសស៊ីជី ផងដែរ ។
ទន្ទឹមនឹងនេះ ក្រុមជ័យលាភីចំណាត់ថ្នាក់ទីមួយបានទទួលរង្វាន់ជាទឹកប្រាក់ ៤ លានរៀល ជ័យលាភីចំណាត់ថ្នាក់ទីពីរ បានទទួល ៣ លានរៀល និងចំណាត់ថ្នាក់ទី ៣ បានទទួល ២ លានរៀល ។
និស្សិត ហុង សេងហួត តំណាងឲ្យក្រុមជ័យលាភីលេខ១មកពី វិទ្យាស្ថានជាតិបណ្តុះបណ្តាល បច្ចេកទេស(NTTI) បាននិយាយថា៖ “ពួកខ្ញុំមានសេចក្ដីរំភើបរីករាយមែនទែន ដែលបានចូលរួមក្នុងការប្រកួតនេះ ។ និយាយរួម ពួកខ្ញុំបានរៀនសូត្រយល់ដឹងបានច្រើនក្នុងអំឡុងពេលចូលរួមការប្រកួត ហើយយើងសង្ឃឹមថា នឹងយកចំណេះដឹងទាំងនេះទៅប្រើប្រាស់នៅក្នុងជីវិតប្រចាំថ្ងៃ ក៏ដូចជានៅក្នុងអាជីពការងាររបស់យើងនាពេលអនាគតផងដែរ” ។
គួររំលឹកផងដែរថា អេសស៊ីជី គឺជាក្រុមហ៊ុន ដែលមានវត្តមាននៅកម្ពុជាចាប់តាំងពីឆ្នាំ ១៩៩២ មកម្លះ ដោយ ផលិត និងផ្គត់ផ្គង់សម្ភារៈសំណង់ ដែលមានគុណភាពសម្រាប់គម្រោងលំនៅដ្ឋាន និងគម្រោងសំណង់នានារាប់មិនអស់ ក្នុងនោះអេសស៊ីជី បានកសាងកិតិ្តនាមរបស់ខ្លួនតាមរយៈការចូលរួមនៅក្នុងគម្រោងសាងសង់ធំៗជាច្រើននៅក្នុងប្រទេស មានដូចជា ស្ពានអ្នកលឿង ផ្លូវល្បឿនលឿនដំបូងគេរបស់កម្ពុជាពីភ្នំពេញទៅក្រុងព្រះសីហនុ និងអគារខ្ពស់ដំបូងគេ គឺអគារវឌ្ឍនៈថៅវើ ។
គួរបញ្ជាក់ថា ក្រុមហ៊ុន អេសស៊ីជី (SCG) បានរៀបចំកម្មវិធីខាងលើ គឺក្នុងគោលបំណងដើម្បីជួយអភិវឌ្ឍធនធានមនុស្សនៅក្នុងវិស័យសំណង់ ជាពិសេសនោះជំនាញផ្នែកបេតុង ដែលត្រូវបានធ្វើឡើងតាមស្តង់ដារ របស់ក្រុមហ៊ុន ធានានៅគុណភាពខ្ពស់ ជាប់ធនបានយូររាល់ការសាងសង់សំណង់គ្រប់ប្រភេទ ។ ហើយសិស្សនិស្សិតដែលបានចូលរួមទាំងនោះ ក្រោយពីការបញ្ចប់ការសិក្សាជំនាញនិងចំណេះដឹងអនុវត្តជាក់ ស្តែង ពួកគេនឹងក្លាយជាធនធានមួយយ៉ាងសំខាន់ក្នុងវិស័យសំណង់នៅប្រទេសកម្ពុជានាពេលអនាគត ។
អំពីក្រុមហ៊ុន អេសស៊ីជី (SCG)
អេសស៊ីជី (SCG) ជាក្រុមហ៊ុនពហុសាជីវកម្មឈានមុខគេនៅក្នុងតំបន់អាស៊ាន ដោយប្ដេជ្ញាចិត្តក្នុងការធ្វើប្រតិបត្តិការអាជីវកម្មស្របតាមគន្លង ESG (បរិស្ថាន សង្គម អភិបាលកិច្ច) អស់រយៈពេល ១១០ ឆ្នាំមកហើយ ។ វប្បធម៌យូរអង្វែងរបស់ក្រុមហ៊ុនក្នុងការសិក្សាស្វែងយល់ ការសម្របខ្លួន និងការអភិវឌ្ឍន៍នៅក្នុងគ្រប់វិស័យទាំងអស់ បានផ្ដល់លទ្ធភាពឲ្យអេសស៊ីជី អាចឆ្លងកាត់ដោយជោគជ័យនូវរលកវិបត្តិ និងបញ្ហាជាច្រើន ហើយមានការទទួលស្គាល់ថាជាតួអង្គគំរូសម្រាប់អាជីវកម្មផ្សេងទៀតទាំងនៅក្នុងស្រុក និងអន្តរជាតិ។សម្រាប់ព័ត៌មានបន្ថែម សូមចូលទៅកាន់៖ kh.scgbuildingmaterials.com ។
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T09:26:17.151Z",
"category": "ព័ត៌មានថ្មីៗ",
"views": 124,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
កុំយកគំរូតាម! មហាសេដ្ឋីចិន Jack Ma ប្រាប់ពីកំហុសធំបំផុត២ ធ្វើឲ្យលោកស្តាយក្រោយអស់មួយជីវិត
|
https://business-cambodia.com/articles/jack-ma-2-regret-thing
|
លោក Jack Ma ត្រូវបានគេស្គាល់ថាជាមហាសេដ្ឋីមាឌល្អិតចិត្តធំ ជាបុគ្គលមានឥទ្ធិពល និងល្បីល្បាញមួយរូប រួមទាំងទទួលបានភាពជោគជ័យយ៉ាងធំធេងលើអាជីពការងារ និងអាជីវកម្មដែលលោកខំកសាងយ៉ាងសស្រាក់សស្រាំអស់រយៈពេលជាង ២០ឆ្នាំ រហូតបង្កើតបានជាក្រុមហ៊ុនលក់ទំនិញធំបង្អស់មួយរបស់ចិន Alibaba។
យ៉ាងណាមិញបើទោះបីរូបភាពខាងក្រៅលោកមើលទៅហំហានក៏ពិតមែន ប៉ុន្តែលោកបានថ្លែងប្រាប់ទាំងអារម្មណ៍ក្តុកក្តួលនៅក្នុងកម្មវិធីមួយថា អ្នកគ្រប់គ្នាគិតថាលោកជាបុគ្គលដែលជោគជ័យ ប៉ុន្តែនោះមិនមែនទេ ព្រោះថាបុគ្គលដែលជោគជ័យរមែងទទួលបានជោគជ័យទាំងព្រមមិនថាការងារ ជីវិតគ្រួសារនិងរឿងសំខាន់ផ្សេងៗទៀតជាច្រើននៅក្នុងជីវិត។ ចំណែកលោក មិនមែនជាមនុស្សជោគជ័យដូចគ្រប់គ្នាគិតឡើយ ហើយវាបានធ្វើឲ្យលោកមានវិប្បដិសារីយ៍ដល់ថ្ងៃនេះ ព្រោះតែមិនបានបំពេញតួនាទីជាប្តីល្អ និងតួនាទីជាឪពុកល្អសម្រាប់កូនៗ។
Jack Ma បានបន្ថែមថា មួយថ្ងៃៗលោកបានចំណាយពេលជាច្រើនជាមួយការងាររហូតគ្មានពេលផ្តល់ភាពកក់ក្តៅឲ្យគ្រួសារ ដែលធ្វើឲ្យកូននិងប្រពន្ធរបស់លោកមានអារម្មណ៍អាក់អន់ស្រពោនចិត្តជាខ្លាំង រហូតនាងសម្រេចចិត្តនិយាយមកកាន់លោកថា “ជីវិតខ្លីណាស់ មិនគួរចំណាយពេលធ្វើការរហូតភ្លេចគិតពីគ្រួសារបែបនេះនោះឡើយ បងគួរតែចំណាយពេលជាមួយគ្រួសារឱ្យបានច្រើនជាងនេះ”។
ក្រោយពីការស្តាប់សម្តីរបស់ភរិយារួចមក លោកក៏យំហើយបានគិតថាប្រសិនបើលោកអាចត្រឡប់ក្រោយបាន នោះលោកនឹងចំណាយពេលវេលាឲ្យបានច្រើនបំផុតជាមួយគ្រួសារ ជាមួយមនុស្សជាស្រឡាញ់របស់លោកនឹងមិនឲ្យពួកគេមានអារម្មណ៍ថាឯកោដូចជាពេលនេះឡើយ។ លោកក៏បានផ្តាំទៅដល់យុវវ័យជំនាន់ក្រោយផងដែរថា ពេលវេលាមិនដែលចាំអ្នកនោះទេ ហើយអ្នកក៏មិនអាចរស់នៅនឹងធ្វើការងារបានអស់មួយជីវិតដូចគ្នា ហេតុនេះហើយអ្នកគួរតែគិតអំពីកំហុសឆ្គងដែលអ្នកបានធ្វើចំពោះមនុស្សដែលអ្នកស្រឡាញ់នៅជុំវិញខ្លួនឲ្យបានច្រើនជាជាងការងាររបស់អ្នក ដោយផ្តល់ពេវេលាឲ្យបានច្រើនទៅដល់ពួកគេ នោះទើបអ្នកអាចក្លាយជាបុគ្គលដែលជោគជ័យម្នាក់៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T09:23:42.312Z",
"category": "ភាពជាអ្នកដឹកនាំ",
"views": 7557,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ប្លែកភ្នែក! Panasonic Cambodia បានសហការជាមួយសាលា Singapore Cambodia international Academy (SCIA) ប្រកួតប្រជែងផលិតភាពយន្ដជាសាកល
|
https://business-cambodia.com/articles/panasonic-cambodia-
|
សិស្សមកពីសាលា SCIA ទទួល Panasonic Lumix កាមេរ៉ា។
កាលពីពេលថ្មីៗនេះ Panasonic Cambodia បានសម្ពោធកម្មវិធី Kid Witness News (KWN) Global Program ដោយមានការចូលរួមសហការពីសាលា Singapore Cambodia international Academy (SCIA) នៅរាជធានីភ្នំពេញនៃប្រទេសកម្ពុជា។
Kid Witness News (KWN) Global Program គឺជាការប្រកួតប្រជែងផលិតភាពយន្ដជាសាកលដែលរៀបចំឡើងដោយ Panasonic សម្រាប់សិស្សានុសិស្សដែលមានអាយុចន្លោះពី 12 ទៅ 18 ឆ្នាំដោយបែងចែកជា២ក្រុម។ កម្មវិធីនេះបានបង្កើតឱកាសសម្រាប់កុមារដើម្បីបញ្ចេញទស្សនៈផ្ទាល់ខ្លួនរបស់ពួកគេ លើកកម្ពស់ការច្នៃប្រឌិត ការទំនាក់ទំនង និងជំរុញអោយសិស្សធ្វើការងារជាក្រុមតាមរយៈការផលិតភាពយន្ដខ្លី អំពីបញ្ហាបរិស្ថាន និងការអភិវឌ្ឍន៍ប្រកបដោយចីរភាព ហើយត្រូវបានអនុវត្តជាសាកលដើម្បីផ្តល់នូវបទពិសោធន៍ពិសេសមួយក្នុងការផលិតភាពយន្ដខ្លីប្រកបដោយអត្ថន័យ ដោយរួមជាមួយ និងការបង្រៀនដោយលោកគ្រូដែលប្រកបដោយជំនាញនឹងវិជ្ជាជីវៈច្បាស់លាស់ដោយប្រើ Panasonic LUMIX កាមេរ៉ាផងដែរ។
ក្រុមការងារ Panasonic Cambodia ពន្យល់ពីលក្ខណនិងអត្ថប្រយោជន៍នៃការប្រកួត KWN Global Competition ដល់សិស្សសាលា SCIA ។
នាថ្ងៃទី៥ ខែមិថុនា ឆ្នាំ២០២៣ សាលា Singapore Cambodia international Academy (SCIA) បានក្លាយជាសាលាដំបូងគេនៅប្រទេសកម្ពុជា ដែលតំណាងឱ្យកម្មវិធី Kid Witness News (KWN) Global Program ដោយសាលានឹងបញ្ជូនភាពយន្តខ្លីសម្រាប់ក្រុម ថ្នាក់បឋមសិក្សា ដើម្បីទៅប្រកួតជាសកល។ ក្នុងអំឡុងពេលផលិតភាពយន្ត នោះផងដែរសាលាក៏នឹងទទួលបានការជួល Lumix Camera នឹងសម្ភារៈផ្សេងៗ ដោយឥតគិតថ្លៃពីក្រុមហ៊ុន Panasonic ផងដែរ។ ក្រុមហ៊ុន Panasonic បានអញ្ចើញលោកគ្រូដែលមានជំនាញនឹងវិជ្ជាជីវៈច្បាស់លាស់មកបង្រៀនអំពីរបៀបប្រើប្រាស់ឧបករណ៍ និងផ្តល់ការណែនាំអំពីវិធីបង្កើតភាពយន្តខ្លីផងដែរ។ កុមារនឹងដឹកនាំជាក្រុមដោយខ្លួនឯង ក្នុងការផលិតភាពយន្តខ្លីនោះដោយផ្អែកលើប្រធានបទដែលយកចេញពីគោលដៅអភិវឌ្ឍន៍ប្រកបដោយចីរភាពរបស់អង្គការសហប្រជាជាតិ។ (SDG’s)
ការបង្រៀនអំពីកាម៉េរ៉ា និងការផលិតភាពយន្តខ្លី - បណ្តុះបណ្តាលដោយលោកលោកគ្រូ Jerry Thai
នៅក្នុងឱកាសនោះដែរលោក Yasunobu Matsumoto (យ៉ាស៊ូណូប៊ុ ម៉ាសឹម៉ូតុ) អគ្គនាយក ក្រុមហ៊ុន Panasonic ប្រចាំប្រទេសកម្ពុជា បានមានប្រសាសន៍ថា “នេះជាលើកទីមួយហើយដែលប្រទេសម្ពុជាបានចូលរួមក្នុងកម្មវិធី Kid Witness News នេះ។ កុមារនឹងមានឱកាសរៀនអំពីការផលិតភាពយន្តខ្លី និងការប្រើប្រាស់ឧបករណ៍តាមរយៈកម្មវិធីនេះផងដែរ។ ក្រុមហ៊ុន Panasonic ឈរលើគោលការណ៍ផ្តល់អោយកុមារដែលជាសសរទ្រូងនៃប្រទេសជាតិនូវឱកាសដើម្បីបញ្ចេញទស្សនៈផ្ទាល់ខ្លួនរបស់ពួកគេលើបញ្ហាសង្គម និងពិភពលោកតាមរយៈវីដេអូដ៏មានអត្ថន័យមួយ។ Panasonic Cambodia សង្ឈឹមថាសិស្សានុសិស្សនៃសាលា SCIA នឹងនាំយកនូវពានរង្វាន់ KWN 2023 មកកាន់ប្រទេសកម្ពុជាដោយមោទនភាព”។
លោក Yasunobu Matsumoto អគ្គនាយក ក្រុមហ៊ុន Panasonic ប្រចាំប្រទេសកម្ពុជា ថ្លែងសុន្ទរកថាក្នុងកម្មវិធី។
កម្មវិធីនៅតែបើកទទួលពាក្យចូលរួម សម្រាប់ក្រុមសិស្សថ្នាក់មធ្យមសិក្សា (15-18 ឆ្នាំ) បើសាលាមានចំណាប់អារម្មណ៍ចង់ចូលរួមប្រកួតប្រជែង សូមផ្ញើអ៊ីមែលមក chanthida.ngy@kh.panasonic.com មុនថ្ងៃទី 30 ខែមិថុនា ឆ្នាំ 2023។
ការដាក់ស្នើភាពយន្តខ្លីពីប្រទេសនីមួយៗនឹងត្រូវបានវិនិច្ឆ័យយ៉ាងយកចិត្តទុកដាក់ ហើយអ្នកឈ្នះនឹងត្រូវបានប្រកាសក្នុង Global Submit Day នៅថ្ងៃសៅរ៍ ទី 21 ខែតុលា ឆ្នាំ 2023។ ព្រឹត្តិការណ៍នេះនឹងត្រូវបានផ្សាយបន្តផ្ទាល់ពី ទីក្រុងតូក្យូ ដោយមានអ្នកចូលរួមពីសហរដ្ឋអាមេរិក អារ៉ាប់រួម ឥណ្ឌូនេស៊ី ប្រេស៊ីល វៀតណាម និងប្រទេសដទៃទៀត ហើយកុមារមកពីបណ្តាប្រទេសជុំវិញពិភពលោកនឹងចូលរួមក្នុងពេលតែមួយតាមរយៈអ៊ីនធឺណិត ទោះបីជាពួកគេស្ថិតនៅទីតាំងផ្សេងគ្នាក៏ដោយ។ ពួកគេនឹងពិភាក្សាពីបញ្ហាសង្គម និងមើលវីដេអូពីប្រទេសនិមួយៗជាមួយគ្នា។
Kid Witness News (KWN) Global Program បានចាប់ផ្តើមឡើងជាលើកដំបូងនៅសហរដ្ឋអាមេរិកក្នុងឆ្នាំ 1989 កម្មវិធី KWN បានពង្រីកពីសហរដ្ឋអាមេរិកទៅកាន់ពិភពលោកក្នុងកំណត់ត្រាដែលមាន 35 ប្រទេសទូទាំងពិភពលោកចូលរួម។ រហូតមកដល់ពេលនេះ សិស្ស និងគ្រូចំនួន 185,000 នាក់បានចូលរួមក្នុងកម្មវិធីដែលផលិតភាពយន្តខ្លីបានសរុបចំនួន 10,000។
អំពី Panasonic Cambodia
Panasonic Cambodia បង្កើតឡើងនៅក្នុងឆ្នាំ 2010 គឺជាការិយាល័យតំណាងផ្លូវការរបស់ Panasonic នៅសិង្ហបុរីដែលទទួលខុសត្រូវក្នុងការលក់ផលិតផល / លក់គ្រឿងបន្លាស់ ផ្សព្វផ្សាយទីផ្សារ និងចែកចាយផលិតផល Panasonic ទាំងផ្នែក B2B និង B2C ។ Panasonic កម្ពុជា មានតួនាទីយ៉ាងសកម្មក្នុងការផ្តល់នូវបរិយាកាសរស់នៅកាន់តែប្រសើរដល់សង្គម និងសហគមន៍។
សម្រាប់ព័ត៌មានបន្ថែមសូមចូលក្នុងគេហទំព័រ Panasonic Cambodia: www.panasonic.com/kh
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T09:16:42.812Z",
"category": "PR",
"views": 172,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
ផ្ទុយពីអាមេរិក! ចិនទម្លាក់ការប្រាក់សន្សំ ខណៈពលរដ្ឋចង់តែសន្សំលុយធ្វើឲ្យកំណើនសេដ្ឋកិច្ចកើនយឺត
|
https://business-cambodia.com/articles/china-cute-deposit-rate-to-boost-economy
|
ធនាគារកណ្ដាលរបស់ចិនបានស្នើឲ្យធនាគារធំៗក្នុងស្រុកធ្វើការទម្លាក់អត្រាការប្រាក់សន្សំអតិថិជនរបស់ខ្លួនក្នុងគោលបំណងបង្កើនកំណើនសេដ្ឋកិច្ចខណៈវិបត្តិសកលនាពេលបច្ចុប្បន្នបានធ្វើឲ្យកំណើនសេដ្ឋកិច្ចរបស់ចិនកើនឡើងយឺតខុសធម្មតាហើយកំណើនសេដ្ឋកិច្ចកើនយឺតនេះក៏បណ្ដាលមកពីពលរដ្ឋមិនសូវចាយតែចូលចិត្តសន្សំ។
បើយោងតាមការចុះផ្សាយរបស់ CNBC បានឲ្យដឹងថាវេបសាយធនាគារពាណិជ្ជធំៗចំនួន៦ដែលជាកម្មសិទ្ធិរបស់រដ្ឋបានបង្ហាញពីការធ្វើបច្ចុប្បន្នភាព(Updated) ពីអត្រាការប្រាក់សន្សំធម្មតាជាលុយយន់ចិនដោយត្រូវបានទម្លាក់អត្រាការប្រាក់ពី០.២៥%កាលពីឆ្នាំមុនមកត្រឹម០.២%នៅពេលបច្ចុប្បន្ន។
ធនាគារធំៗរបស់ចិនក៏បានកាត់អត្រាការប្រាក់សន្សំផ្សេងៗទៀតផងដែរ ដោយក្នុងនោះអត្រាការប្រាក់សន្សំរយៈពេល៥ឆ្នាំត្រូវបានទម្លាក់ពី២.៦៥%មក២.៥%។ ការកាត់អត្រាការប្រាក់សន្សំរបស់ធនាគារធំៗទាំងនោះឲ្យជួយដល់ផលចំណេញរបស់ធនាគារជាពិសេសវាជាផ្លូវមួយក្នុងការត្រួសត្រាយឲ្យធនាគារកណ្ដាលចិនអាចកាត់អត្រការប្រាក់ផ្សេងៗទៀតផងដែរ។
លោកវេជ្ជបណ្ឌិត Ting Lu ដែលជាអ្នកវិភាគសេដ្ឋកិច្ចនៅធនាគារ Normura បានលើកឡើងថាការកាត់ការប្រាក់សន្សំគឺជាផ្លូវដ៏មានប្រសិទ្ធភាពមួយជួយត្រួសត្រាយដល់ធនាគារកណ្ដាលចិនក្នុងការកាត់នូវអត្រាការប្រាក់កម្ចី។
តាមពិតទៅការកាត់ការប្រាក់សន្សំរបស់ចិនបានធ្វើឡើងបន្ទាប់មានការថយចុះនៃការប្រើប្រាស់របស់ប្រជាជនដែលមានន័យថាប្រជាជនមិនសូវចំណាយលុយដូច្នេះធ្វើឲ្យប៉ះពាល់ដល់សកម្មភាពសេដ្ឋកិច្ចព្រោះកាលណាការប្រើប្រាស់នូវទំនិញនិងសេវាកម្មលើទីផ្សារថយចុះធ្វើឲ្យសេដ្ឋកិច្ចក៏ថយចុះតាមហ្នឹងដែរ។ ដូច្នេះការកាត់ការប្រាក់សន្សំនេះនឹងធ្វើឲ្យប្រជាជនមិនសូវចង់ដាក់ប្រាក់សន្សំនៅធនាគារហើយងាកមកយកលុយធ្វើរឿងផ្សេងៗដូចជាវិនិយោគ រកស៊ីនិងចាយវាយដើម្បីបង្កើនសកម្មភាពសេដ្ឋកិច្ច។
គួរបញ្ជាក់ផងដែរថាអំឡុងវិបត្តិអតិផរណាចិននៅតែរក្សាអត្រាការប្រាក់របស់ខ្លួនទាបដែលផ្ទុយពីសហរដ្ឋអមេរិកនិងប្រទេសសេដ្ឋកិច្ចកំពូលៗផ្សេងទៀតដំឡើងការប្រាក់ជាច្រើនដងដើម្បីប្រឆាំនឹងការកើនឡើងនៃអតិផរណា។ នៅត្រឹមត្រីមាសទី១ឆ្នាំ២០២៣នេះប្រជាជនចិនប្រមាណ៥៨%ដែលដាក់លុយនៅធនាគារពេញចិត្តក្នុងការសន្សំលុយជាជាងចំណាយលុយនិងយកលុយទៅវិនិយោគ៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T08:16:37.038Z",
"category": "ហិរញ្ញវត្ថុ",
"views": 231,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ត្រៀម! ក្រសួងសាធារណការបញ្ជាក់ថា វត្ដមានផ្លូវល្បឿនលឿនទី២ នឹងជំរុញឱ្យមានកំណើនវិនិយោគនៅខេត្ដ-ក្រុង៥នេះ
|
https://business-cambodia.com/articles/expressway-phnom-penh-svay-rieng
|
កាលពីថ្ងៃទី៧ ខែមិថុនា ម្សិញមិញនេះគម្រោងផ្លូវល្បឿនលឿនទី២ ភ្នំពេញទៅក្រុងបាវិត ត្រូវបានសម្ពោធបើកការដ្ឋានសាងសង់ជាផ្លូវការ ខណៈតាមការគម្រោងទុកគម្រោងនេះនឹងបញ្ចប់រួចរាល់នៅក្នុងឆ្នាំ២០២៧ ខាងមុខ។
តាមការចុះផ្សាយពីក្រសួងនៅថ្ងៃទី៧ ខែមិថុនា បានសរសេរថា “ផ្លូវល្បឿនលឿននេះ នឹងជួយជំរុញឱ្យមានកំណើនវិនិយោគ ពាណិជ្ជកម្ម និងទេសចរណ៍នៅរាជធានីភ្នំពេញ ក្រុងថ្មីអរិយក្សត្រ នៃខេត្តកណ្តាល ខេត្តព្រៃវែង ខេត្តស្វាយរៀង និងក្រុងបាវិត ជាពិសេសសកម្មភាពពាណិជ្ជកម្ម ទេសចរណ៍ និងការដឹកជញ្ជូន ឆ្លងកាត់ព្រំដែនទ្វេភាគី រវាងប្រទេសកម្ពុជា-វៀតណាម ក្នុងក្របខណ្ឌអាស៊ាន និងមហាអនុតំបន់មេគង្គជាដើម”។
សូមជម្រាបផងដែរថា ផ្លូវល្បឿនលឿនភ្នំពេញ-បាវិតមានប្រវែងសរុប ១៣៥.១ គីឡូម៉ែត្រ ដោយឆ្លងកាត់ខេត្ដកណ្ដាលប្រវែង ៤,១គីឡូម៉ែត្រ ខេត្តព្រៃវែង ប្រវែង ៧០,៩គីឡូម៉ែត្រ និងខេត្តស្វាយរៀង ប្រវែង ៦០,១គីឡូម៉ែត្រ។ ផ្លូវនេះត្រូវបានសាងសង់ដោយក្រុមហ៊ុនសាជីវកម្មថ្នល់ និងស្ពានចិន ក្រោមទុនវិនិយោគចំនួន ១.៣៥ ពាន់លានដុល្លារ។
ក្រោយបញ្ចប់ការសាងសង់ផ្លូវល្បឿនលឿននេះក៏នឹងត្រូវតភ្ជាប់ជាមួយផ្លូវល្បឿនលឿនរបស់វៀតណាមផងដែរ ដែលគម្រោងនឹងបញ្ចប់ដំណាលគ្នានៅក្នុងឆ្នាំ២០២៧ ខាងមុខ៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T07:02:54.517Z",
"category": "អចលនទ្រព្យ",
"views": 312,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ឱកាសការងារ! អាកាសយានដ្ឋានអន្តរជាតិភ្នំពេញ ប្រកាសរើសបុគ្គលិកឱ្យចូលធ្វើការមុខតំណែង៩ នេះ
|
https://business-cambodia.com/articles/9-positions-at-cambodia-airport
|
ឱកាសល្អបានមកដល់ម្តងទៀតហើយ សម្រាប់បងប្អូន សិស្ស និស្សិត ដែលមានបំណងនិងក្តីស្រមៃចង់ធ្វើការនៅក្នុងព្រលានយន្តហោះ ពេលនេះអាកាសយានដ្ឋានអន្តរជាតិភ្នំពេញ កំពុងប្រកាសជ្រើសរើសបុគ្គលិកជាច្រើនផ្នែកចូលបម្រើការងារនៅក្នុងក្រុមហ៊ុន ទៅលើផ្នែកធំៗដូចជា ៖
១. Maintenance Junior Technician-MEP
២. HR Assistant Manager
៣. Maintenance Junior Technician-Building
៤. Training & Recruitment officer
៥. Route Development Executive (Maternity Relief)- Marketing and Sales Department
៦. System Security Administrator _Information Technology Department
៧. Fireman (2 position)
៨. Maintenance Assistant Manager
៩. IT Function Project Manager
សូមបញ្ជាក់ថា ចំពោះបងប្អូនដែលមានចំណាប់អារម្មណ៍ អាចធ្វើការដាក់ពាក្យផ្ទាល់នៅអាកាសយានដ្ឋានអន្តរជាតិភ្នំពេញ ឬអាចឆាតទៅកាន់ផេកផ្លូវការផ្ទាល់ដើម្បីសួរព័ត៌មានលំអិតដែលមានហ្វេសប៊ុកផេកឈ្មោះ Cambodia Airports ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T06:38:41.085Z",
"category": "ព័ត៌មានថ្មីៗ",
"views": 4689,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
ក្តៅៗ! សម្តេចតេជោ ស្នើឱ្យរដ្ឋមន្រ្តី និងមហាសេដ្ឋីស្រុកខ្មែរ១រូប រៀបចំនីតិវិធីបង់រំលស់ផ្ទះឡើងវិញ
|
https://business-cambodia.com/articles/house-loan
|
នៅក្នុងជួបសំណេះសំណាលជាមួយបងប្អូនជួបកម្មករ កម្មការិនីនៅខេត្ដកំពង់ឆ្នាំង នាថ្ងៃទី៩ ខែមិថុនា ឆ្នាំ២០២៣នេះ សម្ដេចតេជោ ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជាបានអំពាវនាវដល់ម្ចាស់បុរីទាំងអស់ត្រូវបញ្ឈប់ជាបន្ទាន់ នូវការរឹបអូសផ្ទះពីអតិថិជនបង់រំលស់ប្រាក់យឺតយ៉ាវ។
ជាមួយគ្នានេះដើម្បីអាចឱ្យពលរដ្ឋអាចបន្តបង់រំលស់ផ្ទះទៀតបាន សម្ដេចតេជោ ក៏បានណែនាំឯកឧត្ដម អូន ព័ន្ធមុន្នីរ័ត្ន ឧបនាយករដ្ឋមន្រ្ដី រដ្ឋមន្រ្ដីក្រសួងសេដ្ឋកិច្ច និងហិរញ្ញវត្ថុ និងអ្នកឧកញ៉ា លី ហួរ ប្រធានសមាគមអ្នកអភិវឌ្ឍន៍លំនៅឋានកម្ពុជាសហការគ្នារៀបចំឡើងវិញ នូវនីតិវិធីសម្រាប់ការឥណទានបង់រំលស់ផ្ទះរបស់ប្រជាពលរដ្ឋផងដែរ។
សម្ដេចតេជោ បានបញ្ជាក់ថា បច្ចុប្បន្ននេះ ធនាគារជាតិនៃកម្ពុជា និងគ្រឹះស្ថានមីក្រូហិរញ្ញវត្ថុមួយមួយចំនួន ក៏កំពុងរៀបចំឡើងវិញ លើគណនេយ្យបង់រំលស់ផ្ទះរបស់ប្រជាពលរដ្ឋរាប់សែនគណនេយ្យ ដើម្បីពិនិត្យមើលលើនីតិវិធី ឬអូសបន្លាយរយៈពេលសម្រាប់ការបង់រំលស់ផ្ទះរបស់ប្រជាពលរដ្ឋផងដែរ។
ក្នុងឱកាសនេះសម្តេចតេជោ ហ៊ុន សែន ក៏បានណែនាំឱ្យជំនួយការផ្ទាល់របស់សម្ដេច ត្រូវរៀបចំបញ្ជីពោះបុរីណាដែលបានរឹបអូសផ្ទះប្រជាពលរដ្ឋ ក្រោយពេលពលរដ្ឋបង់ប្រាក់យឺតយ៉ាវនាពេលកន្លងទៅ ដើម្បីអាចស្វែងរកដំណោះស្រាយលើបញ្ហាជូនប្រជាពលរដ្ឋបាន៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T05:20:31.518Z",
"category": "អចលនទ្រព្យ",
"views": 749,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ស្ងាត់ៗ! វៀតណាមសង្ងំផលិតកូនឡានអគ្គិសនីសេរីថ្មី១ VinFast VF3 គ្រោងក្រឡុកទីផ្សារក្នុងស្រុក
|
https://business-cambodia.com/articles/vinfast-ev-vn
|
VINFAST គឺជាក្រុមហ៊ុនលក់រថយន្តអគ្គិសនីរបស់វៀតណាមដែលត្រូវបានបង្កើតឡើងក្នុងឆ្នាំ ២០១៧ ដោយលោក Pham Nhat Vuong។ នៅឆ្នាំ ២០២២ ក្រុមហ៊ុនមានទ្រព្យសរុបចំនួន ២៣ ពាន់លានដុល្លា និងអាចលក់រថយន្តអស់ ៧៤០០គ្រឿង។ ទន្ទឹមនឹងនេះដែរបច្ចុប្បន្នក្រុមហ៊ុនបានបញ្ចេញនៅរថយន្តអគ្គិសនីដំបូងគេនៅក្នុងត្រកូលរបស់ខ្លួនគឺ VinFast VF3 ខណៈដែលរថយន្តម៉ូដែលថ្មីនេះត្រៀមអង្រួនទីផ្សារក្នុងស្រុក។
យោងតាមការចុះផ្សាយរបស់គេហទំព័រ CARSCOOP កាលពីម្សិលមិញនេះបានឱ្យដឹងថា VinFast បានបញ្ចេញនៅរថយន្តអគ្គិសនីស៊េរីថ្មីរបស់ខ្លួន mini VinFast VF3 ដោយកូនឡានមួយនេះមានការរចនាបែបប្រអប់ (boxy design) ដែលមានទ្វារពីរ អាចជិះបានចំនួន៥នាក់។ បើនិយាយពីប្រវែងវិញ VinFast VFមានប្រវែង ១២២.៥ អ៊ីង (៣១១៤ មីលីម៉ែត្រ) ខណៈទំហំនេះ វែងជាងរថយន្ត Mini ដើម រហូតដល់ទៅ ២.៥ អ៊ីង (៦៤មីលីម៉ែត្រ)។
ស្របគ្នានេះដែរក្រុមហ៊ុន VinFast មិនទាន់បានបង្ហាញលក្ខណៈពិសេសជាច្រើនទៀតនៅឡើយទេ ប៉ុន្តែក្រុមហ៊ុនបានឱ្យដឹងថា VF 3 នឹងត្រូវបានបំពាក់ដោយកង់ទំហំ ១៦ អ៊ីញ ខណៈតម្លៃ ថាមពលថ្ម និងពេលវេលានៃការសាក ក្រុមហ៊ុនមិនទាន់បានបង្ហើបនៅឡើយទេ។
គួរបញ្ជាក់ផងដែរថា កូនឡានអគ្គិសនីនេះ ត្រូវបានបង្កើតឡើងសម្រាប់តែទីផ្សារក្នុងស្រុកប៉ុណ្ណោះ មិនសម្រាប់ពិភពលោកទេ ព្រោះក្រុមហ៊ុនមានគោលបំណងឱ្យអ្នកដែលញៀន ឬនិយមចូលចិត្តឡានទៅមើលនៅប្រទេសខ្លួនផ្ទាល់៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T04:57:29.342Z",
"category": "កំពូលអ្នកលក់",
"views": 552,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
ចប់ហើយ! ក្រុមហ៊ុនយក្ស Microsoft ត្រូវអាមេរិកពិន័យ ២០លាន$ ក្រោយរកឃើញកំហុសឆ្គងមួយ
|
https://business-cambodia.com/articles/company-microsoft-20-million-dollar
|
យោងតាមការចុះផ្សាយដោយកាសែត Bangkok Post បានឱ្យដឹងថា ក្រុមហ៊ុន Microsoft ត្រូវបានអាមេរិកពិន័យឱ្យបង់ប្រាក់ចំនួន ២០លានដុល្លារ ក្រោយពីតុលាការបានរកឃើញថាក្រុមហ៊ុននេះបានបំពានច្បាប់ឯកជនភាពរបស់កុមារលើបណ្តាញសង្គមអ៊ីនធឺណេត ដោយគ្មានការយល់ព្រមពីឪពុកម្តាយរបស់ពួកគេ។
ប្រភពដដែលបានបន្តឱ្យដឹងទៀតថា គណៈកម្មការពាណិជ្ជកម្មសហព័ន្ធអាមេរិកបានចោទប្រកាន់ថាចាប់តាំងពីឆ្នាំ២០១៥ ដល់ឆ្នាំ២០២០ ក្រុមហ៊ុន Microsoft បានប្រមូលទិន្នន័យផ្ទាល់ខ្លួនពីកុមារអាយុក្រោម ១៣ ឆ្នាំ ដែលបានចុះឈ្មោះចូលទៅក្នុងកម្មវិធីមួយដែលមានឈ្មោះថា Xbox ខណៈពេលដែលកម្មវិធីមួយនេះមានកុមាររាប់លានអ្នកនៅអាមេរិកបានចូលទៅប្រើប្រាស់។
នៅក្នុងនោះដែរ សម្រាប់កម្មវិធីមួយនេះ ដើម្បីបានទៅប្រើប្រាស់កុមារទាំងអស់ត្រូវតែផ្តល់ឈ្មោះ នាមត្រកូល អាស័យដ្ឋានអ៊ីម៉ែលក៏ដូចជាថ្ងៃខែ ឆ្នាំកំណើតផងដែរ។ ប៉ុន្តែក្រុមហ៊ុន Microsoft វិញបែរជាប្រមូលទិន្នន័យទាំងអស់នេះមករក្សាទុកដោយគ្មានការអនុញ្ញាតពីឪពុកម្តាយរបស់ពួកគេឡើយ។
សូមបញ្ជាក់ថា ដោយសារក្រុមហ៊ុន Microsoft ធ្វើបែបនេះហើយ ទើបតុលាការនៅអាមេរិកបានសម្រេចចិត្តចោទប្រកាន់ពីបទប្រមូលទិន្នន័យពីកុមារ ដែលជាបទល្មើសមួយផ្ទុយពីច្បាប់ស្តីពី ឯកជនរបស់កុមាររហូតពិន័យទឹកប្រាក់ដល់ ២០លានដុល្លារអាមេរិកផងដែរ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T04:55:12.084Z",
"category": "ចាប់ផ្តើមអាជីវកម្ម",
"views": 737,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ករណីបាត់លិខិតឆ្លងដែន ត្រូវដាក់ពាក្យបណ្តឹង និងទៅថតធ្វើថ្មីនៅទីតាំងទាំង ៧ កន្លែងនេះ
|
https://business-cambodia.com/articles/passport-in-cambodia-
|
យោងតាមការចេញផ្សាយរបស់ ឧត្តមសេនីយ៍ឯក សាយ ម៉េងឈាង បានឱ្យដឹងពាក់ព័ន្ធនឹងការបាត់លិខិតឆ្លងដែនយ៉ាងដូច្នេះថា សម្រាប់បងប្អូនដែលបាត់លិខិតឆ្លងដែន សមីខ្លួនត្រូវដាក់ពាក្យបណ្តឹងបាត់នៅប៉ុស្តិ៍នគរបាលរដ្ឋបាលរួចយកពាក្យបណ្តឹងនោះភ្ជាប់ជាមួយអត្តសញ្ញាប័ណ្ណសញ្ជាតិខ្មែរ ទៅថតធ្វើថ្មីបាននៅគ្រប់ផ្តល់សេវាលិខិតឆ្លងដែនទាំង ៧ ទីតាំងខាងក្រោមនេះ រួមមាន ៖
១- នាយកដ្ឋានលិខិតឆ្លងដែន អាសយដ្ឋាន ភូមិតាង៉ូវ សង្កាត់និរោធ ខណ្ឌច្បារអំពៅ រាជធានីភ្នំពេញ ទូរស័ព្ទទំនាក់ទំនង ០៩៥ ២៧៩ ៥០០
២- សាខាលិខិតឆ្លងដែនប្រចាំខេត្តបាត់ដំបង អាសយដ្ឋាន ដីឡូតិ៍ លេខ F29 ភូមិជំនីក ឃុំអន្លង់វិល ស្រុកសង្កែ ខេត្តបាត់ដំបង ទូរស័ព្ទទំនាក់ទំនង ០៧០៨៦៨៦៨៨
៣- សាខាលិខិតឆ្លងដែនប្រចាំខេត្តបន្ទាយមានជ័យ អាសយដ្ឋាន ភូមិគីឡូលេខ៤ សង្កាត់ផ្សារកណ្តាល ក្រុងប៉ោយប៉ែត ខេត្ត បន្ទាយមានជ័យ ទូរស័ព្ទទំនាក់ទំនង ០៦១ ២១១១៩៨
៤- សាខាលិខិតឆ្លងដែនប្រចាំខេត្តកោះកុង អាសយដ្ឋាន ភូមិ៤ សង្កាត់ដងទង់ ក្រុងខេមរភូមិន្ទ ខេត្តកោះកុង ទូរស័ព្ទ ទំនាក់ទំនង ០៨១ ៨៤៤៨១២
៥- ទីស្នាក់ការផ្តល់លិខិតឆ្លងដែនធម្មតាប្រចាំផ្សារអ៊ីអនមល
សែនសុខ អគារផ្សារទំនើបអ៊ីអនម៉លសែនសុខ សង្កាត់ភ្នំពេញថ្មី ខណ្ឌសែនសុខ រាជធានីភ្នំពេញ ទូរស័ព្ទទំនាក់ទំនង ០១១ ៥៨២២៧៧
សម្រាប់ព័ត៌មានបន្ថែម សូមលោកអ្នក Download កម្មវិធី GDI eServices តាម iOs ឬ Android ឬទាក់ទងមកមន្ត្រីប្រចាំការសេវាកម្មអត្តសញ្ញាណកម្ម និងប្រតិកម្មរហ័ស រៀងរាល់ម៉ោងធ្វើការ ពីថ្ងៃច័ន្ទ ដល់សុក្រ តាមរយៈលេខទូរស័ព្ទ ១២៧១/ ០១៧ ៨៩៨ ៩១៥៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T04:39:59.837Z",
"category": "ចាប់ផ្តើមអាជីវកម្ម",
"views": 843,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
សម្ដេចតេជោ ហ៊ុន សែន ប្រកាសឲ្យម្ចាស់បុរីបញ្ឈប់ការរឹបអូសផ្ទះពីអតិថិជន ហើយអនុវត្ដការដោះស្រាយបែបនេះ
|
https://business-cambodia.com/articles/borey
|
សម្ដេចតេជោ ហ៊ុន សែន នាយករដ្ឋមន្ដ្រីកម្ពុជា បានប្រកាសឲ្យម្ចាស់បុរីទាំងអស់បញ្ឈប់ការរឹបអូសផ្ទះពីអតិថិជន ដែលមិនមានលទ្ធភាពគ្រប់គ្រាន់ក្នុងការបង់ប្រាក់ និងបានណែនាំឲ្យមានការធ្វើឥណទានថ្មីឡើងវិញ ព្រមទាំងឲ្យមានការបញ្ចុះតម្លៃបង់ និងពន្យារពេលនៃការបង់ផងដែរ។
ប្រសាសន៍របស់សម្ដេចខាងលើត្រូវបានធ្វើនៅក្នុងជួបសំណេះសំណាលជាមួយកម្មករ កម្មការិនី សរុបចំនួន ១៨០៥៧នាក់ មកពីរោងចក្រ សហគ្រាសចំនួន១១ ក្នុងស្រុកកំពង់ត្រឡាច និងស្រុកសាមគ្គីមានជ័យ ខេត្តកំពង់ឆ្នាំង(លើកទី២) នៅថ្ងៃទី៩ ខែមិថុនា ឆ្នាំ២០២៣។
ថ្លែងនៅក្នុងពិធីសំណេះសំណាលនេះសម្ដេចតេជោ បានមានប្រសាសន៍ដូច្នេះថា “បញ្ឈប់ភ្លាមនូវសកម្មភាពរឹបអូស ហើយរៀបចំឥណទានឡើងវិញ។ ឯអ្នកដែលទិញក៏ត្រូវមានការទទួលខុសត្រូវ ត្រូវតែសងគេ គ្រាន់តែកាត់បន្ថយ ១ ខែ ៥០០ មកនៅ ៣០០ តែត្រូវតែបង់ កុំឲ្យដល់ ៣០០ ហើយ អាងតែនាយករដ្ឋមន្ដ្រីនិយាយអ៊ីចឹងមិនខ្ចីបង់ អាហ្នឹងក៏អត់បានដែរ។ ដោយឡែកសម្រាប់អ្នកដែលរឹបអូសហើយ ថៅកែអាចពិនិត្យមើលឲ្យត្រឡប់ទៅវិញបានខ្លះទេ?”។
ក្នុងនោះដែរ សម្ដេចតេជោ ហ៊ុន សែន ក៏បានឲ្យជំនួយការរបស់សម្ដេចដែលទទួលបន្ទុកលើការវិនិយោគពិនិត្យមើល និងបូកសរុបបុរី ថាតើកាលពីពេលកន្លងទៅអ្នកដែលគេរឹបអូសផ្ទះមានប៉ុន្មាន ហើយបុរីណាដែលរឹបអូសនឹងដាក់បញ្ជីមកកាន់សម្ដេច។ ដោយក្នុងនោះសម្ដេចតេជោក៏បានឲ្យឯកឧត្ដម សុខ ចិន្ដា ធ្វើការងារនេះឲ្យបានជាក់លាក់ ថាតើមនុស្សប៉ុន្មាននាក់ដែលគេបានរឹបអូសផ្ទះ ហើយម្នាក់ៗត្រូវបង់ឲ្យម្ចាស់បុរីប៉ុន្មាន ដែលត្រូវបានគេរឹបអូស។ ហើយសម្ដេចក៏បានអញ្ជើញអ្នកដែលជួបបញ្ហានេះឲ្យទៅស្នាក់ការអភិវឌ្ឍន៍កម្ពុជាដើម្បីដោះស្រាយផងដែរ៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T03:49:57.581Z",
"category": "អចលនទ្រព្យ",
"views": 3905,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ខ្ចីលុយគេ១ពាន់$ Jared Cannon ច្នៃបទពិសោធន៍ចុងភៅ១៨ឆ្នាំ ចេញរកស៊ីរបរ១នេះ កើបលុយខ្ទង់លាន$
|
https://business-cambodia.com/articles/jared-cannon-founder-simply-good-jars
|
ពាក្យចាស់ពោលថា «ចេះដប់មិនស្មើប្រសប់មួយ» Jared Cannon ចម្រាញ់បទពិសោធន៍ជាចុងភៅជាង១៨ឆ្នាំ ចេញមកចាប់ផ្ដើមរបររកស៊ីផ្ទាល់ខ្លួនតូចមួយ ដោយប្រើទុនដំបូងខ្ចីលុយគេត្រឹម ១០០០ដុល្លារ បច្ចុប្បន្នតម្លៃក្រុមហ៊ុននោះឡើងរហូតដល់ ៧,១ លានដុល្លារឯណោះ និងមានទំហំទីផ្សារកាន់តែធំទូលាយទៀតផង។
យោងតាមការចេញផ្សាយរបស់ទីភ្នាក់ងារសារព័ត៌មាន CNBC បង្ហាញឱ្យដឹងថាក្រុមហ៊ុន Simply Good Jars ច្នៃអាហារសុខភាពប្រភេទបន្លែសាឡាត់ (Salad) របស់លោក Jared Cannon ត្រូវបានបង្កើតឡើងក្នុងឆ្នាំ ២០១៧ ជាមួយដើមទុនខ្ចីគេត្រឹម ១ពាន់ដុល្លារ។ អាហារសុខភាពនេះ ហាក់មានភាពសាមញ្ញណាស់ត្បិតគ្រាន់តែជាប្រភេទបន្លែសាឡាត់ (Salad) ដែលគេវេចខ្ចប់ដាក់ក្នុងកែវបិទជិតដើម្បីរក្សាគុណភាពបានយូរប៉ុណ្ណោះ។ ប៉ុន្តែវាបានក្លាយជារឿងដ៏អស្ចារ្យរបស់ Simply Good Jars ទាក់ចិត្តមនុស្សក្នុងទីក្រុងគាំទ្រភ្លូកទឹកភ្លូកដី និងលេចវត្តមាននៅតាមសណ្ឋាគារ កន្លែងហាត់ប្រាណ រួមទាំងលើតុអង្គប្រជុំធំៗថែមទៀតផង។
យ៉ាងណាមិញ ថ្វីត្បិតតែអាជីវកម្មលោកចាប់ផ្ដើមពីទុនដំបូងបង្អស់ត្រឹម ១ពាន់ដុល្លារក៏ពិតមែន ប៉ុន្តែឆ្លងកាត់ការតស៊ូអស់រយៈពេលប្រមាណជាង៣ឆ្នាំ បានធ្វើឱ្យ Jared Cannon លេចវត្តមាននៅក្នុងកម្មវិធី Shark Tank របស់ប៉ុស្តិ៍ទូរទស្សន៍ABC ក្នុងរដូវកាលទី១២ ដែលលោកមានឱកាសបានធ្វើបទបង្ហាញពីគម្រោងអាជីវកម្មរបស់ខ្លួនទៅដល់មហាជនផងដែរ។ នៅទីបំផុតគណៈកម្មាធិការបានសម្រេចចិត្តជ្រើសរើសយកប្រភេទអាជីវកម្ម Simply Good Jars របស់លោក Jared Cannon បោះទុនវិនិយោគប្រមាណជាង ៥០ម៉ឺនដុល្លារ ជាការស្នើសុំវិនិយោគ ដូរជាថ្នូរនឹងភាគហ៊ុន ៧% នៃតម្លៃភាគហ៊ុនសរុបរបស់ក្រុមហ៊ុនទាំងមូល។
គូសបញ្ជាក់ផងដែរ កម្មវិធី Shark Tank នេះ ជាកម្មវិធីផ្តល់ឱកាសឱ្យសហគ្រិនគ្រប់រូបធ្វើបទបង្ហាញពីសក្តានុពលនៃអាជីវកម្មទៅដល់វិនិយោគិនជំនាញ ៥នាក់ ដើម្បីទាក់ទាញយកនូវចំណាប់អារម្មណ៍របស់វាលគ្មិនទាំងនេះក្នុងការបណ្ដាក់ទុនលើអាជីវកម្មរបស់ខ្លួន។ ហើយនេះជាជោគជ័យមួយដំណាក់កាលទៀតដែលលោក Jared Cannon អាចឈានចូលទៅរកទីផ្សារអនាគតសម្រាប់ផ្គត់ផ្គង់ប្រភេទអាហារនេះទៅទូទាំងពិភពលោកទាញចំណូលជាសកល។ បច្ចុប្បន្នផលិតផល Simply Good Jars ដាក់លក់ក្នុងទីផ្សារក្នុងតម្លៃចន្លោះពី ៨,៩៩ ដុល្លារទៅ ១០,៩៩ ដុល្លារអាស្រ័យលើទំហំរបស់វា៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T03:30:24.239Z",
"category": "ភាពជាអ្នកដឹកនាំ",
"views": 1348,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ខ្មែរកាន់តែខ្លាំង! កម្ពុជាបំបែកកំណត់ត្រាថ្មី ឈ្នះមេដាយច្រើនបំផុតលើសមុនទ្វេដងពីកីឡាប៉ារ៉ាហ្គេម
|
https://business-cambodia.com/articles/para-games-cambodia-won-medal
|
យោងតាមការចុះផ្សាយពីគេហទំព័រផ្លូវការរបស់ក្រសួងអប់រំបានឱ្យដឹងថា ព្រឹត្តិការណ៍កីឡាប៉ារ៉ាហ្គេមលើកទី១២នេះ កម្ពុជាបានបំបែកកំណត់ត្រាថ្មី ឈ្នះមេដាយច្រើនបំផុតទ្វេដង ជាងឆ្នាំមុនៗដែលបានប្រកួតនៅប្រទេសដែលជាសមាជិកអាស៊ាន។
យ៉ាងណាមិញគិតមកត្រឹមថ្ងៃទី០៩ ខែមិថុនា ដែលជាថ្ងៃបិទបញ្ចប់ព្រឹត្តិការណ៍កីឡាជនពិការប៉ារ៉ាហ្គេម ជាផ្លូវការកម្ពុជាបានឈ្នះមេដាយចំនួន៧០គ្រឿង ដោយក្នុងនោះមេដាយមាសចំនួន៩គ្រឿង មេដាយប្រាក់ចំនួន១៨គ្រឿង និងមេដាយសំរិទ្ធិចំនួន៤៣គ្រឿងដែលវាបង្ហាញឱ្យឃើញពីភាពរីកចម្រើនរបស់វិស័យកីឡាកម្ពុជា និងបង្ហាញពីការខិតខំប្រឹងលះបង់យ៉ាងសស្រាក់សស្រាំរបស់ថ្នាក់ដឹកនាំ ក៏ដូចជាកីឡាករ កីឡាការិនីកម្ពុជាផ្ទាល់តែម្ដង។
ខណៈកាលពីការប្រកួតលើកទី១១ដែលធ្វើឡើងនៅប្រទេសឥណ្ឌូនេស៊ីកន្លងទៅ កម្ពុជាទទួលបានមេដាយចំនួន២៨គ្រឿងប៉ុណ្ណោះ ក្នុងនោះមេដាយមាស៧គ្រឿង មេដាយប្រាក់១០គ្រឿង និងសំរិទ្ធិចំនួន១១គ្រឿង។
ដោយឡែកសម្រាប់ប្រទេសដែលបានឈ្នះមេដាយច្រើនជាងគេបំផុតនៅក្នុងការប្រកួតដែលកម្ពុជាធ្វើជាម្ចាស់ផ្ទះនោះ គឺប្រទេសឥណ្ឌូនេស៊ី ដោយមានមេដាយសរុប៣៨៧គ្រឿង ក្នុងនោះមេដាយមាសចំនួន១៥៣គ្រឿង មេដាយប្រាក់១៤១គ្រឿង និងសំរិទ្ធិ៩៣គ្រឿង។
គួរជម្រាបផងដែរថានាល្ងាចថ្ងៃទី០៩ ខែមិថុនា ឆ្នាំ២០២៣នេះ កម្មវិធីបិទព្រឹត្តិការណ៍កីឡាជនពិការ អាស៊ានប៉ារ៉ាហ្គេម នឹងប្រារព្ធឡើងយ៉ាងមហោឡារិក ក្រោមអធិបតីភាពដ៏ខ្ពង់ខ្ពស់របស់ សម្តេចអគ្គមហាសេនាបេតីតេជោ ហ៊ុនសែន និងលោកជំទាវកត្តិព្រឹទ្ធិបណ្ឌិតប៊ុនរ៉ានី ហ៊ុនសែន នៅពហុកីឡាដ្ឋានជាតិមរតកតេជោ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T03:29:25.305Z",
"category": "ភាពជាអ្នកដឹកនាំ",
"views": 1584,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ទុរេនវៀតណាមឡើងកូដ! ត្រឹម៤ខែដើមឆ្នាំ ២០២៣ វៀតណាមរកចំណូលបានជិត ២០០លាន$ ពីការនាំចេញទុរេន
|
https://business-cambodia.com/articles/durian-exports-jump-6-fold
|
ទុរេនវៀតណាមកំពុងឡើងកូដខ្លាំងខណៈតម្រូវការនៃការនាំចេញទៅកាន់ទីផ្សារចិនមានការកើនឡើងខ្ពស់ ដោយក្នុងរយៈពេលត្រឹមតែ៤ខែ នៃដើមឆ្នាំ ២០២៣ នេះការនាំចេញទុរេនវៀតណាមទៅប្រទេសចិនមានចំនួន ៨៤ ភាគរយ ដែលអាចរកចំណូលបានដល់ទៅ ១៩០ លានដុល្លារអាមេរិក។
យោងតាមការចេញផ្សាយរបស់សារព័ត៌មានក្រៅស្រុក VN. Express កាលពីពេលថ្មីកន្លងទៅបានឱ្យដឹងថា នៅក្នុងឆ្នាំនេះ ការនាំចេញផ្លែចេកនិងស្រកានាគវៀតណាម បានការធ្លាក់ចុះបន្តិចបន្តួចប៉ុន្តែសម្រាប់ទីផ្សារនាំចេញផ្លែទុរេនមានការកើនឡើងខ្ពស់ ព្រោះកាលពីឆ្នាំមុនវៀតណាមទើបតែបានចុះហត្ថលេខាលើពិធីសារមួយជាមួយភាគីចិនដើម្បីនាំចេញផ្លែទុរេន ក្រៅពីនោះក៏មានផ្លែចេក និងផ្លែមង្ឃុតដែរ ដែលត្រូវបានអនុញ្ញាតនាំចេញជាផ្លូវការ។
ប្រភពដដែលបានបន្តថា ក្រោយអនុម័តនាំចេញជាផ្លូវរួចមក បានធ្វើឱ្យសន្ទុះនៃការនាំចេញផ្លែទុរេនវៀតណាមមានការកើនឡើងខ្ពស់ខ្លាំងរហូតធ្វើឱ្យមានបញ្ហាការកកស្ទះទូកុងតឺន័ររាប់រយគ្រឿងនៅច្រកព្រំដែនវៀតណាចិន។ដែលបញ្ហាកកស្ទះនេះក៏ទើបតែនឹងបានដោះស្រាយរួចរាល់ថ្មីៗនេះ ក្រោយមានការជួយអន្តរាគមន៍ពី នាយករដ្ឋមន្ត្រីវៀតណាមលោក Pham Minh Chinh ។
គួរបញ្ជាក់ផងដែរថា បច្ចុប្បន្នវៀតណាមមានផ្ទៃដីដាំទុរេនចំនួន ២៩៣ និងកន្លែងវេចខ្ចប់ចំនួន ១១៥ ដែលត្រូវបានអនុម័តសម្រាប់ការនាំចេញទៅប្រទេសចិន។បន្ថែមពីនេះ ក្រៅពីការនាំចេញផ្លែទុរេន ចេក និងមង្ឃុត ប្រទេសវៀតណាមក៏កំពុងចរចាជាមួយប្រទេសចិនដើម្បីនាំចេញផ្លែឈើស្រស់ផ្សេងទៀតដូចជា ឪឡឹក លីឈី ឡុង សាវម៉ាវ និងស្វាយ បន្ថែមទៀតផងដែរ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-09T02:47:38.094Z",
"category": "ចាប់ផ្តើមអាជីវកម្ម",
"views": 388,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
ខឹងចិត្តសង្សារសុំបែក យុវជនម្នាក់នេះ យកការឈឺចាប់ ជំរុញទឹកចិត្ត ក្លាយជាសេដ្ឋីត្រឹមវ័យ២៥ឆ្នាំ
|
https://business-cambodia.com/articles/steven-dux
|
Steven Dux បានក្លាយទៅជាពាណិជ្ជករភាគហ៊ុនវ័យក្មេងដ៏ល្បីល្បាញមួយរូប បន្ទាប់ពីលោកបង្វែរប្រាក់សន្សំ ២៧,០០០ ដុល្លារទៅ ១,៣លានដុល្លារ ដោយចាប់ផ្តើមអាជីពជួញដូរភាគហ៊ុនរបស់លោកនៅអាយុ ២២ឆ្នាំ។ ប៉ុន្តែអ្វីដែលគួរឲ្យកត់សម្គាល់ជាងនេះទៀតនោះ គ្រប់យ៉ាងដែលជំរុញឲ្យលោកមានថ្ងៃនេះ មួយផ្នែកធំគឺកើតចេញពីការឈឺចាប់ ក្រោយបែកបាក់ស្នេហា សង្សារក្បត់ចិត្ត។
នៅក្នុងបទសម្ភាសន៍កម្មវិធី Ask Me Anything កាលពីថ្ងៃទី ១៩ ខែ កក្កដា ឆ្នាំ ២០២១ កន្លងទៅថ្មីៗនេះ មានសំណួរជាច្រើនបានចោទសួរទៅកាន់លោក Steven Dux ពាក់ព័ន្ធនឹងជីវប្រវត្តិ ក៏ដូចជាសកម្មភាពដែលជំរុញលោកកសាងខ្លួនពីចំណុចទាបមួយឲ្យក្លាយជាសេដ្ឋីត្រឹមវ័យ ២៥ឆ្នាំ។ នៅក្នុងនោះមានសំណួរមួយបានចោទសួរលោកថា៖ «តើអ្នកធ្លាប់មានទំនាក់ទំនងរយៈពេលវែងជោគជ័យដែរឬទេ ដែលអ្នកមានអារម្មណ៍ថាមាននរណាម្នាក់ចាប់អារម្មណ៍លើអ្នកជាអ្នក មិនមែនលុយរបស់អ្នកទេ?»
ឆ្លើយតបទៅនឹងសំណួរខាងលើ ពាណិជ្ជករភាគហ៊ុនជនជាតិចិនលោក Steven Dux បានលើកឡើងថា៖ «បាទ! ខ្ញុំធ្លាប់មានម្នាក់ ប៉ុន្តែពួកយើងបានបែកគ្នាហើយ ហើយវាក៏ជាពេលវេលាដែលលើកទឹកចិត្តខ្ញុំចាប់ផ្តើមការជួញដូរភាគហ៊ុន និងធ្វើខ្លួនឯងឲ្យកាន់តែប្រសើរជាងមុន។ ខ្ញុំមិនអាចក្លាយជាសេដ្ឋីទេ ប្រសិនបើគ្មានរឿងនេះកើតឡើង»។
លោកបានបន្តទៀតថា៖ «ខ្ញុំចាប់ផ្តើមណាត់ជួបមនុស្សស្រីនៅអាយុ ១៩ឆ្នាំ កាលនោះខ្ញុំមិនទាន់ជួញដូរភាគហ៊ុនទេ ហើយគ្មានលុយអ្វីទាំងអស់។ ខ្ញុំគ្រាន់តែជានិស្សិតវិស្វករធម្មតាម្នាក់ ខ្ញុំពិតជាលះបង់សម្រាប់ទំនាក់ទំនងមួយនេះណាស់ ខ្ញុំបានចំណាយលុយទាំងអស់ទិញចិញ្ចៀនមួយវង់ដើម្បីសុំនាងរៀបការ ប៉ុន្តែនាងបានបែរខ្នងចេញហើយនិយាយថា នាងកំពុងមានទំនាក់ទំនងជាមួយបុរសផ្សេង ដែលកន្លែងនេះហើយធ្វើឲ្យខ្ញុំផ្លាស់ប្តូរទាំងស្រុងក្លាយទៅជាមនុស្សថ្មីម្នាក់»។
ជាចុងក្រោយលោក Steven Dux ថ្លែងទាំងទឹងមុខញញឹមស្មើរថា៖ «នៅពេលបែកបាក់ស្នេហា រឿងដំបូងដែលអ្នកចង់ធ្វើនោះ គឺគិតថាខ្លួនឯងមិនល្អ ហើយអ្នកចង់ធ្វើឲ្យប្រសើរឡើង។ ខ្ញុំចាប់ផ្តើមវិនិយោគ និងសន្សំលុយ ទៅកន្លែងហាត់ប្រាណ បន្ទាប់មកជីវិតខ្ញុំកាន់តែប្រសើរ និងបន្តដំណើរការល្អរហូតមកទល់បច្ចុប្បន្ន»៕
អត្ថបទដោយ៖ កាន់ ដារ៉ា (ស្មេរពនេចរ)
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T16:43:12.642Z",
"category": "ភាពជាអ្នកដឹកនាំ",
"views": 8012,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ស្ងាត់ៗកីឡាការិនីឆ្នើម ស្រួង ភាវីបានជួយសាងសង់អគារសិក្សា១ និងកុំព្យូទ័រ១០គ្រឿង ដល់ខេត្ត១នេះ
|
https://business-cambodia.com/articles/sroung-pheavy-and-charity
|
កីឡាការិនីឆ្នើម អ្នកនាង ស្រួង ភាវី ដែលជាម្ចាស់មេដាយមាស លើវិញ្ញាសាប៊ីយ៉ាការ៉ុម ៣បាំង នៅក្នុងព្រឹត្តិការណ៍ស៊ីហ្គេមលើកទី៣២ ឆ្នាំ២០២៣ ថ្មីៗនេះបានជួយសាងសង់អាគារសិក្សា ១ខ្នង ដែលមាន ៤បន្ទប់ និងកុំព្យូទ័រចំនួន ១០គ្រឿង ដល់សាលាបឋមសិក្សាមាន់ដប់ ស្រុកស្រីសន្ធរ ខេត្តកំពង់ចាម។
យ៉ាងណាមិញរង្វាន់ថវិកា ដែលអ្នកនាងបានឈ្នះពីការប្រកួតនៅស៊ីហ្គេម ដើម្បីបរិច្ចាគចូលមូលនិធិ និងសប្បុរសធម៌នៅកម្ពុជា ហើយកាលពីពេលថ្មីៗនេះដែរ កីឡាការិនី ឆ្នើមរូបនេះក៏បានក្លាយខ្លួនទៅជាទូតសុច្ឆន្ទៈរបស់ក្រុមហ៊ុនអាកាសចរណ៍ SKY ANGKOR ។ ក្រោយពីបានចុះកុងត្រាជាមួយក្រុមហ៊ុនអាកាសចរណ៍មួយនេះរួចហើយថវិកាដែល អ្នកនាងបានមកពីការចុះកុងត្រានេះគឺមិនយកប្រាក់សម្រាប់ខ្លួនឯងទេ គឺបានបង្វិលទៅជាកិច្ចការសប្បុរសធម៌ផងដែរ។
គួរជម្រាបផងដែរថាអ្នកនាង ស្រួង ភាវី គឺជាកីឡារីឆ្នើមមួយរូបរបស់កម្ពុជាដែលបានដណ្តើមមេដៃមាសជូនជាតិមាតុភូមិលើប្រភេទកីឡាស្នូកឃ័រ ក្នុងព្រឹត្តិការណ៍ស៊ីហ្គេម លើកទី៣២ ឆ្នាំ២០២៣ ដែលកម្ពុជាធ្វើជាម្ចាស់ផ្ទះ។ក្រៅតែពីជាយើងឯកឆ្នើមក្នុងការប្រកួត កីឡាការិនីរូបនេះក៏ជាសប្បុរសជនមួយរូបដែលបានយកថវិកាពីការប្រកួតទាំងអស់ទៅប្រគល់ជូនដល់ប្រជាជនកម្ពុជាខ្វះខាត និង ក្មេងៗនៅតាមមណ្ឌលកុមារកំព្រាដទៃទៀតថែមទៀតផង៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T15:03:39.580Z",
"category": "ភាពជាអ្នកដឹកនាំ",
"views": 773,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"tiny",
"noisy"
]
}
|
ត្រៀមចិត្តខាត! ធនាគារអាមេរិកជាច្រើនត្រៀមខ្លួនខាតលុយខណៈទីផ្សារអចលនទ្រព្យកំពុងរង្គោះរង្គើ
|
https://business-cambodia.com/articles/some-us-banks-prepare-to-lose
|
ធនាគារអាមេរិកមួយចំនួនសុខចិត្តខាតលុយនិងត្រៀមខ្លួនខាតលុយជាបណ្ដើរៗព្រោះតែបង្ខំចិត្តលក់កម្ចីក្នុងវិស័យអចលនទ្រព្យក្នុងតម្លៃដ៏ធូរថ្លៃទៅឲ្យអ្នកដទៃកាន់កាប់ខណៈទីផ្សារអចលទ្រព្យនឹងដាំក្បាលចុះស្រប់ពេលដែលសេដ្ឋកិច្ចសកលកំពុងតែថយចុះស្រាប់។
បើយោងតាម Financial Times បានឲ្យដឹងថា ធនាគារអាមេរិកធំៗមួយចំនួនសុខចិត្តខាតលុយតាមរយៈការលក់កម្ចីអចលនទ្រព្យបន្ទាប់ពីមានការព្រមានជាហូរហែថាទីផ្សារអចលនទ្រព្យបែបអគារពាណិជ្ជកម្មមានភាពរង្គោះរង្គើក្រោយពីប្រព័ន្ធធនាគារអាមេរិកមានភាពច្របូកច្របល់។
នៅក្នុងនោះដែរ ធនាគារ HSBC អាមេរិក គឺកំពុងស្ថិតនៅក្នុងដំណើរការលក់កម្ចីអចលនទ្រព្យពាណិជ្ជកម្ម( Commercial real estate) រាប់សិបលានដុល្លារដោយលក់ទៅឲ្យអ្នកអភិវឌ្ឍនអចលនទ្រព្យជាអ្នកាន់កាប់ផ្ទាល់ហើយលក់ក្នុងតម្លៃធូរថ្លៃពោលគឺលក់ទាំងខាតតែម្ដង។
ចំណែកធនាគារ PacWest កាលពីខែមុនបានបង្ខំចិត្តលក់កម្ចីក្នុងវិស័យសំណង់ទាំងខាតក្នុងតម្លៃ២.៦ពាន់លានដុល្លារ ហើយធនាគារផ្សេងៗទៀតក៏កំពុងធ្វើតាមPacWest ផងដែរ។ តាមពិតទៅធនាគារមួយចំនួនពិតជាស្ទាក់ស្ទើរក្នុងការទទួលយកការខាតនេះ តែយ៉ាងណាមិញបើមិនសុខចិត្តខាតទេនោះពួកគាត់អាចនឹងកាន់តែខាតធ្ងន់ខណៈតម្រូវការក្នុងទីផ្សារអចលនទ្រព្យពាណិជ្ជកម្មធ្លាក់ចុះយ៉ាងខ្លាំងព្រោះមនុស្សភាគច្រើនធ្វើការពីផ្ទះ។
តាមពិតទៅការលក់កម្ចីអចលនទ្រព្យរបស់ធនាគារមួយចំនួននៅអាមេរិកបានធ្វើឡើងបន្ទាប់ពីអាជ្ញាធរគ្រប់គ្រង់វិស័យធនាគារបានព្រមានពីសុខភាពនៃវិស័យអចលនទ្រព្យថាមិនសូវល្អ។ លោក Charlie Scharf នាយកប្រតិបត្តិរបស់ Wells Fargo បានឲ្យដឹងថាធនាគាររបស់លោកមានកម្ចីនៅក្នុងអចលនទ្រព្យពាណិជ្ជកម្មចំនួន១៤២ពាន់លានដុល្លារ ហើយឃើញច្បាស់ថាធនាគារអាចប្រឈមនឹងការខាតលុយផងដែរ។ ចំណែកលោក Martin Gruenberg ប្រធានFDIC បានព្រមានថាកម្ចីក្នុងវិស័យអចលនទ្រព្យនឹងហានិភ័យខណៈតម្រូវការអចលនទ្រព្យពាណិជ្ជកម្មនៅតែថយចុះនិងទំហំការលក់បន្តថយចុះ។
គួរបញ្ជាក់ផងដែរភាពរង្គោះរង្គើក្នុងអចលនទ្រព្យពាណិជ្ជកម្មបានចាប់ផ្ដើមកើតឡើងបន្ទាប់ពីអត្រាការប្រាក់កម្ចីកើនឡើងជាលំដាប់ដោយសារការដំឡើងការប្រាក់ដុល្លារ ហើយតម្រូវការអគារពាណិជ្ជកម្មមានការថយចុះជាលំដាប់ ជាពិសេសបន្ទាប់ពីធនាគារអាមេរិកមួយចំនួនដួលរលំបានធ្វើឲ្យធនាគារអាមេរិកមួយចំនួនធំព្រួយបារម្ភពីការផ្ដល់កម្ចីទៅលើវិស័យដែលមានហានិភ័យខ្ពស់៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T12:01:03.219Z",
"category": "ហិរញ្ញវត្ថុ",
"views": 2678,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
អ្នកប្រើ iPhone ស៊េរី X ចុះក្រោម អាចនឹងដល់ថ្ងៃចូលនិវត្តន៍ ក្រោយ Apple មិនបើកមុខងារ១នេះ
|
https://business-cambodia.com/articles/apple-update-software
|
ថ្មីៗនេះក្រុមហ៊ុន Apple បានធ្វើការបញ្ចេញនូវផលិតផលថ្មីរបស់ខ្លួននិងកំណែទម្រង់ Software ios17 ដែលនឹងមានមុខងារពិសេសៗជាច្រើន ប៉ុន្តែអ្នកដែលប្រើទូរស័ព្ទម៉ូឌែលស៊េរី iPhone X ចុះក្រោមអាចនឹងដល់ថ្ងៃចូលនិវត្តន៍ហើយក្រោយក្រុមហ៊ុននឹងមិនបើកដំណើរការមុខងារ ios17 នេះឱ្យប្រើប្រាស់នោះទេ។
ចំពោះម៉ូឌែលគ្រួសារ iphone ដែលអាចគាំទ្រនិងប្រើប្រាស់ជាមួយមុខងាររបស់ iOS 17 មានដូចជា៖
iPhone XS & iPhone XS Max iPhone XR
iPhone SE 2, iPhone SE 3
iPhone 11, iPhone 11 Pro, iPhone 11 Pro Max
iPhone 12, iPhone 12 mini, iPhone 12 Pro, iPhone 12 Pro Max
iPhone 13, iPhone 13 mini, iPhone 13 Pro, iPhone 13 Pro Max
iPhone 14, iPhone 14 Plus, iPhone 14 Pro Max, iPhone 14 Pro Max
ដោយឡែកមុខងារពិសេសដែរនឹងមាននៅលើ ios17 មានដូចជា ៖ NameDrop, Offlinemap StandBy LockScreen, New Journal App, Contact Poster, Live Voice Mail, Autocorrect, Assistive Access, Live Speech និងមុខងារមួយចំនួនទៀត។
គួរជម្រាបផងដែរថាមុខងារនេះ Apple នឹងដាក់ឱ្យប្រើប្រាស់ជាផ្លូវការកំឡុងខែកញ្ញាឆ្នាំ២០២៣ ខណៈក្រុមហ៊ុនដាក់ចេញឱ្យប្រើក្នុងទម្រង់ប្រភេទ Version official Beta នៅក្នុងខែកក្កដា ខាងមុខនេះ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T09:51:56.673Z",
"category": "ភាពជាអ្នកដឹកនាំ",
"views": 6090,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"short_sentences"
]
}
|
តូចតែខ្លឹម! កូនឡានអគ្គិសនី Fiat Topolino សាកថ្មម្តងជិះបានជិត៨០គីឡូ
|
https://business-cambodia.com/articles/fiat-topolino-ev-price
|
FIAT គឺជាក្រុមហ៊ុនលក់រថយន្តដ៏ធំបំផុតមួយរបស់ប្រទេសអ៊ីតាលី ដែលបង្កើតឡើងក្នុងឆ្នាំ ២០០៧ជាមួយនឹងទ្រព្យសម្បត្តិសរុបជាង ១៩២ លានដុល្លារសហរដ្ឋអាមេរិក។ ទន្ទឹមនឹងនេះ ក្រុមហ៊ុន FIAT នាពេលថ្មីៗនេះ បានបង្ហាញម៉ូដែលថ្មីរបស់ខ្លួនគឺ Fiat Topolino ខណៈដែលរថយន្តនេះសាកថ្មម្តងជិះបានជិត៨០គីឡូ។
យោងតាមគេហទំព័រ MOTORTREND កាលពីពេលថ្មីៗនេះបានឱ្យដឹងថា Fiat Topolino ត្រូវបានបំពាក់ដោយម៉ូទ័រកម្លាំង ៨សេះ ដែលមានល្បឿនអតិបរមា ៤៥គីឡូម៉ែត្រក្នុងមួយម៉ោង។ វាត្រូវបានបំពាក់ដោយកញ្ចប់ថ្ម ៥.៥kWh ដោយសាកថ្មម្តងជិះបាន ៧៦គីឡូម៉ែត្រ។ ស្របគ្នានេះដែលក្រុមហ៊ុនបានប្រកាសនៅតម្លៃជាក់លាក់នៅឡើយទេ ប៉ុន្តែវាបានកំពុងដាក់ជួលក្នុងតម្លៃ ២៧ដុល្លារក្នុងមួយខែ ជាមួយនឹងការទូទាត់មុន ៤១១៦ដុល្លារ។
គួរជម្រាបផងដែរថា រថយន្តអគ្គិសនីដ៏តូចច្រឡឹងមួយនេះផលិតឡើងក្នុងគោលបំណងកាត់បន្ថយការកកស្ទះចរាចរណ៍នៅទីក្រុង ហើយងាយស្រួលសម្រាប់អ្នកធ្វើដំណើរជិតៗ៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T09:51:27.750Z",
"category": "កំពូលអ្នកលក់",
"views": 1696,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
ខេត្ដសំណាង! ទើបបើកការដ្ឋានសង់ផ្លូវល្បឿនលឿននិងស្ពាន ថ្ងៃនេះខេត្ដកណ្ដាលបើកការដ្ឋានសង់គម្រោង១ទៀត
|
https://business-cambodia.com/articles/three-procjet-in-kandal-provinc
|
ជារឿងដ៏រីករាយសម្រាបបងប្អូនប្រជាពលរដ្ឋដែលរស់នៅក្នុងខេត្តកណ្ដាល ក្រោងពីទទួលបានគម្រោងថ្មីៗ ឥតដាច់ចូលក្នុងខេត្តនេះ រួមមានផ្លូវល្បឿនលឿនភ្នំពេញ-បាវិត ក៏ដូចជាគម្រោងស្ពានតភា្ជប់ផ្លូវល្បឿនលឿនជាដើម។ ជាក់ស្ដែងថ្មីៗនេះខេត្តកណ្ដាលក៏ទទួលបានគម្រោងស្ពានបេតុងសសៃដែកថ្មីបន្តែមទៀត ខណៈស្ពានបេតុមួយនេះមានប្រវែងសរុប៧២ ម៉ែត្រ។
យោងតាមការចុះផ្សាយរបស់ក្រសូងសាធារណការ និងដឹកជញ្ជូន នៅថ្ងៃទី០៨ ខែមិថុនា ឆ្នាំ២០២២បានឱ្យដឹងថា ការដ្ឋានសាងសង់ស្ពានបេតុងសរសៃដែកខាងលើនេះមានប្រវែង៧២ ម៉ែត្រ ទទឹង៦,៦០ម៉ែត្រ មានទីតាំងស្ថិតនៅភូមិទួលស្លែង ឃុំលើកដែក ស្រុកកោះធំ ខេត្តកណ្តាល។
ថ្លែងក្នុងពិធីបើការដ្ឋាសាងសង់ស្ពានខាងលើននេះ ឯកឧត្តមទេសរដ្ឋមន្ត្រី ស៊ុន ចាន់ថុល បានជម្រាបជូនពីសមិទ្ធផលសំខាន់ៗដែលរាជរដ្ឋាភិបាលកម្ពុជា ក្រោមការដឹកនាំរបស់គណបក្សប្រជាជនកម្ពុជា បានខិតខំប្រឹងប្រែងអភិវឌ្ឍលើគ្រប់វិស័យ ពិសេសផ្នែកហេដ្ឋារចនាសម្ព័ន្ធរូបវ័ន្តនៅក្នុងស្រុកកោះធំ ដែលបានធ្វើឱ្យស្រុកនេះបានកែប្រែមុខមាត់ប្រកបដោយមោទនភាព។
ឆ្លៀតក្នុងឱកាសនោះដែរ ឯកឧត្តមទេសរដ្ឋមន្ត្រី បានជម្រាបជូនពីវឌ្ឍនភាពនៃការអភិវឌ្ឍវិស័យហេដ្ឋានរចនាសម្ព័ន្ធធំៗក្នុងប្រទេសរួមមាន ផ្លូវល្បឿនលឿនភ្នំពេញ-ក្រុងព្រះសីហនុ ដែលជាគម្រោងផ្លូវល្បឿនលឿនប្រវត្តិសាស្ត្រលើកដំបូងក្នុងប្រទេសកម្ពុជា គម្រោងផ្លូវល្បឿនលឿនភ្នំពេញ-បាវិត ដែលបានប្រារព្វពីធីបើកការដ្ឋានកាលពីព្រឹកថ្ងៃទី០៧ ខែមិថុនា ឆ្នាំ២០២៣កន្លងទៅ គម្រោងសិក្សាផ្លូវល្បឿនលឿនភ្នំពេញ-សៀមរាប-ប៉ោយប៉ែត ដែលក្រសួងសាធារណការ និងដឹកជញ្ជូនបានចុះហត្ថលេខាលើកិច្ចព្រងព្រៀងក្របខ័ណ្ឌ ជាមួយក្រុមហ៊ុនសាជីវកម្មស្ពាន និងថ្នល់ចិន (CRBC) កាលពីរសៀលថ្ងៃទី០៧ ខែមិថុនា ឆ្នាំ២០២៣ ព្រមទាំងបានជម្រាបជូនប្រជាពលរដ្ឋពីគម្រោងព្រែកជីកហ្វូណនតេជោផងដែរ៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T09:44:52.539Z",
"category": "អចលនទ្រព្យ",
"views": 2134,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
មកដឹងពីមុខជំនួញគ្រាក់ៗបុរសសង្ហា David Beckham ម្ចាស់ក្លឹបថ្មីដែល Messi ទើបផ្ទេរចូលលេង
|
https://business-cambodia.com/articles/david-beckham-businesses
|
David Beckham គឺជាអតីតកីឡាករបាល់ទាត់អាជីពរបស់អង់គ្លេស ដែលបានលេងឱ្យ Manchester United, Real Madrid, LA Galaxy, AC Milan និង Paris Saint-Germain ។ គាត់ត្រូវបានគេចាត់ទុកថាជាកីឡាករបាល់ទាត់ដែលមានសមត្ថភាពពូកែអស្ចារ្យម្នាក់ក្នុងប្រវត្តិសាស្ត្រ ដែលត្រូវបានគេស្គាល់ច្បាស់ ដោយសារសមត្ថភាពក្នុងការទាត់បាល់ហ្វ្រីឃីក។ ក្រោយមកនៅថ្ងៃទី១៦ ខែឧសភា ឆ្នាំ ២០១៣ លោកបានប្រកាសថាចូលនិវត្តន៍ពីអាជីពបាល់ទាត់។
គាត់បានឈ្នះពានរង្វាន់ជាច្រើន រួមទាំងពានរង្វាន់ FIFA World Player of the Year ឆ្នាំ ១៩៩៩ ហើយក៏ជាជាឯកអគ្គរដ្ឋទូតសកលសម្រាប់អង្គការយូនីសេហ្វផងដែរ។ មិនត្រឹមតែជោគជ័យក្នុងអាជីពបាល់ទាត់ លោកក៏ត្រូវបានគេស្គាល់ថាជាអ្នកជំនួញលានដុល្លារ ដែលទទួលបានភាពជោគជ័យលើមុខជំនួញជាច្រើនផងដែរ។
កើតនៅថ្ងៃទី ០២ ខែឧសភា ឆ្នាំ ១៩៧៥ នៅភាគខាងកើតទីក្រុងឡុងដ៍ ប្រទេសអង់គ្លេស។ លុះចម្រើនវ័យបន្តិចគាត់បានចាប់ផ្តើមលេងបាល់ទាត់តាំងពីក្មេង ហើយបានចូលរួមក្រុមយុវជននៅ Manchester United នៅពេលគាត់មានអាយុ១១ ឆ្នាំ។ គាត់បានបង្ហាញខ្លួនជាអាជីពដំបូងរបស់គាត់សម្រាប់ក្លឹប Manchester United ក្នុងឆ្នាំ ១៩៩២ ហើយបានកសាងខ្លួនរហូតក្លាយជាកីឡាករល្អបំផុតម្នាក់ក្នុងពិភពលោក។
បើក្រឡែកមកមើលជីវិតឯកជនលោកវិញ Beckham បានរៀបការជាមួយ Victoria Caroline Beckham សមាជិកក្រុម Spice Girls ក្នុងឆ្នាំ១៩៩៩។ ពួកគេមានកូនបួននាក់រួមគ្នាគឺ Brooklyn, Romeo, Cruz និង Harper ។ ជីវិតគូរបស់គ្រូសារលោក គឺមានភាពល្បីល្បាញបំផុតមួយនៅក្នុងពិភពលោក មិនតែប៉ុណ្ណោះពួកគេត្រូវបានបង្ហាញខ្លួននៅក្នុងទស្សនាវដ្តី និងកាសែតជាច្រើនផងដែរនាពេលកន្លងមក។
ថ្វីត្បិតតែអាជីពបាល់ទាត់របស់លោក ទទួលបាននូវភាពជោគជ័យគួរឱ្យកត់សម្គាល់ ប៉ុន្តែសម្រាប់មុខជំនួញវិញ ក៏មិនចាញ់គ្នាប៉ុន្មាននោះដែរ ពោលគឺលោកមានមុខជំនួញជាច្រើនរួមមាន៖
១. DB Ventures វាគឺជាអាជីវកម្មធំចម្បងមួយរបស់លោក ដែលផ្ដោតលើការគ្រប់គ្រងកិច្ចព្រមព្រៀង កិច្ចព្រមព្រៀងអាជ្ញាប័ណ្ណ និងផលប្រយោជន៍ពាណិជ្ជកម្មផ្សេងទៀត។ វាត្រូវបានបង្កើតឡើងក្នុងឆ្នាំ ២០០៧ ដើម្បីគ្រប់គ្រងផលប្រយោជន៍អាជីពក្រោយបាល់ទាត់របស់ Beckham រួមទាំងកិច្ចព្រមព្រៀងយល់ព្រមរបស់គាត់ កិច្ចព្រមព្រៀងអាជ្ញាប័ណ្ណ និងការបណ្តាក់ទុនពាណិជ្ជកម្មផ្សេងទៀត។
២. Seven Global វាត្រូវបានបង្កើតឡើងក្នុងឆ្នាំ ២០១៥ ដើម្បីគ្រប់គ្រងម៉ាកយីហោសកល និងផលប្រយោជន៍ពាណិជ្ជកម្មរបស់ Beckham ។ ក្រុមហ៊ុនមានការិយាល័យនៅទីក្រុងឡុងដ៍ ញូវយ៉ក និងហុងកុង។
៣. House 99 គឺជាម៉ាកយីហោគ្រឿងសម្អាងដែលត្រូវបានបង្កើតឡើងក្នុងឆ្នាំ២០១៨។ យីហោនេះត្រូវបានរចនាឡើងដើម្បីជាហាងតែមួយគត់ សម្រាប់តម្រូវការតុបតែងខ្លួនរបស់បុរស ដោយផ្តល់ជូននូវផលិតផលជាច្រើនប្រភេទ ចាប់ពីផលិតផលថែរក្សាសក់ រហូតដល់ផលិតផលថែរក្សាស្បែក រហូតដល់ការថែទាំរាងកាយទាំងមូល។
៤. Haig Club នេះគឺជាប្រ៊ែនស្រាវីស្គី ដែល Beckham សហកម្មសិទ្ធិជាមួយ Diageo បង្កើតវាឡើង ហើយវាក៏ជាយីហោស្រាវីស្គីដ៏ពេញនិយមបំផុតមួយនៅក្នុងពិភពលោកផងដែរ។
៥. ក្លឹបបាល់ទាត់ Inter Miami CF នេះគឺជាក្រុម Major League Soccer ដែល Beckham សហកម្មសិទ្ធិ ហើយក៏ជាក្លឹបដែលកំពូលកីឡាករបាល់ទាត់ Leo Messi ទើបនឹងចុះកិច្ចព្រមព្រៀងផ្ទេរចូលផងដែរ។
៦. Salford City FC នេះគឺជាក្លឹបបាល់ទាត់មិនមែនលីគដែល Beckham សហកម្មសិទ្ធិ។
បន្ថែមពីលើអាជីវកម្មទាំងនេះ Beckham ក៏មានការវិនិយោគមួយចំនួនទៀត រួមទាំងភាគហ៊ុននៅក្នុងក្រុមហ៊ុនប្រព័ន្ធផ្សព្វផ្សាយ Studio 99 និងម៉ូដសម្លៀកបំពាក់មួយដែលមានឈ្មោះថា Victoria Beckham ។
គួរជម្រាបថានៅឆ្នាំ ២០២២ គាត់ត្រូវបានចាត់ថ្នាក់ជាកីឡាករបាល់ទាត់ដែលមានជាងគេបំផុតទី ១០ នៅលើពិភពលោក ជាមួយនឹងទ្រព្យសម្បត្តិសរុបប្រមាណ ៤៥០លានដុល្លារ៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T09:36:11.760Z",
"category": "ភាពជាអ្នកដឹកនាំ",
"views": 2134,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
បោះចោលលុយរាប់លាន$! Messi ប្រាប់មូលហេតុខ្លួនចេញពីទឹកដីអឺរ៉ុប ទៅចាប់ទ្រនំថ្មីនៅទឹកដីអាមេរិក
|
https://business-cambodia.com/articles/messi-explain-why-he-join-us-socers-league
|
កីឡាករ Lionel Messi ដែលត្រូវបានគេស្គាល់ថាជាកីឡាករបាល់ទាត់ដ៏មានប្រជាប្រិយភាពបំផុតលើពិភពលលោកទើបតែប្រកាសថាលោកនឹងចាកចេញពីក្លិបបារាំង Paris Saint-Germain ពោលគឺផ្ដាច់អាជីពបាល់ទាត់នៅលីគអឺរ៉ុបហើយឈោងចាប់លីគថ្មីMLSរបស់អាមេរិកដោយចូលរួមជាមួយក្លិប Inter Miami របស់អតីតកីឡាករសញ្ជាតិអង់គ្លេស David Beckham។
បើយោងតាមការចុះផ្សាយរបស់ South China Morning Post ដោយបានដកស្រង់សម្ដីពីកិច្ចសម្ពាសន៍ជាមួយ Sport Newspapers លោកMessi បាននិយាយថា” ខ្ញុំនឹងទៅចូលរួមជាមួយក្លិប Inter Miami”។ លោកបានបន្តទៀតថា” ការសម្រេចចិត្តនេះមិនទាន់ពេញលេញ១០០% នោះទេតែប៉ុន្ដែលោកគោរពនូវការសម្រេចចិត្តរបស់លោក”។
កីឡាករសញ្ជាតិអាហ្សង់ទីនរូបនេះបានបង្ហើបថាមូលហេតុដែលខ្លួនសម្រេចចិត្តចាក់ចេញពីលីគបាល់ទាត់នៅទឹកដីអឺរ៉ុបហើយចូលរួមនៅលីគបាល់ទាត់នៅអាមេរិកគឺដោយសារលោកចង់ទទួលបានបទពិសោធន៍ថ្មីក្នុងអាជីពបាល់ទាត់នៅក្នុងបែបផែនថ្មី ជាពិសេសចង់រីករាយជាមួយនឹងជីវីតប្រចាំថ្ងៃនៅទីនោះ។
តាមពិតទៅការសម្រេចចិត្តចាកចេញទៅនេះមិនមែនដោយសារក្លិប Inter Miami របស់អាមេរិកផ្ដល់តម្លៃខ្លួនលោកខ្ពស់នោះទេ។ ត្រង់នេះលោក Messi ក៏បានបញ្ជាក់ផងដែរប្រសិនបើលោកចាកចេញដោយសារផ្ដោតលើលុយជាធំនោះលោកនឹងចូលរួមនៅក្លិបអារ៉ាប់និងក្លិបផ្សេងៗបាត់ហើយព្រោះលោកនឹងទទួលបានតម្លៃខ្លួនរាប់លានដុល្លារឯណោះ។
បើយោងតាម Reuters បានឲ្យដឹងថានៅរយៈពេលចុងក្រោយនេះកីឡាករ Messi ចង់ទៅចូលរួមជាមួយក្លិបណាដែលលោកមានឱកាសអាចក្លាយជាម្ចាស់ភាគហ៊ុនរបស់ក្លិបហើយការចូលរួមនៅក្លិប Inter Miami នៅទឹកដីអាមេរិកក៏អាចនឹងផ្ដល់ឱកាសសម្រាប់លោកខណៈលោក David Beckham ដែលជាម្ចាស់ក្លិបនេះផ្ទាល់បានស្វាគមន៍និងពេញចិត្តពេញថ្លើមជាមួយលោក Messi យ៉ាងខ្លាំង។
គួរបញ្ជក់ផងដែរក្រោយពីទទួលដំណឹងថា Messi សម្រេចចូលរួមនៅលីគ MLS អ្នកគាំទ្រនៃលីគMLS របស់អាមេរិករាប់លាននាក់ពិតជារំភើបនិងពិតជាចង់ឃើញវត្តមានរបស់លោកនៅក្នុងលីកMLSជាខ្លាំង៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T08:53:43.997Z",
"category": "ហិរញ្ញវត្ថុ",
"views": 689,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ក្រុមហ៊ុន ដាយ អ៊ិឈិ ឡាយហ្វ៍ មានកម្មវិធីពិសេសសម្រាប់អតិថិជនអំឡុងខែមិថុនានេះ
|
https://business-cambodia.com/articles/dia-ichi-client-promotion-campaign-
|
ភ្នំពេញ ថ្ងៃទី៥ ខែមិថុនា ឆ្នាំ២០២៣ - ក្រុមហ៊ុនធានារ៉ាប់រងអាយុជីវិត ដាយ អ៊ិឈិ ឡាយហ្វ៍ បានបង្កើតកម្មវិធីពិសេសសម្រាប់ខែមិថុនានេះ ដើម្បីអបអរសាទរដល់ការដាក់ឱ្យដំណើរការជាផ្លូវការយុទ្ធនាការផ្សព្វផ្សាយ “អ្វីជាអាទិភាពទី១របស់លោកអ្នក ឬ What’s your #1” ជូនដល់អតិថិជនដែលទិញផលិតផលធានារ៉ាប់រងអាយុជីវិតចាប់ពីថ្ងៃនេះ រហូតដល់ថ្ងៃទី៣០ ខែមិថុនា ឆ្នាំ២០២៣។
អតិថិជនទាំងអស់ គឺជាអាទិភាពទី១របស់ក្រុមហ៊ុន ដាយ អ៊ិឈិ ឡាយហ្វ៍
សម្រាប់កម្មវិធីដ៏ពិសេសនេះ អតិថិជនអាចទទួលបានជាកាដូ ដូចជាដំណើរកម្សាន្តជាលក្ខណៈគ្រួសារទៅកាន់ទីក្រុងតូក្យូ ប្រទេសជប៉ុនសម្រាប់រយៈពេល៣យប់៤ថ្ងៃ ម៉ូតូ Honda Scoopy Prestige ស៊េរីឆ្នាំ២០២៣ ទូរស័ព្ទដៃ iPhone ១៤ Pro Max ទូរស័ព្ទដៃ Samsung ឬរង្វាន់ដ៏ស្រស់ស្អាតជាច្រើនផ្សេងទៀត។ (*លក្ខខណ្ឌផ្សេងៗត្រូវបានអនុវត្តទៅតាមការជាវបណ្ណធានារ៉ាប់រងនីមួយៗ។)
ចាប់ផ្តើមរៀបចំផែនការហិរញ្ញវត្ថុជាមួយ ក្រុមហ៊ុន ដាយ អ៊ិឈិ ឡាយហ្វ៍ ដើម្បីការពារមនុស្សជាទីស្រលាញ់របស់លោកអ្នក និងអាទិភាពនានានៅក្នុងជីវិត។ សម្រាប់ព័ត៌មានលម្អិតផ្សេងៗទៀត លោកអ្នកអាច ប្រឹក្សាជាមួយអ្នកប្រឹក្សាផែនការហិរញ្ញវត្ថុ ឬអ្នកឯកទេសផែនការហិរញ្ញវត្ថុរបស់យើង ឬទំនាក់ទំនងតាមរយៈលេខ៖ ០២៣ ៩៥៥ ៣៣៣ ឬ ១៨០០ ២០១ ២០២ (ឥតគិតថ្លៃ)។
ក្រុមហ៊ុន ដាយ អ៊ិឈិ ឡាយហ្វ៍ គឺជាក្រុមហ៊ុនធានារ៉ាប់រងអាយុជីវិតឈានមុខគេមួយរបស់ប្រទេសជប៉ុនដែលមានប្រតិបត្តិការអាជីវកម្មជាង១២០ឆ្នាំមកហើយ។ ដាយ អ៊ិឈិ ឡាយហ្វ៍ បានក្លាយជាក្រុមហ៊ុនធានារ៉ាប់រងអាយុជីវិតមានការរីកលូតលាស់លឿនមួយនៅក្នុងប្រទេសកម្ពុជា ក្រោយមានវត្តមាននៅក្នុងប្រទេសកម្ពុជារយៈពេលត្រឹមតែជាង ៤ ឆ្នាំប៉ុណ្ណោះ។
ក្រុមហ៊ុន ដាយ អ៊ិឈិ ឡាយហ្វ៍ បានប្តេជ្ញាចិត្តឈរនៅក្បែរអតិថិជនរបស់យើងជានិច្ច និងមនុស្សជាទីស្រឡាញ់របស់ពួកគេអស់មួយជីវិត និងខិតខំប្រឹងប្រែងរួមគ្នាក្នុងការផ្តល់ជូននូវ “ភាពស្ងប់ចិត្ត” ក្រោមទស្សនៈវិស័យ “អតិថិជនជាចម្បង”។
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T08:48:19.988Z",
"category": "PR",
"views": 147,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
ចំណេញ១ឆ្នាំ៣ម៉ឺន$! កសិករវៀតណាម១រូប ចិញ្ចឹមតែត្រីដំរីលក់ អាចរកប្រាក់ចំណេញ ៣ម៉ឺន$/១ឆ្នាំ
|
https://business-cambodia.com/articles/marble-goby-fish-in-vietnam
|
លោក Nong Thon Bac Lieu គឺជាកសិករជនជាតិវៀតណាមមួយរូបដែលបច្ចុប្បន្នកំពុងតែកាក់កបយ៉ាងខ្លាំងជាមួយនឹងរបរចិញ្ចឹមត្រីដំរី ខណៈដែលបច្ចុប្បន្នរបរនេះពុំសូវមានអ្នកធ្វើឡើយនៅក្នុងប្រទេសវៀតណាម និងសូម្បីតែប្រទេសកម្ពុជាយើងក៏ហាក់មិនសូវជាមានប៉ុន្មានដែរ។
បើតាមការលើកឡើងរបស់លោក Nong Thon Bac Lieu ជាម្ចាស់កសិដ្ឋានចិញ្ចឹមត្រីដំរី Quec toan fishing បានឱ្យដឹងថា ការចិញ្ចឹមត្រីនៅកន្លែងរបស់គាត់នៅជាលក្ខណៈគ្រួសារនៅឡើយទេ ពុំទាន់ជាលក្ខណៈកសិដ្ឋានខ្នាតធំណាស់ណានោះទេ គ្រាន់តែថាស្រះចិញ្ចឹមរបស់គាត់ធំៗមើលទៅដូចជាកសិដ្ឋាន។លោកបានបន្តថា ជារៀងរាល់ឆ្នាំលោកអាចរកចំណេញបានពីការចិញ្ចឹមត្រីនេះគឺ ៣ម៉ឺនដុល្លារក្នុងមួយឆ្នាំ។
ចំពោះប្រភពចំណូលដែលលោក Nong Thon Bac Lieu អាចរកបានគឺមានពីរប្រភព ដោយទី១គឺតំបន់របស់គាត់ការចិញ្ចឹមត្រីដំរីហាក់មិនសូវមានច្រើនហេតុនេះធ្វើឱ្យតម្លៃត្រីនៅមានតម្លៃខ្ពស់ព្រោះត្រីដែលគាត់ចិញ្ចឹមភាគច្រើនត្រូវបាននាំចេញទៅកាន់ទីផ្សារប្រទេសចិន។ ទី២ គឺគាត់បានប្រាក់ពីការបង្រៀន ដោយសារតែបច្ចេកទេសចិញ្ចឹមក៏ពុំទាន់មានអ្នកអាចធ្វើបានច្រើនៅឡើយ ទើបខាងមន្ទីកសិកម្មនៅក្នុងតំបន់របស់គាត់បានផ្តល់ជាកម្រៃមួយចំនួនដើម្បីឱ្យលោកបើកវគ្គបង្រៀនជូនប្រជាកសិករផ្សេងទៀតឱ្យចេះពីបច្ចេកទេសនៃការចិញ្ចឹមត្រីមួយប្រភេទនេះ។ដោយសារតែមូលហេតុទាំងនេះហើយ ដែលនាំឱ្យប្រាក់ចំណូលរបស់គាត់ទទួលបានច្រើនបែបនេះ។
ដោយឡែកចំពោះបច្ចេកទេសនៃការចិញ្ចឹមត្រីនេះវិញ លោកបានបង្ហើបឱ្យដឹងថា វាជាប្រភេទត្រីដែលពិបាកនៅក្នុងការចិញ្ចឹមខ្លះ ដែលតម្រូវឱ្យអ្នកចិញ្ចឹមត្រូវធ្វើការសិក្សាស្វែងយល់ពីប្រភេទចំណី ពីចរិតត្រី ពីសុខភាព និងស្ថានភាពរបស់ត្រីជាដើម។ជាក់ស្តែង សម្រាប់គាត់គឺគាត់បានធ្វើការសិក្សានិងសាកល្បងចិញ្ចឹមត្រីនេះអស់រយៈពេលដល់ទៅ ៣ឆ្នាំ ទម្រាំតែអាចទទួលបានជោគជ័យទៅលើការចិញ្ចឹមត្រីនេះ។
ហេតុដូច្នេះសម្រាប់បងប្អូនដែលមានចំណាប់អារម្មណ៍ចង់ធ្វើការចិញ្ចឹមត្រីដំរី ឬ ត្រីប្រភេទផ្សេងៗទៀតមុននឹងធ្វើការបោះទុនចិញ្ចឹមបងប្អូនគួរតែសិក្សាអំពីបច្ចេកទេស ការចិញ្ចឹមឱ្យច្បាស់លាស់ជាមុនសិនចាំចិញ្ចឹម ឬម្យ៉ាងទៀតបងប្អូនអាចចិញ្ចឹមជាលក្ខណៈស្រះតូចៗដូចលោក Nong Thon Bac Lieu បាន ចាំពេលយើងអាចចេះដឹងពីការចិញ្ចឹមហើយចាំពង្រីកក៏បាន៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T08:39:13.714Z",
"category": "ចាប់ផ្តើមអាជីវកម្ម",
"views": 643,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ស្រ្តីក៏អាចរកចំណូលមិនចាញ់បុរស! អ្នកស្រី Katelyn ឆ្កឹះចំណូល១ខែខ្ទង់២៤ម៉ឺន$ តាមច្រកធំៗ៤នេះ
|
https://business-cambodia.com/articles/katelyn-alsop-make-money
|
ទស្សនៈ «ស្រី្តវិលជើងក្រានមិនជុំ» អាចនឹងហួសឌឺឡេក្នុងសទវត្សទី២១នេះ។ ជាក់ស្តែងអ្នកស្រី Katelyn Alsop ម្តាយដែលមានកូនបួននាក់ជាបន្ទុក រកប្រាក់ចំណូលបានខ្ទង់២៤ម៉ឺនដុល្លារ/១ខែ ដោយធ្វើការត្រឹម៤ម៉ោងប៉ុណ្ណោះ/១ថ្ងៃ អាចចំណាយពេលជាមួយគ្រួសាររស់នៅយ៉ាងសុខស្រួល។ នេះបើតាមការឲ្យដឹងពី CNBC Make it។
ត្បិតមានភេទជាស្ត្រី តែអ្នកស្រី Katelyn Alsop កសាងខ្លួនក្លាយជាសេដ្ឋីចេញពីបាតដៃទាំងពីរ ដោយយកជំនាញថតរូបធ្វើជាដើមទុន។ អ្នកស្រីបានលើកឡើងយ៉ាងដូច្នេះថា៖ «ក្នុងឆ្នាំ២០០៨ ខ្ញុំបានចាប់ផ្តើមការថតរូបពីបន្ទប់ដែលខ្ញុំស្នាក់នៅ។ បំណងប្រាថ្នារបស់ខ្ញុំគឺចង់ក្លាយទៅជាអ្នកថតរូបអាជីពម្នាក់។ វាមិនងាយស្រួលទេ ជាពិសេសក្នុងអំឡុងពេលវិបត្តិសេដ្ឋកិច្ច ប៉ុន្តែក៏អរគុណខ្លួនឯងដែលមិនបោះបង់»។
កាលគ្រាជានិស្សិសាកលវិទ្យាល័យ Katelyn Alsop ដោយស្គាល់រូបរាងក្តីសុបិនច្បាស់លាស់ នាងខិតខំរៀនសូត្រយ៉ាងខ្លាំងនិងតែងចែករំលែកលើបណ្តាញសង្គមពីបច្ចេកវិទ្យាថតរូប ឬអ្វីដែលនាងបានដឹង រហូតមានការផ្ញើអ៊ីម៉ែលដល់ទៅ ៧៦,០០០ ពីអ្នករួមអាជីពជាមួយគ្នាចង់ឲ្យនាងបង្កើតវគ្គបង្រៀន។
ទីបំផុតនាខែវិច្ឆិកា ឆ្នាំ២០១៥ អ្នកស្រីនិងស្វាមីថ្មីថ្មោង បានចាប់ផ្តើមកម្មវិធីបណ្តុះបណ្តាលអនឡាញដំបូងរបស់ខ្លួនដើម្បីបង្រៀនអ្នកថតរូបពីរបៀបកែសម្រួល និងសម្រួលលំហូរការងារ ក្នុងតម្លៃ៣៩៧ដុល្លារ។ គោលដៅក្នុងការលក់សរុបនៃវគ្គសិក្សានេះពួកគេចង់បាន១៥,០០០ដុល្លារ ប៉ុន្តែរឿងនឹកស្មានមិនដល់ ត្រឹមរយៈពេលមួយថ្ងៃដំបូងប្តីប្រពន្ធមួយគូនេះអាចរកប្រាក់បានជាង ១៦០,០០០ដុល្លារឯណោះ ដោយសារតែការជឿទុកចិត្តពីអតិថិជនដែលខ្លួនបានកសាងនាពេលកន្លងមក។
យ៉ាងណាមិញ ក្នុងចុងឆ្នាំ២០២២ អ្នកស្រីរកប្រាក់ចំណូលបានប្រហែល ២៤០,០០០ដុល្លារក្នុងមួយខែ ចេញពីច្រកផ្លូវធំៗ៤គឺ ទី១/. បើកអាជីវកម្មថតរូបអាពាហ៍ពិពាហ៍ ទី២/. គ្រូបង្គោល និងលក់វគ្គសិក្សា Katelyn James Photography ទី៣/. ទាញចំណូលពីហ្លេតហ្វម Acton Academy West End ដែលមានសិស្សប្រមាណ ១០០,០០០នាក់ មកពីជុំវិញពិភពលោកកំពុងប្រើប្រាស់ និងទី៤/. ចំណូលពីបណ្តាញសង្គមដូចជា Blog, Instagram និង Youtube ជាដើម។ អ្នកស្រី Katelyn Alsop បាននិយាយថា៖ «ប្រហែល ២៣០,០០០ដុល្លារនៃប្រាក់ចំណូលប្រចាំខែ គឺជាប្រាក់ចំណូលអកម្មពីវគ្គសិក្សាតាមអ៊ីនធឺណេត និងការលក់សម្ភារៈបណ្តុះបណ្តាល។ ខ្ញុំធ្វើការតែបួនម៉ោងប៉ុណ្ណោះក្នុងមួយថ្ងៃ ហើយខ្ញុំទទួលថតពិធីរៀបអាពាហ៍ពិពាហ៍បួនដងក្នុងមួយឆ្នាំ»។
អ្នកឃើញទេ? មិនថាបុរសឬស្រី្ត នៅលីវឬមានគ្រួសារ ឲ្យតែមានមហិច្ឆតាចងភ្ជាប់ចំណេះ ជំនាញ មានសមត្ថភាពពិតប្រាកដ ហ៊ានផ្សំអំណត់ ចុងក្រោយបំផុតអ្នកនឹងជោគជ័យលើអ្វីដែលខ្លួនប្រាថ្នាចង់បាន ទាំងតួនាទី យសសក្តិ លាភសក្ការ។ ចូរកុំដាក់ដែនកំណត់ឲ្យខ្លួនឯង ព្រោះអ្នកអាចធ្វើរឿងដ៏អស្ចារ្យលើសអ្វីដែលអ្នកធ្លាប់គិតទៅទៀត កុំភ្លេចអនាគតភ្លឺស្វាងកំពុងអង្គុយរង់ចាំអ្នក៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T07:35:40.160Z",
"category": "ភាពជាអ្នកដឹកនាំ",
"views": 1426,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
Messi ចេញពី PSG បានប្រាប់មូលហេតុធំ២ ដែលមិនព្រមចូលលេងនៅក្លឹបចាស់ Barcelona វិញ
|
https://business-cambodia.com/articles/messi-barcelona-and-psg
|
បន្ទាប់ពីចាកចេញពីក្លឹប PSG របស់ប្រទេសបារាំង ពេលនេះ Messi និយាយហេតុផលដែលខ្លួនមិនព្រមវិលត្រឡប់ទៅទ្រនំចាស់ Barcelona វិញដោយចូលទៅចុះកុងត្រា៥ឆ្នាំលេងឱ្យក្លឹប Inter Miami នៅទឹកដីសហរដ្ឋអាមេរិកជំនួសវិញ។
នៅក្នុងបទសម្ភាសន៍ជាមួយ Mundo Deportivo លោកបាននិយាយឱ្យដឹងថាខ្លួនពិតជាចង់វិលត្រឡប់ទៅលេងនៅ Barcelona វិញណាស់ ប៉ុន្តែដោយសារបទពិសោធន៍ដូចពីមុនដែលគាត់មិនចង់ជួបនោះទេ ហើយហេតុផលមួយចំនួនដែលធ្វើឱ្យលោកមិនត្រឡប់ទៅលេងឱ្យក្លឹបអេស្ប៉ាញនេះវិញក៏ដោយសាររឿងចំនួន២។
ដោយទី១គឺលោកមិនចង់ឱ្យមានការលក់ចេញនូវកីឡាករណាម្នាក់ ឬកាត់ប្រាក់ខែបុគ្គលិកណាមួយដើម្បីវត្តមានរបស់លោកនោះទេ ព្រោះបញ្ហាលុយកាក់មិនសំខាន់សម្រាប់លោកឡើយព្រោះបើលុយជាបញ្ហាមែន នោះគាត់នឹងទៅលេងឱ្យក្លឹបនៅអារ៉ាប់ ព្រោះនៅទីនោះគេហ៊ានឱ្យតម្លៃខ្លួនលោកខ្ពស់ខ្លាំង។
ចំពោះមូលហេតុទី២ក៏ព្រោះតែលោកគិតអំពីគ្រួសារនិងគោរពការសម្រេចចិត្តផ្ទាល់ខ្លួន ទោះបីជាខាងក្លឹបសន្យាថានឹងធ្វើគ្រប់យ៉ាងឱ្យហើយ ក៏ប៉ុន្តែលោកក៏នៅមានរឿងច្រើនទៀតដែលត្រូវធ្វើបន្ត ហើយលោកបានលើកឡើងថា “ខ្ញុំចង់ធ្វើការសម្រេចចិត្តដោយខ្លួនឯង ហើយនេះជាមូលហេតុដែលខ្ញុំមិនងាកទៅរក Barça វិញទោះបីជាខ្ញុំស្រលាញ់ក្លឹបនេះក៏ដោយ ខ្ញុំកំពុងស្ថិតនៅក្នុងដំណាក់កាលងាកចេញពីការផ្តោតអារម្មណ៍បន្តិចដោយចង់គិតបន្ថែមលើ គ្រួសាររបស់ខ្ញុំ”។
យ៉ាងណាមិញយោងតាមប្រភព GMS បានឱ្យដឹងថា Lionel Messi នឹងវិលត្រឡប់មក Barcelona វិញក្នុងនាមជាគ្រូបង្វឹក និងចូលរួមជាមួយក្លឹបម្ដងទៀតក្នុងសកម្មភាពខ្លះនាពេលអនាគត ដោយកីឡាករវ័យ៣៥រូបនេះបានបង្ហើបថា “ខ្ញុំមិនដឹងថាពេលណាឬយ៉ាងនោះទេ ប៉ុន្តែសង្ឃឹមថាថ្ងៃណាមួយខ្ញុំនៅតែអាចរួមចំណែកអ្វីមួយនៅ Barcelona និងជួយក្លឹបព្រោះនេះជាក្លឹបដែលខ្ញុំស្រលាញ់ដូចដែលខ្ញុំតែងតែនិយាយ។
គួររំលឹកផងដែរថាលោក Lionel Messi បានចាកចេញពីក្លឹប Barcelona ទៅលេងឱ្យក្លឹប PGS កាលពីអំឡុងខែសីហាឆ្នាំ២០២១ ដោយសារ Barcelona បានប្រកាសថាក្លឹបជួបបញ្ហាហិរញ្ញវត្ថុ។ ជាក់ស្តែងនាពេលថ្មីនេះដែរលោកក៏បានចាកចេញពីក្លឹប PGS ដែរដោយទៅចុះកុងត្រាថ្មីលេងឱ្យក្លឹប Inter Miami ដែលមានអតីតកំពូលកីឡាករ David Beckham ជាប្រធានក្លឹប៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T07:30:46.064Z",
"category": "ភាពជាអ្នកដឹកនាំ",
"views": 830,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ធនាគារ អេស ប៊ី អាយ លី ហួរ បានចូលរួមជាមួយមជ្ឈមណ្ឌលជាតិផ្តល់ឈាម រៀបចំទិវាពិភពលោក នៃអ្នកបរិច្ចាគឈាមនៅថ្ងៃទី១៤ ខែមិថុនា ឆ្នាំ២០២៣
|
https://business-cambodia.com/articles/sbi-lyhour-bank-
|
ដើម្បីចូលរួមយុទ្ធនាការ និងដោះស្រាយបញ្ហាកង្វះឈាមរបស់រាជរដ្ឋាភិបាល ធនាគារ អេស ប៊ី អាយ លី ហួរ បានសហការជាមួយ មជ្ឈមណ្ឌលជាតិផ្តល់ឈាម ក្នុងការរៀបចំកម្មវិធី “ទិវាពិភពលោក នៃអ្នកបរិច្ចាគឈាម” នៅមជ្ឈមណ្ឌលជាតិផ្តល់ឈាម។ កិច្ចសហការរវាងស្ថាប័នទាំងពីរ ត្រូវបានរំពឹងថានឹងកាន់តែលើកកម្ពស់ការចូលរួមក្នុងការបរិច្ចាគឈាមរបស់សាធារណជន ជាពិសេសបុគ្គលិកក្រុមហ៊ុន ឲ្យកាន់តែមានចំនួនច្រើនឡើង ដើម្បីជួយដល់សង្គម និងបង្កើតនូវទម្លាប់ដែលមានសុខភាពល្អដល់អ្នកបរិច្ចាគឈាម ពីព្រោះការបរិច្ចាគឈាមទៀងទាត់ អាចជួយកាត់បន្ថយការឡើងទម្ងន់ ជម្ងឺដាច់សរសៃឈាមក្នុងខួរក្បាល កាត់បន្ថយជម្ងឺមហារីកផ្សេងៗ ជួយដល់សុខភាពបេះដូង និងអត្ថប្រយោជន៍សុខភាពជាច្រើនទៀត។
កិច្ចបរិច្ចាគឈាមរបស់ជនរួមជាតិមិនត្រឹមតែជួយសង្គ្រោះជីវិតមនុស្សប៉ុណ្ណោះទេ ប៉ុន្តែថែមទាំងឱ្យយើងមានភាពសុខភាពល្អ និងកាត់បន្ថយនូវហានិភ័យពីជំងឺមហារីកផ្សេងៗផងដែរ។ ដូច្នេះ ប្រជាពលរដ្ឋទាំងអស់ អាចអញ្ជើញចូលរួមដោយស្ម័គ្រចិត្តក្នុងការបរិច្ចាគឈាមរបស់លោកអ្នក នៅថ្ងៃទី១៤ ខែមិថុនា ឆ្នាំ២០២៣ ចាប់ពីម៉ោង៨ព្រឹក ដល់ ម៉ោង៥ល្ងាច ដែលមានទីតាំងស្ថិតនៅ មជ្ឈមណ្ឌលជាតិផ្តល់ឈាម ក្បែរមន្ទីរពេទ្យរុស្ស៊ី ដើម្បី ជួយសង្គ្រោះអ្នកជម្ងឺដែលកំពុងត្រូវការឈាម។ យោងទៅតាមប្រសាសន៍របស់ លោកវេជ្ជ. សុខ ប៉ូ ប្រធានមជ្ឈមណ្ឌលជាតិផ្ដល់ឈាម បានឲ្យដឹងថា “សព្វថ្ងៃនេះចំនួនអ្នកជម្ងឺដែលត្រូវការឈាម និងចំនួនអ្នកដែលបរិច្ចាគឈាម គឺមិនសមាមាត្រគ្នាទេ។ ជាក់ស្តែងបើប្រៀបធៀបទៅនឹងតួលេខប្រជាជនសរុបជាង ១៧លាននាក់ ក្នុងប្រទេសកម្ពុជា អ្នកបរិច្ចាគឈាមស្ម័គ្រចិត្ត និងមិនគិតកម្រៃមានត្រឹមតែ ០.៦២ភាគរយប៉ុណ្ណោះ។ ដូច្នេះចំនួននេះគឺជាចំនួនតិចមែនទែន ខណៈពេលដែលរៀងរាល់៦នាទីម្តង យើងត្រូវការឈាម ១ប្លោកយ៉ាងតិច ដើម្បីសង្គ្រោះជីវិតអ្នកជម្ងឺ។” លោកបានបន្តទៀតថា “ឈាមមានប្រភពតែមួយគត់ គឺពីមនុស្ស មិនមានរោងចក្រឱសថណា អាចផលិតបាននោះទេ ហើយកិច្ចបរិច្ចាគឈាមមិនប៉ះពាល់ដល់សុខភាពនោះឡើយ។”
សកម្មភាពបរិច្ចាគឈាមនេះ គឺឆ្លុះបញ្ចាំងពីការបេ្តជ្ញាចិត្ត បង្កើតភាពជោគជ័យ និងវឌ្ឍនភាពរួមគ្នា ប្រកប ដោយគុណតម្លៃមនុស្សធម៌ សម្រាប់ប្រជាពលរដ្ឋ ក៏ដូចជាសង្គមជាតិទាំងមូលរបស់ព្រះរាជណាចក្រកម្ពុជា៕
ចូលទៅកាន់តំណរនេះដើម្បីទស្សនាវីដេអូ៖ https://bit.ly/43raKfpDonation
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T06:43:30.082Z",
"category": "PR",
"views": 2392,
"author": {
"first_name": "Sreymom",
"last_name": "Cha",
"email": "sreymomcha069@gmail.com"
},
"quality_warning": [
"noisy"
]
}
|
រាត្រីបង្ហាញម៉ូដ Morgan បើកជំពូកថ្មីនៅក្នុងស៊េរី Morgan SkyPalace
|
https://business-cambodia.com/articles/morgan-sky-palace-
|
ពន្លឺភ្លើងដ៏ចែងចាំងនៃកម្មវិធីMorgan Fashion Night និងពិធីសម្ពោធបន្ទប់គំរូវិមាន Morgan Sky Palace នឹងសួនច្បារមាត់ទន្លេ នៅល្ងាចថ្ងៃទី4 ខែមិថុនា ដោយមានការចូលរួមតារាជាច្រើនបានបញ្ចប់យ៉ាងរលូននៅMorgan Enmaison។
វាំងនននៃកម្មវិធីបានបើកយ៉ាងសន្សឹមៗ នៅលើច្រាំងទន្លេមេគង្គ Morgan បានអញ្ជើញជាពិសេស Spectrum KH ដែលត្រូវបានគេស្គាល់ថាជាអ្នកវាយតម្លៃផ្នែកម៉ូដដ៏កំពូលនៅអាស៊ីអាគ្នេយ៍ ដើម្បីធ្វើបទបង្ហាញពីសោភ័ណភាពនៃជីវិតរស់នៅដ៏ប្រណិតតាមមាត់ទន្លេ ក្រោមពន្លឺផ្កាយដ៏ចាំងចែងនៅលើមេឃ។ ជាមួយគ្នានេះដែរ តារាបង្ហាញម៉ូតអាស៊ីអាគ្នេយ៍ល្បីៗជាង150នាក់ និង តារាបណ្តេញសង្គមដ៏លេចធ្លោ KOL ព្រមទាំងប្រព័ន្ទផ្សព្វផ្សាយសំខាន់ៗបានចូលរួមជាសក្ខីភាព ក្នងការស្រាយអាថ៌កំបាំងនៃវិមាន Morgan Sky Palace ដំបូងបង្អោះនៅកម្ពុជា។
សិល្បះច្នៃប្រឌិតរបស់អ្នករចនាម៉ូតនិងបរិយាកាសនៃវិមានបានរួមបញ្ចូលគ្នាយ៉ាងល្អឥតខ្ចោះ អ្នកDesignរចនាសម្ព័ន្ធដ៏ពូកែនិងអ្នកDesignពណ៌ពន្លឺRevivre បានស្រង់ចេញនូវការរចនារួមបញ្ចូលគ្នាតាមបន្ទាត់សំណង់នៃភាពស្អាតស្រទន់របស់ Sky Palace ។ ច្បិចយកស្រទាប់ពិសេស ដោយនៅផ្នែកស្មានៃសំលៀកបំពាក់បានបង្ហាញស្រដៀងទៅនឹងអារម្មណ៏ក្នុងបរិយាកាសបន្ទប់ទទួលភ្ញៀវនៃផ្ទៃវិមាន ពណ៌ពន្លឺដ៏ច្បាស់បានបង្ហាញពីភាពចម្រុះនៃលំហបន្ទប់។
ប្រសិនបើ Revivre បង្ហាញរូបរាងសំណង់របស់ Sky Palace វិញ ក្រុមDesign Natacha Van Collection នឹងបង្ហាញពីការយល់ដឹង និងអាកប្បកិរិយារបស់ខ្លួនចំពោះភាពប្រណិតនៃស្មារតីរស់នៅក្នុងវិមាន។ រ៉ូបរាត្រីសមោលសដែលរចនាឡើងពីអំបោះពណ៌សដែលមានពន្លឺ ដោយដំណើរយឺតៗ យោលៗ ស្តើងដូចពពក ដោយអាកប្បកិរិយាឆើតឆាយ និងស្ងប់ស្ងាត់ដូចជីវិតរស់នៅ។
នៅក្នុងព្រឹត្តិការណ៍នេះ ទទួលបានការគាំទ្រពីដៃគូអាជីវកម្មរបស់Morgan មានBrandល្បីៗទាំង7 ដូចជា ភោជនីយដ្ឋានជប៉ុនYan · ROCK SALT Japanese Restaurant, XXX Auto Tuning, cdf China Duty Free Cambodia, Oukong Media, Hanuman Beer, HongQi Cambodia និងទឹកបរិសុទ្ទ Elan បានចូលរួមឧបត្ថម្ភរួមគ្នា ញ៉ាំងឱ្យកម្មវិធីកាន់តែមានភាពអស្ចារ្យ។
លោក Chu Zexu អគ្គនាយករងនៃក្រុមហ៊ុន Morgan Group បានឡើងថ្លែងអំណរគុណយ៉ាងជ្រាលជ្រៅចំពោះការយកចិត្តទុកដាក់ និងការគាំទ្ររយៈពេលវែងរបស់ដៃគូសហការណ៍ និងភ្ញៀវកិត្តិយសទាំងអស់ដែលមានវត្តមានចូលរួម នៅថ្ងៃអនាគត ក្រុមហ៊ុន Morgan នឹងបន្តចាក់បញ្ចូលគ្នានូវភាពអស្ចារ្យនិងរឹងមាំបន្ថែមទៀតទៅក្នុងជីវិតរស់នៅដ៏ប្រណិតក្នុងប្រទេសកម្ពុជា ដោយសាងសង់ផ្ទះដ៏ប្រណិតដែលតំណាងឱ្យឥរិយាបទរស់នៅដំបូងគេរបស់ប្រទេសកម្ពុជា និងលំដាប់អន្តរជាតិ។
Morgan Enmaison ដែលជាលំនៅដ្ឋានដ៏ធំជាងគេនៅមាត់ទន្លេរបស់ប្រទេសកម្ពុជា បានដាក់បង្ហាញនូវផលិតផលផ្ទះដ៏ប្រណិត Sky Palace ដែលបង្ហាញក្នុងទិដ្ឋភាពជាក់ស្តែង ធ្វើអោយប្រសើរឡើងនូវកម្ពស់នៃការរស់នៅដ៏ប្រណិត។
Morgan Sky Palace ដែលមានទីតាំងនៅកម្ពស់ 220 ម៉ែត្រនៃអគារ 1 និង 2 នៃ Morgan Sky Palace គឺជាលំនៅដ្ឋានប្រណីតតែមួយគត់ក្នុងប្រទេសកម្ពុជាដែលមានចំងាយពី 0 ទៅចំណុចខ្ពស់បំផុតនៃទន្លេ ហើយទីតាំងគឺប្លែកពីគេ។
Morgan ជ្រើសរើសផលិតផលធំៗចំនួនពីរ៖ Sky Villaទំហំ 175-683㎡ និង វីឡាលំហអាកាសទំហំ 157-612㎡។ ក្នុងការបង្ហាញជីវិតពិតនៃលំនៅដ្ឋានដែលមានស្រាប់ទាំងអស់ និងផ្តល់សេវាកម្មតាមតម្រូវការពីការរចនាប្លង់ផ្ទះ ការបង្ហាញពី VR ដើម្បីបង្កើត "លំនៅដ្ឋានទំនើប" តែមួយគត់សម្រាប់អ្នករស់នៅ។
កន្លែងទទួលភ្ញៀវធំ ជណ្តើរយន្តល្បឿនលឿនបំពាក់ដោយទ្វារ សុវត្ថិភាព។
ក្លឹបវាយកូនហ្គោល ក្លឹបជិះទូកកម្សាន្ត ក្លឹបអានសៀវភៅ ស្រា និងបារីស៊ីហ្គា ស្ប៉ាលំដាប់ខ្ពស់... កន្លែង ដ៏ប្រណិត ដើម្បីរក្សាទំនាក់ទំនងដ៏ល្អ។
សហគមន៍បៃតង - ផ្លូវក្រាលកៅស៊ូប្រវែង 200 ម៉ែត្រតាមដងទន្លេ ផ្លូវលំហាត់ប្រាណដែលហ៊ុំព័ទ្ធដោយសួនច្បារ អាងហែលទឹកគ្មានដែនកំណត់ ជាមួយនឹងទេសភាពដ៏ស្រស់ស្អាត។
កន្លែងរស់នៅ "5 នាទី" - ហាងកាហ្វេនាពេលអនាគត អាហារអន្តរជាតិ ផ្សារទំនើប ហាងសំលៀកបំពាក់ ហាងរចនាមានទីតាំងនៅក្នុងនោះ។
ការធ្វើដំណើរបីវីធី - ឧទ្ធម្ភាគចក្រ កំពង់ផែ ការធ្វើដំណើរតាមផ្លូវទឹក ផ្លូវគោក និងផ្លូវអាកាសតាមដែលអ្នកចូលចិត្ត។
Sky Palace Room Type 》
VR Link：https://www.720yun.com/t/3cvkzbi7rp7#scene_id=86140835
ក្នុងរយៈពេល 6 ខែ បញ្ជាទិញ Morgan Sky Palace ហើយរីករាយជាមួយអត្ថប្រយោជន៍ដ៏អស្ចារ្យ —
ទិញផ្ទះប្រណិតដែលបានកំណត់ និងទទួលបានរថយន្តទំនើប Lamborghini/Ferrari
2.ផ្តល់ជូននូវសេវាកម្មរចនា តាមតំរូវការ
កាតមាស VIP ដែលមានតម្លៃ $5,000 សម្រាប់ការទទួលទានដោយឥតគិតថ្លៃនៅ Yan·ROCK SALT ដែលជាភោជនីយដ្ឋានអាហារជប៉ុនលំដាប់កំពូល
*កម្មវិធីទាំអស់រក្សាដោយMorgan Enmaison
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T06:26:19.017Z",
"category": "PR",
"views": 1315,
"author": {
"first_name": "Sreymom",
"last_name": "Cha",
"email": "sreymomcha069@gmail.com"
},
"quality_warning": [
"noisy",
"short_sentences"
]
}
|
ជិតដល់ថ្ងៃប្រកួតហើយ! មកដឹងពីតម្លៃសំបុត្រ ២ប្រភេទ ដែលក្រុមជម្រើសជាតិកម្ពុជាប្រកួតជាមួយបង់ក្លាដេស
|
https://business-cambodia.com/articles/cambodia-vs-bangladesh
|
នៅថ្ងៃទី១៥ ខែមិថុនា ឆ្នាំ២០២៣ ខាងមុខនេះ កម្ពុជានឹងមានការប្រកួតប្រកួតមិត្តភាពអន្តរជាតិ "Vattanac International Friendly Match" រវាងក្រុមជម្រើសជាតិកម្ពុជាទល់នឹងក្រុមជម្រើសជាតិបង់ក្លាដែស។
នៅក្នុងនោះដែរ បើយោងតាមការចេញផ្សាយនៅលើគេហទំព័រផ្លូវការរបស់សហព័ន្ធកីឡាបាល់ទាត់កម្ពុជា បានឱ្យដឹងថាចំពោះសំបុត្រទស្សនាការប្រកួតមិត្តភាពអន្តរជាតិ "Vattanac International Friendly" រវាងក្រុមជម្រើសជាតិកម្ពុជា ទល់នឹងក្រុមជម្រើសជាតិបង់ក្លាដែស នឹងមានដាក់លក់ជាផ្លូវការនៅថ្ងៃទី១០ ខែមិថុនា ឆ្នាំ២០២៣នេះ។
សូមបញ្ជាក់ថា ចំណែកកន្លែងលក់សំបុត្រគឺនៅពហុកីឡាដ្ឋានជាតិអូឡាំពិក ពីម៉ោង ៩ព្រឹកតតទៅសម្រាប់សំបុត្រតាមអនឡាញគឺមានលក់នៅក្នុង App Live. By WonderPass ដែលសតម្លៃសំបុត្រប្រភេទ ១ Zone A មានតម្លៃ ៣ម៉ឺនរៀល សំបុត្រប្រភេទ២ Zone B មានតម្លៃ ១ម៉ឺន៥ពាន់រៀល៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T05:38:14.041Z",
"category": "ព័ត៌មានថ្មីៗ",
"views": 5311,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
មកស្គាល់ប្រវត្ដិក្រុមហ៊ុនចិន CRBC ដែលកំពុងវិនិយោគធ្វើផ្លូវល្បឿនលឿន៣ខ្សែ នៅខ្មែរ
|
https://business-cambodia.com/articles/china-road-and-bridge-corporation
|
ជាក្រុមហ៊ុនធំលំដាប់ពិភពលោក ដែលបាននិងកំពុងវិនិយោគលើការសាងសង់ផ្លូវល្បឿនលឿន ៣ ខ្សែនៅខ្មែរ តើក្រុមហ៊ុន CRBC មានប្រវត្តិយ៉ាងណា? ថ្ងៃនេះ Business Cambodia នឹងនាំបងប្អូនមកស្គាល់ប្រវត្តិត្រួសៗរបស់ក្រុមហ៊ុនសាជីវកម្ម និង សំណង់ មួយនេះ។
ក្រុមហ៊ុន CRBC ដែលមានឈ្មោះពេញថា China Road and Bridge Corporation ឬបកជាខេមរៈភាសាថា “សាជីវកម្មថ្នល់ និងស្ពានចិន” គឺជាក្រុមហ៊ុនសំណង់អន្ដរជាតិដ៏ធំ១របស់ប្រទេសចិន។ ក្រុមហ៊ុននេះគឺជាបុត្រសម្ព័ន្ធនៃក្រុមហ៊ុន China Communications Construction Company ឬហៅកាត់ថា CCC។
ក្រុមហ៊ុនសំណង់ដ៏ធំមួយនេះបានបង្កើតឡើងតាំងពីឆ្នាំ១៩៧៩ មានការិយាល័យកណ្ដាលនៅទីក្រុងបេកាំង ប្រទេសចិន ហើយមានការិយាល័យជាង៥០ទៀតនៅតាមបណ្ដាលប្រទេសមួយចំនួន និង តំបន់ជាង ៥០ នៅអាស៊ី អាហ្រ្វិក អឺរ៉ុប និងអាមេរិកផងដែរ។ បច្ចុប្បន្នក្រុមហ៊ុន CRBC ត្រូវបានគ្រប់គ្រងដោយមនុស្សសំខាន់ពីររូបគឺលោក Lu Shan និងលោក Du Fei ។
សម្រាប់ប្រតិបត្ដិការអាជីវកម្ម ក្រុមហ៊ុន CRBC នេះ ផ្តោតសំខាន់លើគម្រោងសាងសង់ធំៗជាច្រើនដូចជា ផ្លូវថ្នល់ ស្ពាន កំពង់ផែ ផ្លូវរថភ្លើង អាកាសយានដ្ឋាន ផ្លូវក្រោមដីជាដើម។
បច្ចុប្បន្នក្រុមហ៊ុនមួយនេះក៏បាននិងកំពុងវិនិយោគការសាងសង់គម្រោងផ្លូវល្បឿនលឿនចំនួន ៣ ខ្សែផងដែរនៅក្នុងប្រទេសកម្ពុជាដែលក្នុងនោះរួមមាន៖
១, ផ្លូវល្បឿនលឿនភ្នំពេញ-ព្រះសីហនុ
កាលពីឆ្នាំ២០១៩ ក្រុមហ៊ុននេះបានបោះទុនចំនួន ២០១៩ លានដុល្លារ ដើម្បីធ្វើការសាងសង់ផ្លូវល្បឿនលឿនទី១ នៅក្នុងប្រទេសកម្ពុជានេះ ដែលមានប្រវែងសរុប ១៨៧គីឡូម៉ែត្រ និងបានសាងសង់រួចរាល់ និងដាក់ឲ្យដំណើរការកាលពីខែតុលា ឆ្នាំ២០២២។
២, ផ្លូវល្បឿនលឿនភ្នំពេញ-បាវិត
ក្រោយសាងសង់ផ្លូវល្បឿនលឿនទី១ រួចរាល់ ក្រុមហ៊ុន CRBC ក៏បានបោះទុនចំនួន ១.៣៥ពាន់លានដុល្លារ សាងសង់ផ្លូវល្បឿនលឿនភ្នំពេញ-បាវិតមួយខ្សែទៀតផងដែរ។ ដោយគម្រោងផ្លូវល្បឿនលឿនទី២នេះមានប្រវែង ១៣៥.១ គីឡូម៉ែត្របានបើកការដ្ឋានសាងសង់នៅថ្ងៃទី១ ខែមិថុនា ឆ្នាំ២០២៣ កន្លងទៅនេះ។ តាមការគ្រោងទុកគម្រោងនេះអាចនឹងបញ្ចប់ការសាងសង់នៅក្នុងឆ្នាំ២០២៧។
៣, ផ្លូវល្បឿនលឿនភ្នំពេញ-សៀមរាប-ប៉ោយប៉ែត
បន្ទាប់ពីបើកការដ្ឋានសាងសង់ផ្លូវល្បឿនលឿនភ្នំពេញ-បាវិត រួច នៅក្នុងថ្ងៃដដែលនោះ (ថ្ងៃទី៧ មិថុនា) CRBC ក៏មានចុះហត្ថលេខាជាមួយរាជដ្ឋាភិបាលកម្ពុជា ដើម្បីវិនិយោគសាងសង់ផ្លូវល្បឿនលឿនទី៣ នេះបន្ថែមទៀតផងដែរ។ តាមការបង្ហើបឲ្យដឹងពីឯកឧត្ដម ស៊ុន ចាន់ថុល ទេសរដ្ឋមន្ដ្រី រដ្ឋមន្ដ្រី ក្រសួងសាធារណការ និងដឹកជញ្ជូន គម្រោងផ្លូវល្បឿនលឿនទី៣ នេះមានប្រវែងសរុបប្រមាណ ៤០០ គីឡូម៉ែត្រ និងគ្រោងចំណាយថវិកាសាងសង់ចំនួន ៤ ពាន់លានដុល្លារ។
តាមការគ្រោងទុកគម្រោងនេះនឹងបើកការដ្ឋានសាងសង់យ៉ាងយូរត្រឹមឆ្នាំ២០២៤ ខណៈការសាងសង់ត្រូវចែកចេញជា ២ ដំណាក់កាល។ ដំណាក់កាលទី១ (ភ្នំពេញ-សៀមរាប) មានប្រវែងប្រមាណ ២៥០ គីឡូម៉េត្រ និងដំណាក់កាលទី២ (សៀមរាប-ប៉ោយប៉ែត) មានប្រវែងប្រមាណ ១៥០ គីឡូម៉ែត្រ៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T05:22:14.241Z",
"category": "អចលនទ្រព្យ",
"views": 3131,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ទីផ្សារចង្អៀត ពិបាកលក់! នេះជាផ្លូវលក់គ្រឿងសំអាងបែបថ្មីឳកាសរកចំណូលបានច្រើន ខណៈនៅកូរ៉េធ្វើហើយ
|
https://business-cambodia.com/articles/korea-costimtic-sale-style
|
បច្ចុប្បន្ននេះ យើងសង្កេតឃើញថា មានបងប្អូនខ្មែរយើងជាច្រើនកំពុងប្រឡូកក្នុងអាជីវកម្មគ្រឿងសំអាង ខណៈផលិតផលទាំងអស់នេះកំពុងចរាចរណ៍នៅក្នុងទីផ្សារជាច្រើន ដែលតៀមទាឱ្យមានការប្រកគួតប្រជែងខ្លាំង និងជាហេតុបង្ករឱ្យចរន្តនៃការលក់រៀងតឹង។ ទាក់ទងទៅនឹងបញ្ហានេះថ្ងៃនេះ Business Cambodia សូមលើកយកគំនិតលក់របស់ហាងល្បី១នៅកូរ៉េដែលមានឈ្មោះថា Etude House Seoul ខណៈក្បួនទាំងនេះអាចមានឱកាសរកចំណូលបានច្រើន។
Etude House Seoul ត្រូវបានបើកដំណើរការក្នុងឆ្នាំ ២០០៥ ជាយីហោហ្វ្រេនឆាយធំមួយនៅកូរ៉េ ហើយជីហោមួយនេះកំពុងតែផលិតនៅគ្រឿងសំអាងដោយខ្លួនឯងចេញពីវត្ថុធាតុដើមល្អៗ។ រាល់ផលិតផលិតរបស់គាត់គឺត្រូវបានដាក់លក់នៅតាមហាងប្រេនឆាយរបស់ខ្លួន ដែលប្រេនកំពុងនាំចេញទៅប្រទេសជាច្រើនទៀត។ តើមូលហេតុអ្វីដែលធ្វើឱ្យយីហោនេះអាចលូតលាស់លឿនយ៉ាងនេះ? តោះមកដឹងចំណុចធំៗទាំងអស់គ្នា។ ដោយក្នុងនោះរួមមាន៖
១. បើហាងបង្កើតហ្រ្វេនឆាយ
Etude House Seoul បានបើកហាងជា៣រូបភាព ដោយហាងទី១គឺធំ មានលក់ផលិតផលថែរក្សាសម្រស់ដងខ្លួន មុខ មាត់ ពោលមានលក់គ្រឿងសំអាងចាប់ពីក្បាលដល់ចុងជើងតែម្តង ដូច្នេះភ្ញៀវចង់ទៅរកអ្វីគឺមានទាំងអស់។ ចំណែកឯហាងទី២ គឺជាហាងធ្វើក្រចក ដោយអតិថិជនអាចទទួលសេវកម្មក៏បាន ហើយទិញផលិតផលក៏បាន និងហាងទី៣ គឺជាហាងលក់គ្រឿងសំអាងខ្នាតតូច ដែលមានបុគ្គលិកតែម្នាក់តែប៉ុណ្ណោះដែលចាំលក់ ខណៈភ្ញៀវដែលមានតម្រូវការតិចអាចរកនៅតាមហាងតូចៗបាន។
ទន្ទឹមទាំងនេះដែរ ហាងទាំងអស់នេះក្រុមហ៊ុនបង្កើតឡើងក្នុងគោលបំណងលក់ប្រេនឆាយទាំងអស់ ដូច្នេះហើយនៅពេលដែលអតិថិជនទិញប្រេនឆាយទៅលក់ ក្រុមហ៊ុនអាចទាញចំណូលបានទាំងការលក់ហ្រ្វនឆាយផង បានទាំងលក់ផលិតផលផង ខណៈសព្វថ្ងៃយីហោនេះបានលក់ហ្រ្វេនឆាយទាំងក្នុងប្រទេស និងក្រៅប្រទេស។
២.បង្កើតវគ្គបណ្តុះបណ្តាល
តាមគំរូយីហោនេះដដែល គឺគេបើកជាសាលាបង្រៀនពីរបៀបផាត់មុខ ថែសម្រស់ ដូច្នេះហើយនៅពេលដែលកូនសិស្សចង់បើកហាង Etude House Seoul មានកញ្ចាប់ហ្រ្វេនឆាយឱ្យជ្រើសរើសស្រាប់ ពោលក្រុមហ៊ុនបានទាំងចំណូល ពីការបង្រៀនផង បានទាំងពីការលក់ផលិតផលថែមទៀត។
៣. ដើរឱ្យទាន់បច្ចេកវិទ្យា
មែនទែនទៅ Etude House Seoul មិនត្រឹមតែមានហាងជាង៥០០ទីតាំង ហើយយីហោមួយនេះ ក៏បានលក់ផលិតផលរបស់ខ្លួននៅលើវេបផ្សាយរបស់ខ្លួនផ្ទាល់ និងវេបផ្សាយលក់ផលិតផលធំៗរបស់ពិភពលោកថែមទៀត ដូច្នេះអតិថិជនមិនថានៅទីកន្លែងណា គឺអាចធ្វើការកម្មង់ប្រើបានទាំងអស់ ដែលវាមិនភាពងាយស្រួលខ្លាំងមែនទែន។
គួរជម្រាបផងដែរថា សម្រាប់ប្រិយមិត្តដែល មានគម្រោងចង់លក់ ឬកំពុងលក់ហើយក្តីអាចសាកមើលគំនិតទាំងនេះបាន ហើយត្រូវបណ្តុះខ្លួនឯងឱ្យជំនាញ និងរឹងមាំសិន សឹមចាប់ផ្តើម ហើយត្រូវតែច្បាស់លាស់ជាមួយផលិតផលខ្លួនថែមទៀតថាវាពិតជាល្អមែន៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T05:22:01.905Z",
"category": "កំពូលអ្នកលក់",
"views": 1504,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
លក់មិនចេញ! ធនាគារធំៗវៀតណាមកំពុងជួបបញ្ហាលក់ឡាននិងផ្ទះមិនចេញខណៈសេដ្ឋកិច្ចដាំក្បាលចុះ
|
https://business-cambodia.com/articles/vietnamese-banks-difficult-to-sell-asset
|
សេដ្ឋកិច្ចឆ្នាំ២០២៣កាន់តែដាំក្បាលចុះដូច្នេះ អ្នកដែលធ្លាប់ខ្ចីលុយធនាគារហើយដាក់ទ្រព្យបញ្ចាំតែគ្មានលទ្ធភាពបង់សងធនាគារក៏ត្រូវធនាគាររឹបអូសយកទ្រព្យដែលបានដាក់បញ្ចាំ។ ទាក់ទងនឹងការដាក់បញ្ចាំនេះដែរនៅប្រទេសវៀតណាមអ្នកខ្ចីលុយធនាគារមិនមានលុយបង់សងត្រូវធនាគាររឹបអូសទ្រព្យសម្បត្តិ យ៉ាងណាមិញធនាគារទាំងនោះក៏ពិបាកលក់ទ្រព្យនោះចេញខណៈសេដ្ឋកិច្ចកំពុងតែថយចុះ។
បើយោងតាមការចុះផ្សាយរបស់ Vitenamnews បានឲ្យដឹងធនាគារធំៗជាច្រើនកំពុងជួបបញ្ហាពិបាកលក់ឡានទំនើបនិងផ្ទះជាពិសេសផ្ទះវីឡាពោលគឺលក់មិនងាយចេញនោះទេទោះជាធនាគារទាំងនោះបានទម្លាក់តម្លៃដើម្បីទាក់ទាញអ្នកទិញក៏នៅតែពិបាកលក់ដែរ។
នៅក្នុងនោះដែរធនាគារវិនិយោគនិងអភិវឌ្ឍវៀតណាម(BIDV) បានធ្វើការលក់ឡៃឡុងនូវរថយន្តទំនើបចំនួន២គ្រឿងមួយម៉ាកAudi A8L តម្លៃ៩៤០លានដុងនិង Land Rover 2015 ៣ពាន់លានដុងពោលគឺលក់ក្រោមទីផ្សារប៉ុន្ដែនៅតែពិបាលលក់ចេញ។ មិនតែប៉ុណ្ណោះ ធនាគារ កសិកម្មនិងអភិវឌ្ឍនជនបទវៀតណាមនិងធនាគារអន្តរជាតិវៀតណាមក៏បានដាក់លក់ឡៃឡុងនូវរថយន្តទំនើបម៉ាក BMW, Mercedes-Benz និង Porsche ជាច្រើនលើកប៉ុន្ដែពិបាកលក់ចេញដដែល។
ចំណែកធនាគារវិនិយោគនិងអភិវឌ្ឍវៀតណាម(BIDV)បានព្យាយាមផ្ទះវីឡាដែលអតិថិជនបានដាក់បញ្ចាំដោយបានធ្វើការទម្លាក់តម្លៃជាបន្តបន្ទាប់ពី២៦.៦ពាន់លានដុងមក២២ពាន់លានដុងខណៈពិបាកលក់ចេញ។ លើសពីនេះធនាគារជាច្រើនមិនមែនលក់ឡៃឡុងតែឡានិងផ្ទះនោះទេ នៅមានរបស់ផ្សេងៗទៀតក៏លក់ឡៃឡុងដែរដូចជា គ្រឿងម៉ាស៊ីន ទូនេសាទ ផលិតម្ម ភាគហ៊ុននិងកម្មសិទ្ធិប្រើប្រាស់ដីធ្លីជាដើម។
បើយោងតាមអ្នកជំនាញនៅក្នុងវិស័យធនាគារបានឲ្យដឹងថាផលពិបាករបស់ធនាគារក្នុងការលក់ទ្រព្យបញ្ចាំរបស់អតិថិជនកត្តាចម្បងគឺដោយសារសេដ្ឋកិច្ចដាំក្បាលចុះដូច្នេះតម្រូវការនៃការប្រើប្រាស់ទ្រព្យប្រណិតៗដូចជាផ្ទះវីឡានិងឡានក៏មានការថយចុះ។
លោក Cấn Văn Lực, Chief អ្នកជំនាញសេដ្ឋកិច្ចនៅធនាគារ វិនិយោគនិងអភិវឌ្ឍវៀតណាម(BIDV) បានឲ្យដឹងគួរតែមានការកែប្រែទៅលើសេចក្ដីព្រៀងច្បាប់ទៅលើគ្រឹះស្ថានហិរញ្ញវត្ថុដើម្បីដោះស្រាយបញ្ហានេះដើម្បីធ្វើការវាយតម្លៃបំណុលអាក្រក់ដែលអតិថិជនបានដាក់បញ្ចាំ។ យោងតាមទិន្នន័យដែលចេញផ្សាយដោយធនាគាររដ្ឋវៀតណាមបានឲ្យដឹងថាកម្ចីខូចក្នុងប្រព័ន្ធធនាគារវៀតណាមមាន២.៨៨%គិតត្រឹមដំណាច់ខែមីនាឆ្នាំ២០២៣៕
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T05:10:28.674Z",
"category": "ហិរញ្ញវត្ថុ",
"views": 5962,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
អ្នកស្រី អ៊ុង ពុធមុល្លិកា លាឈប់ពីការងារនៅព្រលានយន្តហោះ ងាកមកចិញ្ចឹមក្តាមថ្មលក់ឲ្យភ្ញៀវលែងចង់ទាន់
|
https://business-cambodia.com/articles/cambodian-women-raise-rock-crabs
|
ជាធម្មតា យើងធ្លាប់តែឃើញថា ស្រ្តីភាគច្រើននៅពេលដែលឈប់ធ្វើការពួកគាត់បានទៅចាប់មុខរបរលក់អនឡាញឬលក់សម្លៀកបំពាក់អីជាដើម ប៉ុន្តែចំពោះស្រ្តីមួយរូបនេះវិញ គឺអ្នកស្រី អ៊ុង ពុធមុលិកា បន្ទាប់ពីលាឈប់ពីការងារនៅព្រលានយន្តហោះ បែរជាមកសំងំចិញ្ចឹមក្តាមថ្មីតាមបែបធម្មជាតិរយៈពេល ៦ឆ្នាំ នៅខេត្តព្រះសីហនុ រហូតលក់ឱ្យភ្ញៀវសឹងមិនទាន់ឡើយ។
នៅក្នុងបទសម្ភាសន៍ជាមួយសារព័ត៌មាន Business Cambodia អ្នកស្រី អ៊ុង ពុធមុល្លិកា ដែលជាម្ចាស់កសិដ្ឋានចិញ្ចឹមក្តាមថ្មនៅស្រុកព្រៃនប់ បាននិយាយថា មែនទែនទៅតាំងពីដើមមកអ្នកស្រីរស់នៅភ្នំពេញទេ ដោយគាត់ជាអ្នកបម្រើការងារនៅព្រលានយន្តហោះ តែពេលធ្វើការនោះអ្នកស្រីបានស្គាល់ជនជាតិថៃនិងជប៉ុនជាដើមដូច្នេះហើយគាត់ក៏បានសម្រេចចិត្តឈប់ធ្វើការមកចិញ្ចឹមបង្គាតែនៅអំឡុងឆ្នាំ ២០០៣ ពេលចិញ្ចឹមរួចពុំមានទីផ្សារឡើយ បែបនេះហើយជនជាតិគេទាំងនោះក៏ដកហ៊ុនអស់ហើយត្រឡប់ទៅក្រៅប្រទេសវិញអស់ទៅ។
ក្រោយពីជនជាតិថៃជប៉ុនដកហ៊ុនអស់ អ្នកស្រី ពុធមុល្លិកា នៅចិញ្ចឹមបង្គាតែម្នាក់ឯងឡើយ ហើយការចិញ្ចឹមបង្គានេះពិតជាពិបាកខ្លាំងណាស់ព្រោះអ្នកស្រីបានទិញពូជពីក្រៅប្រទេសដូចនេះសូម្បីតែចំណីក៏ទិញពីក្រៅប្រទេសមកដែរ ហើយសូម្បីតែបច្ចេកទេសចិញ្ចឹមបង្គាអ្នកស្រីក៏មិនចេះដែរយូរៗទៅរបរចិញ្ចឹមបង្គានេះក៏ដួលបាត់ទៅ។ ក្រោយពីរបរនេះដួលទៅ អ្នកស្រីក៏មិនខ្ចីអស់សង្ឃឹមដែរ ពោលគឺគាត់បានងាកមកចិញ្ចឹមត្រីតុកកែ ត្រីឆ្ពង់ តែនៅមិនទទួលបានផលល្អ បន្ទាប់មកអ្នកស្រីក៏ងាកមកចិញ្ចឹមក្តាមថ្មវិញដោយចាប់របរចិញ្ចឹមក្តាមនេះជាអាជីពតែម្តងទៅ។
អ្នកស្រី អ៊ុង ពុធមុល្លិកា បាននិយាយបន្តទៀតថា អ្នកស្រីជាមនុស្សម្នាក់ដែលធ្លាប់តែធ្វើការឱ្យគេ ហើយហើយក៏ធ្លាប់បរាជ័យក្នុងការចិញ្ចឹមបង្គារក៏ដូចជាចិញ្ចឹមត្រី ហើយសុខៗក៏មកប្តូរចិញ្ចឹមក្តាមថ្មវិញវាពិតជាមិនងាយស្រួលឡើយ ព្រោះសូម្បីតែបច្ចេកទេសចិញ្ចឹមក្តាមគឺមិនចេះតែម្តង តែហេតុតែស្រលាញ់នឹងចង់មានមុខរបរមួយផ្ទាល់ខ្លួនអ្នកស្រីចេះតែឆ្លៀតរៀនខ្លួនបន្ថែមរហូតអ្នកស្រីអាចពង្រីកកន្លែងចិញ្ចឹមក្តាមពី ៧ស្រះទៅជា ២០ស្រះផងដែរ។
ម្ចាស់កសិដ្ឋានចិញ្ចឹមក្តាមថ្មីនៅស្រុកព្រៃនប់ បានបន្ថែមថា ទម្រាំតែអ្នកស្រីអាចយល់ច្បាស់ពីបច្ចេកទេសចិញ្ចឹមក្តាមនឹងអាចលក់ចេញរកចំណូលបាន គឺចំណាយពេលដល់ទៅ ៣ឆ្នាំឯណោះ ប៉ុន្តែទោះបីជាធ្លាប់ឆ្លងកាត់នៅភាពបរាជ័យខ្លះជោគជ័យខ្លះ ក៏អ្នកស្រីនៅតែមានមោទកភាពសម្រាប់ខ្លួនឯងព្រោះពីដើមមកអ្នកស្រីមិនធ្លាប់ទៅរៀនបច្ចេកទេសពីកន្លែងណាឡើយ តែនៅតែជម្នះរៀនខ្លួនឯងរហូតអាចក្លាយជាស្រ្តីខ្មែរដំបូងគេនៅខេត្តព្រះសីហនុដែលអាចចិញ្ចឹមក្តាមថ្មីផ្គត់ផ្គង់គ្រប់ទីកន្លែងបាន។
អ្នកស្រីអ៊ុង ពុធមុល្លិកា ដែលជាម្ចាស់កសិដ្ឋានចិញ្ចឹមក្តាមថ្មនៅស្រុកព្រៃនប់ បានបញ្ជាកថា ចំពោះមុខរបរចិញ្ចឹមក្តាមនេះបើយើងចេះនៅបច្ចេកទេសច្បាស់លាស់ហើយចិញ្ចឹមបានផលល្អវិញ គឺចំណេញបានច្រើនណាស់ តួយ៉ាងដូចជាអ្នកស្រីផ្ទាល់អញ្ចឹងបច្ចុប្បន្ននេះគឺផ្គត់ផ្គង់ក្តាមថ្មមិនចង់ទាន់ឡើយ ពោលគឺមានហាងខ្លះៗនៅភ្នំពេញកម្មង់គាត់រាប់រយគីឡូប៉ុន្តែអ្នកស្រីមិនទទួលឡើយព្រោះតែអ្នកស្រីគ្មានក្តាមផ្គត់ផ្គង់គ្រប់គ្រាន់ទេ មិនតែប៉ុណ្ណោះបច្ចុបន្បនេះអ្នកស្រីអាចផ្គត់ផ្គង់បានទូទាំងប្រទេសកម្ពុជាផងដែរ៕
អត្ថបទដោយ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T04:57:05.668Z",
"category": "ចាប់ផ្តើមអាជីវកម្ម",
"views": 941,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ការដ្ឋានសាងសង់បើកហើយ! តោះមកស្គាល់ចំណុចចាប់ផ្ដើម និងបញ្ចប់ នៃផ្លូវល្បឿនលឿនភ្នំពេញ-បាវិត
|
https://business-cambodia.com/articles/2nd-exressway-location
|
កាលពីថ្ងៃទី៧ ខែមិថុនា ឆ្នាំ២០២៣នេះ រាជរដ្ឋាភិបាលបានបើកការដ្ឋានសាងសង់គម្រោងផ្លូវល្បឿនលឿនភ្នំពេញ-បាវិត ដែលមានប្រវែង ១៣៥.១ គីឡូម៉ែត្រជាផ្លូវការហើយ។ ដោយផ្លូវនេះនឹងឆ្លងកាត់ខេត្តកណ្តាល ប្រវែង ៤,១គីឡូម៉ែត្រ ខេត្តព្រៃវែង ប្រវែង ៧០,៩គីឡូម៉ែត្រ និងខេត្តស្វាយរៀង ប្រវែង ៦០,១គីឡូម៉ែត្រ។
តាមការបញ្ជាក់ពីក្រសួងសាធារណការ និងដឹកជញ្ជូន គម្រោងផ្លូវល្បឿនលឿនទី២ នេះសាងសង់ចាប់ផ្ដើមពីចំណុច ឃុំថ្មគរ ស្រុកល្វាឯម ខេត្តកណ្តាល និងបញ្ចប់នៅសង្កាត់ស្រកម្ទេស ក្រុងបាវិត ខេត្ដស្វាយរៀង។ គម្រោងថ្មីនេះត្រូវបានវិនិយោគការសាងសង់ដោយក្រុមហ៊ុនសាជីវកម្មថ្នល់ និងស្ពានចិន (CRBC) ក្នុងទំហំទឹកប្រាក់ ១.៣៥ ពាន់លានដុល្លារ និងចាយពេលវេលាសាងសង់ចំនួន ៤៨ ខែ ពោលគឺគ្រោងបញ្ចប់នៅឆ្នាំ២០២៧។
សម្រាប់ការសាងសង់ផ្លូវនេះជាប្រភេទផ្លូវថ្មី១០០% ដោយក្រាលបេតុងកៅស៊ូ(AC) កម្រាស់ ១០សង់ទីម៉ែត្រ និងថ្មលាយកៅស៊ូ(ATB) ១២ សង់ទីម៉ែត្រ ទទឹងតួផ្លូវ ២៤,៥ម៉ែត្រ មានគន្លងផ្លូវសម្រាប់រថយន្ដធ្វើចរាចរណ៍ចំនួន ៤គន្លង (២គន្លងទៅ-២គន្លងមក) ដែលគន្លងនីមួយៗមានទទឹង ៣,៧៥ម៉ែត្រ ខឿនសួនចែកទិសចរាចរណ៍ នៅចំកណ្តាលទ្រូងផ្លូវ ទទឹង ៣ម៉ែត្រ ចិញ្ចើមផ្លូវក្រាលបេតុងកៅស៊ូ ទទឹង ២,៥ម៉ែត្រ និងចិញ្ចើមផ្លូវក្រាលក្រួសក្រហម ទទឹង ០,៧៥ម៉ែត្រ ទាំងសងខាង។ ដោយក្នុងនោះឆ្លងកាត់ខេត្តកណ្តាល ប្រវែង ៤,១គីឡូម៉ែត្រ ខេត្តព្រៃវែង ប្រវែង ៧០,៩គីឡូម៉ែត្រ និងខេត្តស្វាយរៀង ប្រវែង ៦០,១គីឡូម៉ែត្រ។
នៅពេលផ្លូវល្បឿនលឿននេះបញ្ចប់ការសាងសង នោះនឹងផ្តល់អត្ថប្រយោជន៍យ៉ាងធំធេង ដូចជាការសម្រាលបន្ទុកចរាចរណ៍ លើផ្លូវជាតិលេខ១ ដែលកំពុងមានកំណើនចរាចរណ៍ដ៏មមាញឹក និងមានហានិភ័យខ្ពស់ នៃគ្រោះថ្នាក់ចរាចរណ៍ ហើយផ្លូវល្បឿនលឿននេះ នឹងជួយកាត់បន្ថយពេលវេលាធ្វើដំណើរ មកត្រឹមប្រមាណ ១ម៉ោងកន្លះ ដែលកន្លងមក យើងប្រើប្រាស់ពេលវេលាប្រមាណ ៤ម៉ោង សម្រាប់រថយន្តទេសចរណ៍ និងប្រមាណ ៥-៦ម៉ោងសម្រាប់រថយន្តកុងតឺន័រ។
មួយវិញទៀត ផ្លូវល្បឿនលឿននេះ នឹងជួយជំរុញឱ្យមានកំណើនវិនិយោគ ពាណិជ្ជកម្ម និងទេសចរណ៍នៅរាជធានីភ្នំពេញ ក្រុងថ្មីអរិយក្សត្រ នៃខេត្តកណ្តាល ខេត្តព្រៃវែង ខេត្តស្វាយរៀង និងក្រុងបាវិត ជាពិសេសសកម្មភាពពាណិជ្ជកម្ម ទេសចរណ៍ និងការដឹកជញ្ជូន ឆ្លងកាត់ព្រំដែនទ្វេភាគី រវាងប្រទេសកម្ពុជា-វៀតណាម ក្នុងក្របខណ្ឌអាស៊ាន និងមហាអនុតំបន់មេគង្គជាដើម៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T03:33:04.415Z",
"category": "អចលនទ្រព្យ",
"views": 1626,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
កុំឱ្យខកជើង! ចង់ដឹងអត្តសញ្ញាណប័ណ្ណធ្វើហើយឬនៅ មុននឹងទៅអាចពិនិត្យមើលតាម App មួយនេះ
|
https://business-cambodia.com/articles/gdi-e-services
|
កាន់តែងាយស្រួលសម្រាប់បងប្អូនដែលបានទៅធ្វើអត្តសញ្ញាណប័ណ្ណហើយ ហើយកំពុងតែរង់ចាំថ្ងៃទៅយកអត្តសញ្ញាណប័ណ្ណរបស់ខ្លួន ពេលនេះក្រសួងបានណែនាំនូវ App មួយដើម្បីជួយសម្រួលទៅដល់បងប្អូនប្រជាពលរដ្ឋខ្មែរទាំងអស់ដែលបានទៅធ្វើអត្តសញ្ញាប័ណ្ណ អាចធ្វើការតាមដានថាតើអត្តសញ្ញាប័ណ្ណរបស់លោកអ្នកបានធ្វើហើយឬនៅបានដោយស្រួល ចៀសវាងការទៅខាតជើង។
ដែល App នោះមានឈ្មោះថា GDI eServices សម្រាប់ App ក្រៅពីអាចឱ្យបងប្អូនតាមដានពីអត្តសញ្ញាប័ណ្ណធ្វើហើយឬនៅ បងប្អូនក៏អាចធ្វើការសាកសួរ សំណួរ ចម្ងល់ ឬសំណូមពរ អំពីសេវាអត្តសញ្ញាណកម្មផ្សេងៗដូចជា ៖
១. សេវា អត្រានុកូលដ្ឋាន (សំបុត្រកំណើត សំបុត្រអាពាហ៍ពិពាហ៍ សំបុត្រមរណភាព សេវាកែតម្រូវឯកសារអត្រានុកូលដ្ឋាន។ល។)
២. សេវា អត្តសញ្ញាណប័ណ្ណសញ្ជាតិខ្មែរ
៣. សេវា លិខិតឆ្លងដែន និងលិខិតធ្វើដំណើរពលករទៅក្រៅប្រទេស
៤. សេវា ស្ថិតិប្រជាពលរដ្ឋ (សៀវភៅគ្រួសារ និង សៀវភៅស្នាក់នៅ ការផ្លាស់ប្តូរទីលំនៅ)
បងប្អូនអាចធ្វើការ Download កម្មវិធី GDI eServices ឬ ទំនាក់ទំនង តាមលេខទូរស័ព្ទ 1271 ឬ 017 898 915 រៀងរាល់ម៉ោងធ្វើការ ពីថ្ងៃ ច័ន្ទ ដល់ថ្ងៃ សុក្រ ក្នុងនោះ រាល់បញ្ហារបស់បងប្អូន នឹងត្រូវបានដោះស្រាយដោយមន្ត្រីជំនាញរបស់អគ្គនាយកដ្ឋានអត្តសញ្ញាណកម្ម៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T03:03:46.996Z",
"category": "ព័ត៌មានថ្មីៗ",
"views": 18436,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
អតីតកីឡាករល្បីឈ្មោះ Beckham ដែលជាម្ចាស់ក្លឹបថ្មីរបស់ Messi ថាខ្លួនស្រលាញ់ Messi ត្រង់ចំណុចនេះបំផុត
|
https://business-cambodia.com/articles/messi-and-david-beckham-
|
មិនខុសអ្វីនោះទេការចាកចេញរបស់ Lionel Messi ពីក្លឹប PSG ចូលក្លឹប inter miami គឺមានការរួមចំណែករបស់អតីតកំពូលកីឡាករ David Beckham ដែលជាប្រធានក្លឹបផ្ទាល់។ មិនត្រឹមតែប៉ុណ្ណោះកំពូលកីឡាកររូបនេះបានលើកឡើងថាខ្លួនពិតជាស្រឡាញ់កីឡាករ Messi ព្រោះហេតុផលមួយចំនួនដែលអ្នកលេងជើងឆ្នើមរូបនេះមាន។
ថ្លែងក្នុងបទសម្ភាសន៍ជាមួយ ESPN Argentina កាលពីខែកុម្ភៈអតីតកីឡាករជើងចាស់ Beckham វ័យ៤៨ឆ្នាំ បានលើកឡើងថា "ខ្ញុំស្រលាញ់ Leo ដោយសារហេតុផលផ្សេងៗគ្នា ខ្ញុំស្រលាញ់គាត់ព្រោះគាត់ជាឪពុកដ៏អស្ចារ្យ ខ្ញុំស្រលាញ់គាត់ព្រោះគាត់ជាមនុស្សមានអត្តចរិត និងអាកប្បកិរិយាល្អ គាត់ជាមនុស្សអស្ចារ្យម្នាក់ ម្យ៉ាងទៀតខ្ញុំគិតថាអ្វីដែលធ្វើឱ្យគ្រប់គ្នាស្រឡាញ់គាត់ ព្រោះតែការលេងពោរពេញដោយទេពកោសល្យ ហើយលេងតាមបែបជារបស់ខ្លួនឯង”។
ម្ចាស់ក្លឹប Miami រូបនេះបានបន្ថែមថា ”ខ្ញុំគិតថាការលេង World Cup របស់គាត់កន្លងមក និងរបៀបដែលគាត់បានលេងសម្រាប់ក្រុម សម្រាប់ប្រទេសរបស់គាត់និងការឈ្នះពាន World Cup ជាពេលវេលាដ៏មិនគួរឱ្យជឿសម្រាប់រូបគាត់ ហើយខ្ញុំចូលចិត្តមើលកីឡាករដូចគាត់ណាស់”។
គួរជម្រាបផងដែរថាការប្រកាសចាកចេញពីក្លឹបចាស់ដើម្បីឈានជើងចូលទ្រនំថ្មីរបស់លោក Lionel Messi កីឡាករវ័យ៣៥ឆ្នាំរូបនេះបានបោះពាក្យយ៉ាងដូច្នេះថា៖ “ខ្ញុំបានសម្រេចចិត្តថា ខ្ញុំនឹងទៅក្លឹប Miami ខ្ញុំពិតជាចង់ត្រឡប់ក្រោយណាស់ ប៉ុន្តែនៅពេលដែលខ្ញុំគិតពីបទពិសោធន៍លើអ្វីដែលខ្ញុំធ្លាប់បានឆ្លងកាត់កន្លងមក ខ្ញុំមិនចង់ត្រឡប់ទៅកាន់ស្ថានភាពដូចពីមុនទេ”៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:24",
"date_created": "2023-06-08T02:23:17.797Z",
"category": "ភាពជាអ្នកដឹកនាំ",
"views": 1277,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
Subsets and Splits
No community queries yet
The top public SQL queries from the community will appear here once available.